abršete 
gt: 
MI 4 


i 
dii 


Cera 


H 
M : te ima 


ih 
ii i tH 


4 
. 
ai 


t 


i" tali 


i KE 


Pos Žabnik O 


Trnovac. LU 
[0] PIKO) 27 


VAR; s : 
Noa 6 g) 


J 
Ponikve 


— 


19 /od 


Prof. GJURO SZABO 


HRVATSKO 
ZAGORJE 


PROF. GJURO SZABO 


NJEGOVA LIČNOST I NJEGOV RAD 


Idealni su oni ljudi od pera kojih je fiziono- 
mija sačuvana u njihovim djelima sukladna s nji- 
hovim životnim licem. To je dokaz da im među ži- 
votom i djelom, riječima i naziranjem nema suprot- 
nosti, da su puno svoje bivstvo uložili u stvaranje. 
Time njihovo djelo stiče ne samo ljudsku nego i 
vremensku vrijednost. U njihovim knjigama saču- 
vane su nepatvoreno misao i osjećanje njihova do- 
ba, njegove težnje, shvaćanja i ideali. I sasvim je 
neuzgredno pri tome da li je njihovo područje stva- 
ranja lirika, roman, esej ili znanost; uvijek su re- 
prezentativni tumači svoje epohe. 


Takav je čovjek od pera i profesor Gjuro Szabo. 
Čovjek kojega upoznajemo iz njegovih spisa isti je 
onaj kojega poznaje svijet dobrog dijela hr- 
vatske zemlje od kvarnerskih otoka pa sve tamo 
do obala Dunava. Danas, nakon četrdeset godina 
neumorne radišnosti, prof. Gjuro Szabo živ je po- 
jam čuvara hrvatskih kulturno-historijskih vredno- 
ta. Kad god one dođu u opasnost, zaječi na njiho- 
vu obranu krepak njegov glas; riječ mu je uvijek 
kruta, oštra, borbena, ne zna kompromisa; udara 
izravno, bez obzira, ne brinući se ni časka za even- 
tualne posljedice po svoju ličnost; utjelovljena je 
iskrenost kad treba razotkriti istinu, koja je obično 
neugodna činjenica. A takav je i u svom svakidaš- 
njem životu: oštra mu je besjeda, ali ta njegova 
oštrina izvire iz najčišćih vrutaka ljubavi za stvar 
kojoj je posvetio život, ljubavi kojom živi zanos 
jednoga idealiste. 

Upravo po tom svojemu borbenom idealizmu 
za žive vrednote prošlosti prof. Gjuro Szabo repre- 
zentativan je hrvatski intelektualac, predstavnik do- 
minantne vrste trudbenika hrvatskoga kulturnog 
stvaranja. Historizam jedna je bitna značajka ži- 
vota hrvatskog naroda. Nije to tek od jučer. Kroz 

tisuću godina hrvatski ljudi gledaju svoju sadaš- 
njost kao nadogradnju na čvrstim temeljima pro- 
šlosti, za tu ideju prošlosti bore se, čuvaju je, ob- 
navljaju, podsvjesno osjećajući da bi oni kao ma- 
len narod koji živi u nezavidnim geopolitičkim 
zonama u neprekidnim ciklonima historijskih sila 
prestao opstojati kad bi se slomile kotve koje ga 
drže s prošlošću. U prošlosti su stvoreni povoljni 
preduvjeti za život i ti se preduvjeti čuvaju i brane 
kao pravo Hrvata na život. Život Hrvata kontinuitet 
je borbe za to pravo, održanje njegovih tradicija. 
Rijetki su narodi u Evropi koji su kroz tisuću 
godina održali kontinuitet svojega državnog prava 
usprkos političkim, ekonomskim i društvenim mi- 
jenama. 


Sve je na svijetu podvrgnuto mijeni. Nekoć se 
govorilo: sve što živi, organski i idejni svijet, osu- 
đeno je umrijeti. Ali danas se zna da smrt ni u 
organskom svijetu nije konačan finale, pretvorba u 
ništa, već samo prijelaz iz jednoga stanja u drugo: 
mijenja se samo formula materije. Isto je tako i sa 
svijetom duha: stare se formule pretaču u nove. 
Mijenja se i formula hrvatskoga historizma. Oba- 
mrla je na neko vrijeme formula hrvatskoga držav- 
nog prava. No upravo u to doba hrvatski se histo- 
rizam preobrazuje, stiče nove životne elane: mjesto 
hrvatskoga državnog prava zauzimlje kulturno 
pravo. 


Otkriva se činjenica da je pravo kulture starije 
od samoga državnog prava, da upravo pravo kulture, 
vjekovna snaga naroda treba oblikovati cjelokupni 
život po svojemu osjećanju, u skladu sa svojim na- 
ziranjima, daje narodima pravo na život i opsta- 
nak u ljudskoj zajednici. Ukazuje se činjenica da 
narodi proživljuju političke potrese samo snagom 
svoje kulture, izražaja svoga duha u svom etosu, 
svojoj knjizi, umjetnosti, društvenom i pravnom 
poretku. 

Prof. Gjuro Szabo jedan je od naših pionira na 
području kulturne povijesti. U 19. vijeku povijesna 
znanost Hrvata našla se tako reći na velikom na- 
puštenom groblju; političke prilike diktiraju joj 
pravac rada; u borbi za spašavanje političke indi- 
viđualnosti povijest je glavni pomoćnik političkih 
radnika, pružajući materijal, argumente za političko 
stvaranje. Svi hrvatski povjesnici 19. vijeka, od 
Kukuljevića i Račkoga do Tomašića i Šišića, isto- 

dobno su i hrvatski politici. Rad povjesnika toga 
razdoblja pretežno se iscrpljuje u sabiranju materi- 
jala, njegovu spašavanju od propasti. Kulturna pro- 
šlost dolazi tako sticajem prilika u drugi red. 
I tu je rad ograničen na sabiranje gradiva. Ivan 
Kukuljević. sa svojom neiscrpivom marljivošću, du- 
hom istinskoga kulturnog povjesnika ipak stvara 
čudesa, usprkos manje povoljnim naziranjima svo- 
ga vremena. Ali Kukuljević, kao prvi naš organiza- 
tor kulturno-povijesnog stvaranja velik je samot- 
njak; njegov je govor većinom govor gluhima, a 
plodove rada užit će tek potomstvo. Svjedoči to 
August Šenoa, drugi veliki organizator kulturnog 
stvaranja Hrvata u XIX vijeku, duh osjećajne pro- 
nicljivosti upravo za kulturno-historijske vrednote, 
koji se 1873. gorko jada u svom opisu prvog puto- 
vanja riječkom željeznicom »Hrvatski Semmering« 
na nehat hrvatskoga svijeta prema hrvatskim sta- 
rinama: »Mi smo, brate moj, na mnogo divljaci. 
Riječi smo vazda puni kao šipak koštica za sveti- 
nje hrvatske prošlosti, al! kad onamo — mućak, 
brate, mućak. Kad čovjek manje govori, a više tra- 
ži, naći će se u čudu, koliko da imamo starina i 
umjetnina u svojoj zemlji. A uzmi, brate moj, ko- 
liku su silu toga blaga stranci ukrali i raznijeli, dok 
smo mi nemarni inter pocula živjeli, i — sit venia 
verbo — svoje patrijarhalno blato smatrali zemalj- 
skim rajem. Što evo rekoh, čini ti se možda pone- 
što čuvstveno, romantički nije ni najmanje. Ja ni- 
sam kao Englezi, što kamečak mozaika od crkve 
sv. Marka u Mlecima plaćaju cekinom, pa ga ze 
mataju u pamuk kao moći kakvog sveca, al' bez 
šale, toliko bi bar morali poštivati hrvatsku stari- 
nu da ne rušimo te svjedoke stare slave, kad ih 
nije vrijeme porušilo, da ih čuvamo koliko se dade. 


sv. 


Gjuro Szabo rodio se u Novskoj 3. II 1875. 
Otac mu Gjuro, bivši krajiški kapetan a kasnije 
kraljevski kotarski predstojnik rodom je Osječa- 
nin; otac mu je velik ljubitelj literature i — pri 
znati prvi šahista u Hrvatskoj svoga vremena; puč- 
ku školu svršava u gornjogradskoj školi kod uči- 
telja Augusta Matoša, oca A. G. M-a, a gimnaziju 
također u Gornjem gradu Zagrebu; profesori su mu 

bili, uz ravnatelja Mirka Divkovića, Ivan Broz, Fer- 
do Radanović, Franjo Marn, Hugo Badalić, Vjeko- 
slav Klaić, Josip Brunšmid i Gavro Manojlović; 
gimnazijske nauke, koje svršava kao odlikaš, pre- 
kinuo je samo na par mjeseci pošavši u knjigove- 
ški nauk poznatom starom zagrebačkom knjigove- 
šcu Emanuelu Mučnjaku. Ništa u životu nije uza- 
lud; ni taj izlet u šegrtovanje ne bješe jalov za 
Gjuru Szabu; rukovanje s kartonom i ljepilom ka- 
nija mu koristilo u muzealnom i fotografskom 
radu. 


U mladosti se formira svaki čovjek. Ono neko- 
liko podataka školovanja Gjure Szabe daju nam 
razabrati i izvore sklonosti kao i utjecaje koji su 
mu dali prvu popudbinu za život. Od prvog djetinj- 
stva vidi poštivanje knjige i vrednota duha. U ro- 
diteljskoj kući i kasnije u uzornoj gornjogradskoj 
gimnaziji stiče strog odgoj, ta strogost mu se uci- 
jepila u bivstvo, ali strogost u prvom redu prema 
samom sebi i svom djelu; nije ga ta strogost u radu 
ostavila cijeloga vijeka. Pozniji njegovi učenici za- 
poneki su Gjuru Szabu kao »strogog profesora«; 

asnije kroz život to se zapamćenje razbistrilo: ta 
strogost profesora Szabe divno se uskladila sa shva- 
ćanjem ljudske naravi, njezinih odlika i slabosti. 
Prof. Szabo kao pedagog gledao je uvijek u učeni- 
cima prvo buduće ljude, njih je oblikovao, ali ne 
mehanički, ne za birokratske automate, već za di 
sciplinirane, ali slobodne ljude. Volio je svoje đa- 
ke, cijelog svog života volio je mladost. 


Đaštvo gornjogradske gimnazije u osamdesetim 
i devedesetim godinama 19. vijeka, kao i ono na- 
rednih desetljeća, živjelo je u malom Gornjem gra- 
du pod sugestijom Šenoina gledanja. Pod krovom 
staroga »Popovoga tornja« djeca su učila abecedu, 
pored doma Dore Krupićeve gimnazijalci su svako- 
dnevno kročili u šumu osluškujući izbijanje sata sta- 
roga zvona Sv. Marka; u baroknom blještavilu cr- 
kve Sv. Katarine s grobovima hrvatskih banova 
mladost zaziva na početku školske godine »Veni 
Sancte« i oduševljeno pjeva pred ferijama »Te 
Deum«. A s prozora stare gimnazije puca pogled 
na savsku ravnicu i nov grad, koji raste i razvija 
se tako suprotan, drugojačiji novom gradu. Između 
glasa časne prošlosti i neizvjesne, baš zato tako pri- 
mamljive budućnosti, razapet je horizont tih nara- 
štaja u postanku. 

Školovanje Gjure Szabe pada u doba khuenov- 
štine. Doba je to drugoga francjozefinskog_apsolu- 
tizma, ograničenog na Trojedincu. Kao i za Bachova 
ministrovanja pod parolom stvaranja reda, rada i 
zakona sputava se sloboda misli i riječi. Oba raz- 
doblja apsolutizma imaju za duhovni život Hrvat- 
ske sličan učinak. Bachov apsolutizam nagnao je 
preporodni naraštaj, isključivši ga iz politike, na 
organiziranje kulturno rada; khuenovski apsoluti- 
zam, potisnuvši slobodnu hrvatsku inteligenciju iz 
političke arene, također je nagnao na uporan kul- 
turni rad. Šaka inteligenata iz nezavisne narodne 
stranke od reda su profesori, odgojitelji i upravo 
oni, odgagajući omladinu dajdjelovtornije sprema: 
ju likvidaciju khuenovštine. Sistematski se gradi 
nov kulturni ideal u skladu s geslom Strossmaye- 
rovim »prosvjetom k slobođi«. Upravo među đaci- 
ma gornjogradske gimnazije stvara se klijalište no- 
vih ideja, rađaju težnje za novim širim vidicima. 
Odgojitelji na gornjogradskoj gimnaziji nastoje dati 
svojim učenicima solidno, opsežno znanje i uzgojiti 
ono, što je tadašnjoj Hrvatskoj bilo najpreče: zna- 
čajeve. Gjuro Szabo stiče u gornjogradskoj gimna- 
ziji profondnu klasičnu naobrazbu; moguće jače 
nego kod njegovih suučenika klasici su oblikovali 
čovjeka, njegovo životno shvaćanje i njegov izražaj. 
Često se stavlja prijekor nastavnicima gornjogradske 
gimnazije da su klasike, i uopće književnost, gledali 
i suviše na naočale filologa; prijekor taj je suviše op- 
ćenit, upravo prof. Gjuro Szabo, učenik tih ljudi, 
rječiti je njegov demanti. Iz škole je ponio, saču- 
vao i razvio zanosan smisao za vječno u klasicima, 
za jednostavnu ljepotu njihova izražaja, veličinu 
njihova ljudskog naziranja. Još danas u časovima 
dokolice, a i kušnje, traži utjehe u neprolaznoj lje- 


poti Homera, skladu Horacijevih stihova, eleganciji 


Ciceronova izražaja, riječ je za nj najživlji spome- 
nik prošlosti. 

S tom popudbinom Gjuro Szabo odlazi na sve- 
učilišne studije; odlučio se — nakon kratkog izleta 
u medicinu — za filologiju, germanistiku. Samo 
čovjek nikad ne zna gdje će završiti put kojim je 
krenuo. »Od 1892. do 1896. — priča sam, u kratkoj 
rukopisnoj autobiografskoj skici — boravio sam u 
Beču da na tamošnjem sveučilištu učim germani- 
stičke nauke. Jakob Minor i Heinzel bili su mi 
glavni učitelji, koji su me uveli u poznavanje gole- 
moga germanskog svijeta, naučili poznavati i jezik 

u raznim vremenima i zakone po kojima jezik živi 
od davnine, naučili me poznavanju svih grana ži 
vota, kako se već život velikoga naroda manifestira: 
i poeziju i privatni život i umjetnost i napose ve- 
oma važne dijelove: djela graditeljstva od najrani- 
jih početaka do današnjega dana. Ali ne samo da 
je to naučao univerzitet, već je i sam golemi grad, 
kroz stoljeća centar velike kulture, donosio sijaset 
pobuda, a nada sve je važno bilo da sam naučio 
ono more utisaka sređivati i obrađivati, tako da je 
veliki i savjesni rad prikazan za šire krugove tekar 
u rezultatima, načinom takim da se nije niti opa- 
žao golemi predrad. A tako sam nastavio raditi 
kroz cijeli život: neka čitač ne osjeti da on i ne- 
hotice sudjeluje na istraživanju, da je i on surad- 
nik! Kratki boravak u Niirnbergu sve je to poia- 
čao: goleme zbirke Germanisches Museum-a silno 
su djelovale i djeluju još i dan danas — nakon 
četiri decenija, nakon svega što je ovo gigantsko 
vrijeme donijelo ...« 


Gjuro Szabo, kao i sva njegova generacija, že- 
ljan je znanja. Žedno pije dojmove velikoga grada; 
ništa mu ljudsko nije strano, ali strogost značaja 
spašava ga od stramputica, ne spada među one koji 
planduju i zahire, da konačno propadnu kao onaj 
Nehajevljev junak, žrtva »velikoga grada«. Marljivo 
svršava u rokovima studije, ali studije njegove ne 
poznaju granica. Umjetničke zbirke jednako ga pri- 
vlače kao i biblioteke i velika opera; začudo u ba- 
roknom njemačkom Beču postaje poklonikom ta- 
lijanske muzike — prima eklektički samo ono što 
odgovara njegovu shvaćanju, umije se oduprijeti 
tuđinštini, simpatije se kod Gjure Szabe nikad ne 
pretvoriše u slijepo poklonstvo. Voli njemačku mi- 
saonost, kao i buntovnost njemačke romantike; hu- 
mani Goethe njegov je pjesnik, ali još i danas, sje- 
ćajući se mladih zanosa, Gjuro Szabo voli recitirati 
u prijateljskom krugu stihove iz Lenauovih »Albin- 
genza«, koji u njegovoj žarkoj interpretaciji stječu 

značenje »Leitmotiva« njegova života kao čovjeka 
i učenjaka: 


Das Licht vom Himmel liisst sich nicht versprengen, 
Noch liisst der Sonnenaufgang sich verhiingen 
Mit Purpurmiinteln oder dunkeln Kutten; 

Den Albingensern folgen die Hussitten 

Und zahlen blutig heim, was jene litten; 

Nach Huss und Ziska kommen Luther, Hutten, 
Die dreissig Jahre, die Cevennenstreiter, 

Die Stiirmer der Bastille, und so weiter. 


Klasični odgoj koji su Gjuri Szabi dali učitelji 
gornjogradske gimnazije, izgradio je u njemu sm 
sao za razmjernost, mjerilo vrednota i duboko po- 
štivanje za istinitost riječi, uz stjecanje materijal- 
nog znanja bečki studij ga upoznaje sa svijetom 
baroka, boravak u Niirnbergu sa srednjoevropskom 
gotikom. No godine studija, koji će ga osposobiti 
za njegovu znanstvenu misiju, nijesu stvarno zavr- 
šene, stečeno znanje primjenom se razvija u stva- 
ranje. Nakon svršenih sveučilišnih nauka Gjuro 
Szabo počinje učiteljevati na gimnaziji u Senju, 
drevnom hrvatskom kulturnom centru — i tu po- 
činje za Gjuru Szabu arheologa, kulturnog povjes- 
nika nova škola koju mu pruža sam život, ili bolje 
reći umiranje ostanaka kulturnoga blaga Hrvatske. 
»U Senju sam našao — veli sam prof. Szabo — 
osobit svijet, čudan i za mene Slavonca tako ose- 
bujan da sam ga zavolio do danas, mada moram 
priznati da ga nikad nisam sasvim shvatio«. A_1z 
Senja, preko morsko rukava, već onda ga otajno 
privlači glagoljaški, frankapanski Krk; kasnije će 
mu posvetiti svoje najpronicljivije, najdublje zapa- 
žaje. Profesorska služba ga vodi dalje, iz Senja odđ- 
lazi u Osijek, opet u historijsku varoš, odakle po- 
tječe njegov rod, onda u Bjelovar gdje provodi šest 
godina; iz Bjelovara već poduzima svoja istraživa- 
lačka putovanja po bližoj i daljoj okolici, goneta- 
jući govor staroga kamenja, govor građevina, likov- 
nih spomenika. Nakon deset godina službovanja u 
pokrajini 1907. bude premješten u Zagreb, na istu 
gornjogradsku gimnaziju. gdje je nekoć sam bio đa- 
kom. Nekadašnji njegovi učitelji, a sad kolege, do- 
bro ocijeniše kapital talenta koji se u njemu krije, 
spoznaše potrebu da taj kapital treba prometati. 
I do nas je već dopro u te godine nov duh vremena 

i njegova gledanja prošlosti; razaranje utvrda za- 
grebačke katedrale, demonstracija ad occulos, što 
znači nenadoknađivo ništenje kulturno-historijskih 
spomenika uz prosvjede nezavisne kulturne javno- 
sti, donosi ipak jedan pozitivan rezultat: Bakaševa 
kula morala je propasti da pobijedi spoznaja kako 
se dalje ne smije više tim putem. Odlučuje se 0s- 
novati Povjerenstvo za očuvanje umjetničkih i hi- 
storijskih spomenika. koje poslije dobiva naziv 
Konzervatorskoga ureda; za tajnika-poslovođu Po- 
vjerenstva odabiru prof. Gjuru Szabu; na preporu- 
ku Tadije Smičiklasa, Vjekoslava Klaića i dr. Josipa 
Brunšmida prof. Szabo odlazi na specijalne konzer- 
vatorske studije u Beč, Niirnberg i Prag i na po- 
vratku sa studija prof. Gjuro Szabo počinje svoj 
herojski kulturni rad. »Nekako se kao slutilo — 
pripovijeda on sam — da dolazi drugo doba, pa se 
gotovo grčevito radilo: pod iskusnim vodstvom 
arh. Martina Pilara, u društvu s dr. Brankom Še- 
noom, Vladimirom Tkalčićem, kasnije Većeslavom 
Henebergom i drugima, a vrlo često i sam — pro- 


lazio bih sve krajeve naše domovine, napose u de- | 


talje Hrvatsko zagorje: od sela do sela, od crkve 
do crkve, od dvora do dvora, od gradine do druge 
gradine, sabirući, sređujući, ispitujući. Nu za par 
godina dospio sam da i druge dijelove prođem po- 
tanko, napose požešku županiju, pa Srijem... S do- 
laskom rata jenjava dakako rad, ali prestao nije 
nikada. Nu intenzitet se rada nije više nikada po- 
stigao, nije bilo više interesa tamo gdje se je taj 
interes očekivati morao — barem po riječima i obe- 
ćanjima...! Svakako je toliki materijal skupljen 
da će još decenija trebati da se sve to sredi i upo- 
trijebi!« Iza tih nekoliko sumarnih konstatacija kri- 
ju se godine neslućenih fizičkih i duhovnih napora; 
mnogi dani vožnje za lijepa i ružna vremena po te- 
ško prohodnim seoskim putevima, sati napornih 
pješačenja, često za život pogibeljni usponi kroz 
neprohodne guštare do zaboravljenih gradina, sni- 
manje tlorisa na terenu, gonetanje i prepisivanje 
često teško pristupačnih natpisa, fotografiranja pod 
najtežim okolnostima, pa onda izrađivanje gradiva, 
proučavanje arhivalija, gdje većinom nema pravog 
putokaza, crtanje (prof. Szabo sam je vrstan crtač 
i akvarelista), bezbrojni sati proboravljeni u skrom- 
nim, zapravo improviziranim, nehigijenskim foto- 
grafskim radionicama, uz to uporne, nejednake bor- 
be s nerazumijevanjem, predrasudama — sve je to 

mogao svladati samo čist iđealizam. Ali rezultati 
su vanredni, nevjerojatno je da je sve to mogao 
izvesti jedan jedincati čovjek; rezultati imaju i svo- 
je naličje: na istraživačkim putovanjima suho, ži- 
lavo tijelo prof. Szabe hvata klice bolesti, kojih se 
posljednjih godina ne može nikako sasvim oslo- 
boditi. 

»God. 1921. — priča dalje sam prof. Szabo svoj 
život — budem postavljen za ravnatelja Muzeja za 
umjetnost i umjetni obrt u Zagrebu, a da na tome 
nisam ništa radio niti sam za to znao. Taj je muzej 
bio možda najbolji dio rada zlosretnog Hermana 
Bollea, nevoljke uspomene utamanitelja naše kate- 
drale i svega što mu je došlo do ruke. Nu u ono je 
doba bio hrpa predmeta, kako je ostala iza bolnice 
koja se tu za rata smjestila. Naučen na muzejski 
rad za cijeloga moga djelovanja i ispitivanja, napo- 
se u Hrvatskom zagorju, koje i nije no muzej (mu- 
zej ne znači nipošto nešto mrtva, već bezvremeni, 
vječno živi organizam!), naučen uz nezaboravnoga 
direktora dr. Josipa Brunšmida, uzor savjesnoga 1 
poštenog rađenika najvećih kvaliteta (nikada denun- 
cijacija!!!), prihvatio sam se toga posla, proučio 
svaki i najmanji predmet, pa postavio sve, kako 
dijelom sačuvani katalozi pokazuju, po određenom 
sistemu... .« Taj rad prof. Gjura Szabe naglo se ki- 
da. Stjepan Radić kao ministar prosvjete stvara 
jednu od svojih najnesretnijih, očito mu sugerira. 
nih odluka, prognavši prof. Szabu u mirovinu u pe- 
desetoj njegovoj godini života. 

»Nikad nisam volio plandovati, najteža je kazna 
za mene besposličarenje«. Kao penzioner revno 
surađuje kod izbora i otpreme materijala za pari- 
šku izložbu dekorativne umjetnosti 1925. i stvarno 
snosi lavlji dio rada kod organiziranja kulturno-hi- 
storijske izložbe u Zagrebu, za koju su Braća Hrval- 
skoga Zmaja učinila velike predradnje. Najvredniji 
objekt te izložbe, veliki oltar nekad u staroj zagre- 
bačkoj katedrali, djelo zagrebačkih umjetnika drvo- 
rezbara Komerštajnera i slikara Bobića iz konca 
17. stoljeća, spasava upravo prof. Szabo od propa- 
sti. Već zaboravljeni oltar pronalazi on zabačen, 
oštećen u nekoj suši u Lonji, sam ga dovozi na seo- 
skim kolima u Zagreb, sam ga čisti i uspješno re- 
staurira. Upravo organiziranje kulturno-historijske 
izložbe u Zagrebu otkriva nov ogranak djelatnosti 
prof. Szabe: kulturnoga povjesnika Zagreba. Vido- 
vitošću tadašnje gradske općine prof. Szabo biva 

1928. imenovan ravnateljem Muzeja grada Zagreba, 
koji mora stvarno sam stvoriti na temelju gradiva 
okupljenoga na izložbi 1925. U razmjerno kratko 
vrijeme, u granicama mogućnosti, prof. Szabo za- 
ista stvara muzej za koji neprekidno strašću sabi- 
rača skuplja predmete, uređuje mu uzornu knjiž- 
nicu i jedinstvenu kod nas zbirku fotografija, stva- 
ra upotrebiv znanstveni institut — uporedo s tim 
poslom nastavljajući i kulturno-historijska istraži- 
vanja i Hrvatskog zagorja, bez poznavanja kojega 
nema ni poznavanja Zagreba, te Hrvatskoga pri- 
morja i kvarnerskih otoka, kročeći svagdje kao pio- 
nir. I do dana današnjega neumorno istražuje, piše 
i studije i novinske članke, drži predavanja, a oli- 
kima je drugim istraživateljima i piscima bio po- 
uzdan, anoniman suradnik, uvijek spreman nese- 
bično pomoći (prof. Szabo ne pozna poslovičnoga 
»hrvatskoga jala«), jamačno nikad neće biti mogu- 
će točno ustanoviti. Kad se pojavi upitnik pre 

kojim kulturno-historijskim pitanjem, bilo iz proš- 
losti Zagreba ili kojega drugog mjesta, ide se prof. 
Szabi, jer »prof. Szabo zna sve, prof. Szabo ima 
sve«. Za svoj rad napokon stiče bar moralno pri- 
znanje: postaje članom dopisnikom Jugoslavenske 
akademije. 

Knjige, studije, rasprave i članci prof. Gjure 
Szabe, napisani za četrdeset godina njegova rada, 
obasižu cijelu jednu biblioteku. Popis niže navede- 
den nije potpun, obuhvaća tek veće i važnije ra- 
dove: 

1. Spomenici kotara Klanjec, Pre 
grada Vjes. Hrv. arheol. društva XII. 

2. Spomenici kotara Krapina, Zla 
tar Vjes. XIII. 


3. Spomenici kotara Ivanec Vjes: 
nik XIV. — U rukopisu ima autor »S pomenici 
kotara varaždinskoga«. 


4. Sredovječni gradovi u Hrvat 
skoj i Slavoniji. Izdala »Matica Hrvatska« 
i nagradila iz Vaščićeve zaklade 1917. U tom je dje- 
lu prikazan postanak sredovječnih gradova, njihov 
razvitak prema razvoju oružja i prestanak, a u spe- 
cijalnom dijelu su svi najvažniji gradovi iz svih se- 
đam nekadašnjih županija Trojednice, većinom sni- 
mljeni na licu mjesta; mnogo toga je već od onda 
nestalo. 

5. O stilu, jedinstvu stila i um 
jetničkom stvaranju. Prosvjeta 1910.. 

6. Tri benediktinske opatije u 
požeškoj županiji. Vjes. Hrv. arh. dr. IX. 

7. Dobra kuća. Monografija sredovječno- 
ga grada. Vjes. Hrv. arh. dr. X. 

8. Lijesnica. Historijsko-geografska studi- 
ja. Vjes. Hrv. arh. dr. X. 

9. Prilozi za povijest županije 
požeške. Vjes. Hrv. arh. dr. XI. 

10. Terra Dobouch. Historijsko-geograf- 
ska studija. Vjes. Hrv. arh. dr. XIII. 

11. Orahovičke gradine. Vjes. Hrv. 
arh. dr. XIII. 

12. Spomenici prošlosti u Srije- 
mu: Ledinci, Bapska, Lipovac, Mika. 
novci, Ilok Savremenik 1916.—17. 

13. Umjetnost u našim ladanj- 
skim crkvama. Narodna starina 1929. 

14. Velebit. U Poljakovu »Vodiču«. 

15. Slike grada Zagreba kroz če 
tiri stoljeća. Savremenik 1914. 

16. Pregled crkvenog graditelj- 
stva u Hrvatskoj i Slavoniji od go- 
tike do danas. Katolički list 1917. 

17. Spomenici 17. stoljeća u Za 
grebu. Narodna starina 1925. 

18. Lice grada Zagreba u 19. sto- 
ljeću. Matičino Kolo 1928. 


19. Knjiga o starom Zagrebu. Na. 
rodna starina 1931/32. Prikaz razvitka Zagreba od 
god. 1850. do 1913. s gledišta arhitekture, povijesti 
te društvenih odnosa. 

. 20. Studija o Senju, koja ima izaći u 
edicijama »Jugoslavenske akademije«. 

U rukopisu nalaze se još nedovršeni prikazi Hr- 
vatskog primorja, te otoka Krka, Raba i Paga. 

U »Katoličkom listu« objelodanjene su slijedeće 
rasprave prof. Szabe: O slikanju starih crkava u sa- 
dašnjosti, — Dragocjenosti trsatskog samostana. — 


O čuvanju starog pokućtva u našim crkvama. — Ča- 
zma i njena župna crkva, 

U »Hrvatskoj prosvjeti«: Morović. — Drvene ka- 
pele u našoj domovini. — Obrambene crkve u našoj 
domovini. 

U »Savremeniku«, među ostalim: Groblje Sv. 
Jurja u Zagrebu. — Voćin i voćinska crkva. — Ko- 
stajnica. 

U »Narođnoj starini«, kojoj je prof. Szabo suur- 
rednik i jedan od najmarljivijih suradnika, nema go- 
tovo broja bez kojega njegova priloga, koji sakup- 
ljeni zajedno tvore omašan svezak. Tu su objeloda- 
njene njegove magistralne rasprave »O kaležima, 
monstrancama, kadionicama, oltarima, misnom Tu- 
hu«, te napose važna rasprava »Prilozi za građevnu 
povijest zagrebačke katedrale«, »O jednoj staroj ku- 
ći i starim ljudima u Zagrebu«. — »Iz prošlosti Da- 
ruvara i okolice«. — »O Juliusu Hiihnu« itd. 

U »Kazališnom  almanahu« objelodanjena je 
1937. Szabina opsežna rasprava »Gdje se sve u 24 
grebu igrao teater«, 

U »Obzorovoj spomen-knjizi 1860.—1935.« obje- 
lodanjen je Szabin prikaz: »Zagreb od godine 1860. 
do danas«. 

Prof. Szabo je revan suradnik svih naših dnev- 
nika i tjednika u Zagrebu i u pokrajini. U »Novo- 
stima« i »Jutarnjem listu« među ostalima je objelo- 

danio članke »Spomenici turskog doba u Slavoniji«, 
»Rab nekada i Rab sada«, — »Zaboravljeni grob na 
Cmroku«, te bezbroj članaka o razvoju grada Zagre- 
ba. U »Morgenblattu« je objelodanio među ostalim: 
»Abseits vom Wege«. — »Zagreb von gestern und 
vorgestern«. — »Gegen die Verhiisslichung von Za 
greb«. — »Die Leute aus der Visoka Ulica«. — »Khu- 
eniana«. — »Die erste do + in Zagreb 1864.«. 
— Altzagreber Meisterphotographen«. — »Bartolo- 
miius Felbinger«. — »Bilder aus Alt-Zagreb«. 


= U »Godišnjaku muzeja Južne Srbije« izašla je 
1939. Szabina rasprava »Grad Zvečan kod Kosovske 
Mitrovice«; i drugi srpski časopisi objelodanili su 
nekoliko radova prof. Szabe o srpskim sredovječ- 
nim gradovima. 

Već ovo puko, uz to i nepotpuno, nabrajanje na- 
slova radova prof. Gjure Szabe odaje svu raznovrs- 
nost i ogromni opseg njegovih studija. Za svakom 
pak tom raspravom, koja katkad obasiže tek desetak 
stranica, kriju se mjeseci i godine putovanja, sabi- 
ranja i proučavanja gradiva, naporan posao i na te- 

renu i u kabinetu, za većinu istraživanja trebalo 
mu je i samom tek pronaći i skupiti materijal, jer 
jeme su Szabine do njega gotovo neobrađene. 


Prof. Gjuro Szabo nije puki sabirač činjenica 
prošlosti. Same činjenice, ma koliko ih bilo obilje, 
ne tvore još povijest. Povjesnik u povijesnim činje- 
nicama otkriva i predaje nam duh koji ih je stva- 
rao, uskrisuje ljude, njihova naziranja, težnje, od- 
like i slabosti, otkrivajući u prolaznom vječno. U- 
pravo to otkrivanje vječnoga, dakle i današnjega, iz 
davno prošloga umijeće je kulturnoga povjesnika 
Gjure Szabe. U spašavanju, čuvanju i obrani tih vje- 
čnih vrednota Gjuro Szabo prečesto je bio neshva- 
ćen; mnogi.su gledali u njemu slavitelja starih vre- 
mena, gotovo manijaka koji ne shvaća tzv. progre- 
sivni duh novoga vremena. To je mišljenje skroz 
krivo, sam prof. Szabo prečesto ga je pokušavao is- 
praviti. U svojoj »Knjizi o starom Zagrebu« on je 
precizno označio misao vodilju koju je imao pred 
očima u svom radu, zdravo, stvaralačko načelo ko- 
je je temelj svakoga kulturno-historijskoga i kon- 
zervatorskog nastojanja: »Nestalo je »staroga Za- 
greba«, nestalo po vječnom zakonu da sve ostarjelo 
i preživjelo propada i mora propasti, da učini mje- 
sto životu, koji ne pozna zadah starine, već samo 
životnu svježinu... Ali u svakom građu, pa i u Za 
grebu, koji je ovako dug niz stoljeća proživio, ima 
mnogo toga što je doduše vrijeme stvorilo, ali nije 
uništilo, već mu podalo pravo na daljnji opstanak, 
ukrasivši ga plemenitom patinom, odlikom pravoga 
umjetničkoga djela, dok je tek plijesan za obični, 
svakidašnji rad ljudski. Ako se ipak u nas javlja no- 
stalgija za izgubljenim, ta se odnosi samo na onu- 
kova djela, koja su imala pravo da i dalje postoje, 
koja su bila povezana sa svom našom prošlošću, a 
bez nužde su utamanjena, ne našavši nikako zamje- 
ne u nečem boljem, nešto što bi opet našemu vre- 
menu odgovaralo«. U predgovoru pak svojim »Spo- 
menicima kotara Krapine i Zlatara« obrazložio je 
prof. Szabo praktičnu, odgojnu misiju svoga rada 
u Povjerenstvu za očuvanje spomenika: ».. .želi Po- 
vjerenstvo da upozna baš naš svijet s njegovim spo- 
menicima, koji su gotovo sasvim nepoznati ostali i 
onima koji u njihovoj blizini sav svoj vijek borave. 
Želi da naši izobraženi ljudi vide i u ovim ne go- 
rostasnim, ali vrijednim spomenicima, ljepotu pra- 
vog umjetničkog rada naših pređa pa bio taj i skro- 
man u siromašnoj kapelici. A tko god tu ljepotu 


2 Kroz Hrvatsko zagorje 17 


zapazi, zavoljet će ove spomenike pa neće više 0s- 
tati ravnodušan kada se bude poradilo o njihovom 
opstanku. Spas je spomenicima samo u spoznaji njt- 
hove historijske i umjetničke vrijednosti, jer ono 
što ne poznajemo, ne možemo ni cijeniti«. 


Revniteljskim zanosom, udruženim s ogromnom 
erudicijom i osjećanjem za ljepotu svake manife- 
stacije duha i širinom pogleda prof. Szabo pješači po 
Hrvatskom zagorju, s nesebičnom radošću objelo- 
danjuje nalaz ma i skromnoga fragmenta davne pro- 
šlosti, oduhovljujući ga, uskrisujući ljude koji su ga 
stvorili sebi i potomstvu na radost, zakone po koji- 
ma je nastao, svrhu koju je imao; s nekoliko kame- 
nih ivera obnavlja doba gotike koje je u našim 
krajevima stvorilo svoje osebujne spomenike, u skla- 
du sa svojim duhom vremena, ali istodobno davši 
djelu pokoju specifično našu crtu. Da je danas sa- 
čuvan i donekle poznat najdivniji spomenik hrvat- 
skoga baroka, zavjetna crkva u Belcu s jedinstvenim 
fresko-slikama Ivana Rangera, zasluga je profesora 
Szabe. Ali istom usrdnošću kojom otkriva i čuva 
tihu ljepotu baroknih zagorskih crkvica Szabo je 
branič veličanstvene romantičke silhuete Raba, s 
istom pronicavošću i žudnjom spoznaje studira pra- 
davne zagonetne hrvatske crkvice Sv. Donata i Sv. 
Krševana na Krku i skuplja i goneta zaboravljene 
likove zagrebačkih ljudi iz starih zabačenih [oto- 
grafskih albuma, zaprašene plesne redove i frag- 
mente nadgrobnih ploča. U svim tim stvarima vidi 
ljude, prathadnika naše, otajnu baštinu duha koji 
živi u nama, u djelima pojedinaca vidi manifestaciju 
duše naroda. »Spomenici prošlosti — kako on veli 
— bili oni svjetovni ili crkveni, bili oni u javnoj 
uporabi ili u privatnom vlasništvu, ostaju svetinja 
narodna, pa ako se koji tren i svijet sadašnjosti re- 
volucionarno obrne protiv njih, to ne umanjuje nji- 
hovu vrijednost, jer oni stoje nad vremenom i izvan 
sadašnjega vremena. Oni pripadaju svim slijede 
ćim generacijama, koje će iza nas doći, oni su do- 
kumenti prošlosti koji imaju osvijetliti budućnost, 
koji imaju biti luč u tami sadašnjega meteža. Mi ži- 
vimo u vremenima kada sve pada, pada donekle, na- 
oko, i vrijednost spomenika: nasrtaj prostote uni- 
štava i njih često bezuvjetno. Mi, koji imamo pred 
sobom danas daleko širi teritorij, moramo osjećati 
da su npr. djela hrvatskih kraljeva narodne krvi, 
koja u ruševinama do nas dopiru, iste vrijednosti 
kao zadužbine srpskih vladara, kao kasnije tvore- 

vine naše feudalne gospode, njihovi gradovi i njihovi 
dvorovi. U društvu sa svećenstvom podigli su divot- 
-crkve prošlosti kojih je ljepota vječna, u kojima se 
do danas sačuvalo okamenjeno duboko i istinsko 
religiozno osjećanje. Mi smo zadnji koji bi na kme- 
ta, na kasnijega slobodnog seljaka i prstom mak- 
nuli. Ta nije to sve samo rad gospode, već i rad se- 
ljaka: bez njihova znoja ne bi tih spomenika bilo! 
Ludo je i nedđemokratski prikazivati nekrive spome- 
nike kao nekakav simbol podjarmljenja seljačkih ma- 
sa. Ne! Oni su samo izvađali ono što je njihovo vri- 
jeme najbolje moglo stvoriti, oni nisu bili roblje, već 
sredstvo za izvođenje toga svega. A da nije bilo tih 
poticala, feudalne gospode, ne bi nikada tih tvorevi- 
na bilo: o tom smo načistu. Ne varajmo se: sve te 
crkve, svi ti gradovi i dvorovi niknilu su iz naroda 
za narod, jednako su djela života i umjetnosti kao 1 
lijepa seljačka kuća, koja je također nastala iz na- 
roda za narod. Zato smo dužni uzdržati te spome- 
nike, kako god ih dugo svojim umijećem možemo 
uzdržati.« 


Najnovije djelo prof. Gjure Szaba »Kroz Hr- 
vatsko zagorje« šetnja je kulturnog povjesnika kroz 
najhrvatskiji naš kraj, onaj komadić zemlje omeđen 
S tri gore, koji je u životu Hrvata izvršio zaista ču-. 
desnu, i političku i kulturnu misiju. To Hrvatsko 
zagorje, kojemu je Zagreb socijalno-politički izda- 
nak, u tragičnim stoljećima borbe za opstanak pri- 
ma ideju hrvatskoga političkog i kulturnog konti- 
nuiteta, čuva je zaodjevši je u oklope sredovječne 
latinštine i pravica stališa i redova, da joj spasi srce, 
njezin životni elan. Tu je pozornica za daa unutra. 
šnjeg društvenog preobražaja, izmjena straža narod- 
nih društvenih razreda. Tu, dvjesta ljeta prije fran- 
cuske revolucije, seljak Hrvatskog zagorja kuša 
u krvavoj javi oživotvoriti san o društvenoj pravdi., 
novom poretku bratstva, jednakosti i slobode ljudi. 
Tu se najsvojskiji čuvaju »Iura regni« i tu u ple- 
mićkim dvorovima, koji u stvari nisu ništa drugo 
nego seljački domovi, dobiva tijelo i dušu misao 
narodnoga preporoda. Prof Szabo daje nam sad 
»Bedeker Hrvatskoga zagorja«, ali putni vodič koji 
nam ne zaustavlja pogleda samo na površini. Poput 
čarobnjaka dovodi nam pred oči reviju prošlosti, 
ljude i ideje, sile koje su ih oblikavale, djela njiho- 
vih nastojanja. Govori nam tu i politički i društveni 
historik, estetičar, suvereni tumač arhitektonskih 
vrednota i čudesan poznavalac ljudi, govori neugasi- 


“ 19 


vim ushitom mladenačkih svojih doživljaja. Pođite 
s prof. Szabom na te puteve; vodič vaš zaista 
ima ono svojstvo koje je toliko veličao de Montai- 
gne: »les plus belles ames sont celle qui ont le plus 
de varietć et de soupplesse«, dat će dijelak toga 
svojstva i vama i pomoći da osjetite i spoznate ono 
čemu je on posvetio vaskolik svoj život: da jedan 
narod, ma bio on i malen, po djelama svoje ultu- 
re, te svom prilogu čovječanstvu, ima pravo na ži- 
vot u slobodi u zajednici drugih naroda. 


Zagreb, u studenom 1939. 


JOSIP HORVAT 

BIOGRAFIJA 


GJURO SZABO rodio se 3. II 1875. g. u Nov- 
skoj. Osnovnu školu i gimnaziju svršio je u Zagre- 
bu, a sveučilište u Beču, gdje je studirao germani- 
stiku. Boravak u Beču i Nirnbergu probudio je u 
njemu dubok osjećaj za spomenike. Upravo njima je 
Szabo posvetio veći dio svog života tako da je prc- 
učavanje i čuvanje naših spomenika neodjeljivo po- 
vezano s njegovim imenom. 


Kao nastavnik djelovao je u Senju, Osijeku, Bje- 
lovaru, pa u Zagrebu, gdje je predavao od 1907. g. 
na čuvenoj gornjogradskoj gimnaziji koju je ra- 
nije polazio kao đak. Na temelju radnja, u kojima 
je obradio srednjovjekovne spomenike s područja 
Slavonije, predložio je Gjuru Szaboa 10. XII 1910. 
Tadija Smičiklas banu za tajnika »Zeimnaljskog po- 
vjerenstva za čuvanje umjetničkih i historijskih spo- 
menika u kraljevinama Hrvatskoj i Slavoniji«, koje 
se tada upravo osnivalo. Od 1. I 1911. Szabo je od 
prvog početka vršio odgovorne konzervatorske po- 
slove unutar »Povjerenstva« kao jedini činovnik. Iako 
je kasnije vršio i druge dužnosti, ustrajao je na te- 
gotonom poslu do konca života. Dana 28. XII 1919. 
preuzeo je dužnost u Muzeju za umjetnost i obrt 
i vršio je do 1926. g. kad je kao ravnatelj muzeja 
umirovljen. God. 1928. imenovan je ravnateljem Mu- 
zeja grada Zagreba, te je u tom svojstvu umro 2. V 
1943. g. Od 16. V 1963. bio je dopisni član Jugosla- 
venske akademije znanosti i umjetnosti u Zagrebu. 
Rad u vezi s navedenim ustanovama odrazuje se u 
onome što je Szabo pisao. 


Prikupljena bibliografija razasutih radova prof. 
Gjure Szaboa djelomični je odraz njegova djelova- 
nja u našoj javnosti. Ona obuhvaća radnje iz pod- 
ručja pedagogije, lingvistike, toponomastike, povi- 
jesti umjetnosti, kulturne povijesti, muzeologije i 
konzervatorstva. No u pretežnom dijelu svojih ra- 
dova autor se bavi spomenicima sa sjevernog dijela 


21 


Hrvatske, gdje je djelovao kao konzervator. Uz 
predradnje koje su ranije učinili Kukuljević, Sab- 
ljar, Lopašić, Laszowski, u toj bibliografiji nalazimo 
niz publikacija koje se nadovezuju na njihovo istra- 
živanje, te dan na dan služe svima koji se bave pro- 
učavanjem likovnih umjetnosti prošlih vremena na 
ranara. sjeverne Hrvatske. Svojim pak publicistič- 
im radom Szabo je stalno budio smisao za čuvanje 
spomenika, upozoravajući široku javnost na njihovu 
vrijednost. Njegovi članci pisani sočno i tempera- 
mentno, u kojima često nalazimo spomenike oba- 
sjane kulturno-historijskim svjetlom, pridonosili su 
da se ono što je poteklo iz njegova pera rado či- 
talo i da je postajalo dobro i u najširim slojevima 
čitalačke publike. Tako je pisanjem o spomenicima 
Szabo uspio očuvati u borbenoj fazi konzervator- 
stva, usprkos minimalnim financijskim sredstvima 
i bez čvrste zakonske podloge, niz objekata nepro- 
cjenjive vrijednosti iz naše kulturne baštine. 


Opsežni dakle opus koji je Szabo ostavio jav- 
nosti svojim pisanjem ima dvojaku vrijednost. Nje- 
gov istraživalačko-naučni rad rađen je na temelju 
izvora i autopsije na licu mjesta u neposrednom 
kontaktu sa spomenicima. Taj je solidni rad baza 
daljeg istraživanja spomenika na području sjeverne 
Hrvatske. Građa o spomenicima obuhvaćena je na 
različite načine: Szabo obuhvaća spomenike pojedi- 
nih vremenskih razdoblja određenih površina, pri- 
kazuje spomenike po različitim vrstama, opisuje ih 
u sklopu osi is mjesta, daje historijsko-topo- 
grafske i umjetničko-topografske prikaze koji su 
temeljeni na toponomastičkim i arheološkim istra- 
živanjima, kao nužnim predradnjama. Osobitu pa- 
žnju posvetio je spomenicima Hrvatskog zagorja, 
grada Zagreba i burgovima sjeverne Hrvatske, što 
je publicirano i u zasebnim knjigama. Publicistička 
pak njegova djelatnost pisana živo, često sa subjek- 
tivnim pogledima na spomenike, događaje, ljude i 
prilike, odigrala je odgojnu ulogu u odnosu javnosti 
prema spomenicima. Ona ima osim svoje korisne 
društvene uloge i kulturno-historijsku vrijednost, jer 
ilustrira vrijeme, prilike i čovjeka koji je preko tri 
decenije izgarao u samoprijegoru i oduševljenju u 
našoj sredini, smiono se izlažući u zalaganju za naša 
opća kulturna dobra. 


Dr ANĐELA HORVAT 


ja 


ŠTO HRVATSKO ZAGORJE DUGUJE 
GJURI SZABO? 


Što još napisati o imenu Szabo nakon teksta 
Josipa Horvata, kojim je prije više od tri desetljeća 
tog našeg izuzetnog intelektualnog radnika prve po- 
lovine 20. stoljeća obuhvatio toplim riječima, no 
kritički i istinito. 

Vrijeme teče, a prof. Gjuro Szabo ne pada u 
zaborav. Upravo obratno! Nedavno mu je opet 
štampana knjiga »Stari Zagreb« za kojom posiže 
svatko tko hoće u jednom svesku naći najopsežniji 
prikaz dugovjekovnog razvoja glavnoga grada Hr- 
vatske. A sada, evo, o tridesetgodišnjici njegove 
smrti, kad se sve to više prorjeđuju redovi onih 
koji su ga lično poznavali, ponovno izdanje doživ- 
ljava i druga njegova knjiga kojom je stekao veliku 
popularnost. Djelom »Kroz Hrvatsko zagorje« Sza- 
bo će biti i novom pokoljenju vodič. Kakvu ulogu 
ima danas Hrvatsko zagorje sa svojim spomenici- 
ma kulture ne samo unutar Hrvatske nego i čitave 
Jugoslavije, nije potrebno mnogo tumačiti, Trako- 
šćan, Maruševec, grad Varaždin, Veliki Tabor, Trški 
Vrh, Belec itd. itd. svi ti i brojni drugi lokaliteti 
s istaknutim i danas opće poznatim spomenicima 
kulture — među kojima ima npr. izuzetno važno 
mjesto stari kulturni centar Lepoglava, zauzeli su 
ugledno mjesto u našoj kulturnoj baštini nemalom 
zaslugom konzervatora Gjure Szaboa. Taj glasni i 
temperamentni Slavonac s madžarskim prezimenom 
(rođen u Novskoj 3. II 1875.) neobično je zavolio 
upravo Hrvatsko zagorje tj. »onaj dio naše domo- 
vine koji je cjelina za sebe i kojem ni jedan drugi 
nije nalik, a kamo li jednak!« 

. Odmah nakon što je osnovano »Zemaljsko Po- 
vjerenstvo za čuvanje umjetničkih i historijskih 
spomenika u kraljevinama Hrvatskoj i Slavoniji« 
Szabo je kao tajnik tog »Povjerenstva« odlučio da 
g. 1911. pođe na istraživalački put najprije upravo 

u Hrvatsko zagorje. Taj brežuljasti reljef, prošaran 
raznolikim kulturama sitnog posjeda, krcat najraz- 
nolikijim spomenicima, duboko ga je impresionirao. 
Te je godine obišao što pješice, što seljačkim ko- 
lima tadašnje kotareve Klanjec i Pregradu. Išao je 
da pregleda, pretraži, opiše i snimi spomenike, a 
popisat će sve ono što bude držao vrijednim, bilo 
to u javnom ili privatnom posjedu. Na bana tada 
upućen dopis od »Povjerenstva« s temom »Plemić- 
ki dvorovi — razaranje« ukazuje na to, kako tada 
nema društva koje bi bilo u mogućnosti da uzdr- 
žava te dvorove. »Povjerenstvo« će se brinuti da ih 
bar snimi i opiše prije rušenja, ukoliko ne bude 
moguće privatniku zabraniti rušenje. — Iz ove za- 
bilješke viče potreba za zakonom o zaštiti spome- 
nika kulture. Iz nje se vidi i nemoć istaknutih in- 
telektualaca okupljenih oko tadašnjeg »Povjeren- 
stva« svjesnih gubitaka kojima ne mogu doskočiti. 
O dvorcima Zagorja kaže se nadalje, ako se ne 
mogu privesti korisnoj svrsi, da barem budu snim- 
ljeni kako bi i kasnija pokolenja barem u slici upo- 
znala spomenike prošlosti. Uistinu u mnogo sluča- 
jeva je tako i bilo, jer neke nestale spomenike kul- 
ture, — a među njima ponajviše kurije i dvorce 
— poznajemo samo zahvaljujući snimkama i opisi- 
ma konzervatora Szaboa. Kakvim je teškim proble- 
mom Szabo svojevremeno opteretio »Povjerenstvo« 
svojim — inače dragocjenim otkrićem dvoraca i 
kurija, najbolje se vidi u tom kad znamo da 
je problem očuvanja tih objekata još danas aktu- 
elan za suvremenu službu zaštite spomenika kulture, 


Nije slučajno da je Szabo najprije odabrao za 
osnovno istraživanje upravo područje uz Sutlu, koje 
graniči sa Štajerskom. On je naslutio da će studij 
tog dosad nauci slabo poznatog kraja pridonijeti 
tome da se uoče kulturne veze sa susjednim slo- 
venskim krajevima. Nakon neočekivano vrijednih 
rezultata, Szabo je u godinama neposredno prije 
Prvog svjetskog rata nastavio s obilaskom područja 
tadašnjih kotareva: Krapine, Zlatara, Ivanca i Va- 
raždina. Ljudi okupljeni oko »Povjerenstva« bili su 
svjesni da i s malo novaca, ali puno elana mogu 
mnogo učiniti za očuvanje spomenika kulture. Bilo 
im je jasno da spomenike kulture treba oikrivati, 
upoznavati. Jer, upozna liih se i uoči njihova 
vrijednost za naciju, znat će se i poštivati. 

Gjuro Szabo nije svoje obilaske brdima i doli- 
nama vijugavim cestama i strmim puteljcima, zadr- 

žao za sebe da time udovolji osobnom zadovoljstvu 
istraživača koji strastveno traga za novim spozna: 
jama. Nakon mukotrpnog terenskog rada, koji je 
popraćen kojekakvim — katkad vedrim, katkad 
opasnim i nemilim dogodovštinama — on je strp- 
ljivo sjeo i velikim trudom kabinetskog rada sre- 
divao, studirao sve ono što je — često kao prvi od 
stručnjaka po prvi puta — vidio ili uočio, da tako 
sagledanu građu može pružiti i drugima. 

Pisao je mnogo. Još danas često posižemo za 
publikacijama u kojima je u Vjesniku Hrvaiskog 
arheološkog društva od g. 1912. do 1919. objavio 
rezultate obilazaka u tadašnjim kotarevima: Kla- 
njec, Pregrada, Krapina, Zlatar, Ivanec. Time je 
Hrvatska dobila prva suvremena topografska izda- 
nja spomenika kulture. Prvi ga je svjetski rat omeo 
da nije mogao nastaviti terenskim radom; tekst o 
istraživanju Varaždina i varaždinskoga kraja ostao 
je u rukopisu, no djelomično je iskorišten unutar 
ove knjige. Važnost navedenih publikacija povećana 
je time što mu je tekst popraćen brojnim fotogra- 
lijama, koje je — kao vrstan fotograf — sam sni- 
mao, kao i time što su važniji spomenici popraćeni 
arhitektonskim snimkama ponajviše arh. Martina 
Pilara, ali počesto i snimkama samoga Szabo-a. Kad 
znamo na kako teško pristupačnim brdima stoje, 
moramo se diviti njegovoj upornosti. S tim spo- 
menicima upoznao nas je svojim brojnim snimka- 
ma koje je snimao prije Prvog svjetskog rata kame- 
rom formata 10x15. Svoje opsežno znanje obradio je 
u knjizi Sredovječni gradovi u Hrvatskoj i Slavoniji 
u toj su publikaciji obrađeni također i sjeveroza- 
padni hrvatski krajevi pa tako i Hrvatsko zagorje. 
To djelo za kojim i danas često posižemo, izdala 
je Matica Hrvatska g. 1920, a nagrađeno je iz za- 


klade Alekse pl. Vuščića. 


Pokazalo se doskora da nije dosta što su Hr- 
vatsko zagorje upoznali obrazovani krugovi, koji 
čitaju stručnu literaturu, nego da je takva saznanja 
potrebno prenijeti i u šire narodne slojeve. Između 
dva rata Szabo je češće navraćao u Hrvatsko za- 
gorje, te popunjavao svoja zapažanja na pojedinim 
spomenicima. To je popularizirao u nizu manjih 
radova. Publicirao ih je gdjegod bijaše prilika, pa 
tako — među ostalim — i u Hrvatskom Planinaru 
(1929.) i u listu Hrvatsko Zagorje. No to su ipak 
bili članci koji se pročitaju, negdje odlože, zamet- 
nu i padnu zaborav. S knjigom je druga stvar. Knji- 

ga »Kroz Hrvatsko zagorje« gdje je g. 1939. obu- 
hvaćena sva ta opsežna, dugotrajno i brižno prikup- 
ljana građa, dala je našoj široj javnosti po prvi 
puta na pristupačni način ne samo uvid u razno- 
like spomenike kulture, nego i kulturno-historijsku 
prošlost toga kraja, čime je rastumačeno u kakvoj 
su kulturnoj klimi ti brojni spomenici nastajali, ali 
i nestajali. Već to što ta knjiga dokumentira kako 
je predstavnik ondašnje generacije gledao na spo- 
menike i probleme oko njih, čini to djelo visoko 
vrijednim kulturno-historijskim dokumentom. 

U posljednje vrijeme oživjelo je istraživanje 
spomenika kulture u kontinentalnoj Hrvatskoj, pa 
tako i na području Hrvatskog zagorja. Novija gene- 
racija istraživača prošlosti i kulturno-historijskih 
spomenika većinom obrađuje specijalne teme. Pro- 
nalazimo još uvijek spomenike iz različitih vremen- 
skih razdoblja koji ranije nisu bili uočeni, ili im 
nije bila spoznata prava vrijednost. Nakon pomnog 
studija i analiza određujemo im vrijednost suvre- 
menim mjerilima. No kod svega toga imamo osjećaj 
da je to nastavak velikog rada. Svjesni smo da ho- 
damo već utrtim putevima. Jer po svim tim brdima, 
brežuljcima, prašnjavim ili blatnim putevima i ce- 
stama stupale su noge Gjure Szaboa, neumornog is- 
traživača, pionira, koji je tri decenija krstario, što 
pješice što seljačkim kolima, da svoja saznanja 
preda i onima koji će slijediti iza njega. Nije važno 
da nije dospio obuhvatiti ovo ili ono, da je pokat- 
kad donosio sudove u duhu svog vremena s kojima 
se danas više ne možemo složiti. Bitno je da je ši- 
rokoj javnosti otkrio ljepotu Hrvatskog zagorja i 
vrijednost njegovih spomenika, te da je svoja odu- 
ševljenja umio prenijeti na druge. Kako to da nas 
je uspio zainteresirati za ono što je sam zavolio? To 
je zbog toga sugestivno jer je pisao iskreno, ljudski, 
točno onako kako je osjećao. Nitko ga nije natjerao 
da napiše i ovo: »I sada kad me bolest prikovala uz 
sobu, prolazim u ovim mračnim danima one dane 
rada i uživanja u našem Zagorju, te mi oni pomažu 
neizmjerno snašati teret sadašnjice. Jer to nije bilo 
tek obilaženje, već doživljaji koji su se usjekli u 
dušu, pa čak i u snu se javljaju i nepozvani s ne- 
običnom jasnoćom i ispravnošću« ... 

Kad mi se još par dana prije smrti (2. V 1943.) 
žalio da neće više vidjeti Vinagoru, Veliki Tabor ili 
Veliki Komor i poglede koji krile po ustalasanoj po- 
vršini tog jedinstvenog i čudesno lijepoga kraja, ni 

sam znala za čim žali dok to nisam sama doživjela. 
Da, ipak je to sasvim nešto drugo kad neki kraj 
ne poznajemo samo iz fotografija, iz filma, tele- 
vizije, nego ga imamo — da tako kažem — u no- 
gama, jer se tada pješačenjem najraznolikiji doj- 
movi, koje primamo putem svojih osjetila, najdublje 
talože u dušu. 

Podosta je već od onoga što nam je Szabo ot- 
krio i na što je ukazao, kao na vrijednost naše za 
jednice, propalo, ali sigurno je da bi još više toga 
bilo nestalo zbog neshvaćanja i nemara ljudi, da 
se pravovremeno nije svratila pažnja na kulturno 
blago toga kraja. Tako KoJa da. Szabo nije pravo- 
vremeno intervenirao, ne bi danas imali — da spo- 
menem tek nekoliko primjera iz područja Hrvat- 
skog zagorja — crkvu sv. Jurja u Belcu, zidne slike 
u Donjoj Voći, kuriju Škarićevo, krasnu propovjeda- 
onicu u Remetincu, ili kulu u Knegincu, koja je u 
tom selu imala pasti jer da tobože smeta prometu... 


Već sam Szabo opisujući spomenike Hrvatskog 
zagorja navodi da je vrijeme mnogo toga pojelo. U 
međuvremenu otkada je ta njegova reportaža o kul- 
turnoj baštini Hrvatskog zagorja izašla pa do danas 
i opet je, dakako, vrijeme uradilo svoje. I opet je 
otada mnogo toga zauvijek nestalo. Da ne budemo 
samo svjedoci tužne bilance, kako vrijeme ne štedi 
ni kulturna dobra, u svojim napomenama, koje tu- 
mače ili dopunjuju tekst autora, ne registriram sa- 
mo ono čime je naša kulturna javnost na gubitku, 
nego i ono čime smo na dobitku. Strpljivim radom 
novijih istraživača, konzervatora i arheologa u me- 


đuvremenu je, naime, i mnogo novoga otkriveno. 

Da se s današnjeg stanovišta može bolje shva- 
titi zašto Szabo o nekim predmetima, odnosno o ne- 
kim pojavama piše onako kako je to i napisao, to- 


“me treba dati tumačenje. Gjuro Szabo je istraživao 


i pisao svoj tekst u vrijeme kad se držalo da se 
predmeti koji su nastajali iza godine 1800. (osim 
iznimno) uglavnom ne smatraju spomenicima kul- 
ture. Glavna krstarenja Hrvatskim zagorjem Szabo 
je izvršio, kao što je spomenuto, prije Prvog svjet- 
skog rata, a tekst ove knjige pisao je uglavnom na 
temelju ranijih obilazaka, pred Drugi svjetski rat. 
Zbog toga Szabo prema ondašnjim kriterijima ni 
ne spominje brojne objekte, niti arhitektonske, kao 
ni one koji su sastavni dio inventara pojedinih ar 
hitektonskih objekata, a o nekima — kao npr. u više 
navrata o crkvenom inventaru — izriče još tada ne- 

gativan, ili preoštar sud. Pošto su se u međuvremenu 
kriteriji o takvoj građi promijenili, u nekoliko sam 
navrata dala kratki tumač takvim mišljenjima. 


Da se sve ono s područja Hrvatskog zagorja iz- 
nese što je nova otkrito, ili danas drugačije vredno- 
vano, bilo bi potrebno napisati novu knjigu. Dok 
nje nema, treba u potpunosti poštivati tekst zaslu- 
žnog pionira Szaboa sa svim tadašnjim shvaćanji- 
ma i navodima. Zato se u napomenama navode sa- 
mo bitne ili značajnije izmjene koje su se desile u 
međuvremenu na onim spomenicima koje on spo- 
minje, da netko npr. uzalud ne traži ono što više ne 
postoji, odnosno da bude upozoren na nova otkrića. 
Treba spomenuti i to da Szabo stalno upotrebljava 
umjesto »gotički« stil izraz »gotski«, pod kojim izra- 
zom danas razumijevamo umjetnost Gota. Osim to 
ga Szabo ima dosljedno negativni sud prema ono- 
me što je nastajalo u razdoblju historicizma, a mi- 
šljenje je o djelima iz tog razdoblja promijenjeno; 
ono je u posljednje vrijeme znatno ublaženo. Neka 
mi ne zamjeri ovih nekoliko kritičkih napomena ko- 
je ni malo ne umanjuju kulturno-historijsku vrijed- 
nost opusa Gjure Szaboa. Napisala sam ih kao po- 
štovalac i prijatelj kojem je bilo dano da nastavi 
njegov rad na stazama kojima je on utro put. 

Szabo je svojim djelom potakao na to da su 
ljudi, koji su čitali njegove retke, poželjeli da ono 
što su pročitali i sami vide. Tako se sve više rađala 
želja da se putuje i Hrvatskim zagorjem, da se do- 
žive sve te kurije, da se razgledaju crkve sa svojim 
umjetninama, da se upoznaju svi ti burgovi, dvorci, 
pilovi i raznoliki drugi spomenici povezani u jedin- 
stveni sklad s razigranim reljefom tla. 


Tri decenije nema više u našoj sredini entuzi- 
jasta koji se znojan i prašan, ali do kraja poletan, 
trudio da nam otvori oči za kulturne vrijednosti i 
ljepote naše domovine. Zagreb mu se nedavno odu- 
žio time da jedna ulica nosi njegovo ime. Hoće li 
koji trg, koja ulica u Hrvatskom zagorju koje mu 
zaista mnogo duguje, čuvati spomen na to svijetlo 
ime? Postojala je generacija koja je ime Szabo sma- 
trala sinonimom za čuvanje spomenika kulture. Ta 
je suznačnost bila moguća samo zato jer je svoje 
čitavo biće, ne gledajući na materijalne koristi, za- 
nosno utapao u ideale za koje je predano živio. 


Dr ANĐELA HORVAT 

PREDGOVOR 
ili pregršt oznaka Hrvatskoga zagorja 


Pitoma raskoš nabubrenog reljefa. Prepun mo- 
zaik sugestivne skladnosti oblika i boja. Inspirativ- 
ne osobitosti prirodnih ljepota. Privlačne draži bu- 
količkog plandovanja. Razasuta slikovitost starin- 
skih naselja. Pepeljušna zagasitost škrte mekote i 
gnjecava ljepljivost ilovačastih puteva i staza. Vje- 
čit glad za zemljom. Povazdan goluždrava djeca u 
zakorovljenim trnacima. Đubrovita dvorišta s lepe- 
zastim repom puranskog ukrasa. Raskokodakane ko- 
koši. Brbljive i nikad dovoljno site race u žabo- 
krečinastim mlakama. Usprkos današnjici podosta 
još naherenih, škopom pokrivneiah krovova 


Takve misli i asocijativne predodžve ponajčešće 
se isprepliću mozgovnim vijugama kad je riječ o 
onom mikroregionalnom geografskom prostoru što 
ga jednostavno i kratko zovemo Zagorje. Bu- 
dući da u hrvatskoj i ostaloj slavenskoj toponoma- 
stici postoji mnogo geografskih imena i naziva s 
oznakom zagorja ili zagorskog značaja, potrebno je 
istaći točnije i određenije, da je ovdje riječ o po- 
sebno zanimljivom sjeverozapadnom dijelku hrvat- 
skog narodnog prostora, kome je pravo i potpuno 
ime Hrvatsko zagorje. 

Zatalasani pejzaž medvedničkog prigorja i oro- 
grafski zamršen i složen splet Ivančice, Strahinči- 
ce, Strugače i ostalih zagorskih gora i njihova pod- 
gorja osobito je lijep i po mnogo čemu posebno 
dragi kutak naše domovine. Priroda, nedostižan 
majstor nad majstorima u oblikovanju i skladanju 
još uvijek poprilično zagonetne materije, tu, u Za 
gorju nije bila škrta. Kao da je tu bila iznimno ra- 
zigrana i nestašna u svom stvaralačkom cizeliranju 
Zemljina površja. Na razmjerno malenom prostoru 
od nekoliko stotina četvornih kilometara ona je tu 
razasipala punu pregršt svojih darova stvarajući po- 
jave i oblike koji neodoljivo mame radoznalost pri- 

rođoslovnih stručnjaka i plijene pažnju čovjeka s 
razvijenim osjećajem i smislom za Lijepo. 

Kao da su neke nevidljive divovske ruke na sve 
strane zagorskog prostora razasule i razastrle oši- 
rok snop brdovitih lanaca, strmenitih hrbata i bre- 
žuljkastih kosa ispresijecanih lugovima, dolovima i 
prodolicama s bezbrojem uzanih jaraka i nepresuš- 
nih gorskih potočića. Sve to slikovito isprepleteno 
ozelenjelim šumarcima i majušnim česticama uzo- 
ranih njivica. Prošarano sjenokosnim plohama. Oki- 
ćeno starim trnacima i bogatom paletom pejzažne 
pitoresknosti milijuna brižno njegovanih  čokota 
vinske loze, skladno poredanih utisuće katastralnih 
jutara i hvati, opjevanih i slavnih zagorskih gorica. 


Oku i duši ugodna slika Zagorja ukazuje se put- 
niku, namjerniku i posjetiocu ma s koje strane ili 
preko koga prijevoja dolazio u taj kraj: i preko bi- 
stričkoga Laza, i preko zanemarenog cestovnog la- 
birinta Bele i Podruta, i preko golubovečke Veter- 
nice, i preko svetogorske prečage slovenskog Bize- 
lja. Svojevrsno je sugestivan i izinski prilaz preko ši- 
rom rastvorenog ušća dolinske ravni između Mari- 
jagoričkog humlja i opjevanih medvedničkih Kame- 
nih svatova. Uvijek i odasvud lijepo i privlačno. 


U tom prostoru i međuprostoru nanizala su se, 
sklupčala i raspršila, ili poput pilića oko kvočke oku- 
pila se oko tornjića prastarih crkvica, mnogobrojna 
sela, zaseoci, veća ili manja naselja i davninom već 
patinizirana stništa  korjenitih atskih Zagora- 
ca. Mnogo registriranih, a podosta još ni u kojoj 
specijalnoj ili primijenjenoj geografskoj karti ozna- 
čenih prebivališta nekadašnje stopostotne zagorske 
sirotinje i gospoštijskih kmetova. Postojali su tu 
nekad i feudalni veleposjedi svjetovne i crkvene go- 
spode. Nekad čvrste kule i burgovi, danas nazub- 
ljene ruševine i rašćem prekriveni ostaci ostataka. 
Dvorovi i dvorci takozvanog visokog plemstva, gro- 
fova i baruna. Plemenitaške kurije zagorskih šljiva- 
ra. Šaroliko društvo prepuno suprotnosti i gorke ži- 
votne zbilje. Kao u kakvoj priči: nekad bilo, sad se 
spominjalo. Ipak, neminovne strukturalne promje- 
ne što ih je donosilo samo vrijeme, prirodno i na- 
seobeno ostao je taj kraj kakav je i nekad bio: ose- 
bujan i posebno lijep kutak hrvatskog ozemlja. 


Uistinu, osobit je to kraj: prirodno zanimljiv i 
pun draži što gode oku i srcu, društveno-politički i 
kulturno-historijski ne samo bogat već posebno zna- 

čajan, gospodarski nimalo bezvrijedan i beznačajan, 
turistički po mnogo čemu veoma atraktivan. Istin- 
ski je »lijepa naša domovina« to naše drago Hrvat- 
sko zagorje i njega doista može osjetiti, proosjetititi 
i doživjeti — kako reče starina Gjuro Szabo — »sa- 
mo onaj, tko ima srca, duše, i oči i uši...« I koliko 
god nije moguće ni zamisliti zemlju Hrvatsku bez 
valovitog humlja i razgranatog pobrđa Hrvatskog 
zagorja, premda se odvajkada širom hrvatske domo- 
vine pretače riječ i ponosni spomen o zagorskoj 
»staroj slavi djedovine«, ipak — kako li to samo 
čudno i neobično zvuči — pojmovi o geografskom 
prostoru te vrlo često spominjane prirodne regije, 
tog našeg Hrvatskog zagorja, sve dosad nisu mno- 
gima potpuno jasni, pa čak ni među znanstvenim 
radnicima dovoljno ujednačeni. 

Pa što li onda jest, a što nije Hrvatsko zagorje? 
Da vidimo. 


Koliko se god čini, da mnogostruko opisano i 
zanosno opjevano Hrvatsko zagorje nije nepoznat 
predjel naše domovine, ipak naprečac odrediti geo- 
grafski prostor zagorske regije nije baš jednostavno 
ni lako. Stručna literatura velikog broja autora, pi- 
sana u različito doba, polazeći s različitih stanovišta, 
primjenjujući raznovrsna mjerila, nije u tom pitanju 
suglasna. Dapače, usprkos prilično obilnoj geograf- 
skoj i ostaloj stručnoj literaturi o Zagorju, ozbilj- 
nog i znanstveno mjerodavnog određivanja, dakle 
znanstvenog determiniranja pojma geografskog pro- 
stora Hrvatskog zagorja gotovo i nije bilo. Djelomi- 
čan pokušaj nalazimo tek u jednoj starijoj raspravi 
početkom ovog stoljeća. Detaljnije analize tog pro- 
blema, temeljene na primjeni znanstvene metodo- 
loške obrade, zapravo nije bilo, pa je tako pitanje 
prostornog rasezanja Hrvatskog zagorja sve do da- 
nas ostalo nejasno, neriješeno ili barem nedovoljno 
raščišćeno. Ono je prilično zamućeno i smušeno ne 
samo u glavama laika, nestručnjaka, nego i u mnogih 
stručnjaka geografa s fakultetskom diplomom, ka- 
ko sam se opetovano mogao uvjeriti kao ispitivač 
posljednjih godina na stručnim ispitima mlade (po- 
slijeratne) generacije geografa. Koliki su mi od njih 
svrstavali Varaždin u Hrvatsko zagorje umjesto u 
Podravinu! Možda je takvoj naopakoj i pogrešnoj 
stvarnosti, pored ostalih ,esencionalnih, obrazovnih 
elemenata, u priličnoj mjeri pridonijela često inter- 
pretirana i snažno akcentuirana romantičarska sla- 
dunjavost beletrističkih djela o Hrvatskom zagorju 

i niz vulgariziranih napisa i popijevaka o tom »dra- 
gom hrvatskom kraju«. 


Upravo zbog toga, budući da pojam prostora 
Hrvatskog zagorja još uvi jek predstavlja za nekoga 
priličnu nepoznanicu ili barem kamen. spoticanja, 
neka bude dopušteno malčice zagrabiti u prošlost 
i mjerodavnu znanstvenu dokumentaciju. 


Opisujući prije malone punih stotinu godina 
Zagorje kao »hrvatsku Švajcu«, Vjekoslav Klaić _is- 
tiče: da »Hrvatsko zagorje nije danas više politična 
cjelina, ali narodu i zemljopiscu vrijedi posebnom 
pokrajinom«, u kojoj »netom opisane gore, 1 to ko: 
stelska sa zapada, Ivančica sa sjevera, a gora zagre- 
bačka sa istoka, zatvaraju i obrubljuju poput ko- 
tline prostranu i plodnu dolinu, koju zovemo Za- 
gorje. Zagorje je dakle dolina opasana sa triju stra- 
na gorskimi bedemi, a na jugu se otvara prema rijeci 
Savi.« (V. Klaić, Prirodni zemljopis Hrvatske, str. 
75-76, Zagreb 1878.) U jednom drugom svom djelu, 
objavljenom dvanaest godina kasnije, Klaić ionako 
prostorno već dovoljno suženo Zagorje dijeli na dva 
još uža područja, na tzv. »gornje« t » olnje« Zagorje. 


Piše da »Sveti Križ Začretje... jest sielo podžupa- . 


nije krapinsko-topličke«, a »Zlatar je središte zlatar- 
ske podžupanije«, no koji i kakav prostor obuhva- 
ćaju te podžupanije, gdje su im gramce 1 kakva su 
to područja »gornje« i »dolnje« Zagorje, Klaić nije 
objasnio. (V. Klaić, Opis zemalja u kojih obitavaju 
Hrvati, str. 19, 89 i 91, Zagreb 1880. ) Pa ipak, za- 
hvaljujući znanstvenom ugledu Klaića, njegovo po]- 
movanje i determiniranje zagorskog prostora pre 
hvaćeno je naprečac kao točno, ono se prepričavalo, 
prenosilo i učilo u školama te pripomoglo stvaranju 
zbrke i održavanju očite pogreške. 


Poznata je povijesna činjenica da Zagorje ni 
prije ovih napisa Vjekoslava Klaića nije bilo »poli- 
tična cjelina«. Zbog toga nije nezanimljivo, kako se 
ta historijsko-geografska stvarnost odrazila u malo- 
brojnim i sadržajno šturim zemljopisnim knjigama 
i priručnicima tog prilično već starog prošlostoljet- 
nog doba, kad se hrvatski jezik tek počeo »večom 
brižljivostjum ... razvijati, gojiti, i od onoga što po 
tuđinskom udara, po malo trebiti, i več toli krasno 
napreduje, da če na skorom temeljitu prosvetu ma- 
terinskim jezikom postiči moči«, kako to čitamo u 
danas već vrlo raritetnom »Malom zemljopisu za 
početnike« Antuna Rožića, izdanom god. 1847. »u 

Varašđinu«. U toj zanimljivoj staroj Rožićevoj knji- 
žici nalazimo u poglavlju »Horvatska Zemlja« (str. 
16-22), da »Horvatska deli se na deržavnu iliti pro- 
vincialnu, i vojničku horvatsku. — Deržavna ili pro- 
vincialna ima tri varmeđe ili gradomeđe. Zagrebač- 
ku, Varašdinsku, Križevačku, i Primorje... U Za 

grebačkoj Varmeđi znamenitija mesta jesu... 7. 
Stubica, ima tople kupelji i prostranu gostionicu. — 
8. Bistrica, mesto od proštenjah na glasu«, Od zna- 
menitijih mjesta u »Varašdinskoj Varmeđi« Rožić 
uz »Varašdin ... Kneginec ... Toplice« spominje još: 
»4, Lepoglava... 5. Krapina, slob. i kralj. povlastje- 
no tergovište ... jedan dobar sat dalko nalaze se To- 
plice Krapinske vruče sumporne. 6. Radoboj... tu 
su bogate rude sumpora i kamenog uglevja i kr. ru- 
darsko ravnateljstvo. 7. Klanjac, tergovište od saj- 
mov na glasu... 8. Sutinsko, selo ima toplu ku- 
pelj. Znamenita su u toj varmeđi jošte 2 grada gro- 
fovska obitelji Draškovićah, najmre Trakostjan...i 
Klenovnik, gdi su se negda... deržavni sabori zdru- 
ženih kraljevinah deržali. Osim toga po Zagorju se 
bele mnogi gizdavi dvori plemičah zagorskih, i tu 
zovu putnika gostoljubivi gradiči, gde se jošte na- 
lazi prava ona i stara slavjanom od narave priro- 
đena gostoljubivost i patriarkalni život. A tu jest 
također u nekojih mestah priroda blagodatnija i se- 
ljaki su marljivii.« 

. , Dakle, Zagorje ni u prvim decenijama 19. sto- 
ljeća nije bilo »politična cjelina«, jer su se područja 
Stubice i Bistrice nalazila u administrativnom sasta- 
vu zagrebačke varmeđe (županije), a Klanjec, Kra- 
pina, Radaboj, Sutinsko, Lepoglava, Trakošćan i 
Klenovnik pripadali su Varaždinu. No za proučava- 
nje problema regionalnog jedinstva Hrvatskog za- 

orja nije bitno, dali je ono uvijek bilo »po- 
itična cjelina«, ili je u administrativno-upravnom 
pogledu bilo razjedinjeno. Za pravilno i znanstveno 
mjerodavno rješavanje tog pitanja, pored prirodnih, 
odlučniji su društveno-gospodarski činioci. No za- 
nimljiva je činjenica da Rožić, premda posebno ne 
opisuje geografski pojam i problem prostora Zagor- 
ja, ipak izrijekom spominje tu prirodnu i geografsku 
regiju, te uz prikaz »Varaždinske varmeđe« nabraja 
naselja koja se nalaze sjeverno i južno od Ivančice 
i Strahinčice, u širem i užem području Hrvatskog 
zagorja. Znači, Rožić je geografski prostor sjeverno 
i sjeverozapadno od Ivančice smatrao Zagorjem. I 
to je bitno. 


3 Kroz Hrvatsko zagorje 33. 


O Zagorju je pisao i istaknuti geograf prve po- 
lovine 19. stoljeća Dragutin Seljan u djelu »Zemljo- 
pis pokrajinah ilirskih«. U tom klasičnom djelu hr- 
vatske geografske literature, u općem pregledu 
»Ugarsko-ilirske  pokrajine« čitamo sažeti prikaz 
orografskog spleta sjeverozapadne Hrvatske sa sli- 
jedećim podatkom: »U predelu ovih gorah leži gla- 
sovito i lepo horvatsko Zagorje, koje je većinom 
u Varašdinskoj varmedji, zatim nešto i u zagrebač- 
koj duž Štajerske i Kranjske granice položeno, pri- 
jastnostju i dražestmi naravi svoje kao najlepša i 
najugodnija strana Horvatske nazvati može.« U po- 
glavlju »Mestopis (topographia) od Horvatske« is- 
toga djela, Seljan u vaažrdinskoj varmedi opisuje 
Varaždin, Kneginec, Varaždinske Toplice, Vinicu, 
Petrijanec, Krapinu, Krapinske Toplice, Sutinsko, 
Radoboj, Klanjec, Gerovec (Gertovec? ), Lobor, Za- 
čretje, Lepoglavu, Klenovnik, Trakošćan, Belu, Pre- 
gradu, Novi Marof, Konjščinu, Kostel, Belec, Tuhelj 
i Horvatsku te završava: »Predel ovaj, u kojem 
među ostalimi, gore već rečenimi, i ova dva straž- 
nja mesta leže, je takozvano gornje Zagorje, 
i šta se lepote, divnosti narave i zdravog zraka tiče, 
veoma mnogo zanimivog za oko putnika imade. Po- 
nosita ovdešnja berda i klisurasti ovih neki veli- 
čanstveni prizori, odkuda tolika vrela, zdravi zvir- 
njaki pod zemljom izniču, k tomu zatim krasne... 
prekrižane razprosterte ovdešnje doline... i celi 
kip ovdešnjeg različitih predmetah suglasja takov 
je, da mu se svaki... dovoljnim ganjem diviri mo- 
ra«. (Dragutin Seljan, Zemljopis pokrajinah ilirskih 
oliti bla ja zemlje, na kojoj pribiva narod ilirsko- 
-slavjanski sa opisanjem berdah, potokah, gradovah 
i znatnih mestah polag sadanjeg stališa, s kratkim 
dogodopisnim dodatkom i priloženim krajobrazom 
iliti mapom; str. 111—112 i 206—210; Zagreb 1843.) 


Zahvaljujući napretku prirodnih i društvenih 
znanosti, današnja naša znanja, kako o postanku pla- 
nina i razvoju zagorskog reljefa tako i o ostalim 
geogrfaskim oznakama Hrvatskog zagorja, razlikuju 
se od prošlostoljetnog tretiranja orografskih eleme- 
nata i geomorfoloških pojava savsko-dravskog me- 
đuriječja, dakle i Hrvatskog zagorja. I pak, citirajući 
stare znanstvenike i pisce potrebno je istaći ono 
bitno u njihovu tretmanu prostora Hrvatskog za 
gorja, što nije u suprotnosti s dostignućima suvre- 
mene znanosti. To je činjenica, da Hrvatsko zagorje 
prostorno seže i sjevernije od Ivančice i Strahin- 

čice. Tu stvarnost potvrđuju i stari dokumenti o 
crkveno-teritorijalnoj podjeli zagorskog prostora. U 
popisu župa arhiđakona Ivana od godine 1334. iz- 
rijekom se spominje »districtus de Zagoria« i u 
njemu župe »koje i danas postoje u opsegu grado- 
va: Kostela, Krapine, Lobora, Trakošćana, Oštrca 
i Belca...« (Usporedi: Gjuro Szabo, Hrvatsko Za- 
gorje (Od Zagreba do Varaždina); Glasnik Jug. pro- 
Žfesorskog društva, knjiga XVI, sv. 11—12, str. 971, 
Beograd 1936.) Dakle, već prije šezdesetčetiri dece- 
nija područje Trakošćana, a to znači i porječje gor- 
nje Bednje, bilo je smatrano Zagorjem i kao takvo 
registrirano u vjerodostojnim dokumentima. 


Nekoliko misli s manje-više usputnim pokušaji- 
ma određivanja zagorskog prostora nalazimo u dje- 
lima starijih i mladih geografskih autora (Hinko 
Hranilović, Dragutin Hirc, Radovan Bošnjak, Zvo- 
nimir Dugački, Stjepan Ratković, Ivan Crkvenčić, 
Stanko Žuljić), a posrednih zapisa i napomena o 
tom problemu nalazimo i u djelima eminentnih pri- 
rodoslovnih znanstvenika (Dragutin Gorjanović— 
Kramberger, Mijo Kišpatić, Jovan Cvijić, Marijan 
Salopek, Josip Poljak). Puna pregršt različitih mi- 
sli, sudova i tumačenja o pojmu i geografskom pro- 
storu Hrvatskog zagorja, ponajčešće izraženih lapi- 
darno, bez dovoljne analitičke raščlanjenosti i do- 
kumentarne uvjerljivosti. Ponekad i ponegdje čak 
i nedopustivo površno, utoliko više što je složenost 
znanstvenog pitanja zagorskog prostora uistinu ve- 
lika i u mnogočemu posebno zamršena. 


Pored veoma značajnih prirodnih elemenata u 
Hrvatskom zagorju isprepleo se niz bitno važnih 
društveno-gospodarskih i ospodarsko-povijesnih 
činilaca. Bez poznavanja njihove mnogostruke me- 
đuzavisnosti, bez poznavanja i proučavanja mnogo- 
strukih društvenih zbivanja, i gospodarskih i kul- 
turnih, nije moguće potpunije i pravilnije razumi- 
jevanje uvjeta razvoja i načina razmještaja proiz- 
vodnje u zagorskom prostoru. Posljedice mnogovr- 
sno isprepletene međuzavisnosti prirodnih i društve- 
nih faktora odražavaju se u činjenici da je životna 
dinamika u toku povijesnog razvitka stalno pomi- 
cala neucrtane zagorske međe i pojmovne predodžbe 
o zagorskom prostoru. 


. Česte su bile promjene teritorija zagorskih ad- 
ministrativno-upravnih jedinica: županija (ili var- 
međa), podžupanija, kotara i općina. Usporedo s 

teritorijalnim promjenama tih jedinica mijenjala 
su sei formalna tumačenja i pojmovanja o zagor- 
skom prostoru usprkos činjenici, da te promjene 
nisu bile ni odraz prirodne stvarnosti ni posljedica 
životnih interesa i potreba zagorskog stanovništva, 
Štaviše, ni teritorijalne međe crkvenih organizacio- 
nih jedinica, područja tzv. duhovne pastve (župe, 
đakonati i dr.), premda stare (neke »ab immemo- 
riali«), nekako stabiliziranije i vremenski trajnije 
od administrativno-upravnih teritorijalnih jedinica, 
ne mogu uvijek i svagdje s dovoljno uspjeha uvjer- 
ljivo poslužiti za suvremeno geografsko regionira- 
nje, ekonomsko-geografsko rajoniranje i znanstveno 
determiniranje zagorskog prostora. 


Usprkos mnogostrukoj i snažnoj životnoj funk- 
cionalnosti dvaju starih društveno-političkih, kul- 
turnih i gospodarskih, napose tržišnih središta iz- 
van Zagorja, Zagreba i Varaždina, prema kojima je 
na širokome planu orijentirano čitavo Zagorje i 
zbog toga podijeljeno u dvije gravitacione zone, u 
posavsko-zagrebačku i podravsko-varaždinsku, ipak 
i u samome Zagorju, unutar njegovih temeljnih gra- 
vitacionih zona, postoje još mnoga manje značajna 
središta prema kojima je usmjerena bitno važna 
zagorska životna stvarnost. U tim unutarzagorskim 
manjim središtima usredotočena je i u njima se na 
različite načine manifestira ona osnovna, takozva- 
na sitna, neminovna, svekolika i svakodnevna dje- 
latnost Zagorja i Zagoraca. U životnoj svagdašnjici 
takvih malih gravitacionih središta odražavaju se i 
društveno-političke težnje i životne potrebe Zagorja 
i Zagoraca. 

Takva manja gravitaciona središta pretežno su 
sjedišta sudskih i nekadašnjih drugostepenih admi- 
nistrativno-upravnih vlasti, tj. bivših kotara. Kon- 
kretno su to: Ivanec, Klanjec, Pregrada, Krapina, 
Zlatar, Stubica (Donja) i Novi Marof. Pored njih 
valja još istaći Zabok, Oroslavlje, Mariju Bistricu, 
Konjščinu, Mihovljan, Lepoglavu, Bednju, Tuhelj, 
Veliko Trgovišće i Zaprešić. Posebno gospodarsko 
i društveno značenje imadu stare zagorske toplice: 
Krapinske, Stubičke, Varaždinske i; u najnovije do- 
ba, Tuheljske. Poseban je i turistički atraktivan 
značaj dobio Kumrovec, rodno mjesto i zavičajna 
kolijevka Josipa Broza-Tita. 


U tim većim naseljima i manjim zagorskim sre- 
dištima intenzivno pulzira životna dinamika Zagor- 

ca. Tu je on kupovao, a kupuje i danas niz svako- 
dnevnih potrepština svog znatno već povišenog ži- 
votnog standarda: šećer, sol, ulje, začine, petrolej, 
žigice, tekstil, kožu, duhan i svu ostalu sitnu po- 
trošnu robu; tu on prodaje jaja, perad, voće, vino, 
krumpir i možda još poneki proizvod svog sitnog 
i veoma rasparčanog poljoprivrednog domaćinstva. 
Ta su mjesta i zagorska sajmišna središta i tu se 
kupuje, prodaje i razmjenjuje razmjerno malobroj- 
na zagorska stoka. U takva tržišna središta Zago- 
rac donosi i tu on prodaje raznolike proizvode pri- 
lično razvijene domaće (ili kućne) radinosti: sitnu 
drvenu i pletenu robu, igračke, svirale, rukotvorine 
ženskog ručnog rada, osobito čipke (lepoglavske!) 
i drugo. U tim starim središtima upravnih i sudskih 
vlasti i današnjim komunama, Zagorac rješava niz 
svojih životnih problema. Tu se on parniči i tu on 
traži svoju pravicu. 


Koliko god dvokotlinasti reljef Zagorja može 


skrenuti misao na stvaranje sudova o necjelovitoj, 


razdvojenoj i prirodno nejedinstvenoj geografskoj 
regiji, ipak Hrvatsko zagorje, i takozvano 
Gornje i Donje, tj. sjeverno i južno od Ivančice i 
Strahinčice, jedinstveno je prirodno i 
gospodarsko područje. Usprkos svojoj 
kompozitnosti, Hrvatsko zagorje cjelo- 
vita je i jedinstvena geografska re 
gija. Tu jedinstvenost i specifičnu homogenost 
pored  osebujnih zagorskih prirodnih značajki 
stvaraju i čine najbitnije znanstvene odrednice: čist 
etnički sastav, etnološke i etnografske oznake, živ 
narodni govor i narodni običaji od rođenja do smr- 
ti, karakteristične posebnosti kajkavske grane hr- 
vatskog narodnog stabla. Tu je i osobit smisao Za- 
gorca za pjesmu i šalu, tu je prividna njegova spo- 
rost mišljenja i ubitačna dvosjeklost njegove do- 
sjetke. Tu je i sveukupna zajednička prošlost prot- 
kana zajedničkim radostima i zajedničkim nevolja- 


“ma i jadima. Ne priznavati zagorsko jedinstvo, zna- 


či ne poznavati Zagorje i zagorsku prošlost i sada- 
šnjost. I još više: ne priznavati regionalno jedin- 
stvo Hrvatskog zagorja i njegovu cjelovitost u pro- 
storu od ušća Sutle i Krapine do izvorišnih krakova 
razgranatog riječja gornje i srednje Bednje, znači 
negirati postojanje etnički čiste, jedinstvene i po- 
vijesno veoma značajne stare hrvatske regije. A to 
bi značilo svojevrsnu likvidaciju prostora i pojma 

Hrvatskog zagorja. Ako ne zlurado i zlonamjerno, 
svakako bi to bilo besmisleno. 


Poštujući rezultate ranijih znanstvenih radova, 
cijeneći dosadašnja makar i nepotpuna ali dobro- 
namjerna nastojanja i pokušaje oko determiniranja 
prostornog rasezanja Zagorja, koristeći se međutim 
autopsijom, neposrednim zapažanjima i radom na 
samome terenu, proživjevši mnogo godina u srcu 
Zagorja (ta u njemu sam prohodao i odrastao!), 
uvažavajući suvremenu stvarnost zagorskog života, 
pisac ovoga informativno-instruktivnog prikaza 
smatra da je najrealnije prostor Hrvatskog zagor- 


ja ukratko i sažeto odrediti ovako: 


Zapadna mu je prirodna međa čitav tok rijeke 
Sutle. To je ujedno republička granica  iz- 
među Hrvatske i Slovenije. Na sjeverozapadu i sje- 
veru prirodna međa Zagorja podudara se s razvo- 
đem porječja gornje Bednje, odnosno Bednjinih 
pritoka Žarovnice i Voće, odakle vodi na brežulj- 
kasto humlje i niski hrbat Topličke gore. S hrpta 
Topličke gore zagorska se međa na sjeveroistoku 
spušta u dolinu Bednje kod Svibovca i presijecajući 
tu rijeku i njenu dolinu prelazi na ispone kalničkog 
planinskog skupa. Vranilac (643 m ), najviši vrh 
Kalničke gore, izraziti je međaš između zagorskog 
područja na sjeveru i kalničkog Prigorja na jugu. 
e Skpoem od Kalničke gore pružila se šumovita 
grbina 42 km dugačke Medvednice, često (i pogre- 
šno) zvane Zagrebačke gore, koja zatvara Zagorje 
na istoku i jugoistoku. Medvednica se kod Podsu- 
seda strmo ruši u Savu koja tu, između ušća Kra- 
pine i Sutle, omeđuje prostor Hrvatskog zagorja 
s južne strane. 


Primjenjujući hidrografski kriterij, prostor Za 
gorja mogli bismo odrediti još i ovako: osim čita- 
vog porječja rijeke Krapine, Hrvatsko zagorje obu- 
hvaća još čitavo lijevo porječje Sutle, čitavo gornje 
i srednje porječje Bednje do njenog prodora u Po- 
dravinu kod Svibovca, i najgornje (izvorišno) por- 
ječje Lonje do njene sutješčice kod Huma. Izvan 
tog zagorskog prostora na sjeveru i sjeveroistoku 
je Podravina s podravskim Prigorjem, na jugoisto- 
ku je posavsko Prigorje, na jugu je nizinska ravan 
Posavina, na zapadu slovensko predalpsko pobrđe. 

Razlomljeni planinski greben Ivančica—Veterni- 
ca—Strahinčica—Kuna gora razdvaja Zagorje u dva 
dijela, u južno ili donje Zagorje između Ko- 

stelske gore, Strahinčice, Ivančice, Kalničke gore i 
Medvednice, te sjeverno ili gornje Zago rje, 
sjevernije od Ivančice i Strahinčice, između Macelj- 
ske i Topličke gore. 

Geomorfološki vrlo dinamičan reljef čitavog 
Zagorja, razlomljen mnogobrojnim rasjedima, ispre- 
sijecan slikovitim sutjeskama i raznoliko ispresavi- 
jan pokrovnim talozima, naboran je humovitim is- 
ponima mnogobrojnih planinskih ogranaka i rebra- 
stih gorskih kosa. Sva ta bogata prirodna plastika 
stvara brojne orografske skupove niskoga humlja, 
najčešće zvanog prema najznačajnijem područnom 
naselju i takva valovita mikroplastika upravo i daje 
posebno reljefno obilježje zagorskome prostoru. 
Kao što je zagorski reljef geomorfološki vrlo dina- 
mičan tako mu je šarolik i mineraloško-petrograf- 
ski i geološki sastav i proces njegova razvitka. Na- 
slage raznog doba i mnogobrojnih razdoblja, od 
pradavne paleozojske starosti do najmlađe geološke 
sadašnjosti, mogu se naći u prostoru Zagorja. 


Gospodarski su posebno značajne naslage keno- 
zojskog doba, kojih ima širom Zagorja. U njihovim 
oligocenskim i miocenskim, a još više u pliocenskim 
talozima razvili su se bogati slojevi ugljena, danas 
montanistički i proizvodno neopravdano zapostav- 
ljenih i obezvrijeđenih zbog višedecenijskog nedo- 
statka investicionih sredstava za tehničku moderni- 
zaciju rudnika, tako da je proizvodnja, u suvreme- 
nim društvenim uvjetima, postala nerentabilna i ne- 
adekvatna potrebama modernog rudarstva. 


Posebnu gospodarsku vrijednost imaju pedolo- 
ški specifične i proizvodno visokovrijedne gline što 
su se u obilnim količinama nataložle po rebrastom 
humlju Špičkovine kod Zaboka i Bedekovčine. Tu 


glinu danas mnogo traže u industrijskoj proizvodnji 


i razvoze širom Jugoslavije. 


Snažni tektonski pokreti na području Zagorja 
potkraj mezozoki i osobito živi u neogemu, stvorili 
su i uglavnom oblikovali današnje planinske nizove 
i skupove. Veoma živa vulkanska djelatnost uzro- 
kovala je jake lomove i poremećaje slojeva. Izljeva 
magme bilo je osobito u Ivančici, Kalniku i Med- 
vednici, pa tu nalazimo i vulkanskih stijena. One 
su baza za proizvodnju kvalitetno vrlo dobrog gra 
đevnog kamena. Mnogobrojne zagorske toplice — 
Tuheljske ili Smrdeće (po sumporovodiku, zvane 
nekad bogečke toplice), Krapinske, Sutinske, Stu- 

bičke, Varaždinske i još neka vrela — također su 
posljedica nekadašnjih tektonskih pokreta, poreme- 
ćaja, dislokacionih lomova i vulkanske djelatnosti. 


Ovakav zagorski reljef, sve njegove rubne i unu- 
trašnje planine pretežno blagih pristranaka i humo- 
vitih ogranaka, razgraničene potočnim kotlinicama 
i sjenokosnim dolovima, izbrazdane mnogim teku- 
ćicama i ljekovitim vodotocima mineralnih vrelaca, 
sve to stvara bogato narovašen, slikovito namreš- 
kan i oroplastično veoma živahan reljef prepun naj- 
raznovrsnijih geomorfoloških pojava i osobitosti. 
Tu nalazimo okomite stijene, raspucane antiklinale 
i razdrte rasjedine, tu su terasasti proplanci, gor- 
ske zaravni i plasaste grbine vinskoga humlja; tu 
ima sinklinalnih uleknuća i topličkih bazena, širo- 
kih pokosina i prostranih lugova, stješnjenih pro- 
dolica i uzanih klanaca vrtačastih lijevaka i krških 
bezdana, s pećinskim ukrasima šupljikavog podzem- 
lja. Zbog toga Zagorje obiluje prirodnim krasota- 
ma; zbog toga ono i jest lijepo i turistički atrak- 
tivno, tek, čini se, ta istina i stvarnost još uvijek 
nije dovoljno poznata, a na žalost nije ni gospo- 
darski dovoljno iskorištena. (Osim u mome habili- 
tacionom spisu te u nekim manjim stručnim prilo- 
zima, o problemu zagorskog prostora i njegovu de- 
terminiranju objavio sam god. 1958. studiju u za- 
grebačkom časopisu »Naše planine«. Moja teza i 
prostorno međašenje Zagorja, kako sam ga u naj- 
sažetijem obliku prikazao i ovdje, u geografskim i 
ostalim znanstvenim krugovima ostalo je do danas 
bez prigovora i zamjerke.) 

U zagorskom pejzažu, toj prirodno i društveno 
još uvijek nedovoljno proučenoj regiji, čovjek je 
živio već prije trideset, a vrlo vjerojatno i više ti- 
suća godina. Slučajni nalaz učitelja Rehorića (go- 
dine 1895) nekakvih neobičnih kosti i zubi, o če- 
mu je odmah obavijestio geološke stručnjake u Za- 
grebu, omogućio je četiri godine kasnije sveučiliš- 
nom profesoru dru Dragutinu Gorjanoviću—Kram- 
bergeru epohalni paleontološki pronalazak staništa 

radavnih lovaca i ljudoždera na diluvijalnim oba- 
lama Krapinčice (ili Krapinice). 

Bila je srijeda, 23. kolovoza 1899, kad je Gor- 
janović utvrdio u Krapini paleontološki lokalitet 
diluvijalnih troglodita, u kome je doskora prona 
đeno oko 650 kostiju vjerojatno dvadesetero ljudi 
neandertalskog tipa različite životne dobi. Bogat 
osteološki nalaz pomogao je Gorjanoviću da usta- 

novi u krapinskom staništu postojanje dva rasna 
tipa praljudi: jedan već otprije poznat kao Homo 
primigenius var. spyensis, i drugi posve novi, spe- 
cifičan Homo primigenius var. krapi- 
nensis. Taj Gorjanovićev nalaz od izvanrednog 
je značenja u povijesti prirodnih nauka, ier je up- 
ravo Gorjanovićevo otkriće krapinskog pračovjeka 
konačno oborilo raniju teoriju anatoma Virchowa 
o patološkom karakteru neandertalske lubanje, a 
mladoj nauci o descedenciji dalo jak i uvjerljiv pa- 
leontološki dokaz u njenoj borbi za pobjedu na- 
prednih načela Charlesa Darwina. To otkriće pro- 
slavilo je Zagorje i Hrvatsku u čitavom znanstve- 
nom svijetu. 


Kad i ne bi bilo mnoštva vrijednih arheoloških 
rimskih nalaza i spomenika, već samo postojanje 
prastarih »Aquae Vivae« (Krapinske Toplice) i 
»Aquae Jasae« (Varaždinske Toplice) dovoljno do- 
kazuje o snažnoj penetraciji Rimskoga Imperija u 
ovo područje savsko-dravskog međuriječja što se 
odavna već zove Hrvatsko zagorje. Pa i duboki pro- 
dor osmanlijskih zavojevača u panonsko-srednjo- 
evropski kontinentalni trup i rubni alpski prostor, 
onaj ratni koloplet šesnaestog stoljeća, povrh niza 
povijesnih svjedočanstava ostavio je sve do danas 
žive tragove i relevantne svjedoke turskog prolaza 
Hrvatskim zagorjem u toponimima, patronimicima 
i ostalim zanimljivim signifikatorima. Postoje, pri- 
mjerice, naselja Turkovčina i Bosna, prezimena 
Turčin i Mahmet, nadimci jeničeri i heničeri itd. 


U osebujnom zagorskom kraju ispisan je i zna- 
tan dio hrvatske povijesti. Tu su se rojile prepo- 
rodne misli Gaja i njegovih ilirskih suradnika, u 
klanječkom je Zelenjaku nikla godine 1835. him- 
nična »Hrvatska domovina« Antuna Mihanovića, a 
»pod starimi krovovi« zagorskoga ambijenta .slavo- 
pojno su i oporbenjački uporno odjekivale rodolju- 
bne budnice patritoskih entuzijasta i hrvatske poli- 
tičke romantike. Kao suprotnost mučna i teška, toj 
davorijskoj romantici gospoštijskih dvoraca, pre- 
bendarskih palača i patricijskih kurija, propela se 
uvis i poput granitne hridi visoko strši trpka i gor- 
ka stoljetna životna istina zagorskog seljaka. Na 
rebrastim padinama i zatalasanim ograncima zagor- 
skih brežuljaka i planina, na vinorodnim kosinama 
i terasastim zaravnima medvedničkog podgorja za- 
sjala je i razgorijevala se buntovna plebejska luč 
gornjostubičkog kmeta Matije Gupca. Usprkos kr- 

vavoteškom porazu ipak su otada, od godine 1573, 
na zagorskom tlu i u sirotinjskim drvenjarama Za 
goraca trajno tinjale i povremeno se rasplamsavale 
puntarske težnje tlačenog naroda za pobjedom sta- 
re pravice. Težnje za mirnim i poštenim ljudskim 
životom. Slobodarske težnje Zagoraca ostale su žive 
“sve do novog doba. Drukčije nije ni moglo biti, jer 
je dostojanstvo čovjeka u Zagorju bilo cinički obes- 
cjenjivano i srozano na razinu posprdne poruge 
obespravljenog i nedostojnim dosjetkama svako- 
dnevno ismijavanog kmeta. 


Od davnih davnina život je tu bio prignječen 
i težak. Veoma težak. Tu se životarilo vrlo mučno. 
Po onoj iskustvenoj narodnoj: za živjeti premalo, 
za umrijeti previše. Ni glad nije bila tu nepozna- 
nica. Pretežni dio seoskoga, a to znači seljačkoga 
stanovništva, bili su najbezobzirnije iskorištavani 
kmetski bezemljaši i golaći, u najpovoljnijem slu- 
čaju napoličari veleposjedničke plemenite gospode. 
Strpljiva, ponizna, bogobojazna, najtežim poslovima 
vična zagorska raja. U drugoj polovici prošlog sto- 
ljeća, kad je prestarjeli feudalizam poprilično već 
bio razlabavljen i u ponečem ublažen, stari zadru- 
žni domovi Zagoraca imali su još uvijek po dvade- 
Set, trideset pa i više živih glava ili duša. Isto to- 
liko i želudaca. Sve to trebalo je nahraniti i uzdr- 
žavati od šačice proizvodno vrlo posnog zemljišta. 
Ukoliko ga je uopće bilo. Pa još k tome usitnjenog 
i rasparčanog na mnogo majušnih, za obradu nepo- 
desnih čestica. I — živi od toga. 


Kao suprotnost pogolema i do mučnosti teška, 
zagorski je pejzaž bio obilno iskićen gizdavim dvor- 
cima i raskošnim perivojima plavokrvne gospode 
stranog i domaćeg roda. Dvorci i perivoji s jezer- 
cima, labudovima, čamcima, ukrasnim statuetama, 
sjenicama, paviljonima, vrtuljcima, njihalkama i ra- 
znolikim uređajima za ugodnu gospoštijsku razono- 
du. Perivoji prepuni botaničkih egzota i brižno nje- 
govanih krasnica. Izvanredni arboretumi i hortikul- 
turni cvjetnjaci. Nepatvorena živa feudalna stvar- 
nost usred društveno zaostale i klasno eksploatirane 
zagorske sirotinje. S proljeća, ljeti i ujesen stotine 
mladih i snažnih zagorskih mišica, i muških i žen- 
skih, preoravalo je gospoštijske njive, i plijevilo go- 
spoštijske povrtnjake, i čistilo gospoštijske voćnja- 
ke, i kosilo gospoštijske sjenokoše, i okopavalo go- 
spoštijske vinograde, i prskalo galicom tisuće ople- 


42 


menjenih čokota gospoštijske vinoloze i tako dalje. 
Sve dobro, bolje i najbolje bilo je gospoštijsko. 
Maljušni svoj »osebunjek« i parcelicu svoga trsja, 
svojih gorica, seljak je lako obradio u slobodno 
vrijeme, nakon što je odradio obavezu svom gospo- 
dinu (s karakterističnim naglasom na »i«) i pritom 
još eventualno zaradio nadničarsku forintu za ot- 
platu kukuruznoga duga seoskom trgovčiću. 


Prošloga stoljeća u životnu gorčinu zagorskoga 
kruha svagdašnjega zamiješeno je životvorno zrnje 
hrvatskog narodnog osjećanja i te su iskre već pri- 
je stotinjak godina počele razgorijevati u snažne 
plamičke progresivne nacionalne i društvene svije- 
sti. Tradicionalni, majčinim mlijekom usisani osje- 
ćaj Zagoraca za pravdu i pravicu amalgamirao je 
nov poriv i težnju za narodnom slobodom i boljim 
životom. Zagorac je oduvijek bio radin čovjek. On 
hoće raditi, ali ne želi biti gladan. Ni odrpan ni bos. 
Zašto da on i njegova djeca pored kukuruznoga 
kruha i teških žganaca ne uzmognu ponekad zagri- 
sti i bijeli hljeb. Nekad, a tome i nije tako davno, 
bile su to želje i težnje gotovo nedostižne. Ali ne 
i neostvarive. Usprkos vremenu, poveljama i papir- 
natim odredbama, feudalni društveni odnosi posto- 
jali su stvarno u Hrvatskom zagorju i kao neko 
naslijeđeno ili običajno pravo, u ovom ili onom 
obliku, zadržali se i održavali sve do strahovitog 
ratnog kolopleta i kataklizma Četrnaeste. U okvi- 
ru krupnih društvenih suprotnosti i mnogobrojnih 
protivrječnosti, u tom etnički najčišćem hrvatskom 
kraju sebeljubivo su se iživljavala i svjetovna i cr- 
kvena presvijetla gospoda tjerajući svojevrsnu šegu 
i sa zakonima i sa seljakom, stvarno obespravlje- 
nim kmetom. 


Onda, odjednom, elementarnom je snagom oluj- 


no zatutnjilo, zagrmjelo i prasnulo. Stare slobodar- 


ske težnje Zagoraca zabljesnule su reflektorskim 
sjajem. Ponovno uzdignuta buntovna plebejska luč 
Matije Gupca u epohalnoj epopeji kumrovečkog 
prapraunuka zagorskih puntara Josipa Broza-T ita. 
Impozantan udjel hrvatskih Zagoraca u revolucio- 
narnoj narodnooslobodilačkoj borbi najrječitije do- 
kumentira čitava legija poginulih boraca i žrtava 
nacifašističkog terora. Častan doprinos narodnom 
ponosu i slavi svjedoče njihova imena urezana i 
uklesana u tvrdi kamen skromnih ratnih spomenika 
širom Zagorja. 

Vrijeme je pregazilo i feudalne dvorce, i aristo- 
kratske grbove i krune, i uparađene vlastelinske 
kočijaše, i gospoštijske veleposjede, i prikrivenu 
tlaku. I još mnogo toga. Kao što je vrijeme gradilo, 
tako je vrijeme i razgradilo. Neki od starih zagor- 
skih dvoraca postoje i danas, i žive novim sadrža- 
jem svoje svakodnevice. Neke dvorce i kurije iz- 
griza takozvani zub vremena. Neki od njih, usprkos 
svom kulturno-historijskom i umjetničkom značaju 
i značenju, vegetiraju i propadaju ne dajući baš 
najbolju ocjenu i svjedodžbu suvremenom pokolje- 
nju. Neki su razrušeni, spaljeni, nestali zauvijek. 
Nema više ni Gredica Ljube Babića Đalskoga. Ne- 
stao je i oroslavski ljepotan-dvorac baruna Vra- 
nyczany, u kome je šarolike pokladnice spektaku- 
larno majstorski režirao intendant i reorganizator 
»hrvatskoga glumišta« Stjepan plemeniti Miletić, 
alias Milletich, osobni prijatelj baruna i česti gost 
njegova oroslavskog dvorca. Prije sedamdesetak go- 
dina po oroslavskoj fasadi penjali su se i vrištali 
umaškareni harlekini prigodom svakogodišnjih ko- 
stimiranih sastanaka i razonodnih priredaba zagor- 
ske aristokracije. Tu su se našli grofovi i baruni 
Erdody, Vojkffy, Bombellesi, Rauchi, Kulmeri, Vra- 
nyczany, Hellenbachi, Draškovići, Oršići, Bedekovi- 
ći, Matačići i druga »velika gospoda«. Tada su uz 
blještavu iluminaciju dvorca i perivoja praskale 
raznobojne rakete i parajući topli večernji zrak pre- 
sijecale nebo. Svega je toga nestalo, a dvorac su do 
temelja uništili požari godine 1948. i 1958. No i pri- 
je požara, u razdoblju između dva svjetska rata, 
u njemu su već štektali i čegrtali tkalački stanovi 
tekstilne tvornice. Dvorca je nestalo, a divotni pe- 
rivoj oko njega, s rariretnim botaničkim inveniarom 
(kuda je dovodio na studij svoje studente osnivač 
botaničkog vrta u Zagrebu, sveučilišni profesor dr 
Antun Heinz) danas je zakorovljen, zaboravljen, 
neočišćen i podsjeća na smežuravu neurednost. pr- 
ljavog starca. Sic transit... 


Današnje je Hrvatsko zagorje drukčije. Izmije- 
nila se već i fizlonomija naselja. Elektrika je pro- 
drla u sva sela i mnoge zaseoke. Više se ne trate 
večeri uz škiljavu petrolejku niti ne čiha perje uz 
tesanu luč. Korjenite su promjene zahvatile i du- 
boko zadrle u srž zagorskog života. Danas i kuće 
grade drukčije i drugačiji je njihov uređaj. Od da- 
na do dana sve je veća etnografska rijetkost sta- 
rinska »škopom pokrita hiža«. U kućama trešte ra 

dio-aparati i televizori. U kućanstvima nisu više 
nepoznanice ni hladionici ni strojevi za pranje ru- 
blja. Drukčija je već i prehrana, drugačija odjeća 
i obuća. Nema više ni bijelih rubača i gaća ni »škor- 
njih na škrip«. Drukčiji su postali i međuljudski 
odnosi. Čak je i govorni jezik impregniran inovaci- 
jama, koje nagrđuju i kvare čistoću stare za- 
gorske kajkavštine. Izmijenila se sveukupna ži 
votna struktura Zagorja i Zagoraca. Promjene su 
svudašnje. Od Miljane i Sela Zagorskih do Kralje- 
vog Vrha i Svetog Mateja u podgorini Medvednice, 
od Bednje i Cvetlina do Zaprešića i Brdovca, širom 
Zagorja. 

Pozlaćeni sveci kićene i raskošne barokne pla- 
stike u turistički atraktivnoj crkvi Marije Snježne 
u Belcu nisu se doduše izmijenili, ali su potamnjeli 
od stoljetne oksidacije, od nataložene čađi tisuća 
zavjetnih svijeća i od podebele naslage prašine. Da- 
nas ih čiste i vraćaju im nekadašnju ljepotu i sjaj. 
Koliko su god prilazni putovi do tog zagorskog 
umjetničkog bisera još uvijek dozlaboga kvrgavi i 
putnički odbojni, toliko u nedalekom  zlatarskom 
polju neraspoloženje ublažava asfaltirana cesta i po- 
gled na podzoliranu rudinu koju preoravaju i braz- 
daju traktorski plugovi. Staru i tvrdu zabočku ce- 
stu ne glođu više omašni kotači glomaznog žuto- 
zelenog omnibusa s lepršavim platnenim zavjesama, 
već je obasjava fluoroscentna rasvjeta,, a cestovnu 
je prašinu prekrio podebeli sloj bituminoznog pre- 
maza adekvatnog potrebama suvremenog motorizi- 
ranog saobraćaja . U Jertovcu hukću strojevi veli- 
ke termoelektrane, a u najstarijoj našoj tvornici 
stakla, u stogodišnjoj glažuti na Sutli, u Humskoj 
Straži, prerađuju već i polivinilkloridnu masu te 
proizvode čepove i akumulatorske separatore. Pro- 
izvode zagorskih tekstilnih tvornica naći je već i 
na inozemnom tržištu. Eppur si muove! 


Umjesto šarenih vašarskih konjića na vrtuljcima 
nekadašnjeg marijabistričkog, proštenišnog zabavi- 
šta, na istom se mjestu propela uvis nova građe- 
vina Doma kulture. U njegovoj velikoj dvorani vrti 
se, govori i pjeva celuloidna vrpca suvremenog ki- 
nematografa, i usporedo s dizanjem opće narodne 
prosvijećenosti rasplinjavaju se i tonu u prošlost 
stari zagorski čudotvorni bauci, Urbanisti pokuša- 
vaju Zagorju dati nešto novo, suvremeno, naročito, 
prilagođeno novim potrebama Zagoraca. Projektira- 
ju dugoročne i dalekosežne planove o izgradnji i 

preuređenju zagorskih naselja. Ponešto od toga već 
se i ostvaruje. Stara je Krapina dobila već modernu 
saobraćajnu petlju. Prirodnu ljepotu Mihanovićeva 
dola presjekla je željeznička pruga i asfaltirana ce- 
stovna saobraćajnica. Neprekidno žubori Sutla. O 
njezine stjenovite i visoke dolinske strane sve se 
rjeđe pričvršćuju i lijepe gnijezda škanjaca i jas- 
treba. Sutjeskom Zelenjaka odjekuju zvižduci loko- 
motive. Oširokom kotlinicom Titova Kumrovca pr- 
kosno se utrkuju i luđački pretječu turistički auto- 
mobili. 

Maceljsku planinsku draž također je presjekla 
moderna asfaltna traka ostvarujući tako najkraću 
cestovnu vezu Beč—Zagreb—Jadran. 


Vrije i ključa životna radost u širokim base- 
nima Krapinskih, Tuheljskih i Stubičkih Toplica. 
U Varaždinskim Toplicama ruju zemlju i pronalaze 
svjedoke visoke rimske civilizacije. Nanovo se ure- 
čuju stara topla vrela Šemnice, a neopravdano za- 
boravljene čekaju svoj čas izvanredno ljekovite Su- 
tinske Toplice. U mirnom okviru zasnježeno Šipe- 
kovog zavičaja i pejzaža, kroz dugačke stakenike 
klokoće usred zime životvorna topla voda i u oz 
račju umjetno grijana prostora sazrijevaju rajčice 
i jagode za nedaleku zagrebačku tržnicu. 

U dolini rijeke Krapine donedavna se grohotalo, 
jaružalo, a zemlju prevrtali gliboderi. Brektali su 
motori čeličnih buldožera. Izdubili su diluvijalne 
taložine. Osjetljivo je ukroćena i dobrano kanalizi- 
rana najveća zagorska rijeka. Dolina Krapine pri- 
premljena je za intenzivniju poljoprivrednu proiz- 
vodnju, a zagorska cestovna magistrala postala je 
odličan obrambeni protupoplavni nasip. 

Sve je u pokretu, gibanju i živoj radnoj dina- 
mičnosti. 

Donedavno je i u gornjostubičkom kraju vla- 
dala posebna užurbanost, uskomešanost kao u mra- 
vinjaku. Uznemirenost do neurotičnosti. I tu ruju 
buldožeri. I grohoću i brekću čelični strojevi. Čo- 
vjek mijenja prirodu i nasilno je prilagođava svo- 
jim stvaralačkim željama. Gornjostubički Samci. A 
kad su prestali rovati buldožeri, i kad su zašutjeli 
čelični strojevi, na travnatoj je padini iznikao veli- 
čanstveni spomenik majstora kiparskog čekića i dli- 
jeta, Zagorca Tončeka Augustinčića besmrtnom Za 
gorcu Matiji Gupcu. Zagorska muška punta. 1573— 
1973. Velik jubilej. Hrvatska povijest ima čime da se 
ponosi i diči. Udjel Hrvatskog zagorja u toj časnoj 

prošlosti neprijeporan je, pozamašan i duboko im- 
presionantan. Tisuće žrtava feudalne tlake simboli- 
zirane su u herojskoj tragediji puntarskoga vođe 
s legendarnom užarenom krunom na glavi. Nije va- 
žno da li je to povijesna istina ili ne. Postoji le- 
genda i mit: Matija Gubec. Povjesničar Gjuro Szabo 
svojim briljantno pisanim djelom »Kroz Hrvatsko 
zagorje« pomaže svakom čitaocu tog ponajboljeg 
priručnika o zagorskim kulturno-historijskim spo- 
menicima, da zagorsku povijesnu istinu, njenu le- 
gendu i mit još bolje upozna, shvati i razumije. Da 
je proosjeti, shvati i razumije, da uđe u bit veli- 
čanstvenosti neravnopravne i slavne klasne borbe 
prije četiri stotine godina. Na tlu Hrvatskog za- 
orja. 
: I estaju posljednji tragovi preživjele zagorske 
romantike. Izblijedjela je već i društvena nepravda 
gdo Netko će reći: normalno, jer — život teče 
alje... 

io želeći zapadati u organicistička zastranjiva- 
nja, ipak je slobodno reći, da su u životno tkivo 
suvremenog Hrvatskog zagorja snažno ubrizgani 
preporodni elementi i sokovi novih društvenih od- 
nosa. U grozničavoj žurbi današnjice penje se i po- 
put termometarske žive u cjevčici, ubrzano se ras- 
teže i penje osjetljivo povišeni životni standard za- 
gorskog čovjeka. U okviru opće društveno-gospodar- 
ske revolucije Hrvatske i Jugoslavije neminovnu je 
i epohalnu promjenu doživjelo i još je uvijek pro- 
življava i Hrvatsko zagorje. I tu se rađa novo dru- 
štvo, i tu porođajne muke i bolove boluje samo- 
upravljački socijalizam, i tu se stvara bolji život. 
I to je ono najvrednije. Takvo je zagorsko Danas. 
Golem korak naprijed. Ako pak ima štošta što kop- 
ka, ruje i taloži nelagodnost i nezadovoljstvo, ipak 
— nije vrag tako crn kako ga maljaju. Obzorja su 
ipak puna svijetla i vedrine koja ohrabruje i jača. 


Prof. VLADIMIR BLAŠKOVIĆ 

Milen grad kod Zajezde g. 1867. (Original u Budimpešti) 


Ruševine glavnog dijela Cesargrada kod Klanjca 

Orehovica, primjer zagorskog vlastelinstva. (Više ne postoji) 


Ulaz u grad Bisag. (Sada ruševine) 


Novi dvori klanječki. (Tu je umro Antun Mihanović, sada ruševina) 


Veternički Kuzminec, sv. Magdalena 


Stari grad u Varaždinu u 19. st. 


Vukovje (Vukovo), kasnogotička crkva sv. Vuka kod Klenovnika 

Nadgrobni spomenik Benka Turoczyja u župnoj crkvi u Vinici 


Lepoglava, Patačićeva kapela 


Stari grad u Varaždinu. (Pogled iz aviona) 

Martinščina, gotička crkva sv. Martina 


Lupinjak, vlastelinski dvorac. (Više ne postoji) 


Rozgva, župna kurija 

Lovrečan kod Zlatara, kapela sv. Lovre 

UZ SUTLU DO VELIKOG TABORA 


Minulo je već podne života kad mi je sudbina 
dosudila da se potanje upoznam s našim divnim Za- 
gorjem, s njegovim svijetom, njegovom prošlosti i 
sadašnjosti, onim krajem naše hrvatske domovine 
koji je cjelina za sebe, kojem ni jedan drugi nije 
nalik, a kamoli jednak! Nu, zato mi je sudbina za 
odštetu dopustila da nebrojeno puta pođem tim stra- 
nama, da zavirim u svaki kutić onoga što je Za- 
gorje i što se smatra Zagorjem! I brdom, i dolom, i 
selom i gradićem, i do crkve, i dg kule, i ljeti i zi- 
mi. Dolazio bih spokojan u te strane, znajući da me 
nerijetko čeka i teži zadatak, ali sve je to naplaćeno! 
Ne marim ja pisati nikakve panegirike, neću da ne 
vidim i ono teško što tamo život donosi, da, i ono 
preteško — ne marim ja grditi vlastelu prijašnjih 
dana u sadašnjici, a niti pjevati himne njihovim ne- 
kadašnjim podanicima kad je gospodara nestalo. Da, 
ti su podanici bili jači: već odavna sjede oni na ze- 
mlji svojih nekadašnjih gospodara, ali nisu ni oni 
postali sretniji, ta oni su vječni vlasnici zemlje, a 
ovi tek su bili svi odreda prolazni. Slušao sam često 
zboriti o »gluposti« Zagoraca, da, baš iz usta samih 
Zagoraca, ali na svojim dugim putovima upoznao 
sam izvanredno bistar, radin narod, kojemu ne tre- 
ba mnogo govoriti, osim u nekim pograničnim kra- 
jevima! S iznenađenjem sam doživio, ne jednom nji- 

ove nazore o svom radu, kakove nisam čuo ni iz 
usta visokoškolovanih ljudi, velim: ne jedanput! Pa 
sada da povedem čitača kroz cijelo naše Zagorje, i 
ono što moramo svakako k tome dodati, a povest ću 
ih rutama koje može sretan posjednik auta u jedan 
dan prevaliti. Obećanjem da neću ni jedne suvišne ri- 
ječi napisati, tek ću morati mnogo toga na žalost pre- 
Šutiti. Jer ima mnogo toga što se ne smije kazati, a 
mnogo toga što se niti ne može nikako riječima uči- 
niti, tek bi možda muzika mogla ono reproducirati 
što odzvanja u tim stranama. Tek se mora slušati 
i srcem i dušom da čuješ zvuke toga kraja... A ja 
ću prikazati ono što su prošli dani ostavili sadašnjo- 
sti, jer o sadašnjici ne umijem pisati uz »sigurno- 
snu pratnju cenzure«. 

Nije lako odsjeći što je Zagorje, gdje počinje i 
gdje svršava. Istina, to je na papiru već riješeno, 
sam naš Gjalski, pravi Zogorac, drži da je baš onako 
kako nam veli karta Beyschlagova iz g. 1801.: da je 
Gornje Zagorje današnji kotar Klanjec i Pregrada, 
Doljnje Zagorje da je kotar Zlatar i Krapina, kotar — 
danas se veli »srez« — Ivanec bio bi: Processus cam- 
pestris inferior, a Varaždinski: Processus campes- 
tris superior, tamo do štajerske granice. Priznat će- 
mo da ime Zagorje pripada doista samo krajevima 
oko Klanjca, Pregrade, Krapine i Zlatara, ali barem 
još one druge spomenute dijelove moramo priklo- 
piti ovamo. Jer uza sve razlike i različice u onim 
stranama, i po prirodi i po načinu i shvaćanju ži- 
vota, opet je sve to jedna cjelina, jer je jedna duša. 
A tako je to bivalo od nepametara, valjda još od 
onih dana kad su ovuda prolazili ljevači brončanoga 
doba zemljom i tu ostavili tragove svojega rada. A 
morat ćemo si svakako barem najvažnije iz drugih 
kotareva pridodati, da stvorimo neku cjelovitost. 
Jer sve su te granice uglavnom ipak posljedice po- 
litičkih odnošaja, koji se mijenjaju, dok se ni pri- 
roda ni ljudi ne mijenjaju... 

Nema u cijelom Zagorju velikih sela, pravih 
sela, kao što su slavonska, nema ni ovećih mjesta, 
ta cijelo je Zagorje, i ono pravo i ono adoptirano, 
tek jedno veliko selo, raštrkano, s bezbroj zaselaka. 
A baš se uz ta, i danas malena mjesta, veže velika 
povijest prošlosti, vežu uspomene na ljude i zbiva- 
nja minulih dana, pa ne treba drugo no da spome- 
nem Krapinu! I što sam više amo zalazio, sve sam 
više vidio koliko je toga praiskonskoga tu ostalo, 
sila toga što nas veže s pradavnim vremenima. I u 
jeziku, i u načinu života, i u shvaćanju života. Pa se 
ne čudim ni onim piscima koji bi htjeli da su Za- 
gorci potomci Avara, dok se ništa ne čudimo kad vi- 
dimo baš u tim krajevima gotovo odmah iza one 
magluštine što je zovemo »seobom naroda« ovdje 
već posve uređenu crkvenu hijerarhiju, uređene unu- 
trašnje odnošaje, plemenske župe itd. I baš to nam 
tumači kako je to maleno Hrvatsko zagorje moglo 
dati toliko važnih i vrijednih ljudi na svakom polju! 
Nu za prikaz tih i prikaz njihova rada trebalo bi 
veliko, posebno djelo. I sada, kad me bolest priko- 
vala uz sobu, prolazim u ovim mračnim danima one 
dane rada i uživanja u našem Zagorju, te mi oni po- 
mažu neizmjerno snašati teret sadašnjice. Jer to ni- 
je bilo tek obilaženje, već doživljaji koji su se usje- 

kli u dušu, pa čak i u snu se javljaju, i nepozvani, 
s neobičnom jasnoćom i ispravnošću, a to se zbiva, 
uz Zagorje, samo još s doživljajima s otoka Krka, 
gdje sam osjećao da živim u kraju koji je od davne 
davnine bio i ostao hrvatski, krajem glagoljice, gdje 
se također čuje zov dalekih stoljeća. 


Tamo gdje se odlomila naša stara Zagrebačka 
gora došuljala se rječica Krapina, da se izgubi u 
Savi. Tu na okuci stoji još pokoji komad starodrev- 
noga Susjedgra da, gdje je nekada gospodo- 
vao glavni krivac nesretne seljačke bune Tahy, čov- 
jek tuđin, čovjek bez duše. Ušuljao se u rod Zrin- 
skih ženidbom, pa je postao gospodarom toga drev- 
noga grada, koji je imao zadatak da brani prolaz iz 
Hrvatskoga Zagorja do Save, gdje je bio nekada 
»brod«, prijelaz preko rijeke, gdje su na otočiću 
stvorili svoj samostan cisterciti, koji su kasnije do- 
šli u Zagreb, tamo negdje na Dolcu sagrdali crkvu 
sv. Marije i samostan: crkva stoji dijelom i sada. 
Cistercita je nestalo, tek je živa uspomena na njih 
ostala. A Tahy je poznao samo jednoga boga: sebe, 
pa ga takovoga pokazuje i njegov nadgrobni spo- 
menik u župnoj crkvi u Stubici, gdje on stoji u ka- 
menu, čovjek do krajnosti bezobziran, s ljutim cr- 
tama lica i bučastom glavušom. Hvali ga napis kao 
junaka, hvali ga da je bio sluga triju vladara, ali sud- 
bina mu ne dade da uživa slavu svojega izdajničkog 
pokolja nad seljačkom vojskom. A pitaš gdje su mu 
dvori: nitko ti ne može ni komad stubičkoga dvora 
pokazati, dok se evo od Susjedgrada malo pa ništa 
sačuvalo, tako da si ne možemo nikakove predodžbe 
ni o tom gradu stvoriti, koji je izvanredno prikla- 
dno smješten. Prema jugu bjelasa se ruševina Samo- 
bora, ali do danas nije se pravični duh otpora protiv 
luđačkih nepravda u tom kerestinečkom kraju smi- 
me... 

Prilikom iskopavanja, koja je u novije vrije 
me vršio prof. Tihomil Stahuljak (1945.) iza- 
šli su na vidjelo nalazi koji govore o nekada- 
šnjoj opremi grada. Osim arhitektonskih di- 


jelova — kao što su: dovratnik, strijelnice, 
pomno građen bunar, reljef Krista s klečećim 
donatorima, natpis —, nađene su posude od 


keramike, pronađeni ulomci stakla, raznovr- 
sni primjeri figuralno i ornamentalno ukra- 
šenih pećnjaka (od 15. do 17. st.), što govori 
o razmjerno visokom standardu života u ta 
kovome gradu. 

Ranije je pokraj građa nađen mač karolin- 
škog tipa iz doba narodnih vladara, rijedak 
primjer s područja kontinentalne Hrvatske. 
Lit. vidi Enciklopedija likovnih umjetnosti 4, 
str. 341. 


Polazimo dalje cestom mimo naših lijepih br- 
dašaca, da stignmo tamo do Sutle, koja će se tu u 
beskrajnom nizu zavoja, kao da bi rado što više 
produžila svoj nemirni tok života, survati u mračnu 
Savu. Da, u tom slikovito lijepom kraju, kao da je 
stvoren za uzorak biedermajerskim slikarima, nalazi 
se mnogo toga i te kako zanimljivoga. Evo, sad smo 
u Novim Dvorima, tom dobru nekada Čiku- 
lina, koji su kao protivnici Zrinjskih opljačkali ove 
poslije njihove propasti, tobože u ime nekakove traž- 
bine, sumnjive vrijedonsti Ali nije ni stotina godina 
prošla, pa nema više Čikulina! Onda se ugnijezde 
tu Sermaži, pa Festetići i konačno Aleksandar Er- 
d&dy, od kojega to kupuje naš Josip Jelačić za 
175.000 foriti, od onih novaca što mu je dao Franjo 
Josip kao dar za spas truloga prijestola. Sada stoji 
sve zamrlo, pusto, nema više gospodara ni gospoda- 
rice — svršeno je! Sreće nije nikad Jelačić imao — 
ubila ga vjera! Vjerovao je da je uskrsnula jugo- 
slavjanska sloboda, pa je to u srebrenoj forinti isko- 
vao, vjerovao je da će se narodu odužiti vladar za 
veliku pomoć, ali izdala ga vjera: i njega i narod 
je taj vladar izdao, izdao na milost i nemilost. I sada 
mu novi »Jugoslaveni« predbacuju da se borio 
protiv Madžara, boraca za slobodu... Ta, poznali 
smo dobro madžarsku slobodu: ta nosi smrt svima 
koji nisu Madžari. Zar nije nagodba, pa rezolucija 
i sve regnikolarne rasprave, svi napori bezobraznih 
talmimadžara — po 1 krunu — da osvoje škole i že- 
ljeznice, sve ono haračenje pokazalo pravo madžar- 
sko bratstvo i duše tih slobodarskih »osloboditelja«, 
koji su takovima ostali do dana današnjega. »Tot 
nem ember!« Ali uvidio je i osjetio Jelačić dobro 
da nije bilo drugog izlaza van borbe protiv Madžara, 
tek je uvidio i to da je i Austrija pod Franjom Jo- 
sipom dozrela za propast kad je počela onako ba- 
chovsko hajdučki pašovati, pa je prorekao da za pe- 
deset godina neće biti Austrije. Malo se prevario!! 
A »dobri« Franjo Josip naturne mu nenadanu mladu 
ženu, njemu, ratom i žalošću izmučenom čovjeku i 
sada otpočiva ban, nakon dugogodišnje borbe sa 
smrću, uz ostatke svoga jadnoga djeteta tu u po- 
sebnoj grobnici, dok mu braća i rodbina snivaju 

vječni san malo padalje u drugoj raci. Ali kao da 
kob neće da popusti: ni u grobu ne dade zločinačka 
ruka mira, pootvarali im lijesove, oplijenili ono ma- 
lo popudbine — i nikada se nisu krivci pronašli... 
A sadašnjost gleda to drugim očima i oni koji da- 
nas vrše podmuklo iste zločine kao nekada Austrija, 
nasrću na sjenu bana, jer je vjerovao odviše onima 
koji su bili još i bolji od današnjih! 
Puškomet-dva dalje evo ti Luž nice, dvora- 
što ga je podigao jedan od roda Rauchova, koji je 
došao tamo iz Sedmogradske, da taj rod ovdje radi 
protiv svoje nove domovine. Da, tu je rođen stari 
Levin, onaj nagodbeni »horvatski« ban, zakleti pro- 
tivnik svega što bi bilo u korist Hrvatske... Ali i 
toga roda ponestade i danas se u odaje dvora uvu- 
kle duvne, da ispaštaju zlodjela prijašnjih gospo- 
dara. A Lužnici ostade još prizvuk za sva vremena... 


I opet malo dalje prema granici stoji najljepši 

dvor u cijeloj Hrvatskoj: Januševac. 
Taj lijepi klasicistički dvor građen je g. 1828. 
prema planovima zagrebačkog graditelja Bar- 
tolomeja Felbingera. U svibnju g. 1945. teško 
je stradao u posljednjim danima rata od eks- 
plozije. U toku su radovi na obnovi dvora. 
Lit. Enciklopedija likovnih umjetnosti 3, 


Lit. Lelja Dobronić, Bartol Felbinger i zagre- 
bački graditelj njegova doba, Zagreb, 1971. 


Očito je da su ga gradili strani arhitekti, govori se da 
ga je dala po francuskim arhitektima graditi Marija 
Lujza, žena Napoleona Velikoga! Nije lako naći isti- 
nu, ali svakako sve tu diše drukčijim duhom, sve je 
to izdaleka dopremljeno! Tu je dugo boravio general 
Vrkljan — dakako, službeno: W e r klein —pa je 
njegova bista, učinjena od Canove, slavnoga bečkoga 
majstora, danas u Arheološkom muzeju u Zagrebu. 
Ali kad je taj njegov dvor došao na dražbu, nastani 
se u njem grof Corberon, plemeniti Francuz, prija- 
telj bana Jelačića kojemu je i naličio, koji je ovaj 
narod i zemlju zavolio, koji je svjetovao Jelačiću da 
tu podigne sveučilište... ., koji je u oštrim pismima 
hanoveranskom kralju prikazao svu besmislenost 
ludovanja austrijanskoga apsolutizma, koji nije htio 
ni mrtav ostaviti ovu zemlju, već je primljen u grob- 
nicu Draškovića u Bisagu. Ali kada je Bisag prodan, 
zaostade on jadnik sam u grobnici, pa su mu i grob 
razvalili... I još malo bliže k Sutli evo Laduć, 

dom nedavno preminuloga Vladimira Vranicana. A 
na brdu malo podalje stoji prekrasna crkva Marija 
Gorica s lijepim baroknim uređajem, dok na stijeni 
stoji grobna ploča nekoga Mogorovića, poginulog u 
borbi s Turcima. 


Nu, nećemo mi tuda, već ćemo se vratiti do No- 
vih Dvora, pa cestom do Pušće, gdje u prigradnji 
skromne selske crkve, u razvaljenoj gotovo grobnici, 
čeka vječni sud Levin Rauch, nemile uspomene ban, 
i sin mu Pavao, koji je još za života upoznao svu is- 
praznosti časti pa se zavukao tamo u Hrvatsko pri- 
morje, sagradio dom i stavio natpis »Nemo« (nit- 
ko), te se bavio mjesto banovanjem po tuđoj ko- 
mandi gojenjem povrća, tamo u Crikvenici... Što 
ćemo: bio je sin bana Levina i sam ban, jedini valjda 
kojemu je uspjelo ikada da uza sve službouljudno 
»milovanje« ne dobije ama baš nijednoga svoga 
kandidata u sabor! Ali on ostade ban, već se on- 
da jasno dokazalo koliko vrijedi ta tobožnja ustav- 
nost. A onu gorku pilulu veleizdajničkog procesa 
morao je progutati, pa je naškodio više Hrvatskoj 
nego dičnoj Austromadžariji, koja je pljunula sa- 
ma na sebe... Neka im vječni sudac oprosti... 


Opet drndaju kola dalje, skreću opet prema Su- 
tli, voze nas dugim selom s lijepim čistim kućicama, 
jedna nalik drugoj. To je Dubravica, pa ćemo 
se zaustaviti tu pred jednom ljepušnom kućicom, na 
kojoj je spomen ploča da nam javi da je tu pred 
133 godine rođen jedan od najsimpatičnijih naših Ili- 
raca, naš vječno živi Pavao Stoos (rođ. 1806, 
umro 1862. kao župnik u Poskupskom). 


Rodna kuća ilirca Pavla Stoosa više ne po 

stoji. 

Od rijetkih koji zaslužuju naziv rodoljuba, on ga pot- 
puno zaslužuje: on, preteča Gajev, pjesnik nezabo- 
ravne pjesme »Kip domovine«, gdje crta prilike i iz- 
riče bojazan, da bi Hrvati vre svoj jezik pozabit 
hteli! Ali ga nisu pozabili i neće. Vanredno obrazo- 
van, muzičar, slikar, dobar pisac širokih pogleda, ko- 
ji se usudio napisati i knjižicu o poboljšanju svećen- 
stva, pa si navukao mržnju kardinala Haulika. A taj, 
inače nesimpatičan starac, nije mu htio omogućiti da 
se vrati u Zagreb, gdje je počeo službovati, gdje je 
bio u one dane i te kako potreban, već mu je poslao 
imenovanje kanonikom tada tekar kad je Pavao Stoos 
već ležao na odru... To je bio smrtni grijeh Hau- 

likov, jedva oprostiv, ali zahvalni narod spasio | je 
spomen Stoosu i prenesao mu barem kosti u nedo- 
stignuti Zagreb, u društvo Iliraca, među kojima je 
on na prvom mjestu, kako svjedoči neumitna histo- 
rija, pravična i sada, nakon odstojanja vremena! Ma- 
lo južnije nalazi se selo Rozgva, da, tu se očito 
vidi da tu počinje već pravo Zagorje! Evo staroga 
drvenoga farofa s hodnikom u kojem je dolje ugra- 
đena prava vinska preša, jer »nikaj na svetu lepše- 
ga ni — nego gorica kada zori«, a taj stari farof i 
jest utjelovljenje te pjesmice. 


Skladna drvena kurija župnog dvora sađa je 
već rijedak primjer predajnog graditeljstva 
ove vrsti u Hrvatskoj. 


Malen je to kraj kojim smo prošli, a, evo, s ko- 
likim smo se ljudima tu sastali koji su značili život 
našega svijeta. Nu, tu je tekar početak — s vrlo 
mnogima ćemo se u ovom našem dragom Zagorju 


sastati: više nego igdje drugdje! 


Evo opet pred nama Sutle kako se tu vijuga od 
nepametara širokom ravnicom, teče tu nekako zlo- 
voljno, mutno! Dijeli nas od Slovenije, a V. Klaić na- 
pisao je u »Kolu« prekrasan prikaz toga kraja: »Uz 
Sutlu«. Uz nju se prikučila cesta, da nas vodi od se- 
la do sela, ali i unutrašnjost ima svašta zanimljiva. 
Stoji tu Kraljevec, selo s crkvom, koja ima i sa- 
da krov tornja poput onog stare zagrebačke kate- 
drale. Malo je podalje Radakovo, za koje je Klaić 
negdje pribilježio da je možda to spomen na Rada- 
ka, izdajicu bosanskoga posljednjega kralja. Možda! 
Ta ima i drugdje u Zagorju analogija, evo negdje 
. Bisaga čitamo selo Bosna, a do njega Turkov- 

ina. 


Da, Hrvatsko zagorje domaja crkava, samo- 
stana, gradova, dvorova, plemstva, kmetova, doma- 
ćih i stranaca, kraj kupališta, kraj rudarski, napose 
kraj ugljenika. Ali sve što su ljudi stvorili — sve to 
mora i proći. I evo stajao sam baš u one dane kod 
Radakova kad su taj lijepi i solidno građeni dvor, 
u kojem su neko vrijeme bili smješteni i franjevci, 
rušili — i danas je netragom nestao, a stara karta 
ubilježila je tu u blizini »capella antiquissima«. 

Na domaku smo Novih Dvora Klanječ- 
kih, krasna se cesta ovuda vijuga, javlja se jedna 
kula s napisom nekoga Erdoda, pa za čas ulazimo 
kroz pompozna vrata u nikada nesvršeni dom Er- 

d&da: tu se koči smjelo veliki grb Erdoda i napis: 
»THOMAS ERDOEDY, COMES PERPETUUS MON- 
TIS CLAUDII 1603.« 


Uz sva nastojanja da se dvor popravi, zasad 
je u vrlo teškom ruševnom stanju. 

Razmišljanja o dvorcima općenito. Vidi: Vla- 
dimir Maleković, Reliquiae reliquiarm dvor- 


janskoj arhitekturi Hrvatskog zagorja. »Kaj« 
Zagreb, 1970 br. 5 str. 15-19 


To je dakle djelo Tome Erdčda, koji sto- 
ji tamo u Zagrebu u katedrali kod oltara sv. 
Marije, isklesan iz kamena, nad svojom rakom koju 
je zajedno s njegovim sarkofagom zatrpao gospodin 
Bolle kamenjem, stoji ne kao mrtvac već kao da se 
ironički smješka nad ispraznosti života. On, koji je 
mlatio Turke, koji se borio protiv nepravednosti 
Madžara... Ali odavna nisu više Erdčdyjevi »per- 
petui« u Moslavini, sve je to kasniji odrod, onaj 
Ivan Nepomuk Erd&dy, onaj »Muki«, sretno raspro- 
dao, pa još malo i neće više uopće biti Erdčoda. Go- 
leme ruševine gospodarskih zgrada, naročito još do- 
sta dobro uzdržana žitnica, strše tamo gotovo sabla- 
sno, kao oronuli svjedoci veličine toga imanja u vri- 
jeme kad je stari Cesargrad izgubio svaku važnost. 
A sin Tomin bio je boležljiv čovjek, pa je već u nje- 
govoj mladosti darovao Toma za z ravlje njegovo 
srebrenu krasnu statuetu Majci Božjoj na Trsatu, 
i gle: sin je ozdravio i postao i on hrvatskim ba- 
nom, oženio se s jednom Keglevićkom i sagradio 
franjevcima samostan u Klanjcu, da ipak u mladim 
godinam tamo legne na vječni počinak u pompoz- 
nom sarkofagu u grobnici te crkve. Sigismund Er- 
dody! Ali i drugo se ime veže uz Nove Dvore: tu je 
našao mir i pokoj u zadnjim danima svoga dosta 
nemirnoga života Antun Mihanović, dok mu 
je sestra živjela kao žena Brigljevića u nedalekim 
Tuheljskim Toplicama. Tu je pjesnik »Lijepe naše 
domovine«, koja je postala u onom divnom Zelenja- 
ku, našao svoj vječni pokoj na groblju u Klanjcu, 
a lijep bronačni kip Frangešov pokazuje i sada nje- 

ove fine crte lica! Ali Novim Dvorima nema lije- 

a, nekako su oronuli, pred par se godina jedna od 
onih kula nadesno od ulaza sama u sebe urušila. 
Malo podalje podiglo se lijepo mjestance K lanjec, 
koje je je još g. 1880. imalo tek nešto preko 500 
duša, sa svojim marljivim radenim svijetom, koji 
nadaleko slove kao vrsni kožari. A s koje god strane 
krećeš do Klanjca treba da se uzvereš, budi serpen- 

tinama od Novih Dvora, budi s tuheljske strane. A 
kao simbol vječne mijene i nestabilnost sile koči se 
nad mjestom starodrevni Cesargra d. 


U neposrednoj blizini ruševina staroga grada, 
s kojih je prekrasni pogled na slikovitu oko- 
licu, planinarsko društvo »Cesargrad« iz 
Klanjca podiglo je g. 1951. planinarsko-lovač- 
ki dom. 


Nekoć simbol sile i moći, danas tek romantična de- 
koracija! Zapravo nema nikakove povijesti, sve su sa- 
mo mijene gospodara, a neku je ulogu odigrao grad 
tek za zlosretne seljačke bune, kad je morao grdno 
stradati. Najprije se spominje g. 1939, kad ga dobi- 
vaju Celjski, nu uskoro će tu zasjesti onaj Toma 
Bakocz, crkveni velmoža koji je skalupio golem ime- 
tak i ostavio ga svojem rodu, Erdodima, E su do 
najnovijega vremena tu gospodovali, pa poslije pro- 
pasti grada Cesara sagradili Nove Dvore u ravnici. 

Cesar je ogroman grad: nadaleko se u šumi pro- 
težu danas već teško zamjetljivi zidovi. Nekada se 
ulazilo kroz četverostranu kulu do gradske grabe, 
koju je štitila okrugla kula, a onda, mimo neke po- 
sve ruševne velike zgrade, dolazilo do glavnog di- 
jela, zaobilazeći tako da je došljak bio uvijek pod 
udarom puške i topa. Da, Cesar je očito pregrađi- 
van po više puta: taj je centralni dio uređen već za 
artiljeriju, prednji je zid nemilo debeo, a u katu nad 
njim nalaze se ostaci kapele kojoj je svetište ugra- 
đeno u samu debljinu zida! Inače je danas posvuda 
tek krš. Kasni je dodatak polukružni bastion; glavne 
branič-kule nije taj grad nikada imao, kao ni dosta 
srodni Kostelgrad. Na Štajeru je nasuprot Cesara 
sagrađen Kunšperg (Kčnigsberg), grad sasvim druk- 
čijih oblika, danas već jako zarušen. U Vischerovoj 
»Topographia Styriae«, iz g. 1682., narisan je Cesar 
i Kunšperg, ali teško da bi ta slika Cesara bila i 
približno vjerna, ako i nije naskroz izmišljena. A 
tko bi htio potanje čuti o Cesargradu, neka uzme 
Laszowskove: Hrv. pov. građevine, sv. 1. Koga pak 
zanima kako je kardinal Bakocz — i kod nas pre- 
dobro poznat — skalupio golemi erdčdijanski ime- 
tak, naći će to u »Prosvjeti« od g. 1895., gdje je pok. 
Bojničić po izvorima iz arhiva u Galkoczu prikazao 
taj lijepi »rad« toga gospodina! I Erdody su ostali, 
dok nije onaj glasoviti »Muki« Erdčody, posljednji 
nasljednji velik župan varaždinski, onaj koji je za- 
branio Ivanu Kukuljeviću u županijskoj skupštini 
hrvatski govoriti, sve to prodao... 


57 


Nu, još nije naša zadaća izvršena. Drndaju kola 
dalje svoju monotonu pjesmu i dovode nas cestom 
do prelijepo položenog sela: Sela Zagorskih, 
gdje se na brijegu diže lijepa crkva prastare župe, 
koja ima toranj pokriven kao toranj stare zagre- 
bačke katedrale. To je nekako postalo uzorom, v. 
Krapinu, Kraljevec, Stubicu itd. Tu je bilo sijelo one 
znatne familije zagorske Galjufa, koji su nam dali 
jednoga odličnoga biskupa, graditelja najljepše ku- 
će u Zagrebu u 18. stoljeću: njegov je rad ona zida- 
nica na nekadašnjoj Bijeničkoj cesti, koja je do- 
nedavna osamljena stajala, zgrada koja je doživjela 
prve predstave, dakako kleričke, jer je zgrada bila 
namijenjena klericima. Tamo u Selima stoji još dvo- 
rac Galjufa s grbom nad altanom, ali već odavna u 
drugim rukama. Izumrla familija, koja je još u na- 
še doba držala i Vižovlje i Bedekovčinu. 


»Zidanica« na nekadašnjoj Bijeničkoj cesti, 
sada u ulici Nike Grškovića 23, u kojoj je 
Restauratorski zavod Hrvatske (RZH).. 


Ali ne bi bilo pravo da samo onako prođemo 
mimo rasprodanoga dobra Razvora, od kojeg 
su tada još stajale gospodarske zgrade i sam dvo- 
rac, obična bolja kuća. Treba da se tu poklonimo 
sjeni naše prve primadone, Sidonije Erd&dove, od 
pokrajne grane Erdčda, koja se tu rodila, da uzmo- 
gne jednom prva hrvatski zapjevati: »Još Hrvatska 
nij' propala«! A jamačno i i neće! 


I opet malo, pa stadosmo pred Miljanom, 
lijepim dvorom što ga je jedan Ratkaj sagradio. 


U dvorcu su kvalitetne rokoko zidne slike as- 
trološkog sadržaja. 

Arheološki predmeti nalaze se u Arheološkom 
muzeju u Zagrebu, . 

Lit.: Vladimir Marković, Arhitektonski razvitak 
dvorca Miljane. Radovi za povijest umjetnosti 
6, Filozofski fakultet Sveučilišta u Zagrebu, Za 
greb, 1969. str. 42-46. 

Sprijeda je omanji, niži dio, tu su tek gospodarske 
zgrade, a preko u dvorištu stoji sam lijepi dvor. Nu 
badava tražiš tamo Ratkaje, ništa nije ostalo od 
njih do spomena i slikarije jedne sobe, gobelinske 
slikarije, kod nas valjda unikuma, pa još i stara 
peć, od kojih se nekoliko i drugdje po Hrvatskom 
zagorju sačuvalo. A lijepe sobe, pune svjetla kriju 
starije pokućstvo sadašnjega dobrog i marnog go- 

spodara J&gera, koji i sebe i dvor i seljaštvo uokolo 
spašava svojim radom, kupujući mlijeko i praveći 
sir! Pa mu je stari ratkajski dom u redu! Ali ima 
tu u dvoru i drugoga blaga: našao je on silesiju ko- 
mada brončanih iz onoga vremena, kad se tuda pro- 
lazili drevni ljevači i kad je okolo rasla gusta šuma 
koja je davala gorivo za njihove peći. Pa je još i tu 
peć, koju su sazidali pred tisućama godina, otkrio. 
Tamo, u njegovoj vitrini, nalazi se cio niz srpova 
od bronce, pa keltova, a uz to još i cijeli niz ko- 
mada od bronce koji nisu upotrijebljeni: bog bi 
sam znao zašto su ti prastari ljevači pobjegli i svoje 
produkte tu ostavili!... A predamnom leži tiska- 
nica, upravljena u 18. stoljeću na »Dreissigstamt«* 
u Miljani, koja poziva da lijepo primaju Turke, tr- 
govce, koji bi onamo svoju robu donašali... Mirni 
i tihi kraj i — Turčin, kako je sve to za nas danas 
nespojivo! 

Ostavljamo taj prijatan dvorac života, pa ćemo 
teškim putem preko livada u Štajer, mimo Podčetrt- 
ka, gdje se koči golemi dvor roda Attemsovih, tamo 
do Ulimja. Pa čemu da vas vodam onamo? Po- 
lako! Evo, tu se pred nama koče tornjevi nekakva 
grada, a do njega je velika crkva. Da, tu je stajao 
nekada taj erdodski grad s četiri kule, kojeg je ku- 
pio protonotar hrvatskoga kraljevstva Zakmardi de 
Dijankovec, kojeg ćemo često sastajati, o kojem je 
pok. Horvat napisao lijepo djelo u izdanjima Jugo- 
slavenske akademije. I s pravom je napisao. Podrije- 
tlom Madžar, bio je štitnik Hrvatstva, pribavio onu 
škrinju privilegija hrvatskoga kraljevstva, koja i da- 
nas postoji u nekadašnjem zemaljskom arhivu. Čov- 
jek 17. stoljeća, gorljivi katolik, štitio je redovnike, 
napose isusovce i pavline. Ove potonje, taj nepre- 
žaljeni naš red, cijenio je napose: za njih je kupio 
tu erdodijansku utvrdu, preudesio je u samostan, 
dozidao tamo veliku crkvu s krasnim oltarima, koju 
je Pavlin Ivan Ranger sjajno oslikao, nu, sada je 


d * Dopis kr. komore u Budimu od 26. 4. 1809. zanimljiv 
je, tako da priopćujem tekst. »So wird auch diesem k. Drey- 
ssigst Amte und dessen Individuen hie durch ernstlich auf- 
getragen, sich alles unanstindigen Benehmens gegen die 
zum Handel heriiber kommende Tiirkische Unterhanen zu 
enthalten, selben auf gef&llige Art zu begegnen und sie bey 
der Dreyssigst Expedizion bestmoglichst zu beforderen, je- 
doch ohne von dennenn besthenden Vorschriften  abzu- 
weichen, die immer mit guter Art, genau befolget werden 
mussen«. 


59 


crkva bijelim premazana, a tekar pokrajna kapela 
zadržala je svoju sjajnu slikariju: još i sada sjaje 
boje Rangerove na stropu neočekivanom snagom! 
Tu je pokopao svoju ženu i Zakmardi, kojem ime 
i spomen čuva zagrebačka gornjogradska škola sta- 
rom spomen-pločom, tek se ta odnosi na gradnju 
nestalog samostana klarisa. 


Nu, nama nema počinka, da sve to potanko opet 
razgledamo, krećemo natrag do Desinića da se uz- 
veremo do našeg najljepšega grada, do Velikoga 
Tabora. Stoji i bliješti i danas, pričinja se izda- 
leka kao da je on još živ, da nam donosi cio život 
minulih dana, priviđa se kao da će nas tu stara vla- 
stela vedro dočekati... Ali sve je to tek priviđanje! 
Nema više tu starih gospodara, onih Ratkajevaca, 
koje je ovamo doveo sin kralja Matijaša Korvina, 
ban Ivan, koji je i druge brojne tuđinske familije 
ovamo smjestio. A Ratkaji su tamo od g. 1503. do 
svoga izumrća boravili, stjecali sve veće posjede, 
borili se protiv Turaka, postali čak i baruni, podali 
nekoliko misionara koji su životom svojim svoju 
vjeru posvjedočili u dalekoj Indiji i Americi, podali 
su nama Hrvatima i prvoga historičara Jurja Rat- 
kaja (1612—1666), koji nam je ostavio djelo: »Me- 
moria regum et banorum« (izdao g. 1652). A što 
je bitno: ostavili su glas i spomen dobrih gospoda- 
ra; još se i sada seljaci onoga kraju zovu Ratkajci, 
i ponose se time. Razgledali smo dvor. Nad kasni- 
jim se ulazom i sada vidi grb Ratkaja: zdenac na 

olo s čabrom, dok uz njega stoji nejasni grb ka- 
snijega gospodara Thuguta. Da, tu je stajao grad 
koji se pomalo pretvarao u dvor. Tamo dolje je 
peterokutni bastion kod pravoga ulaza, gdje sada 
više ulaza nema, pa hrptom idući zaštićeni zidovi- 
ma stojimo pred dvjema kulama, sa širokim kor- 
donskim vijencem, na kojem se vide i sada klesar- 
ski znakovi. Te kule štite najslabiju stranu grada, 
onu kamo je glavna branič-kula u sredini okrenula 
svoj šilj. Tada su vremenom nastajale one druge 
okrugle, zapravo polukružne kule, smještene na kon- 
zolama, tako da se je mogao gornji kat proširiti. 
A uokolo posagradili lukove da dobiju renesansno 
dvorište, pa su povisili glavnu kulu, kako to svje- 
doče renesansni prozori u gornjem dijelu, dok su 
dolje još stari gotski »Wippfensteri« ostali. Prola- 
zili smo sobama koje su Ratkaji nekada gradili, 
pretvarajući pomalo kule u stambene prostorije, 
gdje je kasnije boravio ministar Thugut, kojem je 

to dala komora poslije izumrća Ratkajevaca. Pa 
opet spade na komoru, a ta proda sve to braći Gor- 
anima, od kojih kupi grad naš slikar Iveković, da 
“ oarh sve to kupi banovina, brigom bana dr. 
Ružića. Eh, pa hvala mu: sigurno će se i za taj 
lijepi dvor u divnom kraju naći stanovnika i sada! 
Pa tako mora biti: u vremenu nastalo, u vremenu 
će proći! A ratkajski će rod svoju svijetlu uspome- 
nu sačuvati dok god bude pravičnih sudaca, pra- 
vične historije, koja se može, dakako, tek kasno 
pisati. Ljudi ko ljudi! Gle tamo u susjednom De- 
siniću stoji i sada u kutu kip oružanoga ratnika, 
onoga Petra Ratkaja koji je kao borac s Turcima 
došao do barunata. A u lepoglavskoj je crkvi vra 
kapela nadesno do svetišta grobna kapela Ratkaje- 
vaca; s vremenom je izgubila i svoj oltar — ta bila 
je povremeno čak i magazin vojni —, ali spomen- 
“ploče govore o članovima velikoga, nama bliskoga 
roda... 

A mi ćemo natrag u prelijepi Desinić na 
konak. Neka me nitko ne krivi što toliko puta spo- 
minjem te superlative, vidio sam dosta ljepote i u 
nas u drugim stranama, pa i vani, možda pače i vi- 
še njegovane, ali svatko tko bistrim očima i čistim 
srcem prođe kroz te strane našega Zagorja dat će 
mi pravo da nema dosta riječi da se sav taj sjaj 
prirode istakne. 


Spuštala se već noć kad smo se našli ponovno 
u tom otegnutom mjestu, gdje je nekada stajala 
lijepa starinska crkva s visokom kapom u šilj na 
tornju. Ali mudračine učiniše po nacrtu gosp. Van- 
caša — bog mu grijehe prosti — nelijepu i neskla+ 
dnu, ružno omaljanu crkvu, pa neka im je: to nije 
Desinić zaslužio! 
Nova crkva, velika u odnosu na naselje, sa- 
građena je u duhu historicizma g. 1902. Epi- 
tafij Petra Ratkaja nalazi se u toj crkvi. 


Da, dugo se vjerovalo da odavle potječe 
ona sirotna ljepotica Veronika Desinićka, ko- 
ju je dao njen okrutni tast, stari knez Celjski 
smaknuti da mu pleme plebejstvom svojim ne oku- 
ži! Ma, tek u naše dane pokolebao je tu vjeru naš 
marni Laszowski, tvrdeći da ona nije nikakova De- 
sinićka, već odličnoga roda onih iz Tješina »von 
Teschnitz«. Cijenim veoma golemi rad g. Emilija 
pl. Laszowskog, kojem se neće za decenije naći za- 
mjenika, ali u to nekako ne mogu vjerovati, a još 

manje tvrdnji drugih da bi ona bila tek mali, umi- 
ljati »Slafweib« (što nije nipošto najgore!!!), koja 
se zvala: »de Sinić«... Pa, čemu da si, evo još sa- 
da kad sam posljednji put u Desiniću, pribavljam 
muku da spoznam podrijetlo te jadnice, koja bi 
mogla uzdahnuti onako s Gretchenom: »Schč&n war 
ich auch, und das war mein Verderben!«. Ali narod 
to znade bolje: točno mi je pokazao starac sobu u 
onom prigratku Vel. Tabora gdje su Veroniku umo- 
rili. Eh, pa neka ima i on pravo... 


62 


OD VELIKOG TABORA DO VINAGORE 


Trebalo je ostaviti ubavi Desinić s njegovom 
starom, sada iznakaženom crkvom svetoga Jurja 
viteza i mučenika, pa krenuti natrag prema našem 
Zagrebu. Ali Bog odlučuje, a čovjek tek snuje: os- 
vanulo prelijepo proljetno jutro, pa se ne možeš 
oteti tom krasnom i zanimljivom kraju, tamo pre- 
ma Sulti, prema nedalekom Rogatcu... Pa umjesto 
dolje krenimo opet do Velikoga Tabora, da se na- 
gledamo pogleda prema sjeverozapadu, gdje na po- 
višem brežuljku stoji crkva sv. Magdalene, i prema 
jugu, gdje se diže kapela sv. Ivana. Nezaboravan 
pogled, ali i taj zaostaje za onim što nam se pružio 
s kapele sv. Magdalene. More humaka s bezbroj- 
nim rasijanim kućercima sve do Rogatca, pa da- 
leko do Pregrade: vidi se da su stari majstori znali 
doista među lijepim najljepše izabrati. Tu je Bre- 
zna gora uz Sutlu, gdje je pok. barun Kava- 
nagh otkopao tragove rimske kulture, ostatke utvr- 
da, novaca i sijaset fibula. Nije Rimljanin mimoišao 
te krajeve: kod Sutle nedaleko Klanjca našao se 
trag rimskoga logora, kod Vinagore nađen je rim- 
ski grob iz drugoga stoljeća poslije Isusa, a nema 
sumnje da se tu nalazi još sijaset ostataka te ve- 
like kulture. Tek moraju doći sretniji naraštaji koji 
će tamo dugo boraviti i mnogo toga još otkriti, jer 
ima tu sijaset lokaliteta koji su sigurno sačuvali 
mnoge ostatke, kad već izvanredni strateški položaj 
to jasno pokazuje. Oštrim hodom cijeloga dana 
preko bezbrojnih humaka osvane pred nama Mali 
Tabor, a nedaleko župna crkva Prišlinska, po- 
svećena sv. Petru. Nekada je to bila kapela Marije 
Taborske, a sadašnja je sazidana negdje u 19. stolj. 
Ali o staroj crkvici svjedoči drevno zvono iz 15. 
stoljeća, s natpisom: »Si Deus pro nobis, quis con- 
tra nos 1423«. 


Spomenutog zvona nema više u tornju. 


Mali Tabor jest doista malen prema svom 
nedalekom susjedu Velikom Taboru. Već samo 
ime kazuje da je tu postojala obrambena  gra- 

đevina, ta prastara riječ tabor (već Sveto pismo zna 
za goru Tabor) znači vjerovatno logorište ratnika, 
a ima ih sila po raznim stranama svijeta: u Slove- 
niji, pa u Češkoj i Njemačkoj (»T&ber«). Mali je 
Tabor danas pregrađen u dvorac, tek nekakove kule 
hoće da istaknu ratničko značenje građevine, koja 
je dijelom tek u 19. stoljeću ovako izgrađena. I taj 
je grad dobio nezakoniti sin kralja Matije Korvina, 

atski ban Ivaniš, među gotovo dvije stotine dru- 
gih gradova i veleposjeda, ali kralju Matiji nije 
uspjelo da mu sina učine kraljem, pa se mlad 
još sklonio u grobnicu kod lepoglavskih pavlina, 
dok mu je imetak razasuo drugi muž njegove žene, 
pikenif Juraj Brandenburški. Taj je i ovaj grad 
prodao, prodao Ladislavu Ratkaju za 3000 for., a 
do izumrća zadržali su Ratkajci taj grad i posjed, 
kojeg je od Ivaniša preuzeo bio Nikola Kotvić. Ta- 
da preuzima grad barun Wintershofen, rođak Ratka- 
jevaca, a po njima dođe u ruke vrlo inteligentnoga 
baruna Kavanagha, koji potječu navodno iz Irske, 
a nesrećom nisu bili u redovima prijatelja hrvat- 
skoga naroda u odsudnim časovima; barun se Hinko 
nalazio među Rauchovskim mađaronima. (Laszow- 
ski, Prosvjeta 1895.). 


Za četvrt sata eto nas na glavnoj cesti, koja 
vodi od Kostela do Rogatca, gdje su nas čekala 
kola, a nezaboravljeni mentor toga kraja, gostolju- 
bivi, prevedri bilježnik općine Hum na Sutli Albert 
Brezinščak dade na okuci ceste kola zaustaviti, pa 
nas upozori na prizor koji nas je začarao, mada 
smo prirodnim ljepotama prezasićeni bili: pogle- 
dom na Rogatec u Štajeru, na starinsko mjesto sa 
starim gradom u ruševinama, koji spominju ča 
staronjemački epski pjesnici. Bistra je tu Sutla ri- 
jeka, krasna se krajina diže nad njom, sva marno 
obrađena, a kao orijaška kulisa diže se u pozadini 
brdo sv. Donata. Ali tu nije naš kraj, prelazimo 
Sutlu da skrenemo uz nju cestom do Straže, gdje 
se i danas nalazi staklana koja proizvodi boce za 
rogatačku kiselicu, pa ćemo se uzverati do crkve 
Marije Taborske. Znali smo da je tu sta 
rinska crkva, ali nismo se mogli nadati da ćemo 
tu naći tako vanrednu gotsku građevinu! I gle, na- 
šli smo prekrasnu crkvu, sazidanu na brijegu, a do 
nje s jedne strane vode stube, dok je pod njom 
župni stan, povezan s crkvom osebujnim natkritim 
hodnikom. Svetište je staro, nadsvođeno zvjezda- 
stim svodom, a poduprto s osam otpornjaka. Uz 

lađu su dvije kapele, lijeva rad Sigismunda Ratkaja 
iz god. 1687., dok je desna sazidana god. 1793. 


U toj lijepoj crkvi g. 1953. otkrivene su 
— nad gotičkim slojem — barokne zidne sli- 
ke. Prema dr Ani Deanović one idu u krug 
slovenskog slikara Antona Lerhingera, slika- 
ra, koji je oslikao crkvu na Trškom Vrhu. 
Barokni glavni oltar, koji se nalazio neko 
vrijeme u kapeli u Lastinama, prenesen je 
natrag na svoje mjesto u svetište crkve Ma- 
rije Taborske. 


Kasnije je dograđen zvonik pred ulazom, s ljepuš- 
nom baroknom kapom. Imala je crkva tri zvona, naj- 
starije iz g. 1650. Tu je bila i grobnica Ratkajskoga 
roda. Ali nas nije minula ni sjeta da su baš tu mo- 
rala pasti uludo četiri mlada života — a bez svoje 
krivnje. K toj crkvi spada kapela u Lastinama, koju 
je valjda dao Zvirchich g. 1644. načiniti, kako to 
pokazuje natpis nad ulazom. Jednostavna građevina, 
a opet vrlo ukusna, napose se ističe visoka kapa 
tornja, tako da kapela naliči veoma onoj u sv. Vi- 
du kod Klenovca. U Lastinama je sačuvan 
stari oltar crkve u Taborskom, možda najljepši u 
cijelom kotaru. 


Kapela sv. Vida u Klenovcu dokumenat je pro- 
laznosti. Tu je nekad bilo mjesto Vrbovec, od 
kojega potječe i sada sačuvani naziv arhiđakonata 
de Urbocz, ali ga moderne karte već ne bilježe. Tu 
je ovisok humak, sav obrašten, a na njem se vide 
ruševine, ostaci grada Vrbovca, jedva još zamjet- 
ljivi, a nekad je bio važan, možda još rimski, a sva- 
kako sredovječni grad, pa se već god. 1267. spomi- 
nje »comes de Vrbouch«, a god. 1269. »arhidiaco- 
natus de Orbouch«, nu već je god. 1397. »castrum 
expactum«, a 1463. »abolitum«, pa već 1497. »mons 
desertus, in quo castrum olim Werbowcz extasse 
dicitur«. Kapela sv. Vida — nekad, dakako, župa, 
pod koju je spadala i Marija Taborska — mala 
građevina, opetovano pregrađivana, kojoj je sveti- 
šte zatvoreno u šilj. To je velika rijetkost. Od sta- 
rine se sačuvalo tek zvono sasvim neobičnih raz- 
mjera, kako je to u davnini bilo uobičajeno. 


Naknadno je uočeno da svetište zatvoreno 
u šilj ima osim crkve u Klenovcu još neko- 
liko kapela u Hrvatskoj, pa prema tome ta- 
kovo rješenje kod nas nije velika rijetkost. 
Spomenuto zvono više ne postoji. 


5 Kroz Hrvatsko zagorje 65 


Od starih se dvorova u tom lijepom kraju malo 
šta sačuvalo: većinom je sve vraćeno u seljačke ru- 
ke. Još se jedino dobro uzdržao dvor Lupinja k, 
nekada svojina grofa Palffyja, dok se od drugih 
nisu ni slike sačuvale. 


Dvor više ne postoji. Postrađao je u posljed- 
njem ratu, a kasnije porušen. 


Nu, mi ćemo natrag do Marije Taborske, crkve 
bolnoga spomena iz novijih dana, da krenemo ce- 
stom do Kostela, pa da još jednom svrnemo očima 
na divot kraj prema Štajeru, Rogatcu i njegovom 
čuvaru svetom Donatu, troglavom ... Zavija drum 
kroz humlje i bregove, da se uz Kosteljinu potok 
dovere do Kuna:gore, gdje na sjeveru stogi Kostel, 
a na jugu Pregrada. 


Kostel! Pravi »castellum« strši s ru- 
ševinama i kreće svoju bastionsku kulu sablasno 
na cestu, tek ne prijeti nikomu više. Položen je iz- 
vrsno, samo s jedne je strane pristupačan. Tu su 
gospodovali knezovi Celjski, pa Jan Vitovec, Ivaniš 
Korvin, pa raspikuća knez Juraj Brandenburški, 
koji ga prodaje Keglevićima, a ti će ostati gospo- 
darima do posljednjega, do Oskara Keglevića. Je- 
dva se još nešto razabralo od nutarnjih prostorija, 
najbolja je bastionska kula, građena u vrijeme jače 
artiljerije, u kasno doba. 


Župa je u Kostelu prastara, već se spomenula 
u god. 1334., ali sadašnja je crkva nelijepa građe- 
vina 19. stoljeća, nu zato stoji par koračaja podalje 
kapela Trpećeg Isusa, dograđena, možda, god. 1800., 
vanredno skladna i zanimljiva. Svetište je četvero- 
strano, do njega okrugla lađa, pred njom to- 
ranj s visokom šiljatom kapom. Vidi se, nije odjed- 
nom građena, a ima samo jednu sestru, tamo kod 
sv. Križa nedaleko Samobora, koja je također smje- 
štena u vrlo lijepom kraju, a groblje uokolo daje 
toj kapeli osobit akcenat... 


Župna crkva za koju Szabo kaže da je neli- 
jepa građevina 19. stoljeća, kasnobarokno- 
klasicistička je građevina s opremom u is- 
stom stilu. 


Prelijep je položaj Pregrade. Otkuda to 
ime? Možda je nekada tu, gdje se prostrana rav- 
nica uz Kosteljinu suzuje, bila nekada doista pre- 
grada, kako je Prezid dobio naziv po starinskom 

zidu tja tamo do Rijeke, a bilo je takova šta i dru- 
gdje, kako to nezaboravni naš V. Klaić kazuje u 
svojoj raspravi »Indagines et portae«, a karta Mar- 
tina Štiera donosi iz 17. stoljeća nacrt velikih »Ver- 
hacka« kroz cijele krajeve uz tursku među tamo 
prema Đurđevcu. U pozadini stoji gromada Kuna- 
-gore, a majstor je graditelj tu postavio svoju ve- 
lebnu crkvu, malu zagorsku biškupiju, dok se oko 
nje poredalo cijelo neveliko mjesto, nekada kotar- 
sko, sada »sresko«, s nekoliko lijepih velikih do- 
mova. A na Kuna-gori čuva kapela sv. Leonarda 
ljude od groma! Prastara je tu župa, ali stare crkve 
nema više, već je tu posljednja velika građevina 
crkvena iz 19. stoljeća, izvrsno građena, kako se 
pokazalo kad je arhitekt Martin Pilar crkvu snimio 
i narisao: sve minuciozno izvedeno. Lađa divot-pro- 
stor pod kubetom, svetište četverostrano, pročelje 
flankiraju dva vitka tornja, nad ulazom izvrstan 
fresko iz vremena postanja crkve iz godine 1813. 


Treba naglasiti da je to posljednja velika cr- 
kvena građevina s obzirom na Hrvatsko za 
gorje. 

U toj su prekrasnoj građevini smjestili stare orgu- 
lje zagrebačke katedrale nad oltarom je 11 metara vi- 
soka slika, koju je dao biskup Alagović naslikati 
za katedralu, a god. 1842. poslao ju ovamo biskup 
Haulik, kad je svoj oltar dao postaviti u kategralu, 
ali taj je propao za velikoga potresa sasvim. Povi- 
jest te oltarne slike je više no zanimljiva, nu za 
sada ćemo to izostaviti! 

U toj je crkvi spomenik Simona Keglevića, pa 
se donator dao isklesati sa ženom i svom brojnom 
djecom, tu je pokopan i barun Collenbach, otac 
Emilije Keglević, koji je bio komandant armije u 
Zagrebu, a rođen je u dalekom Aachenu, te je po- 
stao vitezom reda Marije Terezije. Taj je cijeli kraj 
bio domena Keglevića, tu je nedaleko dvor Gori- 
ca, s jednom kulom, tu je dvor_D ubrava, koji 
će sada rušiti, kasnije svojina Badla, pravoga osnt- 
vača moderna kupališta u Krapinskim Toplicama, 
tu je veliki dvor Bežanec, sada u rukama ta 
milije Ottenfels, pa omanji majuri Klemenovo i Le- 
nišće, gdje je priprosta kapela sv. Jurja. 

Szabo nagovješta da će rušiti dvor Dubravu, 
međutim taj dvor postoji i danas. 


Dvorac je posjedovala porodica Ottenfels do 
g. 1945. 

Sve su to sada anahronizmi, zemlje su preuzeli se- 
ljaci, a od minimuma ne mogu se ni građevine prošlo- 
sti uzdržavati. Prekomjerni natalitet, značajan za si- 
romašne krajve, nije u Zagorju, ni seljaku ni vlasteli, 
donio sreće, vlastele nestade, a seljaštvu može tek 
neznatno pomoći i najbolji zakon i najbolja agrarna 
reforma kad se ne može opseg zemlje povećati... 
Intenziviranje obradbe tek do stanovite granice po- 
maže životarenje, više ne! 


Noć nas zatekla, prekrasan župni dvor, djelo 

ranoga 18. stoljeća, s lijepim portalom, pružio nam 
tihu sobu za počinak, pa se ranom zorom krenemo 
iz Pregrade, koja danas ima nešto preko 1300 duša, 
dok je za god. 1880. upisano da je cijelo mjesto 
brojilo oko 700 duša! Svrnuvši se još jednom una- 
trag moradosmo priznati veliku spremnost davno 
nestalom graditelju, koji je umio na najzgodnijem 
mjestu postaviti svoju divotnu crkvu i stopiti je 
s prirodom u jednu cjelinu! Od kapela sv. Fabijana 
i sv. Magdalene na Kuna-gori nalaze se još tragovi 
i ništa više, mada ih karta Beyschlagova još g. 1801. 
upisuje. 
Na mjestu jedne od porušenih kapela na 
Kuna gori podiglo je na visini oko 400 m 
planinarski dom P. D. »Kuna gora« u Pre- 
gradi, odakle je prostran i lijep pogled na 
okolicu prema jugu. 


Lijepo selo Sopot stislo se oko svoje crkvi- 
ce sv. Mihalja, s osobito lijepo izrađenim tornjem 
od tesana kamena, valjda ostatkom starije građe- 
vine. I za malo vremena stvorimo se u Vinago- 
ri, gdje je župna crkva sa župnim stanom upravo 
monumentalno položena na istaknutom visu. To je 
nekad bila tek kapela župe desinićke, a god. 1780. 
nastade tu župa. Da pojača utisak kuće božje, izveo 
je stari majstor dvije kapele pred njom u formi 
kula, pa sve skupa čini vrlo lijep dojam. U crkvi 
je bio umjetnički izveden portret senjskoga biskupa 
Ratkaja, koji je možda tu crkvu posvetio. Toranj 
pokriven lijepom baroknom kapom, a u njem su 
3 zvona, najstarije od god. 1607., a najoriginalnije 
ono iz god. 1773., što ga je izlio Balt. Schneider u 
Celju i uresio otiscima okosnice velikoga lista. Os- 
talo mi je sve u jakoj uspomeni, jer je kod razgle- 
danja zvona pukla daska poda mnom, pa me ka- 
pelan zahvatio za ruku i spasio. A kad smo tek do- 
lje sišli, gdje nas je srdačno primio naobraženi stari 

župnik Jakovina, poče se siromašni kapelan nena- 
dano tresti kao šiba od spomena na netom minuli 
prizor...! Danas je pod novim, revnim župnikom 
Vukinom postala Vinagora centar velike karitativne 
djelatnosti, prave blagodati za tamošnji bijedni 


svijet... 

OD DESNIĆA DO ZAGREBA 


Spuštala se noć kad smo krenuli na konak 
u Desnić, kamo se više nismo ni nadali doći. Ali 
kao da nas neka magična sila vuče u milo zagorsko 
mjestance, gdje smo se opet, po posljednji put sa- 
stali kod vrlo simpatičnoga staroga župnika »joze- 
finca« Novaka i veoma naobraženoga nećaka Želj- 
ka Koraća, a stari je Bartol dvorio kao par godina 
prije, kad smo osam dana boravili na Velikom Ta- 
boru dok je arh. Pilar snimao grad. Tada nam je 
Bartol donosio ručak gore, pa je izgledao kao da 
je on jedini ostao još iz vremena Ratkajskih! Da- 
nas su sve to pokojnici, kojim prolazna uspomena 
živi magički u našim dušama. Pa kad je osvanulo 
jutro, našli smo se na kolima, da prođemo zadnji 
dio našega »inspekcijskoga« puta, koji je bio za 
dva-tri dana određen, a već je osmi dan prošao! 
Vijuga se cesta duž potoka Horvatske, dosta uskom 
dolinom, a sve je danas gotovo posjed seljački, ne- 
stalo je i tu onih malih feudalaca. Jelenjak (Kir- 
holcov), Zbilj (Hermana Bužana), Stipernicu (ba- 
runa Kneževića) prikupili su Ottenfelsi k svom ve- 
likom dobru Horvatska, da sve zajedno ka- 
snije rasprodaju seljačkom rodu. Konačno ostade 
veliki dvor Horvatska, tipični primjer dvora u Za 
gorju kako se gradio od 17. stoljeća: veliki kvadrat 
s dvorištem okruženim s arkadama, gdje se sav 
život združio u jedno, tu su i gospodarske zgrade 
i zgrade za boravak gospoštije. Nad teškim vrati- 
ma dvora, koji sam vidio još cijeli, nalazi se grb 
familije Palffy-Erd&d i natpis: »Palfy de Erdeoed 
me fecit. MDCXI.« U dvoru sam našao još nekoliko 
komada starinskoga pokućstva i par lijepih peći, 
te par starinskih slika, među njima vrlo lijep por- 
tret nekoga Ratkaja, koji su i tu gospodarili. Već 
sam odavno napisao da dvoru nema više lijeka 
otkako je parcelacija provedena, pa se to i obisti- 
nilo: danas je jedna trećina tek ostala, da služi za 
školu. Posljednji su gospodari grada bili Ottenfelsi, 
koji su dobili taj posjed mnogo poslije izumrća 
Ratkajaca, te ga konačno sami rasprodali. A neko 

je vrijeme tu gospodario bogati Antun Janković: 


Bribirski. Bila je i Horvatska darom kraljevim 
svojina grofa Thuguta, posjednika Vel. Tabora, gdje 
se njegov grb još nad ulazom nalazi. 


Usput nas dalje pozdravlja kapela sv. Marga- 
rete na brežuljku kod Lenišća, a već se iz daljine 
ističe golem podor Cesargrada — i za kratko vri- 
jeme evo nasu Tuhlju, gdje nas dočekuje sta- 
rinska, gotska župna crkva. 


Preuzimanjem dvorca »Mihanović« kao ugost. 
objekta i dvaju vanjskih bazena, »Astra« iz 
Zagreba pristupa njihovu uređenju, t. j. pro- 
širivanju i modernizaciji, kao i izgradnji 
restauracije sa samoposluživanjem. 

Uz to je izgrađen i novi hotel, te uređen 
prostor za parkiralište. 


Svetište ima i sada stari gotski rebrasti svod. 
Crkva je trpjela mnogo od potresa, opetova- 
no je restaurirana, a pri nedavnoj restauraciji 
otkriven je mnogi fragment prošlih dana. Zvo- 
nik je, dakako, iz kasnijega vremena, ulazi se 
kroz lijepo kovana vrata iz godine 1805. U crkvi 
se čuva i upotrebljava lijep kalež iz god. 1616., gdje 
se gotika bori s barokom, a među najljepše cibo- 
rije u zemlji spada tuheljski iz g. 1690. Kapela sv. 
Križa zanimljiva je stoga što je ulaz sada smješten 
tamo gdje je nekad stajao oltar u svetištu, kako 
se to zbilo i u Sv. Križu-Zarčretju, u Vinici, pa u 
Velikoj kraj Požege. 

Uz inventar od 17. do 19. st. u župnoj je 
crkvi veliko brončano Raspeće A. Augustin- 
čića (1942.) 


Kod Tuhlja svršava se cesta koja vodi do Ze- 
lenjaka Mihanovićevoga. Nu, nije bilo vremena da 
se još jedared onamo provezemo, treba dalje, dalje 
do Smrdećih Toplica, koje se danas zovu 
Tuheljske, a čini se da ih čeka znatna budućnost. 
Tu se nalazi lijep dvorac, koji su nekada sagradili 
vlasnici Erdčdy, ali je zalogom prešlo dobro u ruke 
Josipa Brigljevića, muža Mihanovićeve sestre, pa je 
i sam Mihanović često i dugo tamo boravio. Brig- 
ljevićevo je dobro bilo i Dubrovčan, s uku- 
snim, jednostavnim dvorcem, pa i toga nestaje, ne- 
stalo je i Sečenj-grada, nekada svojine gro- 
fa Szechenyja, koji je 1879. umro, a dvor je dobio 
novoga vlasnika, odvjetnika Majcena, nu doskora 

ga nestade, pa se ni slika njegova nije sačuvala, 
a spadao je građevno među vrlo lijepe dvorove. 
Nu, i najljepše djelo ljudskih ruku prolazi, dok je 
priroda vječna ljepota — kad je čovjek ne utamani! 
Tu kod Tuheljskih Toplica dolazi cesta koja vodi 
do Klanjca prekrasnim krajem, podno dvora Hru 
ševca, svojine Matačića. Sjećam se kako smo mi- 
mo toga gotovo sablasnoga dvora, zapuštenoga sas- 
vim kao iz priča, zastali, pa u njemu našli dva pras- 
tara stanovnika u sobama s prastarim pokućstvom, 
pohabanim od daljine vremena, pa jedva saznali 
da su to još članovi znatnoga roda Matačića. A na 
protivnu stranu kreće cesta reko sedla Vampasa, 
pred par godina preložena, koja vodi preko pre- 
krasnih strana do Krapinskih Toplica. Zagorje je 
doista domena ljekovitih vrela, koja su si stekla 
s pravom glas i u tuđini! 
Dvor Hruševac više ne postoji. 


Polazeći dalje sve dolinom Horvatskoga potoka, 
ostaje nadesno u tom humskom kraju starinski 
dvor Vižovlje, nekada posjed familije Galjuf: 
jednostavna građevina s balkonom nad ulazom, s 
visokim, starinskim krovištem. Preda mnom leži fo- 
tografija, tamo iz davnih dana, šezdesetih godina 
dok je tamo gospodovao madžarski izbjeglica iz 
g. 1848. Merey; sve to izgleda kao neka teatarska 
predstava iz vremena koje nam je davno postalo 
tuđe! Nedaleko je kapela Majke Božje Strmečke, 
sagrađena na mjestu odakle se pruža najljepši vi- 
dik na ovaj dio Zagorja, pa i daleko, daleko do 
Štajera. Ima u tom kraju čudnih imena sela i za- 
selaka: Bobovec, Tomaševec, Radakovo, za koje 
Klaić sluti da se tu krije spomen na posljednjega 
bosanskog kralja Tomu, koji je pao u turske ruke 
kod Bobovca, izdajom Radaka. Možda su doista bo- 
sanski bjegunci sačuvali tu spomen na svoga po- 
sljednjega kralja...?! 

Prije dolaska u Vel. Trgovište, gdje je danas 
župa s novom crkvom, pokazuje se na brijegu sta- 
rinska crkva te prastare župe sv. Juraj ob 
Jezeru. Danas je to tek kapela, posve je obnov- 
ljena, a ima dva vrlo lijepa kaleža, te je prije rata 
imala četiri zvona... Crkva je kasnogotska građe- 
vina, često put obnavljana, pa se kod posljednje 
obnove pokazao kasnogotski prozor, koji je ostao 
sačuvan. A okolo crkvice brižno je njegovano seo- 

sko groblje; »tu počiva narod od života« reče pri- 
prosto a lijepo seljak... 


I za čas smo opet kod Jelačićevih Novih Dvora. 
Tu je ovaj čestiti, ali nesretni čovjek dovršio svoje 
dane u očajnim bolovima, kako nam to listovi nje- 
gove braće prikazuju... i danas se tu oko toga 
dobra, koje je posljednja nećakinja banova ostavila 
s pravom hrvatskom narodu, vrze kojekakva čeljad 
da ovo dobro bolne uspomene preotme, ali tu će 
pravda nadjačati... U daljini se bijeli sablasno 
opet Rauchova Lužnica, za tren se pojave zidine 
Susedgrada i zabijele nelijepi novi tornjevi stare 
zagrebačke crkve. 


Gj. Szabo pripada generaciji koja je izrazito 
nesklona neogotičkim oblicima, pa tornjeve 
zagrebačke katedrale nazivlje nelijepima. 


Prošli smo veliki dio pravoga našeg Za- 
gorja, sastali se posvuda s dokumentima pro 
šlosti, našli i krasnih krajeva i lijepih građevina, 
sastali se s imenima članova rodova koji su važnu 
ulogu u prošlosti naše zemlje odigrali i — nestali! 
Vidjeli smo sav mukotrpni život našeg čelik-Zagor- 
ca, koji je tako privezan uz svoju zemljicu da se 
drugdje teško ili nikako ne snalazi, pa tu ostaje, 
mada mu drugdje i daleko bolje obećavaju! 

IZ ZAGREBA DO KRAPINE 


Prošli smo cijeli pregradski kotar, pa ćemo sad 
u drevnu našu Krapinu, tek ne marim ni za kakove 
političke mejaše, koji se i onako ubrzo mijenjaju. 
Nisu to bili putevi romantičnoga zanosa, već pom- 
no ispitivanje svega vrijednoga što je prošlost osta- 
vila i spoznanje sadašnjosti, izvid današnjega živo- 
ta svega našeg zagorskoga svijeta. .Sve su to ne 
samo putevi, sve su to pravi doživljaji, usječeni u 
dušu za cijeli život, pa treba samo trenom zatvoriti 
oči te se javljaju nizom nepreglednim čarobne i te- 
ške slike toga života... Eto, sada ćemo opet na 
put u Donje Zagorje, processus zagorianus inferior, 
tamo do Krapine i Krapinskoga grada! 

Zakreću začas kod kod Podsuseda, cestom uz 
goru, našu predragu Sljemensku goru, koja se tu 
zove Podgorjem. Čudno je izobličena tu gora, pri- 
viđa ti se — to se osobito lijepo vidi sa Savskoga 
mosta kod Podsuseda — kao da su divovske ruke 
ovdje cijelu goru oštro odlomile, pa odnijele, a os- 
tala je ravnica kojom teče Krapina... Opet se vide 
u daljini Jelačićevi Novi Dvori, pa Rauchova Luž- 
nica, ali nemilosrdno brzo otimlje se slika za sli- 
kom, jer sada juri tu auto, dok smo nekada polazili 
kolicima ovuda. Polazimo mimo lijepoga sela Bistre, 
s crkvom gore na brijegu, koja se nadaleko bje- 
lasa, a malo se podalje zavukao, baš podno gore, 
dvor Bistra, koji sam počesto razgledao sa 
Sljemena u sretnije dane. 

U dvorcu je sada zdravstvena ustanova —- 
dječje oporavilište. 

To je arhitektonski vrlo vrijedno djelo 
18. stoljeća, što ga je sagradio profesor Or- 
šić, onaj koji je i grad u Gornjoj Stubici sagra- 
dio. Da, drugo je doba tu gradilo, sve je to onako 
malo prema francuskom uzoru, a ističe se osobito 
velika ovalna dvorana i kapela. Nu, odavna nema 
tu više Oršića, a o njihovu radu i o onom vremenu 
podaje jasnu sliku jedan Oršić u svojim memoari- 
ma, koje je odštampao Kukuljević u X svesku 

»Arkiva za povjestnicu jugoslavensku«, a taj je pri- 
kaz veoma zanimljiv prikaz cijeloga onoga nemir- 
noga vremena kad je i u nas barok izgledao u na- 
ponu snage, a zapravo je domirao, kad se je Va- 
raždin dovinuo za kratko vrijeme do glavnoga grada 
Hrvatske, pa je plemstvo uradilo da mu dade i 
značaj rezidencije. Nu, sudbina je drukčije odredi- 
la: jedan je požar dostajao te je Varaždin morao 
prepustiti svoje dostojanstvo Zagrebu. A u Oršićevu 
lijepom dvoru gospodari familija Carion, koja želi 
sve to napustiti. 


Dalje se kreće: opet tek uspomena na prošlost, 
osrednji dvor Jakovlje ostaje na desnoj stra- 
ni, a malo gorim putem skrećemo do sela Kra- 
ljev Vrh, gdje se na uzvisini do gorskog masiva 
Zagrebačke gore diže osebujna crkvica iz novijega 
vremena, koja je za vrijeme potresa nemilo stra- 
dala, a kasnije popravljena, pa ju je pokojni Po- 
silović oslikao bizarno, tobože u narodnom slogu. 
Nu, crkva se ipak svojom formom ističe u tom li- 
jepom kraju. Ovamo je trebao doći poslije potresa 
divot-oltar katedrale, posvećen sv. Mariji, ali kako 
župa nije mogla smoći svotu za popravak, uništen 
je oltar i ne zna se kamo su dospjeli fragmenti 
remek-djela umjetnosti 17. stoljeća u Zagrebu! Ta- 
ko smo radili pod vodstvom arogantnih dotepuha. 


Pojedine kipove s oltara iz katedrale prona- 
šla je u novije vrijeme Mag. Doris Baričević 
po kapelama u okolici. 


Da, to je neobično kod našega Zagorja, da se 
malne svaki iole istaknutiji lokalitet priviđa kao 
neki osobiti centar toga kraja, pa tako je i s Kra- 
ljevim Vrhom: to je doista kraljevski vrh! Uokolo 
evo oba Oroslavja: tada još nije bilo nezgrapnih 
fabričkih zgrada u tom kraju, nedaleko se bjelasa 
Stubica, tamo seže oko daleko preko Zaboka, kamo 
smjeramo poći, i već se žurno kotrljaju kola dalje, 
dalje... I za tren se pojavi pred nama jednostavni 
dvorac, uokviren crnogoricom i bjelogoricom:  is- 
kren, jednostavan, miran, a oko njega uredne go- 
spodarske zgrade. Pa kroz više od stotinu godina 
skupljao se svijet ovdje, najvažniji ljudi našega Žži- 
vota iz ilirskih dana, pa sve redom kasnije do ono- 
ga dana kad je nekoliko studenata i nekoliko seo- 
skih mladića ponijelo gospodara dvora Ljubu Ba- 
bića, »Šandor Đalskoga«, 6. II 1935. na groblje u 
Zabok...; mi smo pred Gredicama, tusku- 

lumom Đalskoga, ali nema više ni Đalskog, ni 
njegove vrijedne žene! Pa imali su pravo kad su 
ga položili na pokoj tamo do njegova oca Tita, od 
kojeg je dobio u svoj svojoj krvi, u svem biću svo- 
me ono nešto što se zove »duh hrvatskoga Zagorja«. 
Znate li kako je Klaić, onda urednik »Vijenca«, spo- 
menuo u »Milim uspomenama« kako je dobio od 
nepoznatog pisca rukopis »Illustrissimus Batorych« 
pa ga smjesta štampao: početak velikoga i pjesnič- 
koga i kulturnoga rada. Ali ne marim baš nimalo 
nabrajati sva ta djela, koja sva donose samo izdah 
rođene grude zagorske, koja pokazuju svu dušu 
Hrv. Zagorja, pa bi sve moglo osvanuti pod jednim 
naslovom: »Pod starim krovovima«! Samo dva ma- 
jušna djelca, možda već zaboravljena, ističem ovdje, 
jer baš se tu ističe sve kako je došlo do Đalskije- 
vih djela, kako je on posrednik staroga doba i no- 
voga svijeta. U »Vijencu« od god. 1896., str. 369, 
nalazi se njegov govor u spomen Mihanovića: pa 
on ga je sam poznavao kao pristala starca, dapače, 
još je viđao i Mihanovićevu majku Justinu, sestru 
Josipa Kuševića! A drugo je djelce napisano god. 
1913., »K. stogodišnjici moga otca«, malo remek- 
-djelo, puno pijeteta a opet posve istinsko, gdje je 
zapravo prikazao cijeli život Zagorja od djeda po- 
čevši, pa oca Tita i donekle svoju genezu. Osamde- 
set i dvije godine proživio je, čas gonjen, čas slav- 
ljen, uvijek u radu i ispitivanju, pa se sklonuo, do- 
1 ak Gčtheove godine, tamo u grobnicu u Za- 
oku. 


Uza sva nastojanja konzervatorske službe da 
se dvor spasi, to nije bilo moguće. Danas je 
tek prizemni dio od preostalog dvora ure- 
đen za ugostiteljstvo. 

Maleno je to mjestance taj Zabok, koje u 
svom imenu čuva spomen na davno izumrlu 
familiju Zabočkih. Kasniji su gospodari tu bili Voj- 
kovići-Vojkffy, a kako su ti došli do grofovstva, pri- 
povijeda Krčelić u svojim »Annuama«: samo ženid- 
bama i protekcijom. Nu u Krčelića je dosta zlobe, 
pa ne htjede priznati da su baš ti Vojkovići sagra- 
dili i danas još lijepu crkvu, što posvjedočava grb 
nad ulazom. A još jednoga zaboravljenoga moram 
spomenuti baš tu: prebendara crkve sv. Marka Edu- 
arda Suhina, jednoga od naših najrevnijih svećeni- 
ka, koji je bio dapače član kuratorija naše Obrtne 
škole, a i inače se sastajemo s njime, gdje je god 

trebalo nešta dobra učiniti. Tu kod Zaboka našao 
je livadu s izvrsnom lončarskom zemljom, pa ju je 
kupio za Obrtnu školu, gdje je bilo i lončarstvo 
zasnovano. 


U međuvremenu Zabok se nakon rata razvio 
u industrijski centar s velikom tvornicom 
Zagorka (ZIVT — industrija vunenih tkani- 
na). 

Župna crkva dovršena je g. 1805. 


Gubaševo nosi ime od izumrle porodice 
Gubaševačkih, tu je bio nekada drveni dvor, a k 
tom posjedu spadale su i Gredice, koje su kasnije 
pripale Komaromijevima, a g. 1813. kupio ih Ma- 
tija Babić od svoga rođaka Komaromija, Nedaleko 
slikovite stare kapelice sv. Antuna, prijeći nam je 
na bolju cestu prema Sv. Križu-Začretju. I tu ima 
sijaset spomena na minula vremena. Tu je selo 
Grdenci, gdje je nedaleko i sada kuća Tumpića, 
a u Donjim je Grdencima bio nekada dvorac Šan- 
dora pl. Šimunčića, podžupana slavne varmeđije 
Varaždinske. Svakako je to bio originalan čovjek 
( #1883.) koji je znao, kad bi vidio kakovu ko- 
čiju u blizini, »zatrumbentati« u rog da si dozove 
gosta, a ražalio bi se kad mu se taj ne bi odazvao! 
Taj je Šimunčić bio nekaki mali Hitlerovac već g. 
1848, te je 16. X 1848. poslao Franji Zaplatiću, 
krapinskom sucu, ovakav akt: »Poglaviti gospodine 
sudče! Dobivam vjerojatne glase, da židi u Krapinu 
kao Turci u Meku putuju. Buduč pako (neznam 
zroka) pod nebom nemademo vekše neprijatelje 
što su židi — zato Vas službeno pozivam, da što 
se žida tiče, vsakoga, koj nemože dokazati, da je 
ovdje rođen i da je domačina, pod zatvor metnuti 
daste, i meni shodnim izvestjem obznanite. U Ger- 
denci 16. oktobra 1848. Sluga: A. Šimunčić, pod- 
župan.« Evo, taj papir leži preda mnom, a nema 
više traga ni dvorcu, ni dobarcu!« 

Tren dalje, pred nama je jednostavan, solidno 
izgrađen oveći dvor Mirkovec, nekada posjed 
Sermažovih, pa Bedekovića i najposlije Ernesta 
Vranicanija. Tradicija je htjela da je tu nekada bio 
lovački dvor knezova Celjskih, ali svakako su mu 
namrli ime Mirkovečki, koji su već odavno izumrli. 
Dvor je djelo 17. stoljeća, stariji dio pokazuje još 
strijelnice, ali inače nema mnogo zanimljiva. Po- 
kojni vlasnik Vranicani sabrao je u dvoru sijaset 
umjetnina iz dalekih strana, ali i za nas zanimlji- 

vih. Sada nema dvor mogućnosti uzdržavanja: ag- 
rarna je reforma učinila te skromne gospodare go- 
tovo prosjacima! 

U dvoru nema više umjetnina što ih je pri- 

kupljao Vranicani. 


I konačno, kasno je već postalo, evo nas u 
Sv. Križu-Začretju. Tu je do pred par go- 
dina gospodario u lijepom dvoru s dva krila, spo- 
jena zabatom, do kojeg vodi vrlo lijepo stubište, 
Janko Vranicani, koji je to kupio od Henriete Ser- 
mage, udate za grofa Ernesta Schlippenbacha, pru- 
skoga generala. K tomu je još dokupio Šanjugovo 
i Puhakovec, negdašnje sijelo familije Puha- 
kovečkih, gdje su se mijenjali kasnije razni gospo- 
dari, dok nije došlo u ruke isusovaca a najposlije 
u ruke obitelji Novak, a po kćeri Franje Novaka 
Korneliji prijeđe posjed u ruke Kukuljevića, te je 
u tom drvenom dvoru umro naš Ivan Kukuljević, 
da nađe zasluženi pokoj u ilirskoj arkadi... Od 
lijepoga dvora nema ni traga, bio je jednokatan, 
nad ulazom balkon, dolje gospodarske zgrade, gore 
vlastelinske odaje. Tek se dvije fotografije sačuva- 
le..... Danas je nestalo i tu Vranicana, a dvor je 
prekupila banovina za poljoprivrednu školu... Mi- 
nuli dani! 


. Zanimljiva je župna crkva, stara građevina, ko- 
ja se dugim vremenima pregrađivala, pa je g. 1778. 
premješten ulaz u svetište, a svetište je nastalo na- 
novo tamo gdje je bio prije ulaz. Učinjeno je to 
radi promjene smjera ceste. Tek se još neki tragovi 
stare gotske građevine raspoznavaju, a nad stropom 
crkve ostaci prijašnjih slikarija. 

Malo na zapad nalazi se u prekrasnom kraju 
kapela Majke Božje u Klupcima: kao da je 
samonikla tamo na osamljenom brdašcu, ukusna 
crkvica izvana i iznutra, gdje se nalazi lijep oltar 
17. stoljeća. A najdragocjenije je u toj crkvici bilo 
zvono, na kojem se čitao napis: »IZLEJAN V VA- 
RAŽDINU LETA 1848. V ONV DOBV, KAD SMO 
MI HRVATI Z DVŠMANIM MADJARIM ZA NAROD- 
NOST NAŠV BOJ BILI. NA SLAVU I DIKV SV, 
IVANA EVANG.« Postoji li to zvono jošte? Ne 
znam... Ali dušmana nije nestalo ...! 

Lutajući cijelo prijepodne tim lijepim krajem, 
stvorimo se gotovo neočekivano u našim dragim 

Krapinskim Toplicama, koje je zapravo 
iz primitivnih početaka stvorio J akov Badl kad ih 
je 1862. kupio, pa je sve to ostalo i današnjoj ge- 
neraciji, a Krapinske su Toplice postale poznate 
nadaleko. Mi se stariji sjećamo poduzetnoga Badla, 
kad je na našoj nezaboravnoj izložbi od g. 1891. 
izložio u posebnom paviljonu dioramu svojih To- 
plica. I tu je bilo uokolo dosta dvorova, nu zau- 
stavljamo se samo kod Trnovca, nekad svojini 
Keglevića, pa Patačića, pa baruna Rukavine i že- 
nidbom Igalffyjevih. To je jednostavna, lijepa pri- 
zemnica, dok je slika dvora u Patačićevom kodeksu, 
s kulama i mostom, jamačno sanjarija risača. 


Ne htjedosmo natrag u Začretje, već hajde do 
Velike Vesi, da odavde skrenemo do Škar ičeva. 
Dva su dvorca toga imena: Gornje i Donje. Ime je 
ostalo opet kao jedina uspomena na nestalu fami- 
liju Škarica aliter Ljubunčić, koja je poput mnogih 
drugih familija došla iz Bosne navodno iz okolice 
Livna) u Zagorje, da se tu sklone pred turskom 
silom. Tu su Škarice postali plemići, dobili i Mir- 
kovec i Bračak i Ratkovec, pa ih je nestalo netra- 
gom. I stojimo pred drevnim, jedinim glasnikom 
Škarica u Gornjem Škaričevu, pred drvenim zagor- 
skim dvorom: sve je tu skladno, svrsishodno, sve 
odaje jednostavni način života prijašnjih gospoda- 
ra, a sve se pričinja kao romantikom ožarena priča 
iz davnine. Da, tu je taj stari krov, stijene od bal- 
vana, izrađenih još švarbom, nad ulazom tornjić, 
a u njem kapelica. U donjem dijelu gospodarske 
prostorije: tu stojiš u kuhinji, tu je stari komin, 
tu je žrvanj, gdje se za generacije mljelo žito, tu 
je izba, tu služinska soba, dok su gore sobe vlastele: 
uređene tako kako vanjštini kuće odgovara. Tu me 
pozdravi stara gospođa neobične ljepote, mati na- 
šega prof. dr. Gudelja, vlasnica toga maloga dobar- 
ca, koje joj je pripalo po Novakovima, od kojih je 
ženidbom dobio Škaričevo dr. Zoller, konškolarac 
Ludwiga Gaya! Slikar Ljubo Babić naslikao je s pra- 
vom taj posljednji drveni dvor: u »Vijencu« g. 1912. 
objelodanjena je reprodukcija toga monotipa... 
Već je odmaknulo daleko vrijeme! Ali i Donje Ška- 
ričevo čuva spomen na jednoga veoma vrijednoga 
čovjeka, Eduarda Halpera, čelik Hrvata, prijatelja 
svih gotovo važnijih ljudi svoga doba, koji evo i 

nakon smrti ostade na svom »plemenitom«, u ma- 
loj kapeli, nedaleko dvorca, u »Halperovoj kapeli«. 
(»Lipa«, II 66). 


Szabo piše da je Škaričevo posljednji drveni 
dvor. Među uistinu veoma prorjeđenim dr- 
venim dvorcima i kurijama Hrvatskog zagor- 
ja, on je jedan od posljednjih, no najstariji. 


Svih je drugih posjeda nestalo, nema Hijačin- 
tjeva, nema Pretkovca, tek se uzdržalo dobro P o- 
povec, svojina Sekelja, pa posjed župnika u Kra- 
pini, zatim Oršića i konačno Ljudevita Kulmera. 
Jednostavna zgrada u ključ građena, koja je saču- 
vala u svojoj kućnoj kapeli krasan barokni oltar. 
Kuriju Hijačintjevo drži privatni posjednik. 

U dvoru Popovec smještena je građa varaž. 
dinskog arhiva. — Barokni oltar koji Szabo 
spominje u kapeli dvora više ne postoji. 


I još malo, pa smo došli u Polje i Mihaljkov J arek, 
gdje se sastajemo s rimskom kulturom: ovuda je 
nekada morala prolaziti cesta preko Krapine do 
Andautonije, tu su nađena tri oltara Jupiterova, a 
sigurno je tu bila oružnička rimska postaja. Danas 
nam arheološka karta dr. Sarie i dr. Klemenca 
(Ptuj) pokazuje smještaj spomenika od prethisto- 
rije tamo u Zagorju, pa ne treba nabrajati sve lo- 
kalitete gdje je šta nađeno. I tako smo se približili 
starodrevnoj Krapini, centru svega našega 
Hrvatskoga zagorja. 


Maleno je to mjesto, to trgovište Krapina, tek 
nekih 1300 žitelja stanuje tamo, ali nema u nas 
mjesta koje bi imalo znatniju povijest od Krapine, 
a ta seže daleko, daleko u prethistorijsko doba. Ta 
nedaleko Krapine ostavili su pradavni ljudi svoje 
kosti u Hušnjakovoj špilji o pješčenjaka, pa je 
marom pok. prof. Gorjanović Krambergera sav taj 
materijal pomno istražen i sada je u svjetskoj nauci 
dobro poznat Homo Krapiniensis i njegov način ži- 
vota. A i iz kasnijeg doba nalaze se tragovi na ne- 
dalekom Trškom vrhu. 


Uz to znamenito nalazište postavljene su 
(1967.) plastične rekonstrukcije koje prika- 
zuju praljude i životinje iz tih davnih vre- 
mena. 

U međuvremenu narastao je broj stanovni- 
štva Krapine na preko 2.400 (1961.) 

* Značajan je već položaj samoga mjesta Krapi- 
ne, koje se smjestilo u defileu između Zagorskih 
brda, vrlo zgodno za obranu, a što se tiče prirodne 
ljepote, malo će biti mjesta koja bi tako obdarena 
bila! A ja ne običajem nikako u superlativima go- 
voriti gdje za to nema opravdanja! Dosta će kazati 
priložena starija slika mjesta, učinjena g. 1896., a 
možda još više stara slika, tamo iz početka 19. sto- 
ljeća. 

O povijesti Krapine dosta je pisano: Kuku. 
ljević: Neke gradine. Zagreb 1899., S tj. Ort- 
ner: Povijest gr. i trgovišta Krapine. Zagreb 1899., 
Laszowski: Hrv. pov. građevine I Zagreb 1902, 
Klaić: Krapinski gradovi i predaje o njima, Vje- 
snik hrv. arh. dr. nžs. sv. X, Szabo: Spomenici 
kotara Krapina i Zlatar, Vjesnik arheol. društva sv. 
XIII, a svakako treba istaknuti da je sam Gaj 
već g. 1826. izdao: »Die Schlčsser bei Krapina«, 
Karlstadt 1826., po anonimnom autoru franjevcu. 
Pa će dostajati da se najvažnije spomene ovdje. 
Calanus, gubernator Hrvatske i Slavonije, određuje 
g. 1193. da se ima plaćati desetina zagrebačkom 
biskupu Dominiku: tu se spominje »locus Crapina«. 
1222. spominje se »Petrus, comes de Crapuna«, 
vjerojatno je već tada bila Krapina sijelo plemen- 
ske župe. 1225. boravi tu Bela, sin Andrije 1I 
i rješava pitanja vlasništva zemlje Mogoš, a ističe 
se da se je to obavljalo: »in capella dom. regis«, 
dakle tu je morao postojati kraljevski burg. U ka- 
snije se vrijeme spominje, često neodređeno, »cas- 
trum de Zagoria«, pa Klaić ispravno ističe da se 
na temelju isprava taj burg ne može odrediti, nu 
ne može biti drugo nego da je Krapina bila glavni 
burg starinske župe — pa još Celjska kronika ističe 
da je Krapina »das hauptgeschloss im Seger«. Po- 
malo nestaje te uredbe castra, a u Krapini zavla- 
daše Giissingovci. Tada je već grad sigurno posto- 
jao. Važna je za Krapinu g. 1347.: tada je Krapina 
kraljeva, pa on izdaje povelju da si Krapinci sude 
po svom sucu, a samo će u tri slučaja suditi kašte- 
lan. Dalja je povijest Krapine ujedno povijest cije- 
loga Zagorja: nestalo je stare županije, a cijelo Za- 
gorje dobiše knezovi Celjski u g. 1399., pa ostadoše 
tamo do izumrća u g. 1456. Iza njih dolazi »Pan 
Jan« Vitovec, da konačno i tu zavlada sin kralja 
Matije Ivaniš, koji je još mlad preminuo u Krapini, 
te je pokopan u Lepoglavi, u crkvi što su je Celj- 
ski sazidali, gdje se još njegovi ostaci nalaze. A nje- 


82 


gova se udovica preudade za Jurja Brandenbur- 
škog, koji je njen golemi imetak rasprodao, pa je 
već g. 1523. osvanuo tu novi rod kao gospodar: 
Keglevići iz Kegalgrada na Zrmanji u vezi s Imref- 
fyjem, te si podijeliše imanje. Nu, doskora dođe 
između njih do svađe, koja se nastavila kad je Im- 
reffyja naslijedio Luka Sekelj, gospodar Ormuža. 
Konačno su Keglevići ostali sami gospodari grada 
i posjeda od g. 1609., te je jedan od njih sagradio 
na blizom brdu Šapcu tvrđu, koja je god. 1581. 
razorena, kad je Matija Keglević bio vlasnikom. 
Danas tamo nema toj utvrdi ni traga. O Keglevići- 
ma, koje smo našli vlastelom već u kraju pregrad- 
skom i Kostelu, progovorit ćemo kasnije, kad spo- 
menemo Loborgrad, gdje su se Keglevići do početka 
ovoga stoljeća uzdržali, da ih u hrvatskoj liniji za 
uvijek nestane. Svakako je to bio važan rod, koji 
je uzmicao s juga prema sjeveru i tu eto dovršio. 
Poslije Keglevića zagospoduju tu Lichtenbergi, a 
konačno postaje stari grad svojinom baruna Otten- 
felsa, koji ga odstupi trgovištu Krapini. 


To bi bila kratka povijest gospodara grada 
Krapine, ali daleko je interesantnija tradicija koja 
hoće da je baš Krapina prasijelo Slavenstva po Če- 
hu, Lehu i Meku. Svakako začudna priča koja do 
danas nije odgonetnuta. 


Stari je grad danas samo hrpa ruševina, sagra- 
đen nad špiljom, a jedva se može u najgrubljim 
crtama rekonstruirati, dok su one rekonstrukcije 
na starim slikama i na antependiju u fratarskoj 
crkvi vrlo malo vjerodostojne. Na suprotnom je 
brdu stajao novi grad, kako je to Klaić dokazao, 
a sam strateški položaj to potvrdio: tako je ulaz 
u krapinski defile bio izvanredno utvrđen i osigu- 
ran. Svakako je taj grad spadao među veće zagor- 
ske gradove, pa su tu održana i dva sabora, u god. 
1600. i 1605. Petar ga je Keglević još 1714. ponešto 
popravio, a od onda je stari grad propao posvema. 

Svakako su oduvijek bili Krapinčani vješti ra- 
denici i znali si steći sredstva za velike gradnje. 
Ta, u Krapini je odavna postojala kožarnica, a du- 
go je vremena tamo bila prva tvornica kamenine, 
te su i danas krapinski produkti traženi rariteti. 

Danas nema znatnijih profanih spomenika u 
Krapini. Jedan dio staroga grada nekako je krivo 
uspostavljen, stara je Ottenfelsica dala izmijeniti 
dapače i one dijelove koji su se sačuvali do njena 

doba. Kuća Keglevića znatno je pregrađena, a ma- 
gistrat je također doživio veliku preinaku u šezde- 
setim godinama 19. stoljeća. Nu, zato je i Krapina 
imala, a dijelom i danas imade, vrijedne crkve- 
ne spomenike. Nestalo je, žalibože, najveće 
crkvene građevine koja je zanosila u davno minula 
vremena, nestalo je stare župne crkve do koje je 
stajao toranj pokriven onakovim kubetom kako ga 
je imala i naša stara, istinska katedrala u Zagrebu. 
Ta je crkva imala dva broda, imala je još mnogo 
uspomena na gotsko doba, na jednom zaglavnom 
kamenu zapisao se majstor goticom: ICH JOERG 
CREUTZ. Oltar je bio prekrasan: remek-djelo 17. 
stoljeća, građen jasnoćom renesanse, ukrašen orna- 
mentom vremena svoga postanja — pet sjajnih fi- 
gura: sv. Nikole, crkvenoga patrona, i četiriju cr- 
kvenih otaca resilo je srednji dio oltara, koji je 
netragom nestao da ustupi mjesto tobože gotskoj 
gadariji. A konačno je u isto vrijeme kad je dovr- 
šena bila tragedija zagrebačke katedrale, izginula 
i stara krapinska crkva, premudri su arhitekti (gosp. 
Vancaš) zamislili lažnu gotsku crkvu 19. stoljeća. 
Koliko je već u tih par konstatacija besmislice: go- 
tika 19. stoljeća,“ gotika koja je već u 16. stoljeću 
nestala, oživjela je u patvorinama 19. stoljeća!! I 
tako dobi Krapina svoju »katedralicu«! Od stare 
se crkve sačuvale još dvije freske 16. stoljeća u 
arheološkom muzeju i dio tornja, sve je drugo 1901. 
do 1903. »obnovljeno«. Novi župni dvor dao je sa- 
graditi u 18. stoljeću župnik grof F. Z. Oršić, koji 
je od g. 1793. do 1815. bio kanonik zagrebački. To 
je vrlo lijepa građevina. 

Szabo u više navrata u duhu svog vremena 

izriče suviše negativni sud o historicizmu. 

Prije je Krapina imala pet kapela, od kojih je 
ona Sv. triju kralja još sačuvana; na mjestu kapele 
sv. Katarine stoji danas fratarska crkva; kapelu sv. 
Florijana morali su porušiti, jer je sužavala glavnu 
ulicu; od kapele sv. Josipa, što ju je g. 1707. sa- 
gradio grof Petar Keglević, nema više ostataka, a 
na mjestu kapele sv. Rozalije, koju su si Krapin- 
čani sazidali g. 1761. stoji spomenik najvećega mo- 
dernoga Krapinčana, sina onoga Gaja koji je živio 
kao ljekarnik u Krapini, spomenik Ljudevita Gaja. 
Sastali smo se u Krapini s tolikim ljudima i rodo- 
vima, ali za hrvatski je narod bio jedini Ljudevit 
Gaj lučonoša i spasitelj, pa to ne može niti onaj 

biti. 


poreći koji upire prstom na slabe strane njegova 
staraštva! 

Ta kapela sv. Triju Kraljeva na Tkalcu stra- 

dala je u posljednjem ratu. Stoje gole zidi- 

ne. ' 

Franjevačka je crkva, sa samostanom, djelo 
Franje Keglevića, na mjestu stare ubožnice pod 
brdom, na kojem je kasnije stajala ona, sada ne- 
stala kapela sv. Josipa. Počelo se s gradnjom g. 
1644., a sasvim je dovršena gradnja, prema zapisu 
nad jednostavnim portalom, g. 1657. Crkva je lije- 
pa, otmjena, pa kako redovničkoj crkvi pristaje, 
jednostavna građevina; osobito se ističe skladnošću 
pročelje s lijepim portalom, a nad njim fresko 18. 
stoljeća. Glavni je oltar tipično djelo 17. stoljeća, 
po kompoziciji posve nalik nekadašnjem oltaru žup- 
ne crkve, tek su figure mnogo slabije, a ornament 
17. stoljeća »Algenmuster« prebujan. Nad slikom 
sv. Katarine, patrone, grb je Bedekovića; tu je u 
crkvi grobnica Keglevića, pa kad su posljednji, 
Oskar i žena mu Matačićka, preminuli, grobnica je 
zazidana. Osim Bedekovića resili su crkvu još Cin- 
derijevi i Prašinski. Minulo je...! 


Retabl toga oltara ide među najveća i naj- 
znatnija djela te vrsti koja još danas in situ 
postoje od onih koja su nastajala u 17. sto- 
ljeću. 

Nu nisu samo velikaši pokazali što umiju i 
mogu, stvarajući velike crkve, stvarajući kasnije i 
fabrike, već je najveće djelo tu stvorilo građanstvo 
malenoga gradića Krapine u 18 stoljeću! Upravo je 
nevjerojatno kako su ti žitelji — ta još danas ima 
Krapina nešto preko 1300 žitelja — mogli podići 
onakav spomenik kakov je velika zavjetna crkva na 
Trškom vrhu kod Krapine! I to u nevjero- 
jatno kratkom vremenu od dva decenija podigli su 
crkvu, opremili i oslikali, sagradili prostranu cink- 
turu, pa je tako sve postalo dokumentom svoga vre- 
mena, sve je jednomjerno prema tome vremenu. 
Istina, u to je doba postojao neki silni zamah i sil- 
na volja za rad i stvaranje, kako je to dobu baroka 
odgovaralo: ta, u to je vrijeme nastala i divot crkva 
u Beka. Ali ne mislim nikako obje ove građevine 
uspoređivati mada su u isto vrijeme nastale, opet 
su inicijatori pripadali raznim slojevima. Nekako 
je crkva na Trškom vrhu skladnija, jer je iz teme- 

lja nova sazidana, a ona je u Belcu profinjena do 
skrajnosti, odavajući daleko višu kulturu inicijatora 
na njihovu odlasku! Čudotvorni kipić Marijin donio 
je Stjepan Balagović iz svete zemlje i pod vodstvom 
župnika Nikole Gorupa dadoše se Krapinčani na 
posao: g. 1750. počinje rad, a g. 1761. sve je dovr- 
šeno potpuno, onako kako i danas stoji. Tek je 1773. 
dozidan dio u cinkturi, a g. 1772. svršio je slikariju 
Antonius Lerchinger, »pictor Roichensis«, koju je 
kasnije de Corti loše obnavljao. I to je tipičan na- 
čin slikanja onoga doba: velika slika u lađi na 
stropu prikazuje uzašašće Marijino, koja uzlazi 
svom raspetom sinu. Uokolo žene Staroga zavjeta, 
u lunetama crkveni oci i još neki omanji prizori iz 
Sv. pisma. A u svetištu prikazan je nalaz čudotvor- 
noga kipića i četiri evanđelista, u lunetama prizori 
iz života Marijina. Sve je prikazano nemirno, sve 
u pokretu, svuda su boje žarke, tek izražaj ne od- 
govara radnji nikada: eto tamo Judita reže glavu 
Holofernu mirno, kao da obavlja sekciju, a sluški- 
nja još mirnije promatra. Ali dekorativno djeluju 
i danas sve te slikarije, proširujući na barokni na- 
čin prostor, pojačavajući tim još onaj skladni nemir 
baroknoga, stvaralačkoga doba. 


A taj se nemir očituje i u samoj građevini, gdje 
se zavojna linija posvuda ističe, ali već ne konsek- 
ventno: vidi se da je blizu već drugo doba! Pa tako 
je i s oltarima. U lađi su četiri, u svetištu osim 
glavnoga još jedan postrani: barok je osjećao pro- 
stor tek onda kad je bio ispunjen. Ne marim ih 
potanje opisivati, tek spominjem glavni oltar, što 
ga je g. 1759. darovao Josip Jagušić. Tu su već rav- 
ni pilovi, uokvireni s kasnobaroknim ornamentom 
postrance. Okružen anđelima gospoduje Bog Otac 
u gornjem dijelu, pod kojim se ogrnut okrunjenim 
plaštom pokazuje čudotvorni kipić, do kojeg kleči 
sv. Dominik i sv. Tereza. A među stupovima figure su 
sv. Joakima, sv. Ane, sprijeda dvije svetice: svi ki- 
povi odlični radovi. Najoriginalniji je svakako oltar 
nadesno od svetišta: na ploči su smješteni likovi 
14 svetaca pomoćnika, pred kojima kleči sv. Domi- 
nik i sv. Tereza, dok su postrance kipovi sv. Lov- 
rinca i sv. Stjepana. Oltar je podignuo Nikola Be- 
deković i žena mu, rođ. Cindery, g. 1759. Slični su 
oltari u Belcu i u crkvi u Kominu. Slikarije u cink- 
turi novijeg su datuma i pokazuju tek silan nazadak. 


Dojam je crkve (lađa je 11i 1/» m. dugačka, 
a 17 široka) veličajan, pa je pravo da je u šest 

zapisa u crkvi zabilježeno njeno postanje, a još je 
pravičnije da su Krapinčani istakli da su oni tvorci 
toga djela: »Nos regiae, liberae civitatis privilegia- 
tae Crapinae cives fundatores hujus ecclesiae B. M. 
V. Jer. fundum istum dedicavimus. 1750.« 


A kad danas stojimo pred crkvom, okruženom 
sitnim ljudskim nastambama, moramo priznati ve- 
liku sposobnost i Krapinčana i ondašnjih arhitekata 
da su znali i te kako odabrati zgodnu točku za dom 
Stvoritelju ...! 


Mirno, gotovo turobno teče danas život u Kra- 
pini, nedaleki rudnici zapošljavaju ljude, tvornice 
se dižu (s tuđinskim kapitalom, koji mami ovamo 
jeftinoća radne snage), ali mjesto neće zamrijeti, uvi- 
jek se bori za opstanak i napredak. 

Lijepim krajem polazimo iz Krapine u mjesto 
Petrovsko, prozvano i Konoba, gdje se mada 
ima samo nešto preko 200 duša, nalazi župa i župna 
crkvica iz pradavnih vremena. Od nje se sačuvalo 
gotsko svetište, presvođeno mrežastim svodom, oltar 
je barokni rad srednje ruke, pa se pokazuje da je 
to bio tip starih zagorskih crkva, od kojih još zna- 
mo za staru krapinsku, radobojsku, mihovljansku 
crkvu itd. 


U blizini je na groblju barokna kapela sv. 
Benedikta (sa zidnim slikama). Teško je 
stradala za posljednjeg rata. Stoji zapuštena. 


I svršio je posjet privlačivoj metropoli Hrvat- 
skog zagorja, koja me svaki put kad bih do nje 
stigao rado primala i smirivala od nemira gradskog 
života. Kao da je tu, u tim bregovima, potajna ve- 
lika snaga, koja radi od pamtivijeka, pa i danas 
nije izgubila svoju moć... 

PREKO RADOBOJA U SUTINSKI KRAJ 


Bilo je odlučeno da ćemo iz Krapine vrlo lije- 
pim, ali slabim putem krenuti u Bednju, polazeći 
mimo Jesenja oko Strahinščice, štitnice gore Kra- 
pine, ali se konačno odlučismo da prođemo i pre- 
gleđamo sav kraj od Krapine preko Radoboja, Mi- 
hovljana, Mača sve natrag do Zaboka. Istina je da 
tu nema spomenika prošlosti velikog značenja, nisu 
tu nikada zalazili ljudi velikog djelovanja, ali taj 
lijepi i milovidni kraj, nastavan vrijednim ljud- 
stvom, privlači sve više što ga bolje spoznajemo. 
Pa ipak ćemo se i tu namjeriti na imena važna za 
našu povijest, a napose i za povijest Zagorja! Ne 
htjedosmo obilaziti putem do Radoboja, već lijepo 
polako stazom preko Trškoga vrha do Radobo- 
ja. Staro je i to mjesto, i tu bilježi karta nahođaj 
iz kamenoga doba, a prema sjeveru otkrita su i tri 
rims akgroba. I tu ima ugljenika*, radobojski je 
ugljen (»Mirna«) svakak. ' | vrste. Ali najpozna- 
tije je postalo mjesto sa svojim rudokopom sum- 
pora, koji je slučajno god. 1810. otkriven, pa se ne- 
koliko decenija eksploatirao, tako da još i sada po- 
stoje dijelom rudarske zgrade u Radoboju. Kasnije 
se to sve zapustilo — jeftiniji je bio sumpor iz 
Italije, tek je veliki rat podsjetio na egzistenciju 
tih sumpornih rudnika, nu poslije rata sve se opet 
napustilo. Radobojski je sumpor otkriven slučajno 
g. 1810, kad se je kopao temelj za vinogradsku 
klijet seljaka Ambrosa, na obronku brda zvanog 
»Okruske« (danas Mala gora), pa se ta smeđa zem- 


* O zagorskim ugljenicima priopćio je data Jos. La- 
katoš u »Privrednom almanahu Jugoslavenskog Lloyda«, 
Zagreb 1929. Po tom se nalazi u Zagorju ugljen u dvjema 
formacijama tercijera, u oligocenu i miocenu. G. 1929. va- 
dio se mrki ugljen velikih kalorija.iz 11 ugljenika, a od 
ovih su bili najjače eksploatirani: Beletinec s 23.536 tona 
(5850 kalorija); Golubovec s 28.371 tonom; Krapina s 30.442 
tone; i Radoboj s 36.846 tona ugljena od 5700 kalorija u 
rudokopu »Mirna«. Od devet ugljenika lignita najjači su 
bili Ladanje Donje s 25.980 tona, Ivanec s 47.554 tone lig- 
nita s 5140 kalorija, te Konjščina s 55.137 tona, dok su svi 
ostali tek nekoliko stotina tona podavali. . 

lja slučajno zapalila. Kad su spoznali da je to sum- 
por, tražili su dalje i otkrili 1811. ugljen, pa su g. 
1813. izgradili tvorničku zgradu za preradu sum- 
pora. 


Tako prikazuje to izvještaj od god. 1860. A za- 
nimljivo je kako nisu nikako znali kud bi tu insti- 
tuciju postavili: najprije je podložena k. k. Hofkam- 
meri u Beču, g. 1822. k. k. illyrischen Obergamtu 
Berggerich u Celovcu, god. 1833. k. ug. »Oberstkam- 
mergrafenamte« u Šćavnici, a g. 1851. podvrgnuta 
je »k. k. Berg und Forstdirektion zu Gratz«! Dosta 
jasan govor! 


Iz toga prikaza saznajemo da je sumpor dola- 
zio u dva sloja: u gornjem je bio čist u velikim 
komadima, u donjem izmiješan s drugim minerali- 
jama, a između oba sloja nalazio se sloj lapora 
(»bitumino&ser Mergelschiefer«), u kojem se nalazio 
sijaset otisaka bilina, riba (tek 11 kom.), pa kuka- 
ca, dok se uz donji sumporni sloj nalazilo sijaset 
konhilija. 

Radobojska je rudarnica podavala tri vrste 
sumpora, a obavljala je rad pomoću parnog stroja 
od 20 ks, imala je 4 aparata za sublimaciju, a tre- 
bala je oko 15.000 centi ugljena. Kroz 30 godina 
rastao je dobitak sumpora, ali g. 1859. spao je re- 
zultat na 867 centi. Dva su činovnika nadzirala i 
rukovodila rad. Ponešto drukčije izvještava dr. Pe- 
tar Matković u »Književniku« za g. 1864., str. 104. 
Zanimljiv je prikaz Ilešića u Nar. Starini, sv. 24., 
str. 450. »Radoboj oko g. 1846.« 


»Radboa« je staro mjesto sa starom župom, 
koja se već g. 1334. spominje, pa je prirodno da je 
do danas sačuvala barem dijelom svoju staru got- 
sku crkvu. Nu začudo: ta nije građena na brijegu, 
već u dosta močvarnoj nizini. Crkva je premalena, 
sasvim jednostavna i vanjštinom i unutrašnjošću, 
gdje je u lađi još drveni strop ostao, dok je sveti- 
šte presvođeno mrežastim svodom, pa je nekoliko 
kružišta u prozorima iz doba gotike preostalo. Po- 
krajine su kapele kasnije prigradnje. Tek su zvona 
zanimljivija: jedno je iz g. 1510, drugo iz god. 
1599, izliveno u Ptuju. Lijep je i ciborij, što ga je 
dao učiniti Mihajlo Jambreković g. 1634. Kapela 
nema više sada ta crkva, osim jedne važnije: sv. 
Jakova na Očuri, koja je prije kao kapela 
sv. Marije spadala pod župu Mihovljan. Kapela u 
Jesenju postala je župnom crkvom i snova sagra- 

đena g. 1771. Svakako je kapela sv. Jakova na Očuri 
(to je zapravo drevno ime gore koju sada zovemo 
Ivančicom!), vrijedna ogledanja. Visoko na brijegu 
stoji ta kapela kojoj je Bogorodica nekada bila pa- 
tron, a sada je tu kapelu preuzeo sv. Jakov, a tako 
se i drugdje dogodilo, npr. i u Mariji Bistrici, gdje 
je nekada bila crkva posvećena sv. Petru. Sv. Jakov 
smješten je na divnom mjestu, nekako je i malo 
teže pristupačan — nu, kad se dovineš do gore, eto 
pred tobom jedan od onih divnih vidika kojim obi- 
luje Hrvatsko zagorje. Tek je nevolja da je to mje- 
sto veoma izloženo i snijegu i buri i gromovima, 
pa je razumljivo da su se odavde uklonili veliki saj- 
movi koji su se tu održavali, a ostaci znatnih gra- 
đevina uokolo potvrđuju to posvema. Sada je saj- 
movanje kod sv. Magdalene, nedaleko Kuzminca. 


U posljednjem je ratu ta crkva zajedno s 
dva sloja gotičkih zidnih slika i s baroknim 
inventarom teško postradala. Nakon djelo- 
mične obnove oštetila ju je oluja. 

Gotički drveni kip Madone je na restaurira- 
nju. 

Iz daljine priviđa se ta građevina malena, ali 
kad tamo: to je baš najveća gotska crkva u Zagorju! 
Građena solidno od kamena; lađa je dobila 1752. 
barokni svod, dok je u napadno velikom svetištu 
sačuvan stari gotski križni svod na dva polja. I pro- 
zori su još stari gotski, tek nemaju više starog 
»Masswerka«. Toranj je očito bio nekada viši, ali 
je navodno izgorio (zvona su sva od g. 1867.), pa 
je za nuždu ovako primitivno pokriven. 


Oltari su dosta dobri radovi, ali nema više ono- 
ga starog krilnog oltara što ga spominje g.“1708. 
vizitator: »cum clausuris more antiquo factum«. 
Nekada je bio svod svetišta oslikan, sada je obi- 
jeljen. 

Na putu od Radoboja do Mihovljana stoji ka- 
pela sv. Magdalene kod Kuzminca, 
oko koje se danas trguje. Vidio sam je nekada za- 
nemarenu i bijednu, a kasnije opet popravljenu, nu 
daleko je bio jači dojam dok je bila šindrom po- 
krivena, jer tu ne spada nikako crijep. Zapravo je 
to stara gotska kapelica, a majstor 17. stoljeća pri 
gradio je pred ulaz trijem, strop je tu kasetirao, 
a nadesno postavio kamenu propovjedaonicu. Ulaz- 
na su vrata još stara gotska, tu je postojala i drevna 
pavlinska slikarija, od koje su tek tragovi ostali. 

Sve u svemu, malo remek-djelo, lijepo smješteno, 
da bude tu oko njega mjesto sajmarenju, kad je 
napušten prostor oko sv. Jakova na Očuri. 

Szabo je imao dojam da je to gotička (ili 

kako on neispravno kaže »gotska«) kapelica, 

međutim ta je građevina nastala, a ne pre- 

građivana u 17. stoljeću. 


Sada će cesta skrenuti nadesno u oštrom kutu, 
tamo gdje stara vojna karta bilježi: »Posthaus«, pa 
smo za tren došli do Mihovljana, lijepo smje- 
štenoga staroga župnoga mjesta, koje je tu svoju 
župnu crkvu, što se rano spominje, do danas oču- 
vao. Nasuprot je crkvi vrlo lijepo uređeno dobro 
Mihovljan, koje je nekada pripadalo Sermagima, 
kasnije došlo ženidbom u ruke grofa Schlippen- 
bacha, pa je prodano advokatu Mikuletecu, koji se 
“ otrovao kod grofa Keglevića — vrlo tragična figura! 
Kasnije zagospoduje tu Rakodczay, koji je bio i 
godinu dana ban Hrvatske, ali kod sprovoda se vi- 
djelo koliko je bio omražen u svem onom kraju. 
Sada je dobro opet ponovno izmijenilo gospodara... 


Kako je crkva na povišenom terenu sazidana, 
morao je arhitekt upotrijebiti silu stepenica, i do 
crkve i u crkvi samoj, pa podići i trijem pred ula- 
zom. Tijekom stoljeća pretrpjela je crkva mnogo 
promjena: drveni strop u lađi dao je grof Sermage 
zamijeniti boltanim svodom 1778., dvije su kapele 
prizidane, sanktuarij je danas bez slikarija, g. 1729. 
oslikan je »na stari način«. Nu uza sve to, i unatoč 
lošega novogotskoga glavnoga oltara, crkva djeluje 
i danas posve gotski, gotovo svečano. Napose sve- 
tište, svođeno na tri polja križnim svodom. Rebra 
svoda dosta su primitivno izrađena. a opiru se bez 
prelaza na kapitele stupova surovo izrađenih. I zvo- 
nik potječe još iz gotskoga doba. U njem su bila 
starinska zvona, od kojih je najzanimljivije ono iz 
kraja 16. stoljeća, s natpisom: »O rex gloriae Christe 
veni nobis cum pace. Sancta Maria ora pro nobis«. 
Nu, još je jedan od zapisa u crkvi sačuvan (neke 
koje navodi još Ivan Kukuljević nisam više našao!), 
a taj zaslužuje našu pomnu pažnju: tu postavlja 
Franjo Zebec epitaf svom rođaku, »krv od krvi« 
g. 1684, pa se tu očekuje duboka ljubav Zagorca 
k svojoj rođenoj grudi: 

»Hac jacet inclusus Zebecz Gregorius urna, 

Huius qui Pastor plebis et gregis erat. 

Hanc terram matrem dulcem salutavit ei inquit: 

"Terra parens genitum cespite conde levi, 
Ex te prodieram repeto tua viscera rursum, 
Non aliae gremio matris inesse placet. 
Cujus nec cineres moveas successor amice, 
Sed dic perpetua luce fruatur; Amen.« 


U slobodnom prijevodu: 


Ovdje sahranjen leži Zebecz Grgur u urni. 
Pastir bio je on dobar narodu svom. 

Rodnu je ljubio grudu i zdušno prozbori njojzi: 
Rodna zemljo, ded ti podaj mi blagi tu grob! 
Iz tebe dođoh i opet u utrobu tvoju bih rado 
U majke tuđe ti ja ne stekoh nikada mir! 

A ti, sljedniče moj, ne uklanjaj pepela moga, 
Već mi zaželi i ti vječne radosti dar! 


Kao da tim stihovima ne treba baš nikakva 
komentara... 


Ta barokizirana gotička župna crkva potpu- 
no je porušena u Drugom svjetskom ratu. 


Lijep je to kraj, pa ako se posvuda vidi sku- 
čenost, nigdje se ne vidi očajna bijeda. Malo čas 
zatim ulazimo u defile Strugače, koja ostaje nade- 
sno, nekoliko manjih zavoja — i stojimo pred sim- 
patičnim zgradama kupališta Sutinskoga. 

Da, tu osjećaš prirodu, tu se može naći i mir 
i odmor, pa tko traži, naći će i nemir, tek tobož- 
njega modernoga suludoga komfora niti ima niti ga 
treba, a sve što je potrebno, naći će se tu u obilju! 
Starinske su to kupke, koje opisuje Lalangue god. 
1779. u djelu: »iIspiszavanye vrachtvenih vod hor- 
vatszkoga i szlavonszkoga orszaga, y od nachina 
nye usivati za potreboche lyudih«, ovako: »Pod jed- 
num visokum kamenitum gorum dve pečine velike 
izdubene jesu, vu koje teče črez raspuke pečin to- 
pla voda rudna: izdubenja pako tulika jesu, navla- 
stito jedno, da dve-tri peršone na jenkrat vu njem 
prilično se kupati moreju. Voda ona po potresu 
zemlje leto 1776. skoro vsu toplinu je pogubila, ko- 
ja vezda po malom povrača se«. Nehotice se sjećaš 
tih riječi u našoj dragoj kajkavštini kad stojiš pred 
ovim starinskim, tako simpatičnim, tako. udobnim 
zgradama, koje se zrcale u potočiću nad kojim su 
sagrađene. 


Ali Sutinsko nije samo poznato zbog svojih 
kupka, već i po svojim utvrdama, tu je nekada 

morao biti negdje oveći kaštel, kao centar ovećega 
posjeda, gdje su bili razni gospodari, među nji 
ma i Ambroz i Stjepko Gregorijancz. God. 1635. 
spominje se kurija Galović, koja je pripadala »ad 
castellum Zutenszka«, a već g. 1654. veli se: »in 
pertinenciis diruti castelli Zutenzka«. Pred ulazom 
u sutinski tjesnac stajao je toranj 7,40 m dugačak, 
kojemu su temelji g. 1910. otkopani. 


Sutinsko je tek dio posjeda poznanoveč- 
koga. Posjed se Poznanovec spominje već 
u 16. stoljeću, a u 17. gospodari tu obitelj Prašin- 
sky de Prasno. Kad je taj rod domro, prikuče se 
udovici posljednjega Prašinskog Maksimilijani, Ser- 
maži, pa je u rukama te obitelji ostalo dobro do 
novijega doba, kad je Sermaža nestalo. 


Poznanovec je lijep, jednostavan dvorac na kat, 
s drugim polukatom. Razlikuje se od kasnijih za- 
gorskih dvorova koje smo upoznali (Vižovlje iz g. 
1837., Lipnjak itd.) s nekom posebnom  finesom, 
pa je očito to djelo Sermaža i vjerojatno francus- 
koga kojeg arhitekta. I danas se može u tom lije- 
pom dvoru udobno stanovati. Dakako da se je malo 
toga iz prošlosti sačuvalo, možda je najljepša sta- 
rinska empirska peć s frizom sa scenama iz grčke 
mitologije. Danas je to vlasništvo familije Ritter, 
koja drži i dvor i dobro u uzornom redu. 


Dvor Poznanovec je zasad u zapuštenom sta- 
nju. 

I u okolici Sutinskoga nalazi se uspomena na 
prošlost. Peršaves je zadržala spomen na da- 
vno izumrlu familiju Perš. Još do pred par decenija 
bile su u tom kraju dvije kurije: Šikad, nekad 
Bedekovića, kasnije Golloba, a malo dalje _Fer- 
kuljevec Peršaveški, kurija, gotovo i preskrom- 
na — vlastelina Adolfa Klafurića, jednoga od broj- 
nih zagorskih originala, koji su mogli piscima po- 
služiti kao uzori. Danas je to na žalost potpuna ru- 
ševina, a baš su te kurije istinski dokumenti života 
naših zagorskih malih vlastelina. 


Kurije Šikad i Ferkuljevec više ne postoje. 


Na suprotnoj je strani od Sutinskoga O re h o- 
vica, nekada lijepo uređeno dobro sa zidanim dvo- 
rom grofa Miroslava Kulmera, koje je prodano i 
dvorac napušten. Tu je i župna crkva novije župe 
Orehovica, koja skriva malo što zanimljiva, tek mo- 

žda jedan bolji oltar, koji je amo navodno iz kapele 
Bedekovčine Gornje dopremljen. 

Dvor više ne postoji. : 

Klasicistička crkva sv. Ladislava iz sredine 

je 19. stoljeća. Ima zanimljiv inventar iz 18. 

i 19 st. 


Daleko je zanimljivija crkva u selu Maču, 
kojim se prolazi od Sutinskoga do Poznanovca, sa 
starinskim farofom, koji je do nedavna bio slamom 
pokriven, dok je tu dugi niz godina župnikovao sta- 
rina  Bezuk. 

Drvena župna kurija Mače (u trošnom sta- 
nju) rijetki je primjer te vrsti arhitekture. 


Istina da se ta crkva spominje tek kasno, ali 
je crkveni registri označuju da je »ab immemo- 
riali«. Seoska crkva, često pregrađivana, ima par 
boljih oltara, a na dvjema su slike Zascheove, tu je 
zanimljiv epitafij Mojsija Humskoga, člana famili- 
je, koja jeu tom kraju imala oveći posjed. Po 
starim vizitacijama sudeći, bila je to nekada pra- 
va sredovječna gotska crkva. Od lijepoga posuđa 
treba istaknuti monstrancu iz godine 1660, tipi- 
čan primjer kako se starinske forme zadržavaju 
još dugo i u vrijeme kad su već druge za- 
gospodovale. I ta je monstranca dar jednoga Hum- 
skoga. Tu se vidi već posve duh renesanse, ali još 
hoće da žive forme minuloga gotskoga doba. 


I u kraju od Poznanovca do Zaboka nalazi se 
dosta uspomena na prošlost, prošlost ne samo Za- 
gorja samoga! U stara nas vremena vodi ime raštr- 
kanoga sela Kebel, gdje se očito ima tražiti onaj 
tek jednom spomenuti »castrum Cubul« g. 1248., 
ali sada se gradište toga burga samo može naslući- 
vati. Velik je i važan posjed bio Komor (Bede- 
kovčina), koji je — po Bojničiću — prastaro hrvat- 
sko plemstvo Bedekovića dobilo još g. 1267. od kra- 
lja Bele, pa ga je sve do u današnje dane barem 
djelomično i zadržalo. 

U dvorcu Gornja Bedekovčina Odgojni je za- 
vod za žensku omladinu. 

Nedavno je postradao od požara. (Početkom 
g. 1971.) 


Bedekovići su staru kapelu sv. Barbare u Ko- 
moru, koja je pripadala župi sv. Križa, zamije- 
nili novogradnjom kad je ona postala godine 1729. 
župnom crkvom. Pa mada je ta crkva građena du- 

lje vremena — definitivno je izgradnja dovršena 
godine 1786. — ipak je ona vrlo cjelovita gra- 
Čevina. Vanjština je, dakako, vrlo jednostavna, 
u unutrašnjosti se osobito ističe svetište, nad kojim 
je sagrađena kupola, koja kroz otvor lanterne pušta 
svjetlo na oltar. Zanimljiva je propovjedaonica, što 
ju je g. 1796. poklonio fundator crkve »Nikola Be- 
deković sa ženom Franjicom Cindery, kako njihov 
grob s njihovim inicijalima svjedoči. Koliku su važ- 
nost imali Bedekovići u Varaždinskoj županiji — 
dali su cio niz veoma valjanih i nekoliko osobito 
istaknutih ličnosti — pokazuje se već po tom što 
se njihovi grbovi nalaze posvuda gdje se stvaralo 
nešto lijepa, pa se grb Bedekovića (slomljeni kotač 
kola) nalazi i na najboljim djelima u crkvi u Belcu, 
a nešto ima i krapinska samostanska crkva. Nikola 
Bedeković, graditelj crkve sv. Barbare, nije ni na 
sebe zaboravio, on si je sagradio na prekrasnom 
položaju usred svoga velikoga posjeda ukusan i udo- 
ban dvorac, na vrhu nevelikoga brijega. Nad lije- 
pim portalom kaže i sada zapis: »tV sCIre qVIs 
sit Iste qVI Me feCIt. beDekoVIch Ipse fVIt 
niICoLaVs De kVMor feLIX Vero sVo sangVlne 
eXtItIt.« (1740.—1750.). Nu odavno nije taj lijepi, 
jednostavni, a topli dvor u rukama familije Bede- 
kovića, neko vrijeme gospodovali su tu, stekavši to 
ženidbom, Galjufi, vlasnici Vižovlja, ali već odavna 
prešlo je cijelo dobro u ruke baruna Viktora, a ka- 
snije Ambroza Vranicana, da se konačno nađe u 
rukama tvorničara Miillera. 


Nekako se taj dvor tuđi sadašnjosti, nekako 
kao da nerado gleda kako se tamo stvorilo veliko 
industrijsko poduzeće »Zagorka«, koja dobiva za 
industriju kamenine tamo vrlo podesnu zemlju i — 
vrlo, vrlo jeftinu radnu snagu! Ali tamo se niže diže 
manji, jednostavniji, a daleko privlačiviji dvor: Do- 
nja Bedekovčina, sagrađen negdje potkraj 18. sto- 
ljeća za sporednu granu familije Bedeković, ali se 
baš ta održala do sada! Vrlo jednostavna građevina, 
po stalnoj shemi: dolje 6 prostorija: ulazna i pet 
za domaćinstvo, a gore odaje vlastele, do kojih se 
dolazi stepenicama, a nakraj stubišta ugrađen je u 
ormaru u zidu kućni oltar 18. stoljeća: natpis nad 
ulazom bilježi godinu 1780. U tom pravom, dragom 
zagorskom dvoru boravio sam počešće, kao gost 
našega vrijednoga Jurice Bedekovića, zagorskog ma- 
log vlastelina, političara koji je sudjelovao i u borbi 
protiv nametanja madžarštine u god. 1907, kad je 

povedena oštra borba protiv madžarske ludosti. I 
opet je Hrvatsko zagorje poslalo u boj nekoliko 
svojih kad se radilo o tom da se »boj bije protiv 
dušmana Madžara za narodnost našu«, dok je brat 
Srbin, radikal, lijepo svoje drugove ostavio i pošao 
s Madžarima... 1 to u odsudnom času! Ali Đalski, 
pa župnik Sv. Križa-Začretja Cerovac, pa naš Juri- 
ca: svi su na okupu bili... I sada se odmaraju. 
Da, bilo je krasno vrijeme kad su živjeli i sinovi 
Juričini, kojima nije bilo suđeno dočekati starost, 
krasno, tamo u zelen-livadicama i poljanama. Ali 
nestade starih vedrih boraca, nestade Jurice Bede- 
oi možda posljednjega pravoga Zagorca vla- 
stelina! 


U sobama dvorca nalaze se brojne slike starih 
članova familije Bedeković, koji počinju, prema 
Klaiću, s notarom kralja Bele, kasnijim biskupom 
vackim: taj dobije 1267. Kumur, a god. 1292. spo- 
minje se kao mrtav. Ime Bedeković nastalo je od 
Benedikta, koji se u ispravama spominje 1429.— 
1432., a ima pridjev »Bedek«. Pa samo da neke od 
te brojne porodice spomenemo: Ljudevit je pjesnik 
(oko 1671) Benedikt je senjski biskup (+ 1712), 
Baltazar protonotar i podban (1740.—1743.), Ignacij 
potpukovnik ( + 1744.), Antun podban _( + 1800.), 
Franjo kralj. savjetnik, župan bekeški, od g. 1822. 
barun, umro 1825., to je jedan od najučenijih ljudi 
svoga vremena; a k toj familiji spada i Koloman 
Bedeković 1818.—1889, koji je bio i ban hrvatski 
i kasnije ministar. Sve je to prošlo, tek je uspo- 
mena ostala i jedna mala fotografija koja pokazuje 
cijelu familiju s gostima: Klaićem, Šišićem i dru- 
gima iz dana sreće i života! Ali zašlo je već sunce 
života, na žalost ne samo starima po zakonu pri- 
rode već i mladeži, koja je legla u prerani grob... 
Ali u našim dušama žive svi ti ljudi vječnim živo- 
tom spominjanja! 

U dvorcu Donja Bedekovčina (privatni po- 
sjed) nisu više slike starih članova obitelji 
Bedeković. 


Na domaku smo. Selo Špičkovina saču- 
valo je spomen na davno izumrle gospodare Špič- 
kove; Beleci, nekad imanjce Švagelovih danas 
je u rukama Rauerovih, Bračak, nekada nazva- 
no i »Prilesje« bilo je vlasništvo Kanotajevih, pa 
Čegelovih, dok to konačno nije prešlo u ruke Mi- 
lana grofa Kulmera, pa je stari dvorac porušen a 

novi sagrađen, kojemu, dakako, fali karakteristika 
starinskih zagorskih dvorova. 


Kurija Beleci je porušena. 
U dvorcu Bračak s parkom je bolnica za tu- 
berkulozne. 


Nu, jedan se vrlo starinski dvorac još i do da- 
nas održao, stari Židovnjak, domaja Pisačića 
Hižanovečkih, starih plemića koji su u 16 .stoljeću 
dobili donaciju za Hižanovec u bivšoj Križevačkoj 
županiji. Tip srednjega, danas opet veoma smanje- 
noga gospodarstva, gdje su oduvijek vlastelini živ- 
jeli u najtješnjim odnosima sa seljačkom okolinom. 
Brojne dokumente naći ćeš pod tim tipičnim starim 
krovom, a možda je najzanimljiviji onaj koji sadr- 
žaje obavezu povratka duga, učinjenoga za opskrbu 
svoje čeljadi u gladnim godinama i potvrde o povrat- 
ku pozajmice... 


Dvor više ne postoji. 


I tako smo i u ovom kraju, gdje se nije oče- 
kivalo brog zna kakovih zanimljivosti, dosta toga 
našli: i »žveplo« radobojsko i Toplice Sutinske i 
lijepe arhitekture sredovječne i novovjeke i vidjeli 
propadanje preživjeloga, ali i stvaranje novoga i 
borbu za opstanak naroda, koji polako osvaja opet 
svoju zemlju... Hoće li taj naraštaj opet što ve- 
liko stvoriti? 

OKO IVANČICE I NJENIH SREDOVJEČNIH 
GRADOVA 


Ivančica je gora Zagorja, Zagorje je zapravo 
između Ivančice — stari naziv za tu goru bio je 
»Očura« — i Zagrebačke gore. I mada su si obje 
gore susjede, opet je velika raznolikost u njihovoj 
građi i sastavu, što već jedan pogled na geološku 
kartu Ivančice i Zagrebačke gore pokazuje, a što 
je pok. Gorjanović ustanovio i prikazao u geološkoj 
karti Krapina-Zlatar. Po tom spada Ivančica u niz 
Rudenca — Desinićka gora — Kuna-gora — Strahin- 
čica — Ivančica, dok Cesargradska gora — Strugača 
— Ljubelj čini poseban niz, a Samoborska gora — 
Zagrebačka gora i Kalnik odaju se sastavom kao 
jedan niz. Ivančica pokazuje u najvišim dijelovima 
trijaske svijetle vapnence i dolomite, sve to uokvi- 
reno oligocenskim socka-slojevima, dok je donji dio 
kao široki trak miocenskih litavaca, a prema jugu 
sve je pliocen, tek se opet u Strugači javlja trijaski 
svijetli vapnenac. Značajno je da je Ivančica polo- 
žena od zapada k istoku, dok je Zagrebačka gora 
smještena u smjeru jugozapad — sjeveroistok. O 
stratografiji Hrvatskoga zagorja podaje potpun pre: 
gled Fran Šuklje u svom članku: »Kratki pregled 
stratigrafije Hrv. zagorja« u »Varaždin i Hrvatsko 
zagorje«, 1936, str. 1016, dok je dobar opis Ivančice 
— ukoliko se tu može tražiti opis — učinio pok. 
Josip Pasarić u 9. sv. Hrv. planinara od g. 1929. 
Nu, nije ona samo geološki vrlo zanimljiva gora, 
koja nam je sačuvala bebrojne ostatke faune i flo- 
re iz pradavnih, bezvremenskih vremena, koji su 
diljem svijeta poznati, ona daje iz svoje utrobe svo- 
je rudno blago, napose na mnogo mjesta kameni 
ugljen i lignit, pa niz drugih ruda, a koliko toga 
još čeka na otkrivenje... .? 

Nu, već je istaknuo Pasarić da je Ivančica čud- 
na gora, da sa svake točke pruža drukčiji, bitno 
drukčiji pogled, da se iz neke udaljenosti pričinja 
kao cjelovita masa, a kad se približiš, naći ćeš ne- 
vjerojatnu množinu svih mogućih oblika, strmina, 
kosina, lomova, zaravanaka, grebena, dolova itd. A 
svukuda bujna vegetacija, često guste šume ostale 


e 99 


unatoč pohlepne sjekire. Bezbroj mjesta podaje 
s Ivančice i njenih izdanaka prekrasne, daleke, da- 
leke vidike, sve tamo do Blatnoga jezera, pa do 
Schlossberga kod Graca! Pa je posve opravdano da 
se je već god. 1876. uputilo sjajno društvo: Torbar, 
Dvorak, Kišpatić, Klaić, Janda, Kikerec, Crnadak i 
dr. na Ivančicu, pa je i tamo u god. 1893. postav- 
ljena bila drvena piramida, koja je 1929. zamije- 
njena željeznom ... A da je Božidar Kukuljević za- 
nosno opjevao Ivančicu, razumije se samo po sebi: 
ta nije bio uzalud sin Ivana Kukuljevića i unuk 
Antuna, graditelja Tonimira...! Pa se pomalo jav- 
ljaju nova otkrića, ovdje-ondje namjeriše se na do 
onda nepoznate špilje. 


U prodolima usjekle se ceste preko Ivančice. 
Na zapadu kreće cesta od Zlatara preko Mihovljana 
mimo Veternice do Golubovca, pa dalje do Lepo- 
glave i Varaždina. Od Ladislavca kod Zlatara ulazi 
divna gorska cesta preko mjesta Lobora do Staroga 
Lobora, dokle je sada produljena željeznička pruga, 
pa će se jednoć sigurno ispuniti davna želja Zago- 
raca da se ta cesta produži nedaleko najvišega vrha 
Ivančice (1061 m) do Ivanca. Od postaje Podrute 
na zagorskoj pruzi vodi vrlo lijepa gorska cesta 
mimo sela Podrute, da se spusti tamo kod Puste 
Bele i dvorova Belskih u dolinu Bednje. Ne znam 
postoje li još one divot-šume tamo kojima sam 
nekad prolazio? Ali pogled sa stare gradine Bele, 
gdje su navodno nekad bili templari (ovi su nekako 
postali tajanstveni red, koji smještaju i tamo gdje 
ga nije nikad bilo!), taj je pogled jedinstven, niti 
ga može fotografija prikazati, a niti umjetnički 
kist... Ali tko ga je ma samo jedared doživio, ne- 
će ga nikako i nikada zaboraviti! Treći je prijelaz 
tamo od Budinšćine na zagrebačkoj cesti (a tude 
prolazi i željeznica, gdje se prikapča vlakovima »za- 
gorca« još jedna lokomotiva) — mimo Podruta, pa 
Madžarova do Novoga Marofa, da se onda spusti 
u varaždinsku ravnicu, odkuda će se odviti cesta 
do Varaždinskih Toplica, dokumenta velikoga geo- 
loškoga loma... 


Tamo pod Strahinčicom, tom uvertirom Ivan- 
čice, našli smo tvrdi prastari grad Krapinu, a dalje 
se nastavlja niz utvrda, sve, dakako, u pukim ru- 
ševinama, uzduž cijeloga južnoga obronka Ivančice, 
dok je na sjevernoj strani ostala samo uspomena 
na iščezli grad Lepoglavu i ostalo nešto ziđa Puste 
Bele: vidi se da je južna strana bila oduvijek jače 

| ugrožena, ali se vidi i to da je baš s ove strane bilo 
mnogo za gradnju burgova povoljnih lokaliteta. 
Najzapadniji je Stari Lobor, nasuprot iščez- 
loga grada Lepoglave (burga koji je sigurno posto- 
jao na Gorici, gdje je danas kapela sv. Ivana). Taj 
je burg najmanji od svih zagorskih burgova, sakri- 
ven duboko u gorju, dosta nehajno zidan od ka- 
mena lomljenca, a krpan množinom sredovječnih 
majušnih cigla. Prebivalo se u prednjem dijelu, gdje 
se još vide tragovi drugoga kata, nu ovo malo osta- 
taka ne podaje jasne slike toga utvrđenja. Ali već 
se dosta rano spominje u povijesti (v. Laszowski, 
»Prosvjeta« 1905, str. 634, pa Keglevićev arhiv u 
Jugoslav. akademiji i Klaićev izvrstan rad: »Acta 
Keglevichiana 1322.—1527.«, Zagreb 1917.) Najsta- 
riji je vlasnik posjeda bio neki Vrban, a sin mu 
Puchyna gubi radi ubojstva posjed Lobor, pa tek 
sin Puchynov dobiva od kraljice Marije g. 1259. Du- 
bovac u požeškoj županiji kao odštetu: tada se prvi 
put spominje i »castrum« Lobor. Kasnije nije 
posjed razjašnjen posvema; na početku 14. stoljeća 
gospoduje tu Thomas Niger, nu domala postaje i 
Lobor, s cijelim Zagorjem, svojina grofova Celjskih, 
i to se određuje darovnicom od g. 1399., koja se 
obnavlja g. 1433. i opet 1435. Poslije izumrća Celj- 
skih dobiva i Lobor Jan Vitovec, ostavlja to svo- 
jim sinovima, ali ga ti izgube zbog nevjere i grad 
dođe u ruke Ivaniša Korvina, nu g. 1504. prijeđe 
u svojinu Franje Berislavića, a kad se njegova udo- 
vica udala za Ivana Banffyja od Donje Lendave, 
preuzme ovaj i Lobor, ali primi doskora odštetu 
i preda grad Petru Kegleviću god. 1525. 
(a taj je od g. 1523. bio vlasnik i Kostela grada). 


Od onda je rod Keglevića tu gospodar sve do 
god. 1905, kada je posljednji član Oskar Keglević 
rasprodao imanje i otišao u inozemstvo, da se ko- 
načno smjesti u obiteljskoj grobnici u samostanu 
krapinskom. 

Keglevići su dali mnogo znatnijih ljudi. 
To je prastaro plemstvo, kojem je glavni burg sta- 
jao na okuci Zrmanje, ispod grada Zvonigrada, a 
još se i danas nalaze tamo znatniji ostaci .Kegal- 
grada, koji se nalazio u nekadašnjoj kninskoj župi. 
Predikat su imali »de Bužim«, po gradu Bužimu u 
nek. turskoj Hrvatskoj, koji je sin Petrov Matija 
g. 1576. izgubio. Nu familija je poput mnogih dru- 
gih već prije krenula k sjeveru, te se tu istakla: 
sam Petar bio je ban jajački od g. 1520. do 1522., 

a ostavio je osam sinova i jednu kćer, pa su pomalo 
došli u vezu s mnogim familijama u Hrvatskoj i 
Ugarskoj. U Klaićevoj radnji o Keglevićevima vidi 
se na str. LXX rodoslovlje toga roda, sve do ono- 
ga vremena kad je Nikola II osnovao madžarsku 
lozu, a Petar V nastavio hrvatsku granu. Franjo III 
i sestra mu Anna Maria (djeca Ivana 111), osno- 
vali su samostan u Krapini: nije uzalud bila Ana 
Marija žena Sigismunda Erd&da, sina Tome Erdčda, 
koji je i sam banovao i osnovao samostan u Klanj- 
cu, gdje se zauvijek smirio. Hrvatsku granu osno- 
vao je Petar V (1603—1663); od petero njegove 
djece tek je jedan nastavio pleme, dok je jedan sin 
postao pavlin, a dvije kćeri opatice. I u tom su se 
krugu našle razne porodice:  Ratkajevi, Orehor 
večki, Petazzi, Draškovići, Harbuval-Chamare, Pata- 
čići, Sermaži itd. Grof Samuel Keglević (oženjen 
s Emijom Collenbach, živio je od 1812. do 1882.) 
prodao je svoj veliki arhiv Jugoslavenskoj akade- 
miji, a sin mu Oskar (rođen g. 1839., umro g. 1910.) 
posljednji je svojeg roda u Hrvatskoj. Tu sam se 
potanje obazro na Kegleviće, s kojima smo se već 
sastajali, a sastat ćemo se u dvoru Loboru. 


Od mjesta Lobora može čovjek pješak i za ma- 
nje od jednoga sata stići na_ O štrc-grad. Taj 
je grad to ime posvema zaslužio, baš kao i ona dru- 
ga dva brda, koja isto ime nose. Vide se iz daljine 
ostaci staroga burga, ali na žalost su tako trošni 
već pred 30 godina bili da si nikako ne možemo 
prave slike stvoriti. Tek vidimo da je tu postojalo 
neko predgrađe, pa gornji dio, koji se morao dugo 
vremena izgrađivati. Već se dosta rano spominje 
Oštrc, oko g. 1330., kad je bio u vlasti Petra Gisin- 
govca, zvanog »Herceg«. Tada se zaredaše: knezovi 
Celjski, pa Vitovec i njegovi sinovi, pa Ivaniš Kor- 
vin, a po drugom mužu njegove udovice, Jurju 
Brandenburškom, dolaze razni rodovi u posjed gra- 
da i pojedinih dijelova imanja: Pekrijevci, Bradači, 
Kaštelanovići, pa Bojničići, Kerečenji, dok konačno 
sve prijeđe u posjed Keglevića i ostaje u njih do 
izumrća roda. 

Da tražeći put ne gubimo odviše vremena, uzeli 
smo u mjestu Loboru prijatnog, iskusnog vodiča, 
koji će nas odvesti preko Oštrca do Belca. Ali se 
pokazalo da je taj čovječić previše vjerovao sam 
sebi, jer o putu do Belca nije imao ni pojma! Pa 
sad studiraj karte, traži pravac, veri se' tim divnim 
krajem, koji je čas najljepši park, a čas mirisni gu- 

.štik, pa pećina i provalija, dok se pod nama ne po- 


javi naš željkovani Belec, viđen kao iz aviona. I 
to baš u času kad nas je »vodič« uvjeravao da smo 
došli na protivnu stranu gore! Ništa zato: taj po- 
gled ostaje zauvijek nezaboravan... I za po sata 
eto nas, teško se verući, na ruševinama Belca, koji 
je izvrsno smješten na nosu brijega pristupačnoga 
samo s jedne strane, a slikovito se doimlje sa sva- 
ke strane. K jugu je prizidana bastionska kula, oči- 
to kasnije, da brani glavni ulaz u burg, koji sasvim 
pripada gotskom vremenu. Na protivnoj je strani 
glavni stambeni prostor, gdje se i sada vide gotski 
dovratnici i doprozornici. Druge se stambene pro- 
storije nižu uz dugo i usko dvorište, koje je sma- 
njeno još naknadno izvedenim zidom uzdužno, valj- 
da da se pojača vanjski zid, gdje su prozore pre- 
tvorili u strijelnice. Uopće se zapaža i tu da je oblik 
brijega silno utjecao na oblik grada. 


Povijest je grada Belca, koji se i za mutnoga 
dana s pruge jasno razabire, dosta fragmentarna. 
Celjska kronika znade da je grof od Šofneka (Sa- 
neck) morao 3. V 1334. predati »Bielitz« u ruke 
magistra Petra, sina Henrika Gissingovca, pa nema 
sumnje da je to naš Belec, koji spominje iste go- 
dine i Ivan arhiđakon kao burg, castrum. U 16. sto- 
ljeću grad je svojina Turocija Ivana, kasnijega pod- 
bana, koji je 1543. platio za posjed castruma Belec 
ratnu daću od 21 for. I kasnije se spominje npr. 
god. 1635. »Benedictus Thuroczy, liber baro in Be- 
lecz«. U arhivu Jugosalvenske akademije nalazi se 
zanimljivo rodoslovlje tih Turoca — s kojima ćemo 
se i kasnije sastati — pa se vidi kako su i oni bili 
u vezi s Erd&dima, s Ratkajima, Gotalima, Puczo- 
vima, Nickijevima, pa čak i s Auerspergima. Nu udo- 
vima, Nickijevima, pa čak i s Auerspergima. No, udo- 
predati Tomi Mikuliću, koji je neko pravo na Belec 
otkupio od Sigismunda Keglevića. Kasnije je grad 
postao svojina Erdoda, koji su bili u srodstvu s 
Turocijevima. Tradicija, koju je i Krčelić zabilježio, 
da je tu nekada bila tvornica puščanoga praha, nije 
neprihvatljiva, nu dokaza za to nema u samoj gra- 
đevini. Aa 

Nestrpljivo je naš pseudovodič opominjao na 
povratak u Lobor, »da se stigne još za dana!« I put 
će voditi tamo podno Ivančice mimo klijeti! A, u 
tom grmu ležao je zec: sada je odmah znao put, pa 
nas je doveo u svoju klijet i odveo nakon jednosat- 
nog odmora sigurno u Lobor: vidjelo se da je često 

već ovamo hodočastio. Pravi dobri Zagorecl.A ka- | 


snije sam spoznao da je taj cijeli kraj vrlo gosto- 
ljubiv. 

Ne skriva se ni Oštrc, ne krije se ni Belec, ali 
teško se nailazi na ruševine Milengrada, tamo 
nedaleko Zajezde, Nu, starom je arhitektu izvrsno 
uspjelo taj burg tako postaviti da se vrlo teško do 
njega dolazi, a već na domaku grada ipak je put 
oteščan. Tamo u onom nemirnom, raznolikom te- 
renu Ivančice, gdje se neočekivani kontrasti suda- 
raju, naišao je na oveći plato od vapnenca, ispre- 
trgan, osamljen gotovo sa sviju strana, pa je tu 
sagradio svoj burg Milengrad ili Malaga koji se 
kadšto zove i »Mellen, aliter Zajezda« po blizom is- 
toimenom mjestu. Formu je svog burga prilagodio 
obliku te terase, a ulaz je postavio baš tamo, gdje 
je velika provalija, preko koje je vodio pomični 
most, a nalijevo je okrugla kula taj ulaz još jače 
branila. Preda mnom je tlocrt i nacrt iz god. 1867., 
što ga je učinio Mekovec iz Varaždina, a sada se 
nalazi u Budimpešti, pa se vidi da je ruševina od 
onoga vremena malo stradala. Prema jugu stoji če- 
tverostrana kula, stražarnica, baš na ovom najsla- 
bijem mjestu. Do glavnoga ulaza još su tri prosto- 
rije za stanovanje, u jednoj je čak ii komin, a sve 
je drugo tek veliko dvorište, gdje se ovdje-ondje 
nalaze tragovi urušenih zidova. Branič-kule nije tu 
nikad bilo, kao ni na Oštrcu, ni u Belcu, ni u Ko- 
stelgradu. Neobično je velik broj izlaza iz grada, 
zanimljivi su gotski komini, doprozornici, i strijel- 
nice najobičnije vrste. Gospodari su od prvoga do- 
ba bili Herkfyjevci, a kasnije tako važna familija 
Patačić, koju ćemo kod Zajezde, jednoga od njiho- 
vih glavnih sjedišta, malo potanje razmotriti. 


Nestalo je Patačića, nestalo je toliko drugih 
više-manje važnih rodova (baš preda mnom leži po- 
pis brojnih grana familije Špičko iz 18. stoljeća, od 
kojih se nijedna nije sačuvala), a nestalo je i 
Gotalovaca, nestalo i njihovoga burga, po kojem su 
imali svoj pridjev Gotalovečki. To je bilo prastaro 
hrvatsko pleme, koje je dalo odličnih ljudi: Matija 
je bio veliki prepošt zagrebački, a od g. 1440. do 
1442. biskup vesprimski i državni kancelar; Adam 
je zagrebački kanonik 1677.—1680, Nikola je god. 
1680. podban, a posljednji, Gabrijel Gotal, pukov- 
nik, umro je 20. V 1740. i tada je domro rod Go- 
talovečkih. Biskup Stj. Pucz sin Gabrijelove sestre, 

rođene Barbare Gotal, uredio je crkvu sv. Petra 
kod Gotalovca* kao grobnicu te familije, dao 
postaviti glavni oltar sv. Petra, na kojem smrt lomi 
grb Gotala, pa posvetio tada, g. 1758, obnovljenu 
crkvu kao »postremus clarae Gothalianae stirpis, 
hic quiescentis, natus«. Tako se odužio prevrijedni 
biskup Stj. Pucz, stvarač premnogih divot-predmeta 
crkvenih, svojemu narodu i u svoje ime i u ime fa- 
milija s kojima je najtješnje vezan: Gotal, Dvorni- 
čić, Turoci. 
Crkva Gotalovečka stoji i danas, staroga grada 
nema više, koji je tamo nedaleko postojao još do 
red par decenija. G. 1858. urisan je u katastralne 
arte još čitav, s velikim parkom, g. 1888. narisao 
ga je Milan Šenoa u znatnim razvalinama, a g. 1912. 
našla se tek hrpa kamenja, preostala od ruševina, 
navezenog na cestu... 


Danas je ovaj utihnuti kraj postao nemiran: ne- 
daleko od Milengrada dovaža željeznica ugljen, rud- 
nik je gotalovečki spojen prugom s glavnom lini- 
jom, ali svi ti rudnici ne donose zadovoljstvo i bla- 
gostanje. Nu, već je u davno doba taj kraj mamio 
trgovce i obrtnike: evo u Podrutama nađen je god. 
1886. depotni nalaz brončanih predmeta, iste godine 
nađen je velik skupni nahođaj nedaleko brda Poko- 
jec ili Vinski vrh, a g. 1913. opet je u tom kraju na- 
đeno srpova brončanog doba u ovećem broju, koje 
je posjednik Polić našao »kod kamenoloma ispod 
»Nemškoga grada«, dakle po svem sudeći, nedaleko 
od podrutskog nahođaja. 


Ne spada strogo u sklop same Ivančice, već u 
kraj njenih izdanaka, grad Konjščina, koji se 
nalazi kod istoimene postaje, smješten je u ravnici, 
a posve je osebujan baš zbog svoga smještaja, radi 
cjelovitosti spominjem ga ovdje. Grad je četvero- 
kut, koji ima na tri strane polukružnu izbočinu, 


* Da li baš Gotalovac spada među sredovječne gradove 
ili tek. kasnije dvorove, teško je sada odrediti, ali se čini 
da je ovo potonje vjerojatnije, ako nije i isključeno da je 
stariji burg kasnije pretvoren u dvor. Začudno je mnogo 
zapisa donio Kukuljević iz Gotalovca. Straga na zidu: 
»NIC. D. G. F. F. ANNO 1618.« (Nicolaus de Gotal fieri fe- 
cit anno 1618); na sjevernom zidu: »S. N. G. D. G. FF. 
ANNO 1678.« (Spectabilis Nicolaus Gotal de Gotalovac fieri 
fecit anno 1678.); konačno na stražnjem dijelu grada: »Il. 
D.C. S. R. F. ANNO 1824.« (Ilustr. dominus commes Step- 
hanus Erdoedy renovari fecit anno 1924.) i 

dok«je na četvrtoj ulaz i stubište, a sigurno je ba- 
rem za jedan kat snižen u novije vrijeme, kad su 
na četiri stupa postavili neukusni krov. Ovo je skra- 
ćenje posvjedočeno ne samo tradicijom već i osta- 
cima katova. Budući da se grad u ravnici ima bra- 
niti na sve strane, to su u onim polukružnim izbo- 
činama bile smještene streljačnice (Schiesskam- 
mern), u nas neobičnoga oblika, udešene za teške 
puške. I inače imade dosta strijelnica, nešto obič- 
noga oblika, nekoliko dvogubih (Maulscharte), je- 
dna za kosi hitac prema dolje; za težu artiljeriju 
nema strijelnica. Vrlo je često građen, a kasnogot- 
ski okvir u nutrašnjosti grada pokazuje da je grad 
nastao na izmaku srednjega vijeka, pa se već pri- 
bližuje tvrđavama poput Siska i Nehaja. 


Nakon posljednjeg rata ruševine grada stoje 
bez spomenutog zaštitnog krovišta. 

Danas je Konjščina središte zagorskog uglje- 
nog bazena s termoelektranom. 


. Ime je sačuvalo uspomenu na plemiće Konjske: 
Petar dobiva ponovno plemićki list god. 1515., Mi- 
hajlo postaje g. 1603. barunom, a god. 1647. dobi- 
vaju Mihajlo i Petar »de Szent Domokos« .grofov- 
stvo. 1631. Gašpar je hrvatski podban. Posjed 
su imali i kod Obreža (Sv. Ilija) i u Jalkovcu. Izu- 
mrli su u XVII. stoljeću. Kod Konjščine bila se 
bitka s Turcima, gdje se Ulama-paša sukobio sa 
Zrinjskim i Wildensteinom, pa su se obojica mu- 
kom spasili u grad, kako to Istvanffy opisuje za 
god. 1544. (XVI, str. 169). U novije je vrijeme na- 
stao do stare utvrde moderniji dvor, ali ga je po- 
tres g. 1880. silno oštetio, pa je nedavno i ostatak 
porušen. Dugo je: vremena pripadao zagrebačkim 
biskupima, nu agrarna ga reforma oduzela i sada 
je prepušten propasti, dok je za vlade biskupije 
služio kao žitnica i bio donekle uzdržavan. Sada 
je tu uokolo cio niz ugljenika: Konjščina, Peščeno, 
Husinec, koji sigurno nisu donijeli sretnije dane 
Zagorju ...* 


Kod Kamene Gorice na okuci željezničke pru- 
ge, koja od g. 1886. prolazi Zagorjem, nedaleko spo- 


* Zanimljivo je pričanje Baltazara Krčelića u »Annua- 
ma«, kako je Adam Najšić bio prisutan kad je u Konjščini 
umirao prvi i posljednji grof Ivan Franjo Čikulin (1 1746), 
pa si je dao testirati Konjščinu tako da je ruku već pre- 
na grofa poveo netko drugi, te je potpis ispao »Cicu- 
cikulin« 

utih Podruta, nalazi se neko neispitano gradi- 
šta, kole podsjeća na tumuluse prethistorijskoga 
doba. Tu je bio nekaki zaselak Erdčdijanski, dio 
velikoga dobra Novomarofskoga, pa smo tu našli 
dvoje prastarih ljudi, kao Philemon i Baukis, koji 
su nam srdačno pokazali put do Gre bengra da, 
gdje su u mlađim danima sami često boravili, a sa- 
da im ostade tek sjećanje... Nije baš bio pretežak 
put na izbočinu Ljubenjaka, gdje se smjestio veliki 
Grebengrad, pod kojim izvire jedna Lojnica, 
da se združi s drugom Lojnicom 1 stvori Lonju. Ne 
bih znao odmjeriti da li je veći bio grad Krapina 
ili je Grebengrad prostraniji, svakako je taj . 
po veličini: jedini je Cesargrad prostraniji. i i 
smo u rano proljeće, jer je tada uokolo bila visoka 
šuma, koja još nije prolistala. Kasnije je grad bio 
i izdaleka vidljiv, kad su šumu skresali, a danas 
se dobro vidi samo za tren s pruge prema Vara- 
ždinu. ' 

Grebengrad je zidan nekako u terasama. . 
se u najgornjem, trouglatom dijelu, gdje se vide 
tragovi jačih utvrđenja, da se dođe u drugi dio E 
da, gdje se na sačuvanoj litici ustobočila neka a 
jaka glavna kula, pa se tu nalazila i vrlo lijepo zi- 
dana gradska kapela, koja se na žalost tako o 
da sad stupaš povrh konzola koje su nekad nosili 
rebra svoda! U drugom dijelu, koji je niži, nema 
ništa do okrugle kule, a u trećem, još nižem, sa- 
svim ništa osim nešto okolnih zidova i mnogo crr- 
jeplja. je 

Dugačka je povijest Grebengrada, pod kojim je 
nastala fratarska crkva u Remetincu. Možda se Gre- 
bengrad spominje već u listini od god. 1209., koga 
kralj Andrija izražava zahvalu Varaždincima, ako 
to nije falsifikat. Svakako s pravom uzimlje hd 
zowski (Hrv. Povj. Građevine 1, 36.), da se Gre _ 
grad spominje u listini od god. 1277, gdje Gardun 
i brat mu Vukoslav daju za grad na vrelištu Lonje 
Jurju sinu Braničevu i braći neke zemlje. Gardun 
je poznat pristalica kralja Andrije, a ani. ga 
i iz povijesti Medvedgrada, pa njegov ro o ia 
i od Karla Roberta potvrdu povlastica god. 1322. 
Po Hermanu, unuku Vukoslavovom, pišu se potom- 
ci »Hermanffy de Gereben«-i gospoduju tu na Gre- 
bengradu, tek je neko vrijeme i tu gospodar Jan 
Vitovec i njegovi sinovi. Posljednji je, Ladislav 
Grebenski, imao i velike posjede oko Podborja, da- 
našnjega Daruvara, pa je g. 1481. sav svoj posjed 

zapisao Baćanu, kojeg je posinio. Jamačno je u 
Slavoniji i umro: pred daruvarskim je dvorom bila 
grobna ploča s natpisom: »Hic jacet egreguis domi- 
nus Ladislaus, filius Hermanni de Gereben. a. d. 
1489.« Ali badava tražiš danas taj kamen: i on je 
negdje rastepen kao cestovno posipalo ,tek je u na- 
ivnoj crtariji Ivana Kukuljevića ostala uspomena 
na grobni kamen posljednjeg gospodara Hermano- 
vića. Da, još jedan grob Hermanovića postoji u bli- 
zini Grebengrada: tamo na zaglavnom kamenu got- 
ske crkve u Remetincu podno Grebengrada: zubato 
kolo sa četiri žbice, nad kojim kroči lav. Baćani su 
i kasnije zadržali Greben, makar im je Nikola Fran- 
kopan po kraljevu nalogu oteo (Bacan je bio pri- 
stalica Bethlenov) grad i sam se ugnijezdio u njem. 
Tu je dao Nikola odsjeći glavu svom protivniku, 
učenom pravniku i zagrebačkom fiškalu koji je bra- 
nio prava Zagreba, Ivanu Krušelju, koji je na sa- 
mrti odredio imetak za osnutak odgojilišta mladeži: 
kasniji plemićki konvikt. Ležim tamo, odmarajući 
se od snimanja grada s dragim Brankom Šenoom 
i mladim zagorskim momčićem, kojemu smo prire- 
dili, još dotle nepoznat veliki užitak, škatulju sar- 
dina za ručak —, pa u duši zapazim bljesak sjekire, 
koja g. 1621. kida glavu Krušeljovu. I opet zasja 
sjekira — ravno pedeset godina kasnije — i po ne- 
koj vječnoj odmazdi pada glava posljednjega Fran- 
kopana u Wiener Neustadtu! Nu Baćani ostadoše, 
pa predadoše grad i ogromni posjed — od kojeg 
je jedan dio bio u rukama potomaka onoga Mojsije 
Humskog, koji je našao grob u crkvi u Maču — 
Erdčodima, a ti su ostali posjednici silnog šumskog 
dobra sve do naših dana...* 


Spuštamo se divot-cestom od Podruta prema 
Beli: nismo hitali, kao da smo znali da posljednji 
put prolazimo ovim krajem, pa nam se i onako pre- 
brzo učinilo kad smo za par sati stigli do ruševina 
grada Bele, »Puste Bele«, kako je sada s pravom 
zovu. Ima još jedna Bela (zapravo Bijela) u pože- 
škoj županiji, a i tamo je bio samostan s velikom 
gotskom crkvom, koju sam još u veličajnim ruše- 
vinama vidio, nu tamo su bili redovnici benedik- 
tinci, dok je ova, kojoj se trag sačuvao u naslovu, 
bila templarska svojina, kako je lijepo u temeljitoj 

* Zanimljivo je da se među osnivačima plemićkoga 
konvikta nalazi i onaj Nikola Frankopan, krvnik Ivana 
Krušelja! 

raspravi prikazao Laszowski (Vjes. hrv. arh. dru- 
štva. VII str. 191.). Silni je red templarski imao 
i tu ogromno imanje (baš radi tih golemih posjeda 
došlo je do napuštanja reda!), a Bela je bio centar 
tog posjeda. Prekrasan je pogled s današnjih jadnih 
ruševina grada, koji se smjestio u blizini Greben- 
grada da brani taj iskonski prelaz preko Ivančice: 
pred tobom dolje dva kasnija dvora — danas Ože- 
govićev posjed, malo dalje teče prostranom ravni- 
com vijugava Bednja, a cesta se uspinje na drugoj 
strani preko Radovana dalje humcima do varaždin- 
ske ravnice. 

Ta, od same stare gradine Bele nije vrijeme 
ostavilo mnogo: još smo našli dosta okolnoga ziđa, 
ostatke kule u nutrašnjosti, ali sve je to potpuno 
zarušeno — pa i nije čudo, daleka su stoljeća othu- 
jala! Već se g. 1163. spominje Bela kao templarski 
posjed, poslije templara dolaze hospitalci, ivanovci, 
koji taj ogromni posjed, koji je obasizao daleko 
prema Varaždinu i prema Štajeru, dobiju u bašti- 
nu. Taj je red ostavio trag u imenu mjestu Ivancu, 
njegovim se imenom označuje do dana današnjega 
gora Ivančica. Ali, dakako, ne manjka otmičara: 
Gissingovci otimlju Belu, a ovima Nikola Ludbreški 
i tako dalje. Sa susjednim se Grebengradom ne sla- 
žu gospodari Bele; zanimljiva je izmirba između 
njih od g. 1322. (Cod. A. II 55). Nenadano osvane 
kao vlasnik Matko Talovac oko 1439., a onda go- 
spodare tu sinovi Jana Vitovca, gdje se 1480. nalazi 
i sam kralj Matija Korvin, da i taj grad preda g. 
1489. u ruke sina si Ivaniša Korvina. Nu, međutim 
izgori grad Bela god. 1481, a s njim i svi spisi Go- 
talovečkih, koji su ih tamo radi veće sigurnosti 
pohranili, pa se gradi novi grad, po svoj prilici da- 
našnji napušteni stari dvor Bela (koji je dakako 
i kasnije pregrađivan). . 

Nu tada se javlja novi rod, koji će tu stolje- 
ćima gospodovati, koji će stupiti u srodstvo s mno- 
gim familijama našega Zagorja, koji će kao spomen 
ostaviti nekoliko važnijih članova roda i par grob- 
nih ploča i napisa! To su Peth& de Gerse, 
od roda Nadažd, s kojim imaju zajednički grb, a 
doveo ih je, kao i Ratkajevce, Ivaniš Korvin u Za 
gorje. U Hrvatskoj su obnašali mnogi velike časti, 
dobivali su barunat i grofovstvo, a g. 1766. izumre 
taj rod s Peth& Sigismundom od pobočne loze. 
Uzalud je priorat tražio Belu natrag kao svoje vla- 
sništvo g. 1511. Benko i Ladislav Peth& dobivaju 

novu donaciju za Belu, kaštel Ivanec i sav posjed 
g. 1564. G. 1606. dijele se Peth6ovi, pa tu saznajemo 
za mnoge zanimljive podatke. Uzalud dobiva kasni- 
ji biskup Vinković donaciju za Belu. Pethčovi osta- 
ju tu sve do posljednjega vlasnika Ivana (+ 1682.), 
pa poslije njega gospoduje tu njegova udovica do 
g. 1730., kad sve pripadne državi, a kraljevska da- 
rovnica od god. 1740. učini grofa Ladislava Erd&da 
gospodarom svega posjeda. O njemu i o Pethčovi- 
ma bit će još govora kod Ivanca. Nu potomci Pet- 
hčovaca po ženskoj lozi povedu parnicu g. 1763, 
koja je dovršena tekar god. 1817, pa posjed prijeđe 
u ruke mnogih familija: Kukuljevića, baruna Pe- 
harnika, Švagela, Bužana, Josipovića, Lovinčića i 
Barabaša itd. Od ove posljednje trojice kupi naš 
Metel Ožegović g. 1858. Belu, gdje danas gospodari 
barun Ivan Ožegović. (V. Belošević: Županija Va- 
raždinska, str. 115.). 


Prekrasan je pogled na belski kraj iz ravnice 
Bednje: tamo nalijevo na brdu jedva vidljivi ostaci 
Puste Bele, pod njom novi kaštel, s četverostranim 
tornjem u sredini, a malo podalje stari kaštel, s 
dvije okrugle kule i s arkadama u prvom katu, da- 
nas tek spremište za gospodarske predmete! A za- 
đeš li podalje u polja, pokaže se taj stari kaštel 
sa zaleđem neobično formiranog brda Čeva, koje 
mijenja svoj izgled sa svake strane! Pričinja se za 
čas da je tu od iskona u toj divnoj krajini vladao 
mir i pokoj, ali nemilosrdno kidaju tu iluziju po- 
žutjele listine: i tu je bio vječni rat i vječna borba, 
koja nigdje ne prestaje gdje je života... 

Tako smo obišli još jednom Ivančicu i njene 
utvrde iz davnih dana. Ivanečki je kaštel mnogo 
kasniji, a od utvrde lepoglavske tek sam prije još 
neke slabe tragove zapazio, koje sam kasnije uzalud 
tražio... Kako smo vidjeli, od davnine Ivančica je 
izvanredno bila utvrđena, daleko prije no ikoja na- 
ša gora. A bilo je dosta neprijatelja sa svake strane, 
protiv kojih se te utvrde podizale! Nikada mira — 
ta mir je tek fantom!!! Tako zbore jasno i naši da- 
ni, jasn'je no ikoji...! 

U ZLATARSKOM KRAJU 


Na postaji Zlatar-Bistrica gura se svijet, sve tu 
bruji i traži si mjesto, kako se to već zbiva od više 
no pedesetak godina, otkako ovuda prolaze zavjetne 
procesije i pojedinci romari do staroga prošteništa 
Marije Bistrice. Nu mi ćemo, da se sklonimo gužvi, 
krenuti radije prema Zlataru, pa i dalje, gdje se 
nalaze druga svetišta, tamo gdje puk traži odmor 
od mukotrpnoga života i gleda na drugi svijet, svi- 
jet mira, koji ovdje badava traži... Ta svuda su 
gorštaci više potrebni vjere, svuda se osjećaju bliže 
onom drugom svijetu, a pogotovo su naši Zagorci 
od vajkada takovi bili. Za čas ćemo se zaustaviti 
kod crkve nalijevo, crkve sela Lovrečana, koje 
se već u davnoj davnini spominje, baš kao i njegova 
crkvica sv. Lovrinca, koja je postojala dok o zla- 
tarskoj još nije ništa nitko znao. Kroz stoljeća su 
tu crkvicu gradili, pregrađivali, na svoj način resili 
i vlastela i njihovi kmetovi. Nema više stare vla- 
stele, stoji tek njihova vrlo jednostavna lijepa ku- 
rija, tip takovih zdanja starijega vremena, koja tra- 
ju stoljećima bez potrebe velikih popravaka, jer je 
tu sve jednostavno. Tu je boravila duge godine fa- 
milija Labaš, od koje se Ivan Nep. Labaš istaknuo 
kao ozbiljan učenjak, pa kad je ovamo oko god. 
1846. došao slovački pisac Gustav Zehenter, divio 
se knjižnici Labaševoj u ovom kraju, gdje gotovo 
nitko nije znao ni pisati ni čitati. A od svega malo 
je ostalo uspomena na Labaševe: na klupama cr- 

vice urezana su imena Labaševih, darovatelja cr- 
kvenih klupa, tamo pod kraj 18. stoljeća. Crkvica 
je pregrađena posvema u 17. stoljeću, a još se hoće 
graditi gotski, pa je nastala nekakova mješavina. 
Svetište nadsvođeno gotski, vrlo primitivno, a u la- 
đu dao je tabulatum pictum učiniti župnik Ivan 
Gundak god. 1666. posve originalno, tako da nutra- 
šnjost kapele, sa svojih pet oltara, od kojih jedan 
nosi grbove nestalih familija Gereczy i Keglević, 
čini lijep dojam uza svu primitivnost. Pored niza 
kuća i kućica sela Lovrečan i Zlatarskih Martinaca 
za tren se nađemo u Zlataru, najpitomijem 

mjestu ovoga kraja, sa svojih 1400 žitelja jedinom 
ovećem mjestu, centru kraja, i prometnom i uprav- 
nom i školskom. Okupilo se u ravnici, a masiv Ivan- 
čice podaje lisnu pozadinu. Već se davno zaboravilo 
da je nekada biv Borkovec, po kojem su Fodroczy- 
jevi dobili svoj predikat, glavno mjesto kraja. Ra- 
no se spominje Zlatar kao Zlatarjevo, ali više kao 
posjed, ne kao mjesto: tu su i Celjski i Keglevići 
imali posjede, nu još nije bilo tu župe, već je župna 
crkva bila u Martinšćini kod sv. Martina. Tekar je 
god. 1758. sagrađena sadašnja crkva, nu kapela Ma- 
rijina, negdje u Zlataru, počela se već od god. 1699. 
smatrati župnom crkvom, pa je tu bio neko vrijeme 
i kasniji biskup Gjuro Branjug župnikom. Jedan je 
Fodroczy poklonio zemljište, da se sagradi župna 
kuća, što je Nikola Šišinački i učinio, te je već 1698. 
dvor bio u gradnji. 

Među starijim posjednicima nalazimo u Zlataru 
raznih ljudi: Bužaniće, Gjuru Poličanina, Gašpara 
Bojničića, a tu je stajao i neki kaštel, koji je bio 
spaljen. Danas su još dva posjeda: Gornji i Donji 
Zlatar, koji su iz ranijih vremena sačuvali svoje 
kurije. 

Crkva je zlatarska sagrađena baš na raskršću 
cesta koje vode do Ivančice, a jedna i preko Ivan- 
čice. Sagrađena je mjesto starije kapele B. Dj. Ma- 
rije, a dovršena je u god. 1768, pa je i nju posvetio 
biskup Stjepan Pucz. Najbolji je u njoj glavni ol- 
tar, što ga je crkvi poklonio Franjo Praskaš g. 1758; 
u gornjem dijelu dočekuje sv. Trojstvo Mariju, koju 
anđeli nose u nebo, dok dolje gleda taj prizor za- 
čuđena grupa ljudi. Sa strane likovi sv. Joakima i 
sv. Ane, ovaj potonji osobito dobro izveden. Oltar 
podsjeća na onaj u Trškom vrhu, koji je u isto 
vrijeme nastao. 


Krenut ćemo dalje prema Ladislavcu, s 
raštrkanim kućama i omanjim dvorom. 


Stari dvor više ne postoji. 


Mjesto je nazvano po kapeli sv. Ladislava, koja se u 
davnini već spominje, a danas je nestala netragom. 
Dvor se spominje kao svojina advokata Andrije Vin- 
kovića. Udajom njegove kćeri prešao je u svojinu Her 
mana Neudorfera i njegovih sinova. Po tradiciji, sa: 
stajali se tu Ilirci nerijetko na dogovore. Tu je na- 
đen i rimski novac, pa se čini vjerojatnim da je 
tuda prolazila rimska cesta mimo Pustoga Lobora 
preko Ivančice. 

Za čas stojimo pred Loborgradom. Vidio 
sam ga još u rukama stare vlastele, Keglevića, ali 
je odavno sve propalo, i dvor, i okolne zgrade i — 
Keglevići! Nu jedna sitna fotografija može nas u 
ono doba prenijeti! Danas je tu sklonište nemoć- 
nika! 


O plemenu Keglevića iz Kegalgrada na Zrmanji 
već je govoreno. Kad je svršio srednji vijek, odoše 
oni iz Starog Lobora u ravnicu, gdje su si kroz sto- 
ljeća izgrađivali sjajne dvore u divnom kraju. Pro- 
čelje fino raščlanjeno, s alatnom na četiri para stu- 
pova, veliko dvorište okruženo je s dvije strane 
arkadama 17. stoljeća, tamo je i zapuštena kapeli- 
ca. Soba sijaset, lijepo dimenzioniranih, nu posve 
praznih, dok nisu ovamo došli — ubogari! U tim 
se sobama odigrao jedan akt tragedije kćeri belgij- 
skoga kralja i Gejze Matačića, tu se stari Oskar 
Keglević ponio bijedno prema svojem posinku! Nu 
i to pada u zaborav...! Dvor je konačni izgled do- 
bio koncem 18. stoljeća: na dimnjacima je zapisana 
god. 1770. i 1776. Za vrijeme kad je Krčelić pisao 
svoje »Annuae« posjedovao je Julije Keglević: Be- 
žanec, Trnovec, Šikad, Lobor, Veleškovec i Topo- 
lovac, dok je Petar — posljednji od te grane — 
imao: Popovec, Kalnik, Gušćerovac, Začretje, Lada- 
nje, Kostanjek i Bistricu. 

Ljetni je dan o podne: žurimo se do mjesta 
Lobora, onoga mjestanca koje je pokojnog Ma- 
toša nekada oduševilo, oduševilo s pravom. Ravna 
je cesta, s obje se strane leluji klasje, a pred nama 
niče Lobor, s veličajnom pozadinom Ivančice, pa 1 
samo se mjesto stavilo pod okrilje njenih izdanaka. 
Ruševine Oštrc-grada simbol su Lobora. Iz daleka 
vidiš tri crkve: župnu, sa šiljatom kapom tornja, 
pa, unutar, kapelu sv. Antuna, otkuda vodi prova- 
lija prema gore do brda na kojem stoji pradavna 
proštenjarska crkva Marije Gorske. Divno položeno 
selo nije se nikako odmetnulo od svijeta, već na 
svakom koraku napreduje, ta tek je nedavno izve- 
den i vodovod! Nemamo tu puno vidjeti od starine. 
Župna je crkva novija građevina, tamo iz god. 1807. 
do 1830, dok je stara stajala, tamo na brijegu iza 
župnoga dvora, gdje je još pok. Sabljar vidio njene 
ruševine. Najbolje je u crkvi glavni oltar, iz god. 
1742, s nekoliko dobrih figura. Vrijedan je komad 
monstranca, srodna onoj u Maču i Maruševcu, a 
ciborij ima u ono doba rijetki hrvatski natpis: »Ovo 
je chiborium s BV Marie pod Ostrecz. anno Do- 

mini 1690.« Kapelu sv. Antuna sagradio je g. 1703. 
Petar Keglević. 

Crkva Marije Gorske gotska je građe- 
vina, koja je u 18. stoljeću preuređena: dozidane 
su pred ulaz dvije nespretne kapele, lađa je svođe- 
na, prigrađena je nalijevo od svetišta sakristija, dok 
je na suprotnoj strani zvonik iz starijih dana. Po- 
strani ulaz u crkvu ima i sada svoj gotski uokvi- 
ren ulaz. U gotski, prilično primitivno nadsvođe- 
nom svetištu stoji vrlo lijep oltar, tipičan za vri- 
jeme svoga postanja u 17. stoljeću: još je renesan- 
sna konstrukcija, ornamenat kasniji. U sredini je 
lik Madone s djetetom, stražaren od sv. Lovre i sv. 
Jurja i dviju svetica; u gornjem katu sveto Trojstvo 
kruni Mariju. Sve u svem čini vrlo lijep dojam, 
kao i sama crkva — opkoljena cinkturom — ma 
gledao je s kojegod strane, a možda je najljepši 
pogled s ruševina Oštrca. 

U svetištu crkve otkrite su zidne slike (apo- 
stoli, proroci, sveci, biblijski prizori, vegeta 
bilni ornamenti), a na lađi izvana je velika 
zidna slika sv Kristofora, i 
Na glavnom je oltaru kasnogotički kip Ma 
done. 

Na Mariji Gorskoj nađeni su ulomci pletene 
ornamentike (11. st.), najsjeverniji primjeri 
pletene skulpture u Hrvatskoj. 

Lit.: Ana Deanović, Gotičke freske u svetištu 
crkve Marije Gorske kraj Lobora, Peristil 12-13, 
Zagreb, 1969-1970. s. 59-78. 

Ne marimo istim putem natrag, pa ćemo po- 
prijekim putem u Martinšćinu, onaj skup 
kućica seljačkih koje se od stoljeća privijaju k ze- 
mljici. Odavna, već u četrnaestom se stoljeću spo- 
minje to mjestance i njegova crkvica, spominje se 
kao župna crkva još u vrijeme dok nije bilo Zlatara. 
Nije težak put do tamo, ali veliko je bilo iznena- 
đenje kad smo našli prastaru gotsku crkvicu, okru- 
ženu sitnim kućercima, valjda još onu koju isprave 
spominju. Sprijeda još gotski toranj, lađa još ta- 
bulatumom pokrita, svetište ima svod gotski, a za- 
vršeno je ravnom stijenom. Na glavnom oltaru na- 
ivni prikaz sv. Martina. Župnik V. Noršić potanko 
je crkvu opisao u Katoličkom listu od g. 1913. Mo- 
žda je to najstarija crkvica u Zagorju, čini se da 
je jednako stara kao ona kapela nedaleko Lobora 

u Petrovoj gori, što je sv. Petru posvećena, a ima 
polukružan završetak. 


U svetištu crkve otkrivene su gotičke zidne 
slike (koje je već Szabo nagovijestio) — apo- 
stoli, sveci, biblijske scene, donator u tada 
suvremenoj nošnji. 
Drveni gotički kip Madone je iz 15. st., a 
brončani romantički križ iz 12. st. 
Lit.: Ana Deanović, Gotičke freske sv. Martina 
u Martinščini (Hrv. Zagorje), Rad JAZU 360, 
Zagreb, 1971. str. 173-185 

A opet se koči u pozadini Oštrc - grad! Nu, 
mora se dalje. Evo nas iz Martinščine doskora pre- 
ko dola i humaka u Juranšćini, mjestu koje 
se također već vrlo rano spominje, jer je tamo 
od davnine crkva posvećena sv. Jurju. A zago- 
netna je to crkva u tom Belcu, koja je sada tek 
kapela. Toranj prostran, građen dijelom od li- 
jepo otesanih kvadra, dijelom od lomljenica, iz- 
nutra pokazuje sigurne znakove romanskoga do: 
ba. Nu izgleda da to i nije bio od iskona toranj 
crkveni, već dio kakove utvrde, a na to upućuje i 
to što se u lađi na sjevernoj strani nalaze dvoja 
zazidana gotska vrata. Ta lađa ima kasni, nespretni 
gotski svod, dok je svetište lijepim svodom pokrito, 
a sačuvalo se i svetohranište u zidu. Oltar je vrlo 
lijepo djelo 17. stoljeća, možda od druguda ovamo 
donesen. 


Crkva sv. Jurja nastajala je postepeno. Ro 
manički je dio nadograđen i upotrebljen za 
zvonik; uza nj je lađa s gotičkim svetištem. 
U crkvi su otkriveni fragmenti zidnih slika 
iz 14., 15. i 17. st. 


Sada je župna crkva u Belcu, nekadaš- 
nja kapela Marije Sniježne, podalje od mjesta. Vi- 
dio sam sijaset crkva i u nas i u tuđini, ali takove 
skladnosti i otmjenosti, toliko remek-djela nisam 
nigdje našao kao u toj divot-crkvi našega Zagorja. 
Kako je tamo nastala, nije sasvim jasno mada po- 
stoji u arhivu Jugoslavenske akademije potanki opis 
te crkve iz god. 1758, dakle iz vremena kad je bila 
netom dogotovljena. Navodno je čudesna pojava 
potaknula grofinju Elizabetu Keglević, udovicu Jurja 
Erdčda, te je sagradila na tom i danas odalekom 
mjestu, kapelu oko g. 1677. A kako je bila ta kapela 
slabo građena, poče župnik Lad, Horvat zidati novu 
crkvu, a velika proštenja potaknuše župnika Pavla 

Kuneka da nastavi izgradnju, pa je ona u bitnom 
već god. 1742. bila dovršena. Vizitator te godine 
spominje crkvu, govoreći da je najviše učinjeno za- 
slugom Adama Njašića, protonotara koji inače nije 
najbolju uspomenu ostavio. Nu onaj opis u Akade- 
miji ne zna o Najšiću ništa, te ga i ne spominje. 
I doista se u gradnji te naše najljepše crkve vidi 
da je ona pregradnja a ne novogradnja, dok je isto- 
vremena crkva na Trškom vrhu posvemašnja novo- 
gradnja. Nu ne treba ovdje te znakove iznositi, da- 
staje već i pogled na vrlo čednu vanjštinu, pa po- 
gled u preraskošnu nutrinju da se to zapazi. 


Kroz rešetku na ulazu spazih prvi put unutra- 
njost, pa sam bio zapanjen nad tim najljepšim spo- 
menikom cijeloga našega Hrvatskoga zagorja. Pet 
oltara, propovjedaonica, pjevalište, sve urešeno bez- 
brojnim figurama, a sve gotovo remek-djelo prve 
vrste. Glavni oltar, dar podbana Nikole Bedekovića 
i žene mu Rozalije Somogy, iz god. 1743, ispunja 
cijelu pozadinu svetišta. Gore krasno komponirano 
sv. Trojstvo, svaka figura individualno izrađena, u 
sredini lik Marijin, okružen od barokno odjevena 
sv. tri kralja, kojima se pridružio sv. Stjepan. Dva 
atlanta nose to veliko djelo, a dva anđela pružaju 
grbove donatora, podbana N. Bedekovića i njegove 
žene Helene Somogy.* 


Nu šta je i taj oltar prema ona dva u lađi, koji 
su podjednako komponirani. Nigdje tu nema oko- 
mite linije, sve je voluta, a sve neobično cjelovito. 
Lijevi je oltar dar prvoga i posljednjega grofa Iva- 
na Fr. Čikulina( +1746.), pa se njegov grb nalazi 
na vršku, gdje se nalazi dijete Isus s kuglom u ruci, 


* Gospođa Helena Rosalija Somogy, udata: Lepossi, 
Gotthal, Bedeković i Habijanecz ( # 7. III. 1760.). 


Prva, koja je stvorila zakladu za kmetove kad bi do- 
šla glad, bila je gore spomenuta Rozalija Helena Somogy, 
koja se četiri puta udavala. Krčelić je po svom običajnom 
načinu sav njen život ocrtao. Njen grb, grif stupa na tri 
brežuljka, nalazi se na oltaru divot-crkve u Belcu uz grb 
podbana donatora Balt. Bedekovića. 

.. S prvim je mužem imala nekoliko kćeri, ali ti Lepos- 
sijevi živjeli su u desperatnim prilikama. Nu, bogati Ga- 
brijel Gotal, koji je imao iscrpljenu staru ženu, sklopi 
ugovor s Reginom Rauchovom, uz pismeni pristanak svoje 
ostarjele žene, da će s Reginom kćeri Sigismunda Raucha, 
živjeti kao muž i žena, pa je Regini podao para, sagradio 
kuću itd. Nu kad je njegova žena umrla, oženi se starac 
ne s Reginom, već s Rozalijom Helenom Lepossi, a Regina 

a pod njim se nagiblje Marija nad sv. Josipom, sve 
okruženo oblacima i brojnim anđeoskim figurama, 
dok na rubu volute sjedi dolje mirni Matej apoštol, 
a nasuprot njemu nemirni Ivan. Sasvim je tako iz- 
rađen i suprotni oltar sv. Barbare, a na volutama 
su apoštoli sv. Luka i sv. Marko (kojeg je sada ne- 
stalo!). Taj je oltar dar Nikole Vojkovića, podžu- 
pana zagrebačkoga, pa je i njegov grb na vršku. 
Ovakove radove uzalud ćeš kod nas još drugdje 
tražiti. 

Prema ovim oltarima daleko su manje vrijedni 
oni u pobočnim kapelama, mada su i oni prava 
remek-djela. U jednoj je oltar sv. čisla, dar kaloč- 
koga nadbiskupa Gabrijela Patačića (koji se osje- 
ćao Madžarom, mada je pripadao obitelji Patači- 
ća!), dok je drugi, sv. Stjepana, dar već spomenu- 
toga biskupa Stjepana Pucza, posljednjega člana 
gotalovske familije, koji je, po napisu, i crkvu i ol- 
tar posvetio 12. kolovoza g. 1759. 


Sva je umjetnost bujnoga baroka skupljena i 
u divot-prodikaonici, darovanoj od Ignacija Bede- 
kovića de Kumur. Na pokrovu daje Bog Mojsiju 
10 zapovijedi, a do njih stoji Aron i Jozua, za leđi- 
ma propovjednika nose Kaleb i Jozua ogromni 
grozd, a na donjem je dijelu prikazan u sredini, 
dijelom statuarno, dijelom u relijefu, ples Židova 
oko zlatnoga teleta, pa žrtva Noemova i san Jako- 
bov, a divne figure proroka Jeremije i Izazije sjede 
postrance. 


Konačno je tu zaslon pjevališta, bogato urešen 
figurama anđela, Adama, Eve i Marije, izvrsnim ki- 
povima u bogatoj girlandi. U sredini je grb fami- 
lije Vojković-Vojkffy. 


se morala zadovoljiti s onim što je prije dobila od njega. 
Nu taj drugi brak nije trajao dulje od godinu dana, pa je 
Helena dobila golem imetak: 200.000 for. gotovine, Gota- 
lovac, Jalžabet (Szent Erzsebet), Granje, Martijanec, Hra- 
stovljan, Novakovec. Onda se udala za Baltazara Bedeko- 
vića, koji je kupio svojim novcem za svoje sinove Gota- 
lovec, Granje, Jalžabet, a drugo pripade Patačićima, dok 
je Novakovec kupio Janković. Prije no je Bedeković uve- 
den u posjede, umre. Njegov stariji sin uzeo je za ženu 
Anu, kćer Lepossijevke, a i drugi su sinovi imali vjenčati 
druge sestre: Tereziju i Juditu. Nu stara Helena Rozalija 
htjede sada onaj kup dobara prikazati kao hipoteku, a ne 
kao kup! Tim su Bedekovići bili ozlojeđeni, pa Bedeko- 
vićev sin Antun otkloni Tereziju Lepoša, te se ona udade 
za Gjuru Petkovića. Drugi se sin Bedekovićev utopio. Ovaj 
Petković je kupio kuću od Josipa Patačića u Varaždinu, 

Ali odlična je i slikarija crkve, koja je, na ža- 
lost, donekle izbledjela, a dok vizitator spominje 
da je ponuku za slikanje dao Adam Najšić, opet to 
prešućuje opis, veleći da su pavlinski generali po- 
slali Ivana Rangera, najslavnijega slikara baroka, 
pavlina, da crkvu oslika, što je po napisu učinjeno 
od g. 1740. dalje. To je vanredno bujna fina slika- 
rija, pravi barok, koji nastoji slikanjem povećati 
prostornost: tu slika balkone, lođe, daleke vidike. 
A sve začinjava izvanredno finim ornamentom u 
onim značajnim bojama baroka, Velike plohe ispu- 
nja velikim prikazima, koje okružuje manjima u 
formi medaljona. Tako je na stropu svetišta nasli- 
kan prizor kako Sv. Trojstvo kruni Mariju, a na- 
sred svoda u lađi prikaz je čuda kako se Esquilin 
usred ljeta pokrio snijegom, a rimski patricij Ivan 
kleči sa ženom pred Bogorodicom, koja se je po- 
javila nad sniježnim brdom. Više je no vjerojatna 
tradicija da je tu prikazan lik Adama Najšića i nje- 
gove žene, kojeg tako brižno onaj lijepi opis u ar- 
hivu prešućuje. Uokolo su scene iz Sv. pisma, u 
kapeli Ružarije brojni anđeli, među oblacima, a nad 
oltarom sv. Stjepana nalazi se prizor kamenovanja 
mučenika, prizor koji je i te kako pristajao tom 
baroknom majstoru, koji je znao doista majstorski 
dosje uzbudljive scene, pune pokreta i života, 

ako smo već vidjeli i u crkvi u Lepoglavi, gdje je 
na stijenama prikazao gonjenje trgovaca iz hrama 
i Isusa među učenicima. Svečano je oslikana i sa- 
kristija, a te simboličke figure tumači već spome- 
nuta deskripcija. 


Kad bi hijeli tu slikariju, pa i cijelu crkvu i 
njenu opremu ,sravniti s onom na Trškom vrhu, 
koja je nekako u isto vrijeme nastala, moramo pri- 


Trg Slobode br. 1., u g. 1758., a A. Wissert drži da su oni 
tu poslije 1768. sagradili novu kuću, koja je još g. 1812. 
bila zabilježena kao »domus Petkovichiana«. Tu je kasnije 
kupio Tomasi, pa su portal s grbom Petkovićevim odstra- 
nili u novije vrijeme, ali je fotografija sačuvana, (»Spo- 
menica varaždnskog muzeja«, str. 48.) 

: Tada već ostarjela: Helenna Somogy itd. uze četvrtog 
muža, Ivana Habijanca, kapetana, kojem je kupila potpu- 
kovničku čast. Nu kad je svoju darovnicu opozvala, po- 
bježe: Habijanec u logor od babe, pa je, rasrđen, oblati 
pošteno. Treća je kći postala žena Fr. Grossicha (Judita). 
G. 1757. zove g. abaša Krčelića da joj sastavi oporuku, 
razdijeli »stečeni« imetak, pa za svoje kmetove u Granju, 
Gotalovcu i Jalžabetu osnuje zakladu od 3000 for. da do- 
biju kamate u slučaju nevolje. 

znati da je crkva u Belcu daleko nadmašila ne samo 
tu spomenutu na Trškom vrhu već sve crkve i pri- 
jašnjega i kasnijega doba, pa ne samo u našem 
Hrvatskom zagorju. 

Ne kanim nizati prikaze crkvenoga posuđa, do 
u iznimnim slučajevima, a takov izvanredan slučaj 
jest stvaranje belečke monstrance. Tu je sav sjaj 

aroka sjedinjen: 150 loti srebra, urešena s 50 ru- 
bina, 10 smaragda, 15 ametista, 4 biacinta, 2 geme 
i 12 granata, sve darovi Podi skota župana Ni- 
kole Bedekovića i zagrebačkoga kanonika Nikole 
Terihaja, vrlo velikog dobrotvora crkva, pa je on 
dao i sredstva za izvedbu monstrance, kojoj u nas 
nema premca. Zato i jest valjda na njoj upisano 
samo njegovo ime i godina postanja: 1755. 

Tako smo upoznali tri prošteništa: Trški vrh, 
Mariju Gorsku kod Lobora i Belec. Nu svi opisi, 
pa bili i te kako jasni i pregledni, sve fotografije 
nisu dostatne da prikažu silan dojam te crkve, koju 
nije na sreću nitko »restaurirao«, do Frana Cesarca, 
župnika i pjesnika, pravog prijatelja svoga stada i 
svoga naroda. i H 

Nedaleko je mjesto Batina, koje se spo- 
minje vrlo rano, a već je 1430. dobilo sajmove. Ka- 
snije se mijenjaju gospodari (v.: Laszowski »Pro- 
svjeta«, 1912., 330.) zapravo su tu dva dobarca: 
Donja Batina, sada u posjedu Jelačića, i Gornja, 
svojina Kallaya. Starih kurija nema tu više. Tu u 
Batini otkriveni su nedavno temelji rimske zgrade 
i nešto novca. 


Posjed Belec, s novijim dvorom, pripao je 
nakon obitelji Jurenić plemićima Rukavina, a gene- 
ral je Gjuro Rukavina sagradio dvor g. 1800. Unuk 
mu je bio poznati političar Gjuro Rukavina, koji je 
prešao na posjed Maretić, dok je sada vlasnikom 
dvora sin mu Amon Rukavina. 

U dvoru Belec sada je smještena škola. 
U kuriji Jelačić ima starijeg inventara (por- 
treti). 

Najzanimljiviji je svakako tamo dvor Ščrbi 
nec, nedaleko Batine. To je doista prastari dvor, 
građen od kamena, često pregrađivan, sačuvao je 
dapače i gotske dovratnike, pa kamene, zazidane 
stube, a u gornjim dijelovima nalaze se strijelnice. 
Nu navode tradicije da je to bilo tobože sijelo tem- 
plara ne potvrđuje nikakov dokumenat. Posjed Ščr- 

binec bio je u rukama raznih gospodara, a bilo je 
više posjeda istoga imena nablizu. Nu glavni je po- 
sjed bio u rukama familije Bužanić, kojoj ga je 
kralj Matija darovao g. 1461. Poslije dođe posjed 
u ruke Šaulovečkih Kiša, pa poslije smrti Gabora 
i Vuka u rukama je sinova Vuka Kiša, odvjetnika 
i nar. zastupnika, nezaboravne uspomene! K tom 
je posjedu spadao Ratkovec, koji su kasnije 
ženidbom stekli Kišovi, a udajom su ga preuzeli 
Jelačići, pa je tu živio do smrti ( + 1898.) Kazimir 
Jelačić, a potom je posjed rasprodan, dok prijatna 
kurijica postoji i danas. Kazimir Jelačić (»Kazica«) 
bio je znatna ličnost svoga vremena, koji je u du- 
gom svom životu svašta doživio i proživio (1818. 
—1898.). Bio je članom hrvatskoga sabora od g. 
1848, pa kasnije od 1861. dalje, a službovao je sve 
do g. 1875, kad se uprava preuredila. Uvijek je bio 
s narodom, a uz to prava vedra zagorska duša, ko- 
jeg se starija generacija još dobro i rado sjeća, 


Tik pod Ivančicom evo nam _ Zajezde, lije- 
pog mjestanca s dvorom, nedaleko već spomenutog 
Melengrada, koji i jest iskonski burg, a pod njim 
se tek kasnije razvio dvor Zajezda. Ali mir koji je 
tamo vladao još pred kojih trideset godina pore- 
mećen je i tu, i tuda plazi željeznica do rudokopa 
ugljena. Na brežuljku diže se starinska župna cr- 
kva, građena u doba kasne gotike, na što upućuju 
gotski rezovi ulaza i trijumfalnog luka. Malo je ne- 
obično da se svetište ne sužuje na obje strane, već 
se južna strana nastavlja izravno u stijeni lađe. Već 
se je rano osjećala stiješnjenost, pa su sagradili 
atrij, ne rušeći ništa, te tu smjestili dva oltara. Ne- 
kada je lađa bila pokrivena drvenim stropom, ta- 
bulatum pictum, pa je bila oslikana, kasnije je nad» 
svođena, pa se je nad svodom sačuvalo nešto od 
slikarije na stijeni: Marija, zaštitnica naroda. Slika- 
rija potječe tamo iz kraja 15. ili početka 16. sto- 
ljeća. Možda će se jednom naći zgoda da se i u 
svetištu crkve sv. Martina u Martinšćini odbije onaj 
veliki broj kasnijih premazivanja, pa će se doći i 
tamo do starinske slikarije stijena, koje smo mje- 
stimice već zapazili, a zanimljivo je i to da se je 
tamo našlo i latinskih zapisa: »Hic eram ego Io- 
han...«. To bi uglavnom bili ostaci slikarstva pro- 
šlosti: Krapina, Zajezda, Martinšćina, donekle i Za- 
čretje. 

Svetište je crkve u Zajezdi svođeno gotski, re- 
bra počivaju na konzolama, kasnogotskih oblika, 

od kojih je svaka drukčija. U sakristiju vode got-| 
ski zaokvirena vrata, poput onih u Hraščini. Izvana 
podupiru svetište tri otpornjaka. Gotskih prozornih 
okvira nema više. Na desnoj strani lađe prizidali 
su Patačići posve baroknu kapelu sebi kao grob- 
nicu. 

Osobito je lijep zvonik, pravi jedri široki zvo- 
nik, 740 cm širok, a oko 21 m visok (do šiljate 
kape!). Sve je tu jaki zid ,tek neznatni otvori ga 
prekidaju, a samo su najviši prozori dvogubi — 
opet ne preveliki. Onaj prozor prema jugu urešen 
je okvirom stiliziranova trnja, a na ploči nad tim 
ispisano je GCAd M535. (1535.). Pod tom je plo- 
čom još grbu slična ploča s klesarskim znakom. 
Od crkvene svojine treba spomenuti vanredno mi- 
sno ruho, napose dvije kazule, dar biskupa Pucza, 
čiji je grb i sada na kazulama. Pucz je bio posljed- 
nji član Gotalovaca, koji su imali i udjel kolature 
te župe. 

Značajno je da je nad ulazom u sakristiju gro- 
bna ploča Baltazaru Patačiću, s latinskim natpisom: 
»generosi Balthasaris Filii Petri, Filii Nicolai«, koji 
je umro god. 1616. Njegova žena postavila je već 
hrvatski natpis sebi, do njegovoga: »Margareta Ba- 
bonožić bila je žena Boltisara Patačića, i ona je 
njega do smrti pravedno žalovala«. 

Patačići su bili ogromna familija u neko- 
liko grana, a bilo je među njima dosta vrlo važnih 
i uglednih članova. Vidjet ćemo da je ta familija 
kročila s vremenom. Na žalost nije bilo dopušteno 
našem historičaru V. Klaiću da ispuni svoje obeća- 
nje, dano još god. 1911, da napiše povijest toga 
roda, pa tako nemamo do danas cjelovitoga prikaza 
roda Patačića. Najvažniji je prilog toj genealogiji. 
podao dr. Matasović u Nar. starini, sv. 24, str. 409: 
»Prilog genealogiji Patačića«. Istina, u sveučilišnoj 
se knjižnici u Zagrebu čuva kodeks toga roda iz 
god. 1740, pod naslovom »Status familiae Patačić«, 
(sign. S. M. 33. D. 1.), ali, mada je vrlo lijepo pisan 
i opremljen silesijom slika dvoraca i posjeda te fa- 
milije (koji na žalost ne odgovaraju gotovo nikada 
istini) te čuva mnogo važnih podataka, ipak nije 
potpun. Već sam sastavljač toga kodeksa nije pravo 
znao otkuda taj rod potječe, kako se zvao začetni 
familije (Bartol ili Nikola?). Tek je nagađanje da 
su došli ili iz požeške županije ili iz Bosne, ta bila 
je onda moda da se plemstvo prikazuje kao sastav- 
ni dio bosanskoga kraljevstva. To se zbilo navodno 

oko g. 1400. Svakako nalazimo Patačiće najprije u 
Ugarskoj, gdje već u XVI stoljeću imaju posjede 
i primaju predikat »de Zarand«. Tekar g. 1520. do- 
lazi sin Stjepana Horvata Patačića de Zarand 
imenom Nikola u Hrvatsku, ženi se s Katarinom 
Herkffy i dobiva s njom »Mellen aliter Zajezda«, 


pa su tako Patačići uvedeni faktički u posjed g. 


1555, a pomalo se stekli goleme posjede ne samo 
u varaždinskoj županiji već i diljem Hrvatske. Sa- 
mo djelomičan popis njihovih imanja spominje ove 
posjede: Vidovec, sv. Ilija, Beretinec, Orehovica, 
Marčinkovo, Demerje, Kaštel, Lović, Slavetić?, Vi- 
nica, Bračak, Hum, Grdence, Stručljevo, Zleč (in 
districtu Spičkovina), Završje i Kebel (po izumrću 
Adama Špičko), Gorica (od Keglevića), Jurketinec, 
Trnovec, Bežanec, Šikad, dio Bisaga, dio Bistrice, 
Grana, a g. 1710. Vrbovec i Rakovec. Nadalje: Ma- 
ruševec, Budislavec, pa kuće u Varaždinu i Zagrebu 
(tobožnji cistercitski samostan na Dolcu!), pa još 
manji posjedi u Hrvatskoj i znatniji u Štajeru. Do- 
bili su potvrdu plemstva g. 1608, a Baltazar po- 
staje g. 1706. barunom, dok su njegovi sinovi, a 
kasnije i drugi članovi familije, grofovi (1735.). Mi 
ćemo se na raznim mjestima s Patačićima još sa- 
stajati. 

Bili su pomagači crkva: kapele u Zajezdi, Re- 
metincu, Lepoglavi djela su Patačića, a i bivšu ka- 
pelu uz crkvu u Remetama sagradila je žena Ivana 
Ručića, rođena Patačić. Bilo je među njima vojni- 
ka: Petar pade kod Sigeta, tri su člana bila koman- 
danti u Letovaniću, Glini i Tovunju, Ladislav se 
bori s Leslijem protiv Turaka. Stjepan (r. 1576.) 
bio je protonotar, oženjen s Barbarom Beković (na 
njegovu dvoru Krkancu još je i sada natpis njegov), 
u Lepoglavi je isklesan kip Ladislava, borca protiv 
Turaka, a spomenik mu je postavila žena, Barbara 
Vragović, u Patačićevoj kapeli lepoglavskoj g. 1710. 
Gjuro, sin Nikole i brat Baltazara, prvog baruna, 
bio je biskup bosanski ( + 1716.). Najpoznatiji je 
i danas Baltazar III, rođen g. 1663, pouzda- 
nik dvora, veliki župan virovitički, postao vlasnik 
Rakovca i Vrbovca i prvi barun. Graditelj grobne 
kapele u Remetincu, veseljak, osnivač društva »Pin- 
te«, ali i pisac ljetopisa (što ga je dijelom izdao 
Kukuljević, a dijelom Laszowski) od g. 1687. do 
1690. Umro je g. 1719. 


Od njegovih sinova s Terezom Gereczi zanima- 
ju nas Aleksandar (rođ. 1697, umro 1747.), 

kao neobično darovit pravnik; vrlo uvažen čovjek 
na dvoru. Drugi je bio Hermann Gabrijel 
(1698.—1745.), koji se kao teolog istaknuo pred pa- 
pom Inocentom XIII, a već je god. 1733. bio nad- 
biskup kaločki. Podignuo je oltare u Varaždinu i 
oltar sv. Ružarije u Belcu, pa je prvi postao gro- 
fom. Umro je mlad, sa 47 godina. Treći je sin Lu- 
dovik (1699.—1766.), virovitički veliki župan, po- 
božan čovjek ,koji je g. 1747. sagradio kapelu u Za- 
jezdi. Žena mu je također od roda Patačića, Suza- 
na, a njihov sin Ivan, oženjen s Eleonorom 
Rindsmaul, otac je Patačića Bartola (1766.— 
1817.), koji je bio oženjen također s Patačićkom, 
Eleonorom (1770.—1834.), posljednjim članom 
roda. Time završuju Patačići. Baltazarova druga 
dva sina rano su pomrla, a tri kćeri sve su postale 
opatice. 

Još valja spomenuti Adama Patačića 
(1717—1784), sina Nikole IV i Pudencijane Pata- ' 
čić, vanredno darovita čovjeka, i se također vi- 
nuo dosta rano do časti biskupa velikovaradinskoga 
i domala i do kaločkoga nadbiskupa, nu dok je 
Gabrijel bio naskroz Madžar, Adam se osjećao Hr- 
vatom i izdao svoju opsežnu disertaciju g. 1735. kao 
»Croata Carolstadiensis«. Za biskupovanja u Vel. 
Varadinu uzdržavao je veliku kapelu, a ostavio je 
i pjesničku baštinu i započeti hrvatski rječnik. 

Zanimljiv je barun Franjo Patačić, sin 
Štefana VI. (1691.—1747.), unuk Ladislava I i 
praunuk Nikole III. Žena mu je Katarina Keglević, 
pa je s njom dobio Kalnik, Guščerovec, Popovec. 
Živio je u ono vrijeme u Varaždinu kad je Varaž 
din bio glavni grad Hrvatske, tu je sazidao g. 1764. 
onu lijepu kuću do bivše županije na uglu, do da- 
nas najljepšu u Varaždinu, pa je kanio Varaždinu 
sagraditi i kazalište, ali nije više bilo para! Žena 
mu je rodila osmero djece, te je pomno bilježila 
u molitvenik svaki porod i svaku smrt. Od sve te 
djece ostalo je samo dvoje na životu: sin Fri drik 
ikći Eleonora, s kojima se definitivno svrša- 
va cijela porodica. Eleonora postade ženom Barto- 
la, posljednjega te loze, a taj je Bartol pred smrt 
zaključio prodati svoje imanje, pa stvoriti zakladu 
za podupiranje kmetova u nevolji. To je izvela že- 
na mu Eleonora, pa su po njenoj oporučnoj odredbi 
konačno g. 1860. prodana dobra Vidovec (Karlu 
grofu Erd&du), Kalnik i Guščerovec (Metelu Ože- 
goviću), palaču na Strossmayerovom trgu kupio je 

grad Varaždin (tu je kuću gradila familija Erd&dy, 
a Patačići su je prekupili), dok je onu Franjinu 
građevinu od g. 1764. kupio trgovac Kirović. Tako 
je nastala velika zaklada, od koje su doista opetov- 
no potpomagani seljaci onih općina. A sličnu zakla- 
du već je g. 1758. osnovala Rozalija Somogy. Eleo- 
nora Patačić bila je s pravom prva predsjednica 
Dobrotvornoga društva u Varaždinu, koje se zvalo 
»Varaždinska dobročinstva složnost«, pa je već g. 
1830. imalo potvrđena pravila. Njenim nastojanjem 
dobila je akademska knjižnica u Zagrebu mnogo 
djela iz velike knjižnice Patačića. 

-O tom za Hrvatsku tako važnom rodu moralo 
se reći nešto više, jer će proći još vremena dok se 
napiše monografija o njima, a velikim su dijelom 
zavrijedili da ne utonu u zaborav, pa da se ne pam- 
ti kao najbitnije osnivanje »Pinte«! 


Dvor je u Zajezdi vrlo jednostavna građevina 
s dva krila, ne spada među najveće dvorove zagor- 
ske, a prešao je u ruke obitelj Kanotay, pa po že- 
nidbi u ruke Vilima grofa Oršića, od kojeg je dvor 
i posjed otkupio g. 1872. Mirko pl. Halper, za sina 
Vladimira, sada već također pokojnika (v. Beloše- 
vić: Varaždinska županija, str. 78.). 
U dvorcu je zavod za rehabilitaciju ženske 
omladine. 


. Spustimo se prema glavnoj pruzi do Budin. 
ščine, nekada posjeda Ivana baruna Zak- 
mardija de Diankovec,, glasovitoga pro- 
tonotara (r. 1600., umro g. 1667.), koji je dao na- 
činiti škrinju privilegija kraljevstva Hrvatske i Sla- 
vonije kao začetak arhiva, koja se i danas tamo 
nalazi. Istina, bili su rodom Madžari, ali postali 
iskreni domoljubi hrvatski, napose je Ivan Podupi- 
rao hrvatske pavline, obnovio samostan njihov u 
Križevcima (Dijankovec se nalazi u blizini Križe- 
vaca), podigao novi hrvatski pavlinski samostan u 
Ulimju, na tlu današnje Slovenije, gdje je sagradio 
novu crkvu i dao je urediti; tu mu je pokopana i 
žena. Još i sada postoji to djelo, pa uvijek moram 
žaliti da je Josip II učinio tu glupost da je baš 
najvrednije redove ukinuo... Htio je Zakmardy u 
svom Varaždinu podići i sjemenište, pa je već i 
zgrada bila gotova, ali do sjemeništa nije došlo. 
Njegova lijepa slika visi danas u varaždinskom mu- 
zeju. Ženidbom prijeđe Budinščina u ruke familije 
Horvath, a kad je posljednji član Petar, potpred- 

sjednik hrv. sabora, umro, rasprodano je dobro. 
U blizini nalazi se prastara kapela Sv. Križa, 
koja je sadašnji svoj oblik dobila u doba baroka: 
ulaz kroz zvonik, cijela nutrašnjost jedna prosto- 
rija, apsida polukružna, glavni oltar skladno djelo 
17. stoljeća (darovala ga Eva Peth& de Gersse, žena 
Franje Vytheeza, g. 1668.). Nu najzanimljivija je 
prodikaonica, postavljena uz pobočni oltar, učinje- 
na iz jednoga komada kamena, s ornamentima re- 
nesansnim, koja se spominje već u viziti iz g. 1667. 


Propovjedaonica starog tipa zidana je i op- 
točena kamenim pločama, ukrašenim arha- 
ičnim ornamentima. 

Kurija je u privatnom posjedu. 

Lit.: Doris Baričević, Kamene propovjedaonice 
17. stoljeća u gjeeronopaoi Hrvatskoj. Rado- 
vi arhiva JAZU, Zagreb 1972., str. 87-107. 

Od postaje Hraščina-Trgovište dolazi se do pra- 
staroga mjesta Hraščine, gdje je negda posto- 
jala plemenska župa »de Hrosno«. Župna je crkva 
u jezgri gotska građevina, ali ju je barok sasvim 
predjelao, prikrivši sav gotizam, koliko se dalo. Got- 
ski ulaz u sakristiju, s dubokim rezom, posve je 
srodan s onim ulazom u sakristiju u crkvi u Za 
jezdi. Crkva je oslikana, na svodu lađe je Sv. Troj- 
stvo s četiri crkvena oca, a u svetištu sv. Nikola sa 
četiri evanđelista. Radovi dobroga majstora, možda 
baš samoga Ivana Rangera, sada dobro popravlje- 
ni, pa crkva podaje vrlo lijep izgled. K ovoj crkvi 
spada omanja lijepa kapela u Trgovišću, iz početka 
18. stolj., i kapelica sv. Benka u Kraljevčanima. 

Pred crkvom u Hraščini je kip sv. Ane, nasađen 
na jedan rimski nadgrobni kamen s dva oštećena 
lika. Ženski pokazuje rimsku provincijsku nošnju, 
ali daleko zaostaje za onim rimskim spomenikom 
što je iskopan u Loboru još god. 1857., koji se da- 
nas nalazi u Arehološkom ore i u Zagrebu, a pri- 
kazuje majku s dva sina vojnika, 

Mjesto je poznato i zbog velikog meteora koji 
je u 18. stolj. tu pao, pa se nalazi u nekadašnjem 
carskom muzeju u Beču. 

Dolinom Krapine stere se nekoliko dvoraca biv- 
ših posjeda, koji dakako danas više ne postoje ili 
tek veoma smanjeni, ali su spomena vrijedni zbog 
nekadašnjih vlasnika. M a re ti ć, negda dio posjeda 
Belečkoga, HusinecGornjiiDonji,Pešče- 
no s vrlo lijepim dvorom, gdje je neko vrijeme živio 

barun Dragojlo Kušlan, Turnišče Donje, svoji- 
na familije Šandor Gyalla, od koje je potekla mati 
našeg Šandora Đalskog, koji je svoje pjesničko ime 
uzeo u počast svojoj materi. Kasnije pripade to do- 
bro Halperovim. Dvor je bio dolje zidan, a u gor- 
njem dijelu drven. Turnišče Gornje pripada- 
lo je obitelji Horvat, iz kojeg je roda bio Levin Hor- 
vat, poznat poznavač starina, koji je sastavio ogrom- 
nu genealošku skicu svoje familije i svih povezanih 
familija, gotovo cijelog Zagorja. Veleškovec je 
bio dio posjeda Loborskog, a Grančari, s jedno- 
stavnom kurijom, nekada svojina Bužanića, pa Kiša 
itd. ' 

Novija ladanjska zgrada Maretić s voćnjakom 

u privatnom je posjedu. 

Kurija Gornji Husinec više ne postoji. 

Kurija Donji Husinec u vrlo ruševnom sta- 

nju. 

Kurija Peščeno je u privatnom posjedu. 

Donje Turnišće — kurija zapuštena, u pri 

vatnom posjedu. . 

Kurija Gornje Turnišće više ne postoji. 

Kurija Veleškovec više ne postoji. 

Skladna drvena kurija Grančari u privatnom 

je posjedu. 

Prošli smo tako kotareve Klanjec, Pregradu, 
Krapinu i Zlatar, dakle ono što se baš zove Zagorje, 
Donje i Gornje. Tu smo se sastali s nebrojenim fa- 
milijama i ljudima koji su bili važni u našoj histo- 
riji, vidjeli smo toliko toga što su nam minule ge- 
neracije ostavile, našli smo mnogo toga što je vri- 
jedno da se sačuva i dalje, koliko se uopće mogu 
djela ljudskih ruku sačuvati, jer sve što je u vre- 
menu nastalo, mora i u vremenu proći, kao što su 
i tako veliki rodovi izginuli, mada su im sredstva 
uzdržanja za daleko vrijeme stajala na raspolaga- 
nju, po zakonima koje tek dijelom naslućujemo, a 
ni danas sasvim ne poznajemo! Plemstvo je ovih 
strana bilo rasadnik zapadne kulture, koja nam je 
posve pristajala i pristaje jo ši danas, ali i građan- 
stvo dalo si je svjedodžbu da je bilo kadro stvarati 

i stvoriti. Nepravedno bi bilo prešutjeti i kmetove, 
ta da njih nije bilo, ne bi se sve to ni moglo izvesti, 
a opet se zapaža da su još i danas seljaci, slobodni 
na svojoj grudi, baš tamo najbolji gospodari gdje su 
naučil od svojih vrijednih gospodara naprednom 
radu, onih gospodara koje su oni, kao vječiti pravi 
vlasnici zemlje, naslijedili... 

Spomenik Matiji Gupcu, rad Antuna Augustinčića 

Spomenik seljačkoj buni, rad Antuna Augustinčića 


Gorica, dvorac 

kod Cvetlina 


Sv. Vid kod Taborskog 


Pregrada 


o 


Lobor sa Marijom 

Krapinske Toplice, 
stari dio 

Varaždin, spomenik 
Vatroslavu Jagiću 


Varaždin, groblje 


S ONU STRANU IVANČICE, BIJELI 
FRATRI 


Spušta se lagano sumrak, a kola lete preko Za- 
čretja, mimo prekrasne kapele sv. Magdalene kod 
Veterničkog Kuzminca, pa se veru blizu pavlinske 
Veternice prema Ivančici do Golubovca gdje se 
smjestio potok Očura, koji dijeli Strahinčicu od 
Ivančice, spustimo u Lepoglavu, stari centar 
pavlinskoga reda, davni svjedok velikoga kulturnoga 
nastojanja toga reda. Već je jači sumrak pao, ali 
jasno vidiš još konture toga prelijepoga kraja, tako 
uz Ivančicu, gdje se bregovi i brežuljci malo odma- 
kli i puknulo široko polje u kojem se vijuga Bed- 
nja sa svojima pritočićima. Skrećemo mimo neka- 
dašnjega samostana, pa se u duši stvara veličajna 
slika bijelih fratara kako okupljeni oko svoga pri- 
ora drže svijeće i pale sve obveznice hrvatskoga na- 
roda da ne padnu u ruke njihova zatornika, koji je 
onako besmisleno dao uništiti baš taj red, koji si je 
stekao vječite zasluge i za znanost i za umjetnost 
i za napredno gospodarstvo, kako do dana današ- 
njega govore svjedoci njihova rada... Da, mada is- 
prva to i nije bio hrvatski red, postao je naskroz 
hrvatski, i baš su lepoglavski fratri uspjeli da je 
stvorena posebna hrvatska provincija, odijeljena od 
madžarske, koja je zapravo pramajka cijeloga roda 
bila, a k hrvatskoj su provinciji priklonjeni i međi- 
murski kloštri. Taj se rod rodio u blizini Pečuha, 
u Meček-gorju, u kraju koji je nekada bio sigurno 
slavenski, kako to pokazuje i sam naziv »Pecs«, tj. 
»pet«, poradi petero crkva tamo, današnji »Fiinf- 
kirchen«, pa je pravo da je sada opet baš tamo na- 
stao taj red. Ponovno, evo u današnje krvavo vri- 
jeme, vidiš opet tamo u Pečuhu bijele fratre kako 
u znoju lica svojim rukama obrađuju zemlju...! 


A u onaj se tren pred nama pretvorila besmrt- 
na pjesma Augusta Šenoe u jasno vidljiv doživljaj, 
kao da slušamo ozbiljne glase davno zamrlih pje- 
vača: »De profundis clamavi ad Te Domine!«. 


Možda je slučaj htio da je baš tamo nastao taj 
veličanstveni samostan, pa baš na tom je mjestu, 
evo do danas, ostalo okajavanje, a to je bio uzrok 

nastajanja samostana. Knezovi su Celjski bili na- 
silnici, otimači, vječni kavgaši, pa su baš oni za spas 
duša svojih porušili grad Lepoglavu, koji je stajao 
tamo na onoj strateški važnoj točki na Gorici, tik 
do Lepoglave, gdje je danas kapela sv. Ivana i gdje 
se do nedavna zapažali tragovi nekakva nestaloga 
zdanja, a od toga kamenja dadoše sagraditi crkvu 
Jepoglavsku. Tako mnije i tradicija, jer nigdje nije 
ništa zapisano o godini osnutka samostana, tek je 
Kronika Celjska zabilježila napred rečeno. Pavlini 
su smatrali godinu 1400. godinom postanka svoga 
samostana, a jamačno se nisu mnogo prevarili. 


Već je rano iza osnutka bilo pavlinskih samo- 
stana u raznim stranama Hrvatske i Slavonije: prvi 
je prije lepoglavskog bio u Dubici, gdje mu sada 
nema traga, drugi u Remetama kod Zagreba, treći 
pod Garićem — danas puke ruševine, četvrti u Bu- 
kovici, peti u Slavskom polju, šesti u Udbini (»in 
Turan«), sedmi u Strezi (ostalo je ime »Pavlin-Klo- 
štar«!), osmi u Čakovcu, deveti je lepoglavski, deseti 
onaj u Kamenskom, jedanaestog je g. 1412. osnovao 
Benedikt Nelipić, crkva mu stoji i sada, ali u ru- 
kama pravoslavnih, u Primorju nastaju samostani 
u Crikvenici, Senju, Novom, pa u Donjem Pazarištu. 
Posljednji su samostani bili onaj u Sveticama kod 
Ozlja, a posljednja dva utemelji Ivan Zakmardi de 
Diankovec: jedan u Štajeru, u Ulminju (dovršen g. 
1688.), a drugi, nekako u isto vrijeme, u Križevci- 
ma. U Senju dobiše pavlini i samostan augustinaca, 
a u Varaždinu naslijede za kratko vrijeme svoje tak- 
mace isusovce. Iz toga sumarnoga pregleda vidi se 
bujan život redovnika sv. Pavla, a što je najvažnije: 
svuda su ostavili najbolji spomen, nigdje nema ni 
maa na pogrdnom sjećanju na pavline, bijele 

. fratre! 


Od svih pavlinskih samostana u nas se najviše 
razvio lepoglavski, a iza njega remetski samostan. 
Ukratko ćemo pregledati razvitak toga samostana. 
Herman je Celjski osnivač njegov, a sin mu Frid- 
rik daje već g. 1451. neke povlastice. Dakako, nije 
to bila ova veličajna crkva ni ovaj golemi samostan 
kako ga kasnije nalazimo, ali sigurno je velik dio 
crkve sa svetištem i velikim dijelom lađe djelo Celj- 
skih, kako to svjedoče grbovi na zaglavnom kame- 
nju svetišnih rebara, gdje se nalaze isključivo gr- 
bovi Celjskih. Sigurno je da je nasljednik Celjskih 
Ivaniš Korvin, sin kralja Matije, koji je i inače mu- 
nuficientno obasipao tu crkvu svojim darovima, po- 

radio na njenu uzdržanju, možda je baš on dao pre- 
svodit lađu, koja je onda bila za polovinu kraća svo- 
dom. Tek u g. 1663. do 1676. podvostručena je du- 
žina lađe, a toranj, nekada uz pročelje crkve, do- 
šao je sada u sredinu postrance, pa je nekoliko puta 
bio povisivan. Još se i sada vidi nad nekadašnjim 
ulazom grb Mirka Erdčda, koji je omogućio tu ve- 
liku dogradnju, pa je tada sagrađeno i pjevalište. 
Tako je nastala nova fasada crkve. Ona, gdje su i 
danas ulazna vrata u crkvu, oko kojih su prekrasne 
štuk-figure pavlinskih svetaca, nu te su načinjene 
kasnije, kad je opet pred tu fasadu sagrađena dana- 
šnja fasada, tako da je pred crkvom sazidana zgra- 
da koja dolje čini otvoreni trijem, a u prvom spratu 
je knjižnica, što je sve izvedeno u godinama 1710. 
do 1711., a izveo je Ivan Krištolovec. Tada je pro- 
stor pred ulazom urešen štukaturom i pretvoren u 
kapelu sv. Ivana, gdje se i sada nalazi oltarna 
menza. Današnje pročelje ima nad sada zatvorenim 
ulazom velik dvogubi prozor, koji pripada divot- 
knjižnici, nad njim je kip Isusov, a sa strane su 
kipovi četiriju crkvenih otaca: Ambrozija, Augusti- 
na, Grgura Velikoga i Jeronima, daljnjima su odbili 
ruke da ne služe kažnjenicima pri bijegu!!! Na za- 
batu su kipovi sv. Pavla i sv. Antuna, između njih 
kip Marijin, a nad svima je kip Sv. Trojstva. Danas 
to spada kaznionici, pa je zato potanje opisano: u 
crkvu se može samo na pokrajna vrata. 


Nu crkva je i inače povećana. Judita Balagović 
Japranska, žena Ivana baruna Pethčva de Gersse pr“ 
va je sagradila zdesna, kapelu, sada tzv. kapelu mr- 
tvih, gdje je postavila originalan oltar, urešen s ka- 
rakterističnim ornamentom 17. stolj. Na suprotnoj 
strani podiže kapelu orof Ivan Drašković, koja je kas- 
nije pretvorena u spremište gdje su još sačuvani štu- 
ko-ornamenti. Kapelu je dovršila Magdalena Nadaž- 
dijeva g. 1692. Treću je do svetišta podigla udovica 
Sigismunda Ratkaja (on je umro 5. V. 1702.), pa ju 
je posvetila sv. Josipu, dok je uz nju četvrtu ka- 
pelu počeo graditi Ladislav Patačić, a dovršila je 
iza njegove smrti (+ 1705.) njegova žena Barbara, 
od roda Vragovića Maruševačkih, kamo je u sveča- 
nom sprovodu prenesen pokojni Ladislav g. 1706. 
Konačno je kapela bogatim štukom urešena g. 1718. 

Toranj je i po treći put, konačno do sadašnje 
visine, povišen, pa je tako dobila crkva onaj oblik 
u kojem je i danas vidimo, tek je stara sakristija 
zazidana, a nova iza svetišta učinjena. To je bio gra- 

đevni razvitak najveće naše samostanske građevine, 
zadužbine važnih plemena našeg zagorskog plem- 
stva. 


Usporedo se kroz decenije gradio ogromni sa- 
mostan. Vikar Pavao Ivanović poče novogradnju sa- 
mostana s temelja g. 1650), pa dovršava gradnju 
1656, kad se u istočno krilo uselio. 1663. dovršen 
je sjeverni dio, zapadni g. 1673, a dvije godine ka- 
snije cijeli je samostan opasan zidom. Kasnije se 
gradi diversorium i educillum, pa se počinje s pre- 
svođenjem ćelija. G. 1720.—1721. sagradi se foreste- 
rija, danas župni stan. Refektoriji su bili napose 
bogato urešeni slikarijama, a darom Ivana Pethča 
urešen je ljetni refektorij štukom, oslikan je 1733., 
a zimski g. 1739. Danas nema više zimskoga refek- 
torija, a o slikarijama ljetnoga bit će par riječi na- 
pose rečeno. 

Stojimo pred ulaznim vratima erdodijanskim: 
upravo je bajna slika taj pogled u veličajnu crkvu! 
Napose iz mraka lađe sjaje svijetlo svetište s gigant- 
skim oltarom, s prekrasnim rebrastim svodom po- 
krito; visoki trijumfalni luk dijeli ga od lađe. 

Lađa je danas bijelo okrečena, dok tradicija 
boće da je i ona bila sva obojena, ali i pomnom 
pretragom nisam dobio potvrde, premda nije nipo- 
što isključena ta mogućnost. 

U lađi su nađeni ostaci gotičkih zidnih slika. 


Samo iza orgulja na pjevalištu, koje počiva na 
stupovima, veličajan je prikaz janjeta s knjigom sa 
7 pečata, kojem se klanjaju 24 starca, a još lebde 
u prostoru anđeoske glavice i amblemi evanđelista. 
Odijelo, boje, smještaj, izraz lica sve je to tako ka- 
rakteristično za baroknu umjetnost 18. stoljeća da 
“ne može biti sumnje da je to djelo Ivana Range- 
ra. U neobojenoj lađi djeluje ta slikarija izvanred- 
no, možda daleko više no da je cijela lađa obojena. 
U lađi je oltar Sv. Križa i sv. Pavla s vrlo lijepim 
kipom sv. Ivana, te nešto premala propovjedaoni- 
ca — sve na desnoj strani, dok su uz svetište oltari 
sv. Ane i sv. Anđela, svi oltari očito iz 18. stoljeća, 
na knjizi sv. Joakima ubilježeno je: »Franz Kochler 
Mahler von Wien 1777.« 

Nema više nikakovih oltara 16. stoljeća, svi su 
ovi, kao i glavni, djelo 18. stolj. Prednji dio pre- 
gradne stijene u lađi također je oslikan, pa je nad 
11 m visokim trijumfalnim lukom zapis: »Laudetur 

pie deus trinius, in splendore sanctuarii istius« a 
tu je kronostichon koji pokazuje godinu 1743., do- 
bu slikanja. Oltar u kapeli mrtvih već je spomenut. 


Osobito je krasno opremljeno svetište. Gore bo- 
gata rebra, sve urešeno slikarijama. Na zaglavnom 
kamenju grbovi Celjskih: tri zvijezde u modrom 
štitu, tri rijeke u štitu i treći složeni grb Celjskih. 
Glavni je oltar velebno djelo: gore Bog Otac, u sre- 
dini čudotvorna slika Marijina iz Čenstohove, a do- 
lje stoje veliki, plemenito izrađeni kipovi crkvenih 
otaca među krepkim stupovima i postrance na kon- 
zolima.  Fratar_  Klemens izradio je tabernakul 
g. 1753. | 


Na svakoj strani svetišta stoji deset klupa, ure- 

šenih slikama na zaslonima, koje sigurno spadaju 
u ranije doba. Možda su to doista još klupe koje 
je izraditi dao g. 1673. Krištofor Druškovečki, dok 
su one na koru sasvim srodne, izrađene nakon dvije 
godine, g. 1737. Ponovnim pregledavanjem povjero- 
vao bih da su slikarije na klupama, u svetištu i na 
koru (danas se iz nekadašnjega samostana ne može 
doći više na kor) daleko starije od Rangerova doba, 
na što napose upućuje sasvim drukčiji i kolorit i 
izradak i predmeti samih slika. 
Za slike na korskim klupama smatra. se da 
su djelo I. Rangera. Jedna od tih klupa sađa 
je u nekoć isusovačkoj i pavlinskoj crkvi sv. 
Marije u Varaždinu. 


Nad klupama svetišta na stijenama su dvije 
ogromne slike, očito djela Ivana Rangera. Nalijevo 
goni Isus Židove kramare iz hrama, nadesno dječak 
isus u hramu sa svećenicima. Nije se ustručavao 
slikar odbiti stupove zidne za svoje slike, dok je 
nad njima naslikao pravo barokne vedute, stvara- 
jući slikarski novi prostor. U samim je slikama sve 
u oštrom pokretu, napose u onom  gonjenju kra- 
mara, kako to kodeks baroknog slikarstva traži, pa 
taj barokni nemir vidimo čak i u uzrujanosti za- 
travljenih staraca pred tajanstvenim, apokaliptič- 
kim janjetom na knjizi sa sedam pečata na koru. 
Ranger je rodom Tirolac (1700.—1753.) pavlin, koji 
je u svom kratkom vijeku sila božja toga naslikao. 
Eno vidjesmo ga u Belcu, gdje slika g. 1739.; g. 1750. 
oslikao je cijelu crkvu u Purgi, a evo tu slika 1743. 
i dalje! Vjerojatno su njegove slikarije u kapeli sv, 
Ivana kod Lepoglave rađene g. 1731., a jamačno je 
velik dio slika u refektoriju u knjižnici njegov rad. 

Nipošto nisu to malovrijedni radovi, kako je htio 


g. Kršnjavi, koji se uživio u shvaćanje svoga vre- 
mena kao da je barokna umjetnost nešto maleno- 
ga, ako se i ne može poreći da je u prvom redu 
dojam vanredne dekorativnosti. Mi danas sudimo 
odavno drukčije, sigurno pravednije. 


Nalijevo je zazidani ulaz u staru sakristiju, a 
nad njim spomen-ploča Ivana Peth& de Gersse 
(umro 31. VIII 1671), koju je postavila žena mu Ju- 
dita Balagović, graditeljica kapele mrtvih. Vrlo uku- 
sna ploča. Do nje je ploča, na kojoj je izlizani lik 
vojnika s mačem u potpunom oklopu i oružju, to 
je spomen-ploča s groba Ivaniša Korvina, sina kra- 
lja Matije i njegova sina Krištofora, koju je grof 
Eszterhazy dao izvaditi s poda i uzidati u stijenu, 
a fratri su već stari napis zamijenili sadašnjim. 
Grobnica je mladoga Ivaniša Korvina otvorena već 
g. 1650, pa kasnije g. 1824, 1880, te 1886, kad je 
ostatke snimio i proučio prof. T&r&k. O tom izvje- 
šćuje Sch&nherr Gyula: »Corvin Janos sirćmleke a 
lepoglavai pleb4niatemplomban«, Magyarorszag mii- 
emplekei, Bp. 1905. Na desnoj strani glavnog olta- 
ra nalazi se izlizana ploča nad grobom Ivana i Jurja 
Ratkaja iz g. 1604. 


U lađi nalaze se još spomenici Češkovića, iz 
g. 1711, u Ratkajskoj kapeli spomenik Ratkajevih 
iz god. 1722, a u Patačićevoj je spomenik Ladislava 
Patačića, svi s oduljim napisima. Na tlu kapele 
mrtvih je grobna ploča.Barbare Gereczi, žene Bal- 
tazara Zabočkoga iz g. 1678. Tu su i dvije vrlo li- 
jepe barokne klupe, od kojih jedna ima grb fami- 
lije Czinderi! Napose treba prije no ostavimo ovu 
divnu građevinu svrnuti okom na sjajne orgulje, 
= koje stoje tu od vremena kad ih je Pavao Ivanović 
smjestio ovamo g. 1649. Taj vrijedni vikar s pra- 
vom je na njima zapisao: »Molite braćo za o. Pavla 
Ivanovića, vikara koji je dao to djelo izraditi. Lj. 
Gosp. 1649.«. 


Lepoglavska je crkva bila mezimče plemstva, 
te je bila bogato opremljena. Nu kad je samostan 
raspušten, razvukoše sve. Prava pljačka. U crkvi se 
nije baš ništa sačuvalo, osim jednoga jednostavno- 
ga kaleža iz doba pavlina i monstrance, koja je da- 
nas u riznici stolne crkve u Zagrebu. Bilo je tu ka- 
leža »artiquissimi laboris«, »turibulum, antiqui la- 
boris« sijaset stvari od srebra, plašt Matije Korvina, 
što je sve odneseno g. 1605. na čuvanje u Cesargrad, 
a kasnije su pridošli novi darovi, dok je za staro 

ruho dobiveno 5450 forinta! Imademo i popis dra- 
gocjenosti od god. 1687, što ga je Laszowski obje- 
lodanio u »Vjesniku kr. zem. arkiva«, 1901, str. 124. 
A pok. M. Kučenjak opisuje (»Naše Pravice«, Va- 
raždin 1912.) što je sve 20. III 1786. odaslano u 
Peštu u četiri sanduka; međutim: 9 srebrenih pro- 
pela, 28 srebrenih, pozlaćenih kaleža, 10 srebrenih 
kipova itd., pa 30 kazula i dalmatika, plašt Matije 
Korvina itd., itd. 


Ne znam koja su zvona izmakla rekviziciji za 
vrijeme rata, na pavlini su bili sami odlični zvono- 
lijevci, pa je u njihovoj zvonoljevnici fratar Lactan- 
tius Santini salio 1762. veliko zvono. 


Velik je interes postojao za oba refektorija i 

slikarije u njima. Kukuljević (Mittheilungen d. k. k. 
Centralkommission. W. 1856.) opisao je oba refek- 
torija, zimski i ljetnji, a u »Vijencu« od g. 1878. 
napisao je o slikama ljetnog refektorija Kršnjavi. 
Nu potres od g. 1880. uništio je velik dio slikarija, 
tako da su nam tek od nekih ostale kopije, a od 
drugih skice Ferde Quiquereza. U zimskom refekto- 
riju nestalo je slika sasvim, a ljetni je za nuždu 
popravljen, pa služi za školu. Slike, izvedene g. 1733. 
na trošak generala Stj. Demšića, provincijala Andr. 
Musara i samog konventa, jamačno su djela Ran- 
gerova. Još se nalaze ove slikarije: na užoj stijeni 
do ulaza Ivan XXII potvrđuje pavlinima pravila 
g. 1307, nasuprot je špilja u kojoj su plastični ki 
povi sv. Pavla i sv. Antuna, desno slika sv. Augu- 
stina, lijevo sv. Jeronima. Na uzdužnoj stijeni slika 
Pavla Ivanovića, koji je bio dva put general reda, 
pa portreti (u naravnoj veličini) nadbiskupa Mirka 
Eszterhazyja, Hermana Celjskog i Ivaniša Korvina. 
Slikarija na stropu nema više poslije potresa; bile 
su tri oveće slike, od kojih je srednja prikazivala 
svadbu u Kani — sasvim po načinu Rangerovom 
— a potres je uništio i slikarije u 12 kapa iščezloga 
svoda. 
Crkva s bivšim samostanskim kompleksom, 
u kojem se nalazila i prije rata kaznionica, 
teško su postradali od eksplozije municije 
g. 1945. pri povlačenju njemačkih trupa. Cr- 
kveno je pročelje pod konzervatorskim nađ- 
zorom obnovljeno g. 1953. Ostali radovi na 
popravku te značajne arhitekture, njezinih 
zidnih slika, kao i drugih umjetnina, još su 
u toku. 

U knjižnici nad konačnim ulazom u crkvu vrlo 
je bogat štuko na svodu koji je u g. 1710.—1711. 
izveden uz pripomoć bosanskoga biskupa Jurja Pa- 
tačića, tamo su prikazi četiriju fakulteta i portreti 
Gašpara Malečića, generala reda i osnivača knjižni- 
ce, Ladislava Nadaždija, generalnog vikara, i bisku- 
pa Eszterhazyja. Za vrijeme mojih ispitivanja bio 
je u knjižnici užarski odio, a knjige su se porazdi- 
jelile kojekuda, pa još i sada dolaze u antikvarija- 
tima s pečatom lepoglavskim. 


Ne marim prikazivati goleme posjede pavlina, 
stečenih većinom darovima plemstva i kraljeva, što 
im nije bilo dopušteno da u miru uživaju! Nu znali 
su se oni i oružjem boriti, ta nije ni čudo kad su 
i sami lepoglavski, remetski i svetički vikari vodili 
osobno svoje čete u boj protiv Turaka! 

Daleko nas više zanima njihov znanstveni rad, 
o umjetničkom smo se već uvjerili. U Lepoglavi 
otvorena je škola i za svjetovnjačku djecu (1581.), 
kao neka vrst srednje škole, a kad je to prestalo, 
stvoriše tu studij filozofije (1656.) a, kasnije, i teo- 
logije (1683.). Napose su bile uske veze sa slovač- 
kom Trnavom, pogotovo kad je tamo samostan iz- 
gorio. Zapravo _ je Lepoglava bila prvo 
naše sveučilište, jer je general reda imao 
vlast da nakon strogih  disputacija podijeli 
akademski grad, a anali bilježe da je svečano ta- 
kovo podjeljenje uslijedilo g. 1721. 

Znanstveni je rad pavlina bio znatan. Dakako 
da su se ponajviše bavili povješću svoga reda. Već 
g. 1663. izlazi prva historija reda od_ Andrije 
Eggerera:  »Fragmen panis...«, malo kasnije 
napisa Ivan Krištolovec: »Descriptio sy- 
noptica monasteriorum ordinis S. Pauli I. Eremitae 
in Illyrico olim fundatorum«. Nastavio je taj rad 
Križevčanin Nikola Benger u djelima: »An- 
nalium eremicoenobit corum Vol. II.«, »Chrono- 
taxis monasteriorum ordinis s. Pauli«, te »Synopsis 
hist.-chronologica monasteriorum ordinis S. Pauli I. 
eremitae, provinciae Croato-Slavonicae«. Mnogo je 
radio Gašpar Malečić, fundator biblioteke 
(1646.—1702.), pa Ivan Orlović Beloste- 
nec (1595.—1675.), kojem su rječnik »Gazophy- 
lacium« štampali tek iza g. 1740. Samoborac_Hi- 
larion Gašparotti (1714.—1762.) svakako 
je napopularniji, njegov hrvatski pisani »Cvet sve- 
teh« izašao je u 4 sveska 1752.—1761. 

Tu mi je spomenuti Veternicu, koju je 
pavlinima darovala g. 1515. Beatrica Frankopanka, 
udovica Ivaniša Korvina, pa je tamo podigao g. 
1612. general Zaić novu zgradu, koju je povećao 
biskup Borković g. 1640. G. 1744. proširena je ta 
zgrada i sagrađena sadašnja kapela sv. Marije. 


Kapelu sv. Ivana, na mjestu nekadašnjega gra- 
da Lepoglave, obnovili su g. 1727, a 1731. oslikana 
je. Zanimljivo ja da je među šestoricom svetaca 
imena Ivan naslikan i S. Joannes »seu Ivan Croat. 


et Dalm. regis filius eremita«. 


Gotovo je četiri stotine godina prošlo otkako 
je podignut samostan i sagrađena velika crkva Celj- 
skih, od koje smo našli svetište s prozorima, ure- 
šenim kružištem ribljeg mjehura, gotovo nepromi- 
jenjeno, vidjeli smo kako se samostan mijenjao i 
razvijao, upoznali sijaset naših ljudi koji su tu ra- 
dili za sebe i svoje vrijeme i za daleka stoljeća... | 
Ali bezumna odredba tvrdoglavoga Josipa II. zau- 
stavi i uništi sav taj rad, sva ta nastojanja, a niko- 
me nije bilo tim pomognuto! Od ukinuća reda g. 
1786. do g. 1808. vodila je skrb nad tim dobrom 
komora, a g. 1806. dopitano je to čazmanskom kap- 
tolu, za izgubljena dobra povodom turske invazije. 
God. 1851. odstupi ga ugovorom Kaptol c. i kr. era- 
ru, koji tu uredi od 1854. daljim dogradnjama kaz- 
nionicu, gdje su sve do 1878. čamili sužnji u bes- 
poslici, okovani gvožđem, a od onda se provodi ka- 
zna mnogo humanije. God. 1914. sagrađen je novi 
centralni zavod, ali u našoj novoj državi ne može 
se pomišljati na rušenje stare građevine, pa tako 
ostaju obje i dalje, a mjesto povorka redovnika 
kroče nesretnici i bijednici života po tim prostori- 
jama, gdje je nekada odzvanjaio »De profundis«! 
Kao da se teška mora spustila na ovaj divni kraj, 
koji je trebao da služi miru i pokoju, radu i na- 
pretku... 


I za tren smo u Purgi Lepoglavskoj 
kod divot-crkvice, izvana više no jednostavne, goto- 
vo sirotinjske, a iznutra...I Ta poslije Lepoglave 
što da tu još očekujemo? Ali kapelica sv. Jurja 
odavna je tu postojala, tek je sadašnju dao iz te- 
melja nanovo sagraditi Karlo Lorer, superior lepo- 
glavski, g. 1749, a slijedeće je godine cijelu oslikao 
Ivan Ranger, da odmah poslije legne u lijes na po- 
činak. 

Kapela u Purgi cjelovita je barokna tvorevina: 
toranj, lađa s izbočinama, polukružno zatvoreno 
svetište: oboje niskim kubetom pokriveno. Na svo- 
du svetišta Sv. Trojstvo, iza glavnoga oltara prikaz 
borbe sa zmajem (zapravo je taj oltar tek samo 
tabernakul, a izvanredno su rezbarena dva okvira 
postrance). U lađi apoteoza sv. Jurja na svodu, si- 
jaset prizora iz Sv. pisma u sve strane, a sve još 
ispunjeno bogatim ornamentima u živim, a opet 
vrlo skladnim bojama baroka, pa dakako ne fali ni 
tu pokušaj da se slikarijom uveća prostor: na stijeni 
ispovijeda pavlin seljaka. Malo remek-djelo! — Gle- 
da nas momčić što mi tu mjerimo i pišemo. Prođe 
nekih tridesetak godina i opet smo tamo, a neki 
ostariji seljak nas izvještava da su nekad ovdje dvo- 
jica bili i »mjerili«! I dosjeti se da jedan od mje- 
rača stoji pred njim! — Nu nema časa, treba dalje, 
treba poći u Bednju, lijepim i dobrim putem. 
I već stojimo pred crkvom koju je vizitator god. 
1666. opisao, a tada je tu bio glagoljaš Gašpar Ur- 
menić kapelan, a usred crkve bila je grobnica Dra- 
škovićeva. Tako pričaju i dalje vizitacije o promje- 
nama u crkvi. Nu te crkve nema već odavno: to je 
objavio spis iz jabuke u tornju, pohranjen tamo g. 
1862. Stara je crkva postradala odronom brijega, 
pa su u 19. stoljeću podigli novu, kamo su smje- 
stili neke starije oltare, koji nemaju šta zanimlji- 
voga. 


Naknadno se pokazalo da je to ipak pregra 
đena stara crkva. Ona čuva vrijedan inventar 
(16.—19. st.) U njoj su otkrivene barokne 
zidne slike. 


Najznatniji je lijep ulaz na propovjedaonicu, 
u stilu pletenica, pa mnoštvo lijepoga posuđa, tek 
je najljepši kalež odnio Strossmayer u Đakovo, a 
na njem je bila slika Ivana Korvina i napis: »S. 0. 
O. P. 1493. — S. E. I. B. V. Z. M. — IHESUS«. 
Pa nije ni čudo da je crkva Draškovića i Nadažda 
bila dobro opremljena. Tu je u crkvi i grobna ploča, 
koja prikazuje nešto surovo, ali dobro, viteza S 
Draškovićevim barjakom u ruci, dok ljevica drži 
balčak sablje. Ne da se fotografirati, jer je baš u 
mraku pod prozorom. Napis uokolo veli: »Magco. 
Dno. Caspari Drackovich de Trakosty. — Rud. II. 
imp. cons. et dne. Catharinae Zekel de Kevend. eiq. 
coniug. parentib. — Carmis: Ioan et Petri Dras. 
Fres. hoc monu. — mtum. posuere. Ille ultima 
10bris haec 18. augusti 1587. migravere ad Dnum«. 

Tu dakle počiva onaj Gašpar Drašković, koji je do- 

bio Trakošćan od cesara Maksimilijana, brat bisku- 
a i bana Gjure Draškovića, kasnijega kancelara i 
ardinala. 


Pred tom velikom i urednom crkvom, gdje sam 
nakon tri decenija sastao vrijednoga kanonika đa- 
kovačkoga Jakšu Pliverića, odgojitelja nesretnoga 
nesuđenoga hrvatskoga bana Karla Draškovića, kao 
župnika u toj patronatskoj crkvi, stoji vrlo ukusni 
Marijin stup, čisti seoski rad — a u ovim stranama 
nalazi se stupova sijaset. Kip Marijin na vrhu, pod 
krovićem, na manjem stupiću urešenom figurama, 
koji stoji opet na višem, koji ima s dvije strane 
reljefe, a s dvije napise: »1672. R. N. D. NICOLAUS 
ZIDI-CH- PAROC-HUS- BED-NENSIS — — IN — 
HONOREM — B. V. M. — et S. M. — FIERI -FE- 
CIT«. 

K ovoj župi spada i kapela Sv. Triju Kralja na 
Ravnoj Gori, koja je morala mnogo toga pre- 
turiti — i požar i gromove, pa nije od svojih kril- 
nih oltara, koje spominju vizite, ništa sačuvala. Još 
se g. 1768. ističe da su oltari vrlo stari. Danas je 
kapela povećana i popravljena, svetište završuje u 
šilj. Pod vijencem tornja čita se da je to gradio g. 
1619. Ivan Drašković, a crkveni meštar bio je Pe- 
tar Štefanec. I kapela sv. Duha bila je tu u gori, 
nu da li je ona podrtina koju su nam označili kao 
ostatak te kapele to dojsta i bila, teško je utvrditi. 
Nestalo je i kapele sv. Urbana u Sasima. U Humu 
(bezbroj je naziva te vrsti u Hrv. Zagorju!) postoji 
još kapela sv. Josipa, koju spominju vizite već g. 
1666, ali već je rano postala trošna. Postoji i da- 
nas: lađa i svetište jednako široko, svetište presvo- 
đeno unakrsnim svodom, barokna lađa na dva po- 
lja. Na pobočnom ulazu upisana je g. 1689., drugdje 
1723, a na zvoniku 1809. 


Za kratko vrijeme lijepom cestom evo nas na 
ulazu u naš najpopularniji grad Trakošćan. 
I s pravom je popularan, ta u nama svima živi još 
i danas, sve nakon strahota svjetskoga rata te još 
gorih strahota današnjih dana, romantika i smisao 
za romantiku, koja i nije no bijeg iz sadašnjosti, 
iz svijeta zbilje i okrutnosti u umišljeni svijet poe- 
zije. A Trakošćan je inkarnacija te romantike, ma- 
kar se strahota zbiljskoga života nije dala ni od 
onuda otjerati. Ne znam da li sam se u ikojem na- 
šem parku — a vidio sam ih mnogo vrlo lijepih, 

od kojih danas mnogi i ne postoje — osjećao sret- 
nijim nego u trakošćanskom, i to ne samo prvi put, 
kad me je očarao, već svagda kad bih tamo došao. 
Onaj velik i vječni sklad između parka, jezera Bed- 
nje potoka, okolnih brda i te neistinske gradine ta- 
ko je neobičan da sam uvjeren da bi se tu onaj ne- 
sretni kralj-sanjar Ljudevit bavarski prije smirio 
no u svom sličnom Neuschwansteinu, kojem fali 
svaki duh prošlosti. Tek ne vide redovno posjetnici 
baš ono najljepše: položaj grada usred šumovitih 
bregova, jer ih najjače sam grad privlači. Ovaj je 
i ovakovi grad čedo 19. stoljeća, vremena kad je 
nastao po istoj šabloni Miramar, kad su se na Rajni 
restaurirali tako stari gradovi kakovi nisu nikada 
i nigdje bili, pa se to zvalo: »normanski stil«, a nije 
smetalo da se i obične kuće tako izgrađuju. A želja 
za uzdržanjem ljudskih tvorevina tako je duboko 
i danas usađena u nama svima da se ne smijemo 
čuditi što je grof Wilczek potrošio milijune da ob- 
novi svoj Kreuzenstein kod Beča onakav kakav nije 
nikada bio, pa to se zbilo u naše dane, kad smo 
naučili (sam je Wilczek to podupro svojski) gledati 
radije historijsku istinu u fragmentima, no obnov- 
ljenu neistinu u cijelosti. Naš je Trakošćan obnov- 
ljen g. 1853. do 1856, pa je sam Kukuljević, koji 
je mnogo učinio za populariziranje Trakošćana, na- 
pisao svoje vjerovanje da će to postati naš najljepši 
sredovječni grad! , 

Ali historija se ipak upisala u zidove staroga 
grada. Ime Trakošćan spominje se prvi put u po- 
pisu župa g. 1334, a grad tek onda kad ga car-kralj 
Sigismund daruje s drugim gradovima svome tastu 
Hermanu Celjskom, osnivaču Lepoglave. A onda 
ide sve kao i kod drugih gradova: dolazi Čeh Vito- 
vec i njegovi sinovi, pa Ivaniš Korvin, Matijin sin, 
koji ga namjenjuje svom podbanu Gyulayu, nu kad 
mlađi Gyulay 1567. umre, uze ga fisk, a Maksimi- 
lijan ga daje Gašparu Draškoviću, sinu Bartolovu, 
od plemena Mogorović, kojem je djecu odgajao nje- 
gov šogor kardinal Juraj Utješenić, pa su tako Dra- 
škovići postali i ostali Trakošćanski do danas. Neko 
vrijeme prijeđe, u 17. stoljeću, u ruke Nikole Zrin- 
skoga, muža Euzebije Drašković, ali poslije njene 
smrti dođe do borbe s tastom, pa sam grad postade 
ruševinom i ostade takav sve do polovice 19. sto- 
ljeća. Tada grof Juraj Drašković (umro kao pod- 
maršal u Grazu g. 1889. u 89. g.) proda svoj veliki 
Klenovnik, pa po nacrtima gradačkih majstora ob- 

novi grad tako kako ga sada vidimo, s kulama, tor- 
njevima, tek je nelijepa kapa došla naknadno na vrh 
glavnoga tornja. 


Spomenuta kapa tornja je uklonjena. 


Nad ulazom u kulu, prije bastion, našla se 
ploča sa zapisom od godine 1952, koja veli da 
je tu gradio Ivan i Petar Drašković, dok je nad 
ulazom, kamo se dolazi preko pomičnoga mosta, 
napis da je po nalogu Jurja Draškovića i žene mu, 
rođene Baillet-Latour, niknuo novi Trakošćan g. 
1855. U samom gradu ima sijaset lijepog pokućstva, 
ima i, naravno, »Rittersaal«, ima prethistorijskih 
predmeta iz okolice, ima raznoga oružja iz svakih 
vremena, arhivalija, portreta Draškovića, a možda 
je najzanimljivija zbirka portreta oficira Draškovi- 
ćeve vojske. Zanimljiva je i kapela grada, sazdana 
na posebnom humku, s vrlo lijepim oltarom. Nu 
ne treba gledati pojedinosti, cjelokupni dojam os- 
taje velik u svako doba i u proljeće i u jeseni, pa 
i u zimi. 

U gradu su tri prikaza staroga Trakošćana, je- 
dan iz vremena restauracije. Vidi se da je to bio 
pravi burg s bastionima, dakako posve nešto drugo 
od sadašnjega Trakošćana. 

Dvor je uređen kao muzejska ustanova s imt- 
ventarom koji je povezan s dvorom i porodi- 
com Drašković (15.—19. st.) 


Drndaju kola cestom dalje u kraj gdje su Jam- 
no, Jazbina i Cvetlin, nalazišta neolitskih predmeta. 
U Cvetlinu je nova crkva, tu je osnovala župu 
g. 1792. Rega grofica Drašković, rođ. pl. Domjanić, 
koja od g. 1802. počiva u nekad isusovačkoj crkvi 
Draškovića u Varaždinu, više no originalna dama. 
Od stare kapele sv. Petra i Pavla nema ništa do 
jedne fotografije. Odavde, sa štajerske međe, vodi 
divan put do Višnjice, gdje je od g. 1705. žu- 
pa. Crkva je preudešena bila i oslikana g. 1757, kad 
ju je ponovno posvetio Stjepan Pucz, kako svjedoči 
ploča kod ulaza u desnu kapelu na pilovu. Slikarije 
više nema, a glavni je oltar novo, vrlo slabo djelo, 
dok je od staroga ostala u župi fotografija, koja 
pokazuje izvanredan posao. 

Kvalitetne barokne zidne slike otkrite su 
svetištu crkve g. 1967. . : 


U našem Hrvatskom zagorju mnogo, vrlo je 
mnogo lijepoga, ali put od Višnjice do Kamenice, 
dolinom Žarovnice, ostat će svakom doživljaj, tu se 

Vel. Sutinskom prolazi tijesnim defileom oko Rav- 
ne gore! 

Kamenica. Na brijegu stoji donji dio pe- 
terokutne utvrde, za obranu prolaza iz lepoglavske 
ravnice. Taj se grad rijetko spominje, tek je još 
g. 1435. bio čitav, a već 1463. razvalina. Župna je 
crkva još god. 1786. nazivana: »ecclesia parochialis 
sub castro Kamenica«, posvećena sv. Bartolu, ba- 
rokna građevina sa svetištem, zatvorenim šiljem. 
Svetište je župne crkve poligonalno, a gre- 
škom je navedeno da svršava šiljem, 


Glavni je oltar iz g. 1822, natpis svjedoči da ga 
je 12. VII 1822. posvetio sam biskup Maksimilijan 
Vrhovac, dok je druga tri posvetio njegov sufragan 
Salecz. Župa je stara, već se spominje g. 1334, a 
imala je lijepu kasnogotsku monstrancu, srodnu 
onoj u Loboru, Maruševcu, Maču, no na žalost je 
ukradena (kao i ona nešto mlađa a još ljepša u 
Bedekovčini). No daleko je interesantnija kape- 
la sv. Jelene nedaleko župne crkve, koja je 
sagrađena namjesto nekadašnje drvene, posveće B. 
D. Mariji. 

Ova kapela sa zidnim slikama i vrijednim in- 

ventarom nažalost je zasad zapuštena. 


Novogradnja potječe iz godine 1749, a tek je 
god. 1777. donekle dovršena, zapravo nije ni do da- 
nas dovršena! To je, i vanjštinom i unutrašnjošću, 
vrlo lijepa građevina: uz lađu polukružno svetište, 
još g. 1751. oslikano: gore četiri crkvena oca, za 
oltarom sv. Stjepan i Emerik, Ladislav i Kazimir. 
Napose je izvanredan dojam vrlo pomno opremlje- 
ne unutrašnjosti, a glavni je oltar i sada posvećen 
Mariji, dok Jelena i Barbara imaju pobočne oltare. 


Noć se već spustila kad smo došli na konak u 
Klenovnik, ali nas je rana zora već dovela na 
dalji rad, Stoji tu ogromni dvor Draškovića, u ko- 
jem se i hrvatski sabori sastajali, tamo nadesno, u 
velikoj dvorani. Tu je boravila vojska Draškovića, 
posve istrošene prostrane stube svjedočile su o mno- 
štvu ljudi koje je ovdje trajno prolazilo, pa i sada 
stoji nad glavnim ulazom, što su ga branile dvije 
četverostrane kule grb Draškovića. A s unutarnje je 
strane ponosan natpis: »Nek stoji dom taj dok mrav 
ne ispije more i kornjača ne obiđe svijetom. 1616.«, 
a nad sjeveroistočnim dijelom grb je Draškovića 
i Nadažda iz g. 1667. te natpis da je taj dio sagradio 

Ivan Drašković sa ženom Marijom Magdalenom 
Nadaždi. Uokolo dvorišta su omiljele arkade. Od 
sredine 18. stoljeća spominju se u gradu i neki rim- 
ski spomenici, kojim su natpisi dijelom sačuvani, ali 
se ne zna ni od kuda su doneseni, ni kamo su pri- 
spjeli. Osobito treba u Klenovniku istaći vrlo lijepu 
kapelu, koja je ostala i kod najnovije pregradnje 
u svrhu sanatorija, posvećenu sv. Antunu, s vrlo li- 
jepim oltarima sv. Antuna, sv. Marije Magdalene i 
Sv. Križa, te propovjedaonica iz god. 1741. I tu su 
pokapani članovi roda Draškovićeva. 


Od staroga se burga Klenovnika sačuvalo 
prije kojih tridesetak godina nešto kamenja (još se 
na Beyschlagovoj karti nalazi znak ruševine!). Spo- 
minje se već g. 1244, ali na glas je došao tek kao 
posjed Draškovića, koji im ostade sve do vremena 
kad je Juraj prodavao grad ministru Brucku, koji je 
tu sagradio krasan granarij, ali se ubio baš radi 
Klenovnika, jer ga je perfidno okrivio Franjo Josip 
s nečistih poslova. Sad se redaju razni gospodari: 
Wittgenstein, Marcolini, neko vrijeme opet Draško- 
vići, pa Brandis, Batthyani itd. do L. Macoureka i 
dr. Aningera, dok konačno ne prođe iz ruke Bom- 
bellesa u posjed Središnjega ureda za osiguranje 
radnika, koji je tu g. 1925. stvorio veliki sanatorij, 
a još nije mrav ispio more, ni kornjača prošla svi- 
jetom...! 

Župna crkva (župa od g. 1789.), posvećena je 
Sv. Trojstvu, obična je barokna građevina, g. 1914. 
obnovljena, a posvetio ju je ponovno biskup Maksi- 
milijan Vrhovac god. 1822. za župnika Nikole Hor- 
vata iz Krapine. Nu daleko je zanimljivija i vred- 
nija kapela sv. Vuka (Wolfinga) u Vukovju 
selu, gdje stanuju familije Pintarića. To je najljepša 
gotska kapela u našoj domovini, a tek jedan znamen 
upućuje da je nastala u g. 1508, nu tko ju je dao 
sagraditi, ne zna nitko. Na prostranom zaravanku 
brijega stoji okružena zidom s tragovima puškarni- 
ca. Od Klenovnika vodi do kapele put i uz njega 
na stanovitim razmacima stupovi s prikazima iz ži- 
vota Marijina, zadnji kip do kapele predstavlja kru- 
nisanje Marijino, a dalje ih ima još pet. Predvorja, 
očito iz renesansnoga doba, nema više, a stupimo li 
unutra, zadivljuje prekrasan prostor: sva je kapela 
jedan prostor na dva polja svođen, rebra počivaju na 
konzolama (kraj jedne konzole ubilježena je god. 
1508.!). Ulaz u sakristiju je gotskim rezom urešen, 
a cijela crkva osvijetljena ne više s malim prozor- 

čićima već vrlo skladnim velikim gotskim prozori- 
ma. U središtu stoji jedan od najljepših oltara koje 
sam u nas uopće vidio, iz god. 1650, na dva kata, 
bogato urešen: u sredini srednjega dijela stoji slika 
sv. Vuka, sa strane po jedan kip biskupa sveca. Po 
natpisu u crkvi dao je g. 1616. Nikola Drašković tu 
zapuštenu kapelu obnoviti, a natpis od g.. 1826. veli 
da ju je župnik Nikola Horvat iz 
Krapine svojom rukom oslikao! Je- 
dinstven spomenik u nas, šteta da nije ta slikarija 
ačuvana! Židove podupire pet potpornjaka, a između 
dva stražnja bio je nekada božji grob s mnogo fi- 
gura, koji se spominje već u viziti od g. 1676. Mož- 
da je to, kao i predvorje, dao odstraniti župnik K. 
Vukovinski, koji je kao župnik u Krapini dao »smar- 
lajsati« staru krapinsku crkvu, da dobije bezvri- 
jednu »gotsku« katedralicu. Bog mu prostio ako je 
to učinio, to je bio jedini spomenik te vrste, a našao 
sam pred trideset ljeta ljudi koji su navodno to još 
vidjeli... Nezaboravan dan u životu, vruće bih že- 
le da to još jednom ugledam, ali — vrijeme je pro- 
šlo! 


Nije daleko do Voće Donje, gdje se na- 
lazi crkva sv. Martina, spomenuta već u popisu žu- 
pa od g. 1334. »ecclesia s. Martini de Voycha«, ali 
je te župe nestalo, pa je kasno opet uspostavljena, 
a crkvu je g. 1756. blagoslovio Stj. Pucz. Oko crkve 
cinktura s tornjićima kao u Trškom vrhu, Belcu, Vi- 
nagori. Lijepim se portalom ulazi u predvorje crk- 
ve, koja je posve barokna, s dvije pobočne kapele. 
Najvrednija je slikarija crkve, koja nije od iste ru- 
ke ni u isto vrijeme izvedena. Najbolja je slika na 
drugom dijelu svoda, gdje Krist uskrsuje mrtve da 
im sudi, dok u četiri usječka stoje likovi evanđelista. 
Lijepo je izrađena slika na luku između svetišta i 
desne kapele: Štajerska i Hrvatska daju si ruke. 


Maruševac je danas jedan od najbrižnije 
čuvanih dvorova, okružen prekrasnim parkom, ali 
sasvim je na germansku prekrojen, mada je ziđe 
staroga dvora još sačuvano. Tu je bilo sijelo obite- 
lji Vragovića Maruševačkih, koji se rano spominju, 
a domiru u 18. stoljeću s Krstom Vragovićem, koji 
pada g, 1717. kod Zrinja u borbi s Turcima, pa je 
posjed prešao u ruke Pasztoryjevih i Patačića, a g. 
1873. prekupi ga od baruna Simbschena Prus Artur 
grof Schlippenbach, koji je stari dvor Vragovića 
»restaurirao« potpuno u germanskom duhu, sagra- 
dio ogromnu kulu sa svojim grbom, ali je ostavio 

na starom dijelu zapis: »Balthasar Vragoych — An- 
no domini 1618. die 17 may«. Taj je stari dvor na- 
slikan u Patačićevu kodeksu, najvjernije od svih ri- 
sarija. Kad je g. 1881. umro Schlippenbach u Kairu, 
preuda se udovica Lujza za Rudolfa Erd&da Novo- 
marofskoga i proda dvor i posjed dr. Oskaru Pon- 
gracu. 

U dvorcu je od g. 1970. Adventistička vjer- 

ska zajednica. 


Već je g. 1334. postojala župa u Maruševcu »đe 
Mareasseuch«, tu je g. 1571. bio neki pop glagoljaš, 
a vizitator od g. 1649. našao je dobro sačuvanu cr- 
kvu, nu ona je od onda znatno izmijenjena. Kod 
obnove g. 1913. poravnana je sva crkva, tako da su 
stupovi zapali duboko pod razinu poda. Crkva ima 
gotski presvođeno svetište, na jednom zaglavnom 
kamenju stoji »2841.« (tj. 1482.). Tabulata dakako 
nema više. Kasnije je proširena crkva, tako da je li- 
jevo načinjena nova lađa, a još kasnije je učinjena 
i desna lađa, dok je uz nju ostala prijašnja polu- 
kružna kapela. U crkvi je kamena ploča s likom jed- 
noga — valjda Baltazara — Vragovića: vojnik s bra- 
dom drži u ruci barjak, stojeći na kamenom lavu. 
Tu je pokopan i Pavao Patačić, kolonel, umro 18. 
VIII 1723, tu ima i još nekoliko spomen-ploča s nat- 
pisima. Crkva ima lijepu monstrancu 17. stoljeća, 
nalik onoj u Loboru i ukradenoj u Kamenici. Pred 
crkvom je nekada stajao kip Marije Magdalene, pri- 
prosti rad, a na pitanje zašto je odstranjena (god. 
1913.), rekoše da takove »svetice« i onako ne tre- 
baju!!! Na lijepom župnom dvoru stoji grb Vrago- 
vića (lav nadesno drži u pandžama okrenuto drvo 
jabuke), a po natpisu postavio ga je na uspomenu 
osnivača Vragovića kolotar 19. stoljeća Paszthory. 
Tko će ovome postaviti takav memorijal? 


K ovoj župi spada kapela sv. Roka u Dru Š 
kovcu, koja se zidala g. 1646. Tamo je bila i kurija 
Druškovečkih, koji su često obnašali važne službe 
u Hrvatskoj. Svetište zatvoreno u šilj. Našao sam je 
zapuštenu, unatoč zapisanoj obnovi g. 1821. Nu za 
čudo, tu ima vrlo lijepog posuđa: jedan vrlo lijep 
kalež označen je A. D. 1664. ECCI. E. E. S. ROCHI., 
drugi je iz g. 1706., a osobito je ukusan ciborij. 
Svetište kapele nije sada zatvoreno u šilj, 
nego trostranično. 


I spustila se noć kad smo završili pregledanje 
»sreza« i stigli na konak u stari Ivanec. Milo, 

mirno mjesto je taj Ivanec, tek nešto snuždeno, uvu- 
klo se u Ivančicu uz Bistricu potok, nu ljudi neve- 
seli nekako, ta mi smo u kraju gdje je rad težak i 
beznadan. Mi smo u reviru ugljenika, povremeno se 
vadi i cink, okolna sela uz Bednju rade odlično dr- 
venariju, selo Jerovec cijelo je jedna lončarija, a sve 
u ništa — za ono malo života što si ga svaki dan 
teško osvajaju... Divan je bio proljetni dan, ali ba- 
dava ga tražiš kad ga nemaš u duši! 

Staro je to mjesto, taj Ivanec. Nekad je sav taj 
kraj spadao pod Belu i drže da se već u listini An- 
drije II od g. 1209. spominje Ivanec, nu teško da je 
ta lista nepatvorena. U listini kraja Bele IV. spo- 
minje se »terra sancti Joannis de Vorosdino«, ali 
ni to neće biti taj kraj. Čini se da je prvi put Iva- 
nec spomenut u listini priora Ivana Paližne, koji 
daje Ivancu suca. Svakako je ime dobilo od ivano- 
vaca, nasljednika templara, koji su konačno izgubili 
posjed, pa je i tu zasjeo Matija Korvin i njegov sin 
Ivaniš. A taj je dopremio ovamo familiju Petho de 
Gersse, koji pripadaju plemenu Nadažd, pa oni os- 
taju kroz stoljeća tu, obnašaju službe i časti, a kralj 
Ferdinand im potvrđuje posjed g. 1564., pa se veli: 
»Ivancz, cum castello in eadem noviter erecto«. Da- 
kle, kaštel su morali sagraditi Pethovci, listina Fer- 
dinanda II veli g. 1632. da je kaštel sagrađen od ka- 
menja stare crkve križara. Poslije Peth&ovaca dođe 
imanje u ruke fiska, a onda kraljevim darom u po- 
sjed grofa Ladislava Erdčda, koji je grad uredio nu 
izgubio posjed presudom suda, kad su g. 1818. od- 
nijeli pobjedu nasljednici Peth&ovaca po ženskoj 
krvi. Poslije dođe u ruke Kukuljevića, stric Ladi- 
slav ostavlja posjed Božidaru, sinu Ivana Kukulje- 
vića, sada već pokojniku. , 

Ivanečki je kaštel postao u razna vremena, a 
možda je doista tu još bio sačuvan dio nekakve cr- 
kve: onaj toranj nadesno od ulazne kule napadno 
je bio nalik svetištu crkvenom, a g. 1927. sam se u 
sebe urušio, pa je sada tamo sagrađena nekakva 
altana. Najstariji mi se dio čini kula do ulaza, gdje 
je smješten natpis koji spominje rad Ladislava Er- 
doda iz g. 1744. S istočne strane nema nikakovih 
građevina. Inače se i tu našlo uobičajenih lukova, 
koji su dijelom opet zazidani. 

Tik do dvora župna je crkva, novija građevina 
koju je biskup Vrhovac posvetio. Od stare se crkve 
sačuvao pokrajni ulaz, danas ulaz u župni stan. Naj- 

interesantnija je u crkvi krstionica: dva lava nose 
ploču od drukčijeg kamena, s dvije anđeoske glave. 
Čini se da su ti lavovi (mramor!) sačuvani iz najsta- 
rijeg romanskog vremena. Tu je grobna ploča Ivana 
Peth& de Gersse, koji je umro g. 1616.: tipični prikaz 
viteza onoga doba. 

Kaštel, stradao za posljednjeg rata nije po- 

pravljan, nego nakon rata nažalost porušen. 

Na pregrađivanoj župnoj crkvi otkrivene su 

na vanjskom zidu pjevališta ikonografski za- 

nimljive rokoko zidne slike. 

Stari kameni dovratnik župne crkve, danas 

na ulazu u župni stan, datiran je godinom 

1681. 

Spomenuti lavovi na krstionici nisu roma 

nički, nego iz doba renesanse 


Nadaleko se bijeli crkvica Sv. Duha u Ivančici 
kod sela Prigorci, za koju veli vizita iz g. 1646. »in 
monte Dubowcz sita«, s posve nepravilno građenim, 
očito gotskim svetištem. Oltari su seoski, ali dosta 
zanimljivi. Napose lijevi i desni oltar u lađi, sa sli- 
kom sv. Vida. 

Od pobočnog desnog oltara, postradalog u 
posljednjem ratu (1943.) preostala je samo 
(renovirana) slika sv. Vida... 


Opet smo prošli veliki dio našega Zagorja, kra- 
san dio, kao i drugi, pa nije čudo da su, evo, tijekom 
vremena ovamo dolazili tuđinci kao posjednici, od 
kojih su nekoji ostavili spomen u tim stranama. Ne- 
ka mi se ne zamjeri, uvjeren sam da bi taj kraj bio 
sretniji da nije Josip uništio red pavlina... Nu i 
to je prošlo, kao sve što mora proći, pa je nestalo i 
njihova goniča i cijeloga njegova roda! 

U VARAŽDINSKI KRAJ 


U bogatom se ravnom polju smjestio uz Dravu 
nekadašnji takmac grada Zagreba, koji se privinuo 
Zagrebačkoj gori da se širi do Save, dok se Varaždin 
odmakao od brda i brdašaca, koji ga sa svih strana 
okružuju. Mi ćemo kasnije o tom našem lijepom 
gradu prozborit, a sada da se ogledamo po njegovu 
kotaru: prema zapadu spajaju ga dvije ceste, jedna 
preko Petrijanca i Križovljana sa Štajerom, a druga 
ide preko Vidovca do Lepoglave i dalje, dok se ne- 
daleko Jurketinca odvaja cesta uz humlje Viničko, 
da se kod Vratna sastane s onom prvom. Nadove- 
zat ćemo na ono što je rečeno o Maruševcu, pa poći 
do štajerske granice i do Drave. Ovuda je vjerovat- 
no prolazila i rimska cesta, tek ne ravnicom, već 
brdašcima, pa se valjda kod Opeke (možda Aqua 
Viva?) odvajala mimo Petrijanca do Varaždina, a 
od Vinice — Opeke do Ptuja, Poetovium. 


Još stojiu Čalincu lijepa stara kurija, i tu 
su nekada gospodovali Patačići, tamo kod Ladanja 
Donjeg revir je ugljena, a malo podalje evo samrtni 
ostaci nekadašnjega lijepoga dvora Banjski 
dvor. Tragika toga dvora jest tragika dana našega 
oslobođenja! Dvor nosi ime po familiji Bot de Baj- 
na. Andrija je Bot banovao g. 1492, pa opet 1505.— 
—1511, a Eliza Bot bila je žena Nikole Isthvanffy- 
ja, historičara i gospodara Vinice, pa se njen grb 
nalazi uz Isthvanffyjev na župnom domu u Vinici. 
Ženidbom dobiše taj posjed Batthyanovi, a kad je 
Franjo Josip dao onako divljački smaknuti za vri- 
jeme revolucije Ljudevita Bathyanija, uzeše im i to 
dobro, pa je tek kasnije njegova udovica »smjela« 
to natrag kupiti!!! Ali ga nije zadržala, već ga nakon 
par godina prodade Ivanu Nepomuku Erdodu, po- 
sljednjem nasljednom velikom županu varaždin- 
skom. Taj je »Muki« bio neobičan slabić, pristaša 
Raucha, i drugova, koji su g. 1861. htjeli omesti pri- 
mitak članka 42. u hrvatskom saboru, a njegovo 
je kukavičko geslo bilo: »Ako ne možemo kako ho- 
ćemo, a mi ćemo kako možemo«. Možda bi bilo is- 
Pravnije: »...a mi ćemo kako drugi hoće«! 

Ivan je Erd&di već rasprodavao svoje posjede, 
prim je Moslavinu i Klanječke Nove Dvore, nu 
upio je Banjski dvor, pa se tu smjestio sa ženom 
Terezom groficom Racsinszky, koja je tu svoje go- 
leme zbirke umjetnina, dopremjene iz bivše Ruske 
Poljske, posabrala — kažu da je bilo originala slika 
Murilla, Rubensa, Van Dycka, itd., pa starinskoga 
porculana i finoga staroga pokućstva, ne spominju- 
ći sitnije stvari. Nu ta je žena, rodom Poljakinja, 
bila i žena dobra srca, pa se nje još danas sjeća svi- 
jet kao darežljive pomagačice sirotinje, koja je sa- 
gradila za žensku mladež u Vinici školu. »Muki« je 
umro g. 1879, a ona g. 1909. O svemu tome pota- 
nje u Beloševićevu djelu: »Varaždinska županija«, 
str. 107. 


Poslije smrti njene postaje gospodarom grof 
Samuel Festetich od Tolne, čovjek više no nemoguć, 
pa neobično umišljen i arogantan, tako da ga je sve 
od srca zamrzilo. Kad smo službeno zatražili pri- 
stup u dvor, da ga razgledamo i vrijedno snimimo, 
nije dozvolio, jer nismo donijeli preporuku zagre- 
bačkoga nadbiskupa!!! Ali na žalost kazna je došla. 


Gamad onoga graničnoga kraja sastala se do- 
govorno u onim tmurnim danima g. 1918. kao na 
svadbu: došli su kolima i konjima, znajući da ne- 
ma vlasnika, ni nadzornika, pootvarali vrata dina- 
mitom iz ladanjskog rudnika i ponapili se kao živo- 
tinje, puštajući vino što se nije dalo odvesti ni ispiti 
i za malo vremena sve je bilo prah i pepeo, sve ne- 
umrle umjetnine — umrle su. I kad nismo dospjeli 
da ih barem u slici fiksiramo, snimili smo ruševine 
izgorjele zgrade: uokolo trijemovi 17. stoljeća, sve 
pocrnjelo i ogorjelo ... Ne znam da li stoji još i sa- 
da onaj lijepi stup pred dvorom, koji je bio preude- 


šen za svjetionik, krasno djelo 18. stoljeća. Dobro | 


je kupio Ranko Bonjeković, te je jedan dio dvora 
dosta bijedno uspostavljen... 


Pravi je naziv Bajnski dvori po vlasnicima 
Both de Bajna. U uređenom preostatku dvor- 
ca s parkom liječilište je — psihijatrijski 
odio varaždinske bolnice. Djelomično spaše- 
ne dragocjene umjetnine iz dvora nalaze se 
u varaždinskome muzeju, te u privatnom po- 
sjedu u Varaždinu i Zagrebu. 


“Tu, uzduž ovih humaka, bilo je od vajkada mno- 
gu kurija. God. 1649. imali su tamo kurije: Vuk Er- 
d&dy, palatin Ivan Drašković, gđa Dvorničić, gđa 

Nitzki, Nikola Patačić, Andrija Šipuš, Mihajlo Konj- 
ski i Petar Jambreković, a u Vratnom P. Korossi. U 
18. stoljeću imali su Patačići u Vinici dvije kurije, 
koje su naslikane u kodeksu Patačić, tek ih ne mo- 
žemo identificirati. Čini se da je ona »sub eadem 
arce« danas posjed Peschkeov, kao i Nitzkijeva ku- 
rija, gdje je još zapuštena kapela sa slikom iz god. 
1760. Još su na Beyschlagovoj karti zabilježene ku- 
rije: Koroskenji, Nitzki, Siger, Vinica, Novak, Czin- 
deri. Na jednoj jednostavnoj kuriji i sada je grb: 
dva lava drže mač i na njem je kruna: grk Keglevića. 
Na jednoj drugoj, nekada posjed Dolanskog, ma- 
džarski je (jedini u nas!) zapis iz £. 1669. (nu, na 
žalost, mogao sam samo početak pročitati: »Ennek 
az varnak .. .<), a pod njim je zanimljiv zapis: »Orbe 
exagitato — fortunaque vexato — sub auspiciis, 
ejus, qui praeest — universis reaedificans — ada- 
uxit iniquis fortior — adversis«. Iz god. 1806. 


I tako smo osvanuli u Vinici. Još se i sada 
vidi da je to mjesto bilo minulim generacijama oso- 
bito omiljelo. Zgrada općinskoga poglavarstva bila 
je sigurno kurija, po svoj prilici baš ona veća Pata- 
čićeva. U dvorištu je te kuće stajao prije pran- 
ger, kod nas unikum. To je trobridni kamen, 2,52 
m visok, usađen na širokom postamentu, sa svake 
strane ima gore po jednu fracu, a sprijeda je okru- 
gla kamena posuda (46 cm široka, 25 duboka) s ot- 
vorom dolje, očito mjera, nešto srodna onim mje- 
rama u Dobrinju na Krku. Na svakoj strani dio nat- 
pisa: 


od kojeg se dade godina 1 6 43 
1643. i konac odgonetnu- D. 5_MOE EZE 
ti: »Mjerite pošteno!« O NOM CHAB IUSTAM 
Vinici je dosta pisano, ENSUR 
Vjestnik drv. arheol. dru- M i 
štva 1880, 114, »Prosvje- TENETE. 
ta« 1899, 1907. 


Pranger. očuvan u tome mjestu rijedak je i 
izvanredan primjer spomenika te vrsti koji 
nas sjeća na nekadašnje sudovanje. 


Župna crkva u Vinici promijenjena 
je posvema u početku 19. stoljeća za župnika Voj- 
skeca, a nalazi se na mjestu koje se zove Marčan, pa 
se dozvolom kraljice Marije Terezije i to sada zove 
Vinica. Po starim vizitacijama iz g. 1649. i dalje sa- 
znajemo da je ta crkva, spomenuta već g. 1334, bila 

gotska građevina, sa presvođenim svetištem i tabu- 
latom u lađi, imala je kapelu sv. Andrije, koju je 
Nik. Isthuanffy prigradio. Od te je crkve ostalo ulazni 
dio posve gotski, nu sada je tamo smješten glavni 
oltar, dakle je crkva okrenuta kao npr. u Začretju, 
pa u Velikoj kod Požege i drugdje. Od kapele sv. 
Andrije i one sv. Fabijana i Sebastijana što je pred 
crkvom stajala, nema više ni traga, tek se čini da je 
na jednom prikazu manjega dvorca Patačićeva još 
ona stara crkva prikazana. Stari je ulaz bio kroz 
toranj, pa je nova crkva povišena i nadesno proši- 
rena. Možda su iz stare crkve preostali oni lavovi 
sa strane pokrajnih vrata, koji odaju predgotsko 
doba. Oltar slab. Zanimljivi su spomenici: nadesno 
grobni spomenik bana Benka Turoczija (ft 1616, 
iz finoga bijelog mramora, odlično izrađen, prika- 
zuje bana u odori s oružjem; nalijevo spomenik 
Nikole Isthuanfyja i žene mu Elize r. Bot de Bajna, 
s grbovima i plačljivim tekstom od g. 1597. Kuku- 
ljević je vidio još jedan dio, kojeg danas više nema. 
Napose je još jedan kameni zapis u hvalu pokojne 
žene Isthuanffyjeve u distisima. Na desnom pilovu 
k svetištu spomenik je Franje Keczera Radovan- 
skoga, s grbom i kipom Kristovim, od g. 1679, a na 
suprotnoj je strani rimski natpis: 


FIRMIA; L P 
SCRABANTI 
NA . AN XXXV 
H. S.E. 

Q. CAESARNIUS 
IVSTVS. FIL 
H.F.G 


(U donjem dijelu drže 2 genija girlandu.) 

Svakako je Vinica morala biti veće rimsko mje- 
sto, možda doista Aqua Viva. 

Dok oltari ne vrijede ma nimalo, vrlo je otmje- 


na pregrada između svetišta i crkvene lađe. U sre- > 


dini su niska željezna vrata, na dovratnim kameno- 
vima glava, a dalje drži naslon po šest genija sa 
svake strane. : 

Oltari su u župnoj crkvi, na koje se Szabo 

osvrće s negodovanjem, s klasicističkim pri 

mjesama. ' 


Svakako je najvredniji komad u crkvi krsti 
onica od kamena iz gotskoga doba, nu to je is- 
prva bio ormarić za čuvanje sv. sakramenta, na stal- 

ku s fijalom s krabama završen. To je unas jedini ko- 
mad te vrsti.. Crkva ima i nekoliko vrlo lijepih ka- 
snogotskih kaleža iz 17. i 18. stoljeća, a tasa s ampu: 
licama za vino i vodu od teškoga srebra datirana je 
u g. 1663. 

Naknadno su u Međimurju pronađeni još 

ljepši primjeri gotičkih kustodija u Nedeli- 

šću i u Podtrnu, tako da kustodija u Vinici 

nije više osamljen primjer te vrsti spome- 

nika kod nas. 


Napose je vrijedan spomena vrlo lijep spo 
menik Lj. Ko&rčskenyja izg. 1841. na gro- 
blju u Vinici (taj je Koroskenyi bio vlasnik posjeda 
i kurije u Vinici, koju je kasnije imao Peschke). Uz 
piramidu s grbovima i natpisom stoji lik rastužene 
žene koja meće vijenac na urnu, postavljenu na sta- 
lak. Natpis na ploči kazuje da tu počiva L. Koros- 
kenyi (T16. X 1841.), a imao je dvije sestre, rođene 
Mattachich, za žene; druga je na stalak urne dala 
zapisati pravu bidermajersku tužaljku: 


»Es ist so siiss Verkl4rter zu gedenken, 
Die unsrem Herzen einst so nach verwandt. 
Sehn auch den Leib wir in die Gruft versenken, 
So schliesst sich fester doch der Geister Band. 
So strebt die Sehnsucht von dem Staub der Erde 
Zum Sternenmeer in lichten Himmelschčn, 
Dort strahlt mit Flammenschrift ein neues 
en 
Fiir das, was ewig wahr ist gut und schon! 


Nedaleko Vinice, nahodišta dobroga građevnoga 
kamena, nalazi se svjedok srednjega vijeka stari 
grad Vinica, od kojega su doduše ostali dosta 
neznatni ostaci, ali ti su u mnogom zanimljivi. Upra- 
vo je simbolički današnji prizor: pod razrušenom 
div-gradinom stoji mala kućica, kao u sjeni prošlo- 
sti. Prvi put se spominje grad g. 1353. G. 1391. go- 
spodari tu kralj Sigismund i zalaže ga palatinu S. 
Lackoviću, ali već su g. 1397. i tu Celjski gospodari, 
pa ostaju i dobivaju ponovne darovnice. Dalje kao 
i kod drugih gradova: Čeh pan Jan Vitovec, pa nje- 
govi sinovi, pa Ivaniš Korvin, koji tek nakon raspre 
sa Szekelyjevima dolazi u posjed grada i dariva ga 
podbanu Ivanu Gjulaju (g. 1503.). A kad je posljednji 
Gjulaj umro, dobiva jedan dio suvlasnik Gjulaja i 
rođak Nikola Isthuanffy, a ujedno i Turoczijevi: 
Turoczi je kao i Isthuanffy bio unuk Gabrijela Gju- 
laja. Po smrti Nikolinoj ostade veći dio Turoczijevi- 

ma, pa je tu umro ban Benko Turoczi g. 1616., nu 
doskora je grad već razvalina, pa mijenja brzo go- 
spodare: Draškoviće, Kegleviće, Malakocijeve i Er- 
dode, a sada je svojina Bombellesa. 


Iz starih vremena imademo opis grada (1568., 
v. Laszowski, »Prosvjeta« 1899, str. 438), nu ne mo- 
žemo si nikako po tom slike stvoriti. Tu se spominje 
ulazni toranj. na zapadu branište i kupalište, na sje- 
veru manja vrata, do glavnoga ulaza stan vratara, 
kuhara i krojača. U gornjem dijelu bila je velika 
kuhinja, kraj nje »stara kuća« s peći, otkuda su 
stube vodile u »palaču«, spavaonicu i sobu za bo- 
ravak. Iznad kuhinje i u tornju — s urom i zvo- 
nom — dvije sobice. Iznosim to ovdje, jer to je je- 
dini prikaz staroga burga uopće, koji nam pokazuje 
donekle način života onoga vremena. Ruševine Vi- 
nice podsjećaju veoma na Veliki Tabor. Tamo je 
peterokutnik okrenut šiljem prema ulazu, gdje ga 
brane dvije okrugle kule; ovdje je u sredini nepra- 
vilnik sa šiljem, opet prema ulazu, branjenom okru- 
glom i polukružnom kulom. Dakako, V. Tabor se je 
kasnije jako razvio. Vinica je zadržala valjda svoj 
prvotni oblik. Pa kao što se gornji katovi V. Ta- 
bora nalaze na konzolama, tako je bilo i tu: sve su 
te konzole vrlo lijepo otesane. Dakako, ni Vinica 
nije odjednom ovakova nastala, a značajno je da su 
i ona i V. Tabor imali za gospodare familije koje 
je Ivaniš Korvin, sin Matijin, dovukao iz Ugarske. 


Lit.: Anđela Horvat, Spomenici arhitekture i 
likovnih umjetnosti u Međumurju, Zagreb, 1956. 

Neće biti suvišno ni par riječi o znamenitom 
historičaru Nikoli Isthuanffyju, koji je 
tu živio i umro, te je pokopan u viničkoj crkvi. On 
je oko g. 1524. rođen oko Pečuha; zarana je došao 
u Hrvatsku, gdje mu je štitnik bio zagrebački biskup 
Nikola Olah, koji ga je poslao u Bolonju i Padovu 


Zrinskoga Sigetskoga, pa opet uz Olaha, tada već 
primasa Ugarske. Oženjen s Jelisavom Bot de Baj- 
na, dođe u Hrvatsku, sada već po njoj posjednik 
Vinice i Trakošćana i drugih posjeda. Propalatin od 
g. 1581, sudionik uratu s Turcima, pisac povijesti 
ugarskih naroda od g. 1490. do g. 1608, gdje su pri- 
kazani događaji, koje je većinom sam doživio. G. 
1608. udari ga kap, a poslije sedam godina smiri se 
u grobu uz svoju ženu Jelisavu. 

na nauke, te ga kasnije nalazimo u službi Nikole 


Nedaleko Vinice nalazi se veliki dvor Opeka, 
danas Bombellesov, nekada Draškovića, koji su ga 
podigli, pa se njihov grb nalazi i sada nad ulazom. 
Inače je taj lijepi veliki dvor u novije doba preude- 
šen, dozidane kule i terase na lukovima, a uokolo 
je perivoj poznat nadaleko. U stijeni predvorja na- 
desno uzidan je nadgrobni kamen, donesen ovamo 
navodno iz Zelendvora, a glasio je: (C. 1. L. 10926.) 


MACEDO . SVRI . F 
V. F. FECIT. ET 
ANTONI 
AE M FIL. 
VIATICAE 
CONIUGI 
PIENTISSIMAE 
ANL 


Nu prva dva retka sada nedostaju. Malo podalje uzi- 
dan je kamen s nekoliko nelijepo pisanim natpisom: 
»ECCE ANCILLA DOMINI«. Možda iz koje crkve ili 
kapele. 


Par kilometara istočno leži Zelendvor, ne- 
kada sjedište gospoštije roda Franje Nadažda, bana, 
koji ga je sazidao, a Franjo ga Drašković proširio. 
Po Ferdinandini Drašković udatoj Bombelles, prijeđe 
i taj dvor u ruke familije Bombelles, pa bude kao 
dvor napušten i pretvoren u tvornicu žeste, tek se 
u kapelici dvora pokapaju danas članovi familije 
Bomballes. Tu je stajao kip Ivana Nepomučkoga, 
sasvim srodan onom u Klenovniku s Nadaždovim 
grbom, a na križanju puteva nakon Zelendvora stoji 
kameni stup s kipom Isusovim, označen godinom 
1772. O tim kipovima, a kojih u ovim stranama ima 
mnogo, još ćemo napose govoriti. 

Kip spomenutog Tužnog Krista pohranjen je 
(od g. 1957.) u župnoj crkvi u Petrijancu. 

Sjeverno od Vinice, na brijegu, nalazi se crkva 
sv. Barbare u Natkrižovljanu, nekadašnja 
kapela, sada župa od g. 1775. Nema ništa osobita, 
do svog krasnog položaja i lijepe škropionice iz g. 
1687. Tu je u štali bio rimski natpis, koji je Mom- 
msen izdao u C.I. L. III 521. br. 4108, ali do sada 
se sačuvao samo dio toga natpisa, koji je župnik 
Bančić (izvrsni stolar!) predao arheološkom muzeju 
u Zagrebu. 


Szabo navodi da crkva nema ništa osobita, 
međutim u njoj je inventar koji potječe od 
17. — 19.st. 

Prije je ta crkva spadala pod župu Radoveč- 
ki Križovljan, gdje je i sada župa. Tu je pra- 
stara župa sv. Križa, ali tek se g 1574. veli izrijekom: 
»in Krisovlyan«. Točno je opisana u viziti od god. 
1649., pa i kasnije, crkva te župe, ali bila je onda 
na brijegu, nezgodno položena, ugrožena od gorskih 
voda. Vizizatorova želja da se ta crkva napusti i kao 
župna upotrijebi velika kapela sv. Marije, koju je 
po nalogu pape sagradio gospodar Križovljana Vra- 

ović, jer je župniku bio iščupao bradu (dobar ko- 
ator!) — ispunila se. Ta je kapela već g. 1649. po- 
stojala, imala slikani tabulat i kamenu propovje- 
dacnicu, tri oltara i novi kor. To je dakle osnovka 
današnje župne crkve u Radovečkom Križovljanu, 


Crkva je kasnogotska građevina, svetište ima još 
otpornjake, no crkva je cijela barokno svođena. Nad 
portalom je u nišanu Isus i sa svake strane po šest 
apostola, slikarija neukusno obnovljena. Tu je bio 
i prikaz Marije i natpis koji se odnosio na g. 1812, 
no toga više nema. Sakristija je sagrađena g. 1683, 
zvonik 1753, pokrajna kapela Marijina g. 1703, tu 
su grobovi članova familije Paszthory. Još bi tre- 
balo spomenuti i škropionicu iz g. 1682, te mrežišta 
iz gotskoga doba u prozorima svetišta. 


U selu Lovrečanu, tik do štajerske međe, 
osobito je zanimljiva kapela sv. Lovre. Opisi vizi- 
tatora spominju ovdje kapelu sasvim drugoga obli- 
ka. G. 1641. veli se da je kapela okrugla, g. 1678. veli 
se: »sanctuarium per modum cochleae formatum«, 
Već g. 1777. opisuje se sadašnja kapela, toranj je 
iza glavnoga oltara. 


Kasna gotska građevina sačuvala je gotski okvir 
pokrajnih vrata, a naskroz neorganički dozidan je 
(valjda već oko 1738.) vrlo lijep toranj, dolje četve- 
rostran, gore prelazi u osmerokut; u donjem dijelu 


je sakristija, u gornji se dio ide izvana, drvenim. 


stubama. Toranj je postavljen na vrh brijega, upra- 
vo izvanredno efektno. Kapela je vrlo lijepo ure- 
đena, sva barokno svođena, oltari bolji radovi, ne- 
koji su u sadašnjici izmijenjeni lošima. Toranj pod- 
sjeća živo na toranj sv. Marka u Zagrebu. Možda 
su ga isti majstori gradili. 

Na povratku skrećemo iz Cestice do dvora 
Križovljana, koji je do danas zadržao svoj sta- 
rinski izgled, tek nema više pokretnoga mosta, a po 
vanjštini ostala je to ista jednostavna građevina. To 
je bilo sijelo familije Bakić de Lak, pa je ženidbom 

prešao na familiju Paszthory, a od ove isto tako 
na familiju Varady, koja i danas tamo gospoduje 
(Varady de Nagy Szelessćny et Dicske). U dvoru su 
sačuvani mnogi portreti familija Vragović, Patačić, 
Paszhory, te sila antikviteta, koje je sabrao jedan 
član familije Varady, poslanik u inozemstvu. Ima 
odličnih komada umjetnoga obrta. Zanimljiv je ka- 
meni okvir vrata iz renesansnoga doba, nu dijelom 
je ostao još neisklesan kamen: umjetnik nije dospio 
da ga iskleše. U arhivu Jugoslavenske akademije 
nalaze se pod III d. 116. vrlo zanimljivi spisi, po- 
čevši od g. 1641., koji se odnose na posjede Slanje 
i Križovljan. Nu, nije to ono Slanje istočno od Va- 
raždina, već ovdje u blizini. Tu dolaze razni vlasnici, 
napose u 18. stoljeću: 1734. kupuje Gabr. Herman 
Patačić, koji to daje bratu Ludoviku, 1772. Ivan 
Patačić prodaje Stj. Sigheru, a 1775. Sigher Jos. Lo- 
seku, 1778. Losek Iv. Ledvayu, 1808. Eleonori Pata- 
čić, 1824. Patačićka Ivanu i Franji Domanickom. Li- 
jep primjer brze izmjene gospodara! 

Zapušten lijepi dvor — lišen nekadašnjeg 

inventara — čeka na zasluženu obnovu i po- 

desnu novu namjenu. 


Petrijanec je prastaro mjesto, a napose 
moralo je biti vrlo znatno mjesto u rimsko doba. 
Tu su se dvaput našli — prema Sabljaru — duboki 
zdenci, obloženi kamenom, i to g. 1797. na trgu pred 
kućom Tome Jovana, pa g. 1811. u kući Josipa Jela- 
čića, a u njem je bio dva metra dug kamen s rim- 
skim natpisom, koji je po prepisu Sabljarovu donio 
Mommsen u C. I. L. III, br. 4115. No najvažnije je 
otkriće učinjeno 20. VI 1805., kad je seljak Matija 
Hudjek kopao temelj za svoju kuću, pa našao 115 
komada zlatnih novaca od Hadrijana do Julijana, 
zlatnih narukvica, od kojih je jedna urešena zlatnim 
novcem Antonina Pia, L. Vera, Julije Domne, te Gor- 
diana III, a druga Marc Aurela, Caracalle, Gordi- 
jana III i Claudia Gothica. O tom nahođaju saču- 
van je spis u arhivu Jugosl. akademije III d. 61, 
a pisalo je o tom Šime Ljubić u »Vjestniku hrv. arh. 
društva« g. 1880, str. 110. Potanje su opisani komadi 
u djelu: Arneth, »Monumente des k. k. Miinzen u. 
Antiken Kabinettes«, Wien 1850. Vrijednost je pred- 
meta za onda bila procijenjena na 3352 for. 30 novč. 
Dakako da se je našlo i grobova. 

S pravom drži Janko Barle da se je to mjesto 
prije zvalo Bručina (Bruchina), jer se tako spo- 
minje crkva sv. Petra u popisu od g. 1334. Od starije 

se crkve tu nije ništa sačuvalo, novija je neugledna 
građevina, sa slabašnim oltarima. Crkvu je posvetio 
sufragan Vrhovčev Saleacz g. 1822., za župnika Ba- 
šića, koji je tu i pokopan g: 1832. Po jednom zapisu 
što ga spominje Kukuljević sagradio je crkvu god. 
1780. župnik Čačković. 

U župnoj crkvi je barokni i klasicistički in- 

ventar. 


Kip sv. Florijana stoji na trgu pred crkvom — 
malo podalje, uz cestu prema Vinici, kip sv. Jurja. 
Općinska je kuća u Petrijancu predjelana, tako da 
naliči magistratskoj u Varaždinu. 


Za kapelu sv. Katarine u Novoj Vesi veli vizi- 
tator da je »antiquissima, noviter (1777.) reperata«, 
nu danas stoji tu obična kapela, koja ima neobično 
završeno svetište u šilj, kako smo to vidjeli već kod 
nekolikih drugih, npr. u Kamenici. 

Nu u tom je kraju svakako najzanimljivija ka- 
pela sv. Benedikta na groblju u Svibovcu na 
Dravi. Upravo neočekivano: svetište ima oblik 
trolista, kako je dosta često u Dalmaciji, kod 
nas je samo još jedna srodna kapela u Orljavcu, žu- 
pe Skenderovci u požeškoj županiji. Lađa dugulja- 
sta, a pred nju je kasno dograđen zvonik. Natpis 
veli: »Ad laudem et honorem Dei omnipotentis nec 
non S. Benedicti, abbatis hoc opus Franciscus Ur- 
ssich ff. Anno 1. 60XVIII.« Nu Fr. Uršić nije jamač- 
no sagradio novu kapelu, već je dozidao k staroj 
nove dijelove. Zanimljivo je svetohranište s gotskim 
okvirom i gotski prozorčić u apsidi. 


Tlocrt u obliku trolista ima i napuštena go- 
tička crkva kraj sela Toranj kod Pakraca. 


Nekoliko riječi o stupovima na putevima 
* ovoga kraja. Pred Majerjem nalazi se stup s umor- 
nim Isusom, koji se podbočio rukom. Uobičajena. 
forma 17. i 18. stoljeća. Sličan u Zelendvoru, Ba- 
bincu itd. Iza Petrijanaca kip sv. Jurja pod krovi- 
ćem: konj i zmaj su ponešto zdepasto izrađeni, nu 
vrlo je dobar postamenat s figurama sv. Florijana, 
sv. Marka i jedne svetice. Zapisane su godine 1764. 
i 1775. Na raskršću iza Petrijanca (na karti »kod 
pila«) stup je s Isusom kao prije spomenuti (»Zahn- 
wehchristus«), a na stupu kipići sv. Florijana, sv. 
Petra, sv. Antuna, te je tu ugrebeno više zapisa. Na 
raskršću cesta u Vidovcu nalazi se stup s reljefom 
sv. Folrijana, na stupu Kristov lik. Natpis glasi: 
»QUI PASSUS EST PRO NOBIS, MISERERE NO- 

BIS. ANNO DNI. 1672.« Srodan se kip nalazi u Ba- 
bincu, a natpis veli: »AD MAIOREM DEI GLORIAM 
ET AD MEMORIAM PASSIONIS DNI. NRI. IESU 
XTI. F. F. REN. D. P. MARTINUS CHELIAK, AN- 
NO 1658.« (Ugrebeno još: Babnik i VDS 1733.). 
Najljepši od svih stupova je »Beli pil«, na 
putu između Varaždina i Novog Sela, stoji osamljen 
na polju. Na ovisokom stupu usađen je širi kameni 
podnožak, a na njem nešto uži, s krovićem sa četiri 
reljefa: Marija s Isusom, Bog Otac drži Raspetoga 
među koljenima, sv. Stefan i sv. Donat. Na stupu 
ima nekoliko ugrebenih zapisa iz g. 1771. i 1773. O 
varaždinskim, kojih ima iz svih tih epoha, napose. 
Pil Tužnog Krista (jedan od starijih) uklo- 
njen. 
Pil Tužnog Krista od Zelendvora pohranjen 
u Petrijancu u župnoj crkvi. 
Čuveni »Beli pil« stoji oštećen i nagnut. 


Uz cestu Varaždin—Cerje nalaze se gusto nase- 
ljena mjesta: Nedjelanec, Čargovec, Vidovec, Jurke- 
tinec, Cerje. Bilo je nekoliko posjeda Cerje. Gornje 
Cerje bio je posjed Pethčovih, g. 1606. dobio ga je 
Gavro, sin Benkov; Kad je posljednji umro, dade 
Ladislav Erd&dy na temeljima porušenoga dvora sa- 
graditi novi, a iz Pethčovljevih je vremena ostao 
nad ulazom natpis: »Porta patent et nulli claudaris 
honestro«. (Arhiv Jugosl. akademije II d. 61.). Cerje 
Nebojse bilo je u vlasti Vragovića, kasnije Mata- 
čića, Cerje Srednje i Tužno, nekada također Pethč- 
ovih, dobile su obitelji nasljednice. Jurketinec se vr- 
lo često spominje, nekada dobro ivanovaca, pa Iva- 
na Korvina, Ratkaja, koji ga daju Ivanu i Petru Ma- 
daču od Štrigova, a ti uzimlju predikat »de Jurke- 
tinec«. U doba nastajanja kodeksa Patačića pripa- 
dalo je dobro s dvorom — narisana je oveća kuća 
na kat — Stjepanu Patačiću. I Vidovec je bio po- 
sjed Pethčovih; nakon parnice dobije to Samuel pl. 
Bužan, ženidbom dobije to barun Kušević, a po nje- 
govoj kćeri Jordis Lohausen. Nu po »Statusu fam. 
Patačić« bila su u Vidovcu i dva dvora »antiqua re- 
sidentia« i »castellum«. To će biti ona dva dvora u 
susjedstvu: Krkanec, najljepši dvor u tom kra- 
ju, koji je pretvoren u hambar! Osobito se ističe 
glavni ulaz u dvor, grbovima Patačić-Beković de Tr- 
novec s natpisom gore: »In Te Domine speravi, non 
confundar in aeternum«, a dolje pod grbovima: »Ste- 
phanus Patachich de Zayezda prothonotarius regni 

Sclavoniae cum chara coniuge sua Barbara Beko- 
vich sibi et catholicae romanae duntaxat posteritati 
fieri fecit. Anno Domini 1616.« O njem, koji sniva 
vječni san u crkvi u Vidovcu, bilo je već govora, a 
valjda je tu i posljednji Patačić, Fridrik, boravio. 
Još su po izumrću Patačića bili u dvoru, kojim je 
gospodario Koroskenyi, neki portreti, naročito Ga- 


2 


brijela Hermana Patačića, pa Franje Patačića (1 u 


Lukavszkoga. U tim stranama još je spomena vrije- 
dan dvor Šaulovec, sagrađen g. 1791, ali posve 
moderniziran, sijelo familije Kiš-Šaulovečki, pa J al- 


.v_ as: 


ra nestalo (imao je, kako svjedoči Belošević, u gor- 
njem dijelu granarij!), a sada je tamo Leitnerov no- 
vi dvor, što ga je vanredno lijepo izveo Schulze- 
-Naumburg. 

Pretražujući crkvene spomenike, naći ćemo vr- 
lo malo zanimljiva, sve dok se ne spustimo do Re- 
metinca. Vidovec je imao staru crkvu sv. Vida, 
koja se spominje prvi put g. 1574, očito gotsku, a 
bila je cijela svođena, nu sada stoji tamo nova crk- 
va iz vremena od g. 1820.—1830, nastala zauzima- 
njem vlastelina Donata Lukavszkoga. Svetište je po- 
krito kubetom, lađa isto tako, pa je stvoren vrlo 
lijep prostor, na žalost skučen nepogodnom slikari- 
jom. U tu su crkvu prenijeli grobne ploče Stjepana 
Patačića, protonotara, koji je umro g. 1629., i žene 
mu Barbare Beković, zatim grobni napis Friderika 
Patačića, posljednjega člana, što mu ga je stavile 
Eleonora, posljednja Patačićka, te spomen na Do- 
nata Lukavszkoga (# 1932.). Vrlo je zanimljiva ka- 
pela sv. Antuna u selu Cerje Tužno, koja ima 
svetište zatvoreno koničnim nepravilnikom, a oltar 
je unikum: postavljen pred svetište, čini jednu pre- 
gradu od štuka, ostavljajući samo prolaz sa svake 
strane. I lađa je sva urešena štukom, a prednji je 
dio jamačno kasnije dozidan i tu je zvonik uključen 
u crkvenu zgradu. Vizitatori spominju da je ta ka- 
pela bila posve zapuštena, te stoga pod interdiktom, 
nu već je pod kraj 17. ili početkom 18. stoljeća mo- 
rala biti posve uređena. 

Svakako je najzanimljivija crkvau Remetin- 
cu, u kotaru Novi Marof, pod ruševinama Greben- 
grada, s kojim je jamačno povezana. Očito samostan- 
ska crkva, s dugačkim svetištem, pretrpjela je mno- 
go toga u prošlosti, a čini se da je od iskona bila 
građena za franjevački red. 22. VI 1556. piše kralj 
Ferdinand Krištofu Batthyanu da vrati dragocjeno- 
sti koje je tamo sedam samostana pohranilo. Neko 
vrijeme bila je i posada u samostanu, g. 1577. se- 
damdeset haramija. Ipak su Turci crkvu i samostan 
poharali, pa je tek g. 1639. doveo Adam Batthyani 
redovnike natrag, a Gjuro Batthyani opravio ga je 
g. 1646., pa su franjevci ostali tu do g. 1790., a sa- 
da je samostan postao župnim domom a crkva žup- 
nom. Stanje crkve potvrđuje njenu povijest. 


Ulaz je jednostavan, lijepo profiliran okvir got- 
skih vrata. Toranj je u donjem dijelu stara građe- 
vina, tu su se vidjeli tragovi velikoga požara. Gornji 
je dio kasniji, a najkasnija je kapa, tu je prije bila 
gotska piramida. Lađa je 17 m dugačka, svođena na 
tri polja, rebra počivaju na polustupovima, na re- 
brima klesarski znakovi. Svetište, 13,5 m dugačko, 
svođeno je očito gotski, ali po drugi put na 
četiri polja, dok po otpornjacima vidimo da je bila 
isprva na tri polja svođena, pa ima samo tri za- 
glavna kamena, s grbovima Hermanfija de Greben, 
knezova Celjskih i Batthyana, nasljednika Greben- 
skih: vjerojatno su ti kamenovi ostali od prvoga 
svođenja. Četvrti je kamen prazan. 


Nadesno je prizidao kapelu sv. Antuna Baltazar 
Patačić ( + 1719.), prvi barun, pravnik i veseljak. Ure- 
šena je bujnim štoku-ornamentima, ovijenim oko 
brojnih medaljona, koji nisu bili svi oslikani. U po- 
zadini veliki barokni oltar, loše popravljen. Tu su 
zakopani Baltazar i Bartol, muž Eleonore, također 
od roda Patačićeva. Kažu da je u grobnici pet lije- 
sova. U svetištu je stajao oltar iz god. 1669, a po- 
stavio ga je Nikola Makar, vrhovni potkapetan kri- 
ževački i žena mu Marija Jurčin. Oltar je bio u 
srednjem dijelu dio staroga gotskoga krilnoga olta- 
ra, s prekrasnom madonom, a u plohama sa strane 
4 crkvena oca i 4 evanđelista, vrlo dobri radovi, dok 
su svetice, po tri u jednom odsječku, malo šablonski 
prikazane. To je bio jedini poznati ostatak od broj- 
nih gotskih oltara u nas, pa ga je župnik dao zami- 
jeniti modernim gotskim ruglom, dok je prastari ori- 
= danas u Zagrebu, u Muzeju za umjetnost i 
obrt. 

Kod pregradnje župnoga dvora pokazali se kra- 
sno izrađeni lukovi gotskoga samostana, koji su os- 
tali sačuvani. Uz ovu crkvu trebalo bi spomenuti 
crkvu u Varaždinskim Toplicama i onu u Knegincu, 
nu to ćemo učiniti na drugom mjestu. Za sada ćemo, 
krećući prema Varaždinu, ogledati tek ubrzo kapelu 
u Beletincu, crkvu u Obrežu i u Biškupcu. 


I u malom selu Beletincu kopa se ugljen, 
koji žičanom željeznicom odilazi do Krušljevca na 
zagorskoj pruzi. Već se g. 1216. spominje taj posjed: 
»terra castri, que vocatur Beletynczy« (Smičiklas: 
C. D. IV. 20), a g. 1543. u vlasti je Batthyana. Pre- 
krasan pogled na Bednjansko polje. Negda je tu bila 
i župa, g. 1501. spominje se »D. Briccus, plebanus 
eccl. Omnium Sanactorium in Belethynicz«. Kapela 
je imala svođeno svetište i tabulat u lađi, vizitacije 
izrijekom kažu da je građena »ad formam antiqu- 
am«. Doista je pred nama kapela XIV. stoljeća, s 
četverostranim svođenim svetištem, kao ona sv. 
Martina Loborskog u Martinščini, u Kelemenu i 
drugdje. Od stare sakristije ostao je gotski dovrat- 
nik. Pred kojih 80 godina svođena je lađa barokno, 
a kasnije je prizidan i osmerostrani zvonik. 
Naknadno je ustanovljeno da gotički frag- 
ment iz Remetinca nije jedini preostatak od 
brojnih gotičkih oltara kod nas jer našlo ih 
se još nekoliko; od onih u Hrvatskom zagor- 
ju spominjem npr. kvalitetni gotički reljef 
Oplakivanje u župnoj crkvi u Začretju. 


Izdaleka obilazi željeznica, silazeći s brda u rav- 
no varaždinsko polje, Obrež, s crkvom sv. Ilije. 
Staro je to mjesto, prastara župa. Već se g. 1247. 
spominje gospodar Nezdaša, pa opet 1258, gdje se 
kaže: »ex terra filiorum Selk, nomine Ebrys apud 
Sanctum Elyam«. Prastara župa, stara gotska crkva, 


sa svođenim svetištem i tabulatom u lađi, kasnije | 


je i tu bio svod. U 18. stoljeću bili su kolatori: Pa- 
tačići (dobro Sketin!), Erd&dy, Skerlecz, Kiš i Czin- 
dery de Nagy Atad. Kasnije je sva crkva pregrađena, 
pa i ta je g. 1914. zamijenjena s novom, sadašnjom. 
Takova se promjena morala dogoditi i s kapelom 
sv. Lovre u Lovrečanu, koja je bila posve analogna 
gotska crkvica, ali je porušena, pa je u blizom selu 
Radovanu na prekrasnom mjestu sagrađena ve- 
lika kapela s lijepim tornjem, ali kako je prijašnji 
pok. župnik Palanščak pribavio čudotvornu Mari- 

jinu sliku, to je kapela sada posvećena Mariji, a selo 
je zadržalo ime Lovrečan. 


Neobično je krasna arhitektonska slika župne 
crkve i dvora u Biškupcu, starom posjedu za- 
grebačkih biskupa već od g. 1215., koji se davao u 
leno sve do biskupa Branjuga (nu biskup Klobu- 
šicki dao ga je kasnije svome bratu!) I tu je bila ne- 
kada gotska crkva, a g. 1747. pokazuje stari bakro- 
rez crkvu po prilici ovakovu kakova je danas: ve- 
lika lađa, malo — valjda još staro — svetište. Sada 
je tamo pet oltara i propovjedaonica, koja nosi grb 
biskupa Klobušickoga (od 1748. do 1751. u Zagre: 
bu, onda biskup u Kaloči). Drugi je, nepoznati, grb 
nad trijumfalnim lukom. U vrlo ukusno pokrivenom 
zvoniku bila su četiri zvona, po vijestima sa dva 
rekvirirana. Oltar i posuđe pristojno, bez veće vri- 
jednosti. 


* 


Tako smo se približili našem dragom Varaždi- 
nu, nu prije ćemo se ogledati za spomenicima pro- 
šlih dana u kraju istočno od Varaždina, pa krenuti 
do najvažnijih uspomena prošlosti u novomarof- 
skom i stubičkom kraju 


Istočno od Varaždina tekar je malo sačuvano. 
Već se g. 1254. spominje tamo crkva sv. Bartola apo- 
stola u današnjem Bartolovcu, a župa se zvala 
po Žabniku, po selu u blizini. Posvetio ju je ponovno 
biskup Vinković (zagrebački biskup 1643.—1647.). 
Nu ona se kasnije znatno mijenjala, tek je ostalo 
staro svetište, četverostrano s križnim svodom, a u 
novije je doba opet crkva izmijenjena. K toj je župi 
spadala i kapela Sv. Duha u Šemovcu, selu koje se 
češće spominje u povijesti, a dobilo je ime po dav- 
nom posjedniku Sceme comesu koji je dobio tu ze- 
mlju g. 1251. Tu je nad ulazom u sakristiju grb s 
natpisom: Miroslav Bedeković Komorski — rođ. 13. 
IX 1785. +27. IX 1868. Vrlo je stara župa u Jal- 
žabetu, koju popis od g. 1334. navodi in archi- 
diaconatu kamarczensi: »ecclesia sancte Elysabeth 
filiorum Egydii«. No župa se zvala »in Suhodol«, a 
od stare se crkve nije ništa sačuvalo, već tu stoji 
sada kasnobarokna, vrlo ukusna građevina, s dobrim 
glavnim oltarom. To je mjesto bilo nekada svojina 
Šemovečkih, kasnije je tu zagospodovala familija 
Gottal. Udova posljednjega Gottala, rođ. Somogyji, 

(nezin je grb u belečkoj crkvi) najprije je utemeljila 
zakladu za podupiranje kmetova. Preudala se za Bal- 
tazara Bedekovića, protonotara, pa su u Jalžabetu 
podigli kuriju s kapelom sv. Marije, a u Šemovcu 
kurijicu s kapelom Stjepana kralja. Kći Miroslava 
Bedekovića (+ 1868.) udala se za kancelara Kuševića, 
pa je tako taj posjed pripao ovima. Nedaleko je bila 
župa sv. Klementa u selu Kelemen, koju navodi 
popis od g. 1501.: »ecclesia sti. Clementis in Zw y- 
nusa«. Opet drukčije ime sela! Tu je još sačuvano 
četverostrano svetište, a cijela je crkva sada svo- 
đena barokno. Dobro je pripadalo Batthyanovima, 
pa Auerspergima i Erd&dima. 

Krećući iz Varaždina prema jugu, brzo ćemo se 
naćiu Knegincu, mjestu gdje se nalazi ostatak 
kule u kojoj je, po tradiciji, bio zatvoren kasniji 
kralj Andrija, pa je zahvalno obdario g. 1209. grad 
Varaždin povlastima. Vizitator g. 1646. veli da je 
nad ovom crkvom bila stražarnica u doba turske 


ye 


dragoga Varaždina! 

VARAŽDIN 


Prošli smo i upoznali diljem cijeloga našega Hr- 
vatskoga zagorja toliko toga zanimljivoga, tja tamo 
od davnih prethistorijskih dana do dana današnjega, 
vidjeli mnogo toga lijepoga i vrijednoga, što je pro- 
šlo vrijeme stvorilo, mnogo toga što nitko više neće 
vidjeti, jer je vrijeme opet svoje razgradilo. Vidjeli 
smo na svakom komadu zemlje radin i maran svijet, 
koji se tu kini na komadićcima zemlje od nepame- 
tara, a radinost mu posvjedočava i sam kamen: bez- 
brojni nalazi oruđa iz kamenoga doba po cijelom 
Zagorju dokumenti su marljivosti i teškoga življe- 
nja čak i u onim vremenima! Pi sigurno žive tu i 
sada potomci onih drevnih ljudi, te ona »seoba na- 
roda«, koja zapravo uvijek traje, sad većim, sad ma- 
njim intenzitetom, sigurno nije baš sve potamanila... 
I zato možda baš tu u Hrvatskom zagorju vidimo 
diljem svih vjekova dva oštro odijeljena sloja: s 
jedne strane seljački narod, koji živi uređenjem od 
davne davnine, gradeći si domove na svojem »pleme- 
nitom«, na svojoj grudi zemlje, pa tako je ostalo 
ono drevno nastanjivanje Hrvatskoga zagorja bez 
pravih sela, bez većih skupina. To već leži i u samoj 
prirodi zagorskoga seljaka: ta on je baš tako vla- 
stelin na svojem, kao i pravi vlastelin na svom ve- 
ćem posjedu, dapače on je jači, jer je natijesno, 
upravo magično vezan s tom svojom zemljicom. Ne- 
će on u bolju Slavoniju, veli da tamo nije ni zrak 
dobar, ni voda, pa se tamo brzo umire, »a umrijeti 
se može i ovdje«! I evo, baš mi sada doživljavamo 
da se na očigled ispoljuje jakost onoga što je samo- 
niklo, da nadjačava zemljoradnik, a još do nedavno 
silne i moćne gospoštije iščezavaju kao dim na vje- 
tru, pa im se ni dvorovi ne mogu više uzdržati, jer 
su podalje od prometnih puteva, a nema više zem- 
lje da ih uzdržava... 

Drugi su sloj žitelja Hrvatskoga zagorja vlaste- 
lini. Upoznali smo silne rodove, koji su gomilali ne- 
vjerojatne posjede, a najmanji je dio bio hrvatskoga 
podrijetla. Da, ali taj domaći živalj ipak je ostao 
jači: on se sačuvao kao mali posjednik do dana da- 

našnjega. A možda je baš ona prastara forma nase- 
ljavanja podavala vlastodršcima snagu da su onako 
nemilice dijelili i kapom i šakom zemlje i posjede 
svojim, narodu sasvim stranim ljudima, pa su baš ti 
stranci izazvali redom seljačke bune, te tako zapra- 
vo sebi smrt donijeli. Ta eto i sam car i kralj Sigi- 
smund poklanja cijelo Zagorje svojim rođacima, 
knezovima Celjskim, Ivaniš Korvin, sin kralja Ma- 
tije dovlači ovamo i Ratkajevce i Pehtčovce i bog 
zna kakovu čeljad. Tako zagospoduje u našem Hr- 
vatskom zagorju sasvim strana čeljad, koja se do- 
mogla i velikih časti i služba u Hrvatskoj, ali s ma- 
lom iznimkom sve je to tuđ, nakalemljeni sloj, koji 
se nije nikada sasvim slio s domaćim življem, već 
mu ostao tek povjerenim gospodarom. Primjer nam 
daju Patačići, koji su se najbolje ponijeli, pa je ipak 
biskup Gabrijel Herman bio najljući protivnik svega 
hrvatskoga, nu ipak nije htio svom Zagorju uskratiti 
lijepi žrtvenik u crkvi u Belcu. Vlastela su zapravo 
neka internacionala, a mora se priznati da su oni 
bili spojka sa zapadom, od kojega su goleme teko- 
vine preuzeli i u Hrvatsko zagorje prenijeli, pa ko- 
načno sve tu ostavili onom narodu, kojem su uvi- 
jek ostali stranci. I taj je narod te tekovine i te kako 
zaslužio: da niie njega, da nije kmeta bilo, ne bi 
bilo ni divot-crkava, ni dvorova, ni velikih redov- 
ničkih samostana ...! To je jasno! Pa tako danas 
imaju potomci i pravo da sve što je traine vrijed- 
nosti, sve što je i za današnje doba ikako upotre- 
bivo sačuvaju i upotrebliavaju, jer je konačno sve 
to plaća za znoj davno iščeznulih generacija. Ne tre- 
ba misliti da je to bilo tako samo u našem Hrvat-. 
skog zagoriu, da, drugdie je bivalo još i gore, ma- 
kar su to bile prosvećenije zemlje! 


zač 
Kao neka sinteza svega toga što je tu izneseno 


prikazuje se naš dragi grad Varaž din, pa ne- 
će biti suvišno da barem letimice prođemo povješću 
i povjesnim spomenicima toga našega lijepoga gra- 
da, koii je uza sve tuđinske nasrtaje, koji su često 
prijetili potpunim slomom, ostao do sada pravi hr- 
vatski grad, koji je izvrsno umio i dobro iz tuđine 
prigrliti i amalgamirati. Već je Ebner g. 1827. napi- 
sao — malo suviše homagijalnu, ali dobru »Hist.-sta- 
tist. topographische Beschreibung der k. Freystadt 
Varasdin« — prvu monografiju o kojem našem mje- 
stu! Kasnije se bave historijom Varaždina Kukulje- 
vić, Janković, Klaić, Laszowski i drugi, a najnovije 
doba podalo nam je prelijepe radove Ad. Wisserta 

i Krešimira Filića, tih revnih urednika našega naj- 
ljepšega muzeja, Muzeja grada Varaždina... Nepre- 
gledan je broj članaka o Varaždinu i njegovim pri- 
likama po raznim časopisima, a očekuje se i jedna 
oveća historija, koja se malo teže rađa! Pa će tu 


dostajati kratak prikaz. 


Nema sumnje da je taj naš Varaždin prastaro na- 
selje. Kada se vlak dovinuo tamo od Budinščine 
do Novoga Marofa, te je krenuo prema Varaždinu, 
pruža se osobito zanimljiv pogled na grad: usred 
plodne ravnice uzdigao se grad s brojnim tornjevi- 
ma, uokolo na većoj udaljenosti zaokviren zagor- 
skim brdima, a dosta udaljen od prevriljive Drave. 
Pa tu je morao biti od davnine najljepši prijelaz 
preko Drave: tradicija hoće svakako da je baš tu 
Koloman prešao preko Drave da ugovara s hrvat- 
skim plemenima, tu, gdje je kasnije uzvratio Ma- 
džarima posjet ban Jelačić u g. 1848. 

Nitko nije još riješio pitanje što znači zapravo 
ime Varaždin, (madž. Varasd, pa to ime nose i dva 
sela u Madžarskoj!), sva ta tumačenja posve su bez 
temelja. 


U historiji javlja se Varaždin uskoro poslije Za- 
greba, a dakako da je zbog velike blizine Štajera i 
Madžarske dosta svezan s njihovom povijesti. Bela 
III dosuđuje kaptolu zagrebačkom Toplice kod Va- 
raždina 20. kolovoza 1181., pa se tu spominje već 
župan varaždinski Belle, »comes de Garestin«, dok 
se drugi župan Crazon spominje 1198. Svakako je 
tu postojala manja plemenska župa sa svojim župa- 
nom, pa se i kasnije na teritoriju sada nestale žu- 
panije varaždinske nalazile dvije župe: zagorska (s 
gradom Krapinom) i varaždinska s Varaždinom, ka- 
ko se to vidi iz listine spomenute u historiji Krapine 
od g. 1258. Najvažniji dokumenat Varaždina čuva se 
u arhivu grada Varaždina: listina kralja Andrije II 
od g. 1209. kojom prodaje, iz zahvalnosti za pomoć 
za vrijeme svoga tamnovanja u Knegincu, Varaždi- 
nu povlastice slobodnoga grada (Smičiklas: Cod. 
Dipl. III, 89). Građanima neće suditi niti comes, 
niti comes curialis, već će si sami birati suca, »qu- 
em richtardum solent appelari«. Uređuje se plaćanje 
poreza, pa podavanje županu. Svatko može o svom 
posjedu samovlasno odlučivati, prodavati, oporučiti 
itd. Počini li stranac nepravdu građaninu, sudit će 
varoški sudac. Potanko se određuju međe grada Va- 
raždina, nu te se danas tek dijelom mogu odrediti. 
No, g. 1220. dođoše Varaždinci pred kralja Belu s 

molbom da im potvrdi sloboštine podarene od An- 
drije II, jer da se originalna isprava uništila na- 
vodno u požaru! I kralj izdade, saslušavši odlične 
ljude, ponovno ispravu o pravima Varaždina, tek 
donekle izmijenjenu, a i međe su sada drukčije od- 
ređene (Cod. dipl. III, 186). Vjerojatno je ona listina 
iz g. 1209. učinjena po sjećanju, nu nije isključeno 
da su Varaždinci, želeći dobiti povoljnije povlasti, 
izjavili da je ona prva listina propala. Nu ona dru- 
ga isprva sužuje donekle pravo varošana, a kako 
se danas više ne mogu točno odrediti ni po toj is- 
pravi lokaliteti međa, ne možemo ni utvrditi da li 
je drugom listinom teritorij grada povećan. Svi su 
gotovo kasniji vladari te povlasti potvrdili, sve do 
Ferdinanda (24. I 1550.) i Rudolfa II (g. 1580.). Za 
poznavanje odnošaja žitelja Varaždina i gospodara 
grada važna je isprava koja se u prijepisu nalazi u 
arhivu Jugoslavenske akademije: »Relatio inquisto- 
nis pro parte castri Varasd ...« od g, 1550. (III. d. 
128.) gdje se preslušalo 105 svjedoka, pa su napose 
iskazi Pavla Kečkeša i Urbana Lasića, nu nećemo se 
tu napose time pozabaviti. Dvostruka sudbenost, va- 
roška i gradska, ostala je još dugo vremena, gotovo 
do nedavna, a žezla se sudačka do danas sačuvala, 
jedno je iz g. 1464, za suca Mat. Pognara, te jedno 
asnije i jednostavnije. 

Za razvitak je Varaždina bilo važno što je Sigi- 
smund darovao cijelo Zagorje knezovima Celjskim, 
i to g. 1397. Varaždin, a g. 1399. sve druge zagorske 
gradove, pa je tu darovnicu potvrdio g. 1405. Nisu 
to bile stare plemenske župe, niti kasnija vojnička 
jedinica sa župskim gradom kao centrom, već na- 
prosto leno, pa je razumljivo da se s novima gospo- 
darima pojačala trvenja između grada i varoši varaž- 
dinske. Svakako su se brinuli Celjski za grad Varaž- 
din, kako nam to javlja kronika njihova tamo gdje 
se spominje navala Janka Hunjidija na Varaždin 
(Krones: Die Chronik der Freien von Saneck, der 
Grafen von Cilli, Graz 1883, str. 103): »Do zog der- 
selbig Hunadt Janusch mit volg dem von Cilli in 
ihr herrschaft und landt hub and zu S. Georgen, das 
man nennet das Khatzenhaus in ihren herrschaften 
fir und fiir zu ziechen und su bescheligen und kahm 
fir Warasdin. Nun wass di selber stat Warasdin mit 
kainerley zain noch graben umbfangen. Do was ein 
burgg in einem egg daselbst, die von ge 
zain gemacht was, die hette der graff Ulrich 
von Cilli machen lassen. Dieselbig burg wolten sy 

eingenommen haben und stiirmeten sie und do sy 
gewinnen mochten, so brandt er (Hunyady Janos) 
die stadt Warasdin ab und zog fiir bas den wegck 
fiir Ankheistein ...« To je evo prvi opis Varaždina 
iz god. 1441., vidimo da nije bio nikako utvrđen i 
nije imao nikakvog grada (burga). Vidjet ćemo što 
je ostalo od rada toga silnoga plemena, koje je ubrzo 
svršilo od ruke sina Sibinjanin Janka! A dalje do- 
laze isti gospodari kao i u drugom dijelu Zagorja: 
najprije ćoravi, podmukli Čeh pan Jan (Vitovec), 
prije vojvoda knezova Celjskih, zatim njegovi sinovi, 
pa onda Ivaniš Korvin. Ispravom od 12. VII. 1464. 
daje Matija Korvin Varaždinu novi grb, koji se i sa- 
da upotrebljava: anđeo drži štit sa četiri crvene i 
četiri bijele grede, a usred štita je toranj s visokim 
ulazom. Slijeva u štitu je zvijezda, zdesna polu- 
mjesec. Zapravo je to tekar stari pečat Varaždina, 
koji je Matija Korvin modernizirao (v. Mittheilun- 
gen der k. k. Centralkommision, W. 1871, CXCV.). 

Ivaniš Korvin, nezakoniti sin Matijin, kojem je 
ovaj podario više od stotine posjeda i gradova, umre 
rano, a žena mu se preuda za onoga raspikuću mark- 
grofa Jurja Braniborskoga. Taj je darovao Varaž- 
dinu darovnicom iz Požuna od g. 1532. svoju kame- 
nu kuću za vijećnicu Varaždina, pa ona, dakako sa- 
svim promijenjena i pregrađena, stoji i danas i slu- 
ži još kao vijećnica. U darovnici se veli: »... in An- 
sehung der gehorsamen undertenigen dienst, so uns 
unser lieber getreuer Richter, Rath und am germayn 
unser Stat zum Warasdyn biszher gethan und hinfiir 
thun sollen kennen und mčgen aus sondern Gna- 
den damit wir inen genaigt sind, unser Steinern 
Haus oben am Platz zu Warasdin gelegen zu ainem 
Rathaus doniert und geben haben...« Glavna se 
pregradnja zbila g. 1793, kako to natpis nad ulazom 
svjedoči. Možda su se u podzemnim prostorijama 
još sačuvali prastari zidovi. 


Primakli smo se dobi borbe Ivana Zapolje i 
kralja Ferdinanda. Kraljica je Marija darovala burg 
varaždinski ugarskom palatinu Stj. B4thoryju, pa 
se tu skupila vojska odana Ferdinandu, pod vod- 
stvom Batthyana, koji se povukao do Ormuža kad 
se knez Krsto Frankopan primaknuo gradu koji mu 
je spremno obećao otvoriti vrata. Ali kod opsade 

urga pogodi Krstu tane i on umre u Martijancu 27. 
IX 1527. Već je onda i grad i varoš varaždinski bio 
utvrđen, a ponovno je utvrđenje provedeno u god. 
1547. — 1573, pa su tada staleži štajerski preduj- 

mili potrebni novac, dok se je grad obvezao kroz 
26 godina davati svoje dohotke. Bathory se Varaž- 
dincima ljuto osvećivao za njihovo pomaganje Fran- 
kopana. 


I tako se primaklo vrijeme najljućih bojeva s 
Turcima i nastajala je krajina. Kada je to zapravo 
počelo, teško je odrediti, svakako su se Štajerci u- 
prli da dobiju tu krajinu s Varaždinom u svoju 
vlast, znajući dobro da je bolje braniti svoju zem- 
lju na tuđem tlu! Tako je i razumljivo da je gosp. 
kralj dao Varaždin, taj centar obrane, tuđincu Iva- 
nu Ungnadu (a tako su radili kraljevi uvijek!), pa je 
Varaždin postao sijelo glavne komande vojske »in 
der Windischen Granitz«. Zanimljivo je kako je kralj 
Ferdinand izdao 1. XII 1543, darovnicu, kojom za 
5000 rajnskih forinta daje Ungnadu Varaždin. Ta je 
darovnica predatirana u Beču 6. III 1550, pa opet 
u Beču 1. VII 1556, kao da je kralj oklijevao ne- 
kako s tim darovanjem! Konačno daje i varoš i grad 
Varaždin Ungnadu, a neće mu je uzeti dok ne vrati 
onu svotu. Nu, jer treba grad utvrditi, dat će mu 
sve za utvrđenje potrošeno natrag, pa i u slučaju 
da Turci uzmu Varaždin, a tridesetnice će davati po 
200 ug. forinta godišnje. Tako su do g. 1575. dovr- 
šena utvrđenja grada i varoši, a već su g. 1591. po- 
novno popravljani, pa dalje g. 1656. i konačno god. 
1768., kad su probijena dvoja manja vrata na zapa- 
du i istoku. Oko g. 1660. načinio je Martin Stier, car- 
ski inženjer nacrt Varaždina (Nacionalna knjižnica 
u Beču, M. S. 8608). Taj nacrt pokazuje da se utvrde 
nisu mnogo mijenjale od postanja, pa je taj vojni 
inženjer dodao i nacrt za njihovo moderniziranje, 


a jedan se egzemplar našao i u ratnom arhivu u _ 


Karlsruhe. G. 1766. načinio je drugi nacrt komorski 
geometar A. L. Kneidinger, danas u Arheol. muzeju 
u Zagrebu, a treći je narisao u g. 1807. (godini ru- 
šenja varaždinskih utvrda) marljivi županijski kar- 
tograf Ignacij Beyschlag (danas u državnom, pri- 
je Zemaljskom, arhivu u Zagrebu). Brojno stanje 
slike prikazuju vjerno sve te utvrde. Potanji opis 
nije nužan, dostaje pogled na jedan od tih nacrta. 
Vrlo je dobro prikazan Varaždin sa sjevera u akva- 
relu u Weissovoj «Relatio germanica ...« od g. 1729. 
gdje se vidi most do vrata preko grabe, a na mostu 
je u polovici drvena karaula. Ungnad (bio je ljuti 
protestant) nije dugo gospodovao: kći mu se udala 
za bana Tomu Bakocz-Erdčdyja g. 1585. i donijela 
mu u miraz i Varaždin, a Rudolf II izdaje g. 1607. 

darovnicu za Tomu Erdčda i učini ga nasljednim 
kapetanom Varaždina, a po tom su ovi postali i na- 
sljedni vel. župani do god. 1845. Evo ih: Tomo 
1607. — 1618.), Sigismund (—1639.), Gjuro I. (—— 
1665.), Aleksandar I. (—1682.), Mirko (—1690.), Gju- 
ro II (—1713.), Aleksandar II (—1729.), Gjuro ITI 
(— 1760.), Antun (—1770.), Ivan Nepomuk I (—1783), 
Aleksandar III (—1793.), Ivan Nepomuk II (— 
1806.), Karlo I (—1811.), Aleksandar _IV (—1827.), 
Karlo II (—1834.), Ivan Nepomuk III posljednji 
(—1845.). 

Život je u Varaždinu bio sve vrijeme kroz sto- 
ljeća snošljiv, dapače je grad donekle procvao u 16. 
stoljeću, najburnijem vremenu što ga je uopće pro- 
živio. Vojske prolazile, Varaždin, koji su Štajerci sve 
više svojatali, postao je centralnim mjestom za ot- 
por protiv Turaka, kroz dvjesta godina sjedi tu ge- 
neral. Da, Štajerci bi rado učinili Varaždin centrom 
kraljevstva, pokušavali su u svoje vrijeme prekupiti 
i Stari grad, nu to osujeti Tomo Erdody. Znali su 
dobro zašto to »žrtvuju«, zašto su poslali »Ihro 
Majestit Obersten Baumeister der fiinf innerčster- 
reichischen Linder« Domenicad'Allioda izradi 
planove za utvrde Varaždina, kao predstražu Štaje- 
ra. U 17. stoljeću dolazi do velikih crkvenih grad- 
nja, a sve više dolaze u grad velikaši i plemići, pa 
grade svoje palače i kuće; da, nešto kasnije doći će 
i zagrebački biskup i Kaptol, da si oni dvore posa-« 
grade. Osobito se razvio život u 18. stoljeću, kad je 
novoustrojena vlada zasjedala u Varaždinu, a ban 
je Franjo Nadaždy, kao pročelnik kralj. namjesnič- 
koga vijeća, stolovao od god. 1756. do 1776. u Varaž- 
dinu, tako da je doista grad postao glavnim gra- 
dom. Nu katastrofalni požar od g. 1776, koji je uni- 
štio gotovo cijeli, većim dijelom od drva građeni 
grad, poda zauvijek prevlast Zagrebu. Život onih 
dana opisao je grof Adam Oršić u svojim izvrsnim 
»Memoarima« (od g. 1725. do g. 1814), a bolje i zor- 
nije i istinitije ne bi to nitko mogao učiniti. Dakako 
da je te memoare izdao tek g. 1869. Ivan Kukulje- 
viš u svom »Arkivu« (sv. X), jer sigurno ne bi ni 
onovremena »tetica« dopustila tako štampati — is- 
tinu! 

Požari su harali nemilosrdno u Varaždinu: god. 
1547, g. 1582. (osobito žestok!), pa 1598, 1601, 1649, 
1776. (odsudan!), 1793. i 1827.! Ta g. 1776. izgorjelo 
je, 24. IV ravno 385 kuća! No uvijek se grad opo- 
ravlja, dapače, podižu se sve bolje kuće. Što je pre- 

ostalo, opisao je vrlo savjesno A. Wissert u »Spome- 
nici Varaždinskog muzeja«, 1936, str. 29: »Bilješke 
o nekim varaždinskim kućama«. Na žalost je novo 
doba mnogo toga zamijenilo lošijim ili iskvarilo, kao 
. palaču grofova Drašković, sagrađenu na početku 18. 
stoljeća, gdje je rezidirao ban Nadaždy, pa palaču 
biskupa zagrebačkih, koja je lošom kućom zamije- 
njena. Nu dosta je još sačuvano: najljepša kuća gra- 
da, koju je grof Franjo Patačić podigao g. 1764, 
stoji i danas, druga kuća Patačića sačuvala je do sa- 
da svoj karakter; Erdčdy sagradili su palaču, pa 
prodali kasnije Patačićima, a danas je vlasništvo 
vojnoga erara. Velika županijska zgrada iz 18. sto- 
ljeća (nešto izmijenjena), pa dom zagrebačkoga kap- 
tola, kuća Prašinskih (kasnije Sermageovih), pa sje- 
menište Ivana Zakmardija, da samo neke spome- 
nem. Tako je Varaždin ostao i danas grad baroka, 
kako je to prikazao K. Filić: »Arhitektura grada 
Varaždina« u »Glasniku prof. društva« 1936, str. 
1082. 


Razvoj grada pokazuju nam slike iz raznih vre- 
mena. Najstarija je ona u ratnom arhivu u Beču iz 
17. stoljeća, u zbirci Raimunda Montecucculija, koja 
se nalazi i u Karlsruhe, a očito je preris po stari- 
jem predlošku. Snimljen je grad sa zapada. Oko g. 
1729. nastao je prikaz u djelu: Weiss; »Relatio ger- 
manica .. .«, koje sam spomenuo, gdje se nalaze dva 
prikaza učinjena prije g. 1726, kad je sagrađena 
uršulinska crkva. Iz g. 1732. potječe poznata slika 
grada iz Isusovačkoga zbornika (s juga), a vrlo je 
instruktivna votivna slika iz g. 1776. »EX VOTO 
DEVOTI POPULI GERMANICI WARASDINENSIS«, 
gdje vidimo grad u plamenu sa sjevera. A najbolje 
prikazuje Varaždin u 18. stoljeću slika kod kapuci- 
na, gdje je sve vjerno narisano, mada nije perspek- 
tiva baš savršena. Nu tu su nabrojane tek najvaž- 
nije slike, a ima ih i manje važnih, neznane prove- 
nijencije. 

. Pa ću sada s tim završiti letimični prikaz Va- 
raždina i njegove povijesti, a za dalje detalje upu- 
ćujem još na rad K Filića: »Varaždinski gradski 
sudci« u »Spomenici muzeja«, str. 6, gdje se navode 
imena načelnika od g. 1406. do najnovijih dana, 
pa od istoga autora, u »Spomenici varaždinske gim- 
nazije« str. 14 »Varaždin u prošlosti«, pa str. 45 
»Povijest varaždinske gimnazije«, pomno izrađen 
prikaz, koji riše mnogo toga što se tiče cijeloga ži- 
vota grada Varaždina. 


172 


A sada da pregledamo barem donekle zanimlji- 
vosti crkvenih spomenika Varaždina. 
Nema tu dakako spomenika velike starosti, grad 
koji je nebrojeno puta pogorio nije ni mogao ta- 
kova šta sačuvati. Ali ni te spomenike ne možemo 
baš nikako potcijeniti, i tu je odsudnu riječ rekao 
barok. 


Prastara je župa u Varaždinu, g. 1334. spominje 
se tu crkva »sancti Venceslai et beatissimi Bartholo- 
mei« (Bartolovec), a g. 1501. bio je župnik Stepha- 
nus in Warasd. Tu je postojala svakako veća gotska 
građevina, koja je nastradala od vatre 11. IV. 1592., 
a kako je tada i franjevačka crkva bila razrušena, 
ostala je Varaždincima samo crkva sv. Vida, pa je 
tako mogla nastati tradicija da je to najstarija žup- 
na crkva. Već se u svibnju 1592. počelo s dovozom 
drva iz Baćanijeve šume. pa je crkva ubrzo bila po- 
pravljena (Vjesnik zem. arkiva XIII, 263). Prema 
opisu vizitatora iz g. 1649. bila je cijela crkva svo- 
đena, imala je troja vrata, visok krov, pokriven 
crijepom, te osam oltara, kamenu propovjedaonicu 
i krstionicu. I kasnije ističu vizite čvrstoću crkve 
i njenu urednost. Zvonik »vetusti operis« uvijek se 
ističe. Nu to nije prvotna crkva, pa i ove je nestalo, 
a nova je građena od g. 1751. do 1768., dok se od 
prijašnje sačuvao tek dijelom zvonik s kasnijom 
kamenom kapom i godinama postanja 1494. i 1500. 
To je najzanimljiviji dio crkve, gdje se pod g. 1494. 
vidi lik neke životinje. Jedna su vrata u tornju uokvi- 
rena kasnogotskim dovratnikom. Tu u tornju ču- 
vao se arhiv čazmanskoga kaptola, koji je tu smje- 
šten od g. 1811. Toranj podupire gotski otpornjak 
s likom sv. Florijana u niši, pod tim, između gotski 
profiliranih stupića, nespretno modelirana ljudska 
glava, te je stavljen napis: »ANDREAS JACETICZ — 
DE JOKOPELEČZ — SUPRE — MUS CAPELANUS 
IN — BURENBERG ET PLEB — ANUS HUIUS 
ECCLESIAE«. (Možda današnji Jakopovec: 1334. žu- 
pa, g. 1501. »Benedictus plebanus de J akopelecz, ha- 
bet unum capellanum Laurencium de Warasd« ) 
Položaj toga tornja opravdava mišljenje A. Wis- 
serta da crkva možda nije bila tako položena kao 
sadašnja. 

Sadašnja crkva iz 18. stoljeća ne spada među 
simpatične građevine. U svetištu je veliki oltar iz 
g. 1771., s brojnim kipovima i slikom patrona iz 19. 
stoljeća (u uglu zapis: »Madjera 1867.«). Zanimlji- 
vija su u svetištu dva sjedala za po pet osoba, s po 

pet slika svetaca (većinom rijetko spominjanim: 
Onufrija, Barlaama i Josafata, sv. Simeuna Stilite, 
sv. Teodora, sv. Eustahija itd.). Slike su jamačno 
djela ranih lepoglavskih majstora, donekle srodne 
onima na klupama u lepoglavskom svetištu, sasvim 
osebujnoga kolorita, na žalost slabo sačuvane. 


Klupa sa slikama svetaca na naslonu prene- 
sena je iz župne crkve u nekoć isusovačku 
crkvu u Varaždinu. , 


U lađi je više baroknih oltara: do svetišta nalije- 
vo iz g. 1758, nalijevo iz istoga vremena oltar koji 
služi sv. Deodatu pod menzom za lijes. Propovje- 
daonica je bolji barokni rad, svi su drugi oltari sla- 
bo zanimljivi, tek je spomena vrijedan onaj pod 
pjevalištem, gdje je vrlo realistički prikazano mu- 
čenje Kristovo, navodno iz g. 1777. Najzanimljiviji 
su cehovski barjaci, koji su smješteni kod ulaza (li- 
jevo 11 komada, desno 12), svjedoci velike važnosti 
cehovskoga uređenja u Varaždinu, gdje je tek ne- 
davno posljednji trag cehovskih uredaba završio s 
likvidacijom čazmanskog ceha, nu bogate zbirke ce- 
hovskih predmeta u muzeju posvjedočuju također 
istinitost ovoga navoda. Treba samo ogledati golemi 
broj obrtnika raznih grana u Varaždinu g. 1826, 
kako ih Ebner navodi. 

Druga velika crkvena građevina jest crkva 
franjevaca, prava građevina 17. stoljeća. Tra- 
dicija hoće da je tu bila nekada crkva sv. Ivana Kr- 
stitelja još od templarskih vremena. Sadašnji se sa- 
mostan počeo zidati potporom Sig. Trauttmanns- 
dorfa g. 1617, toranj se zidao od g. 1633, a na mje: 
stu stare crkve sagrađena je oko 1650. nova crkva, 
koju je Petar Petretić posvetio. G. 1665. pogori već 
ta crkva, nu šteta se ubrzo popravila. Već su staru 
crkvu g. 1583. htjeli pretvoriti u magazin vojske, nu 
sami su se štajerski staleži tomu oduprli. 

To je tipična građevina 17. stoljeća, koja i dra- 
goga Boga smatra tek velikim gospodinom, pa mu 
pravi velike i visoke, obilno urešene odaje, s mnogo 
svjetla, a svetište čini s lađom gotovo jedan prostor. 
Sa strane su često po tri ili četiri kapele, prepuš- 
tene svetačkom kultu. Srednji je vijek sa svojim 
transcedentalno polumračnim prostorijama defini- 
| ika prestao: svjetlo je raskošno obasjalo božje 

vore! 


Vrlo prostrana lađa svođena je na četiri polja, 
pa ima i po četiri pobočne kapele sa svake strane. 

Istaknuti treba drugu kapelu slijeva, urešenu štu- 
kom i slikarijama uokvirenim štuko-ornamentima, 
s oltarom sv. Antuna. Na pregradnoj stijeni između 
te druge i prve (od svetišta) vrlo je lijepa propovje- 
daonica iz 17. stoljeća, bogato urešena, a opet ne 
pretrpana. Na zgradi izrezbareni su likovi dvanaest 
apostola, ornamenti su iz sedamnaestog stoljeća. Na 
donjem dijelu krovića je lijep napis: »VINEA DO- 
MINI SERAPHICA. 1657.« S desne strane opet su 
četiri kapele, druga je također urešena štukom, tu 
je oltar Marije Škapularske, učinjen g. 1747. 
Pomutnjom je napisano da se na toj krasnoj 
propovjedaonici nalazi 12 likova apostola; 

ima ih 11 s Kristom, te godina 1657., no te 
poremećene brojke su — prema istraživanji- 

ma Mag. D. Baričević ranije označavale go- 

dinu 1675., kad je to djelo dovršeno. 

Spomenuta velika monstranca je kasnogotič- 

ki rad vjerojatno iz početka 16. stoljeća, a 

ne kako je označeno iz kraja 17. stoljeća. 


U svetištu stoji golemi glavni oltar, koji je na 
žalost vrlo nezgrapno restauriran, s premnogo dre- 
čave boje i pozlate. U sredini je prikazano slikom 
krštenje Isusovo, djelo 19. stoljeća, dolje stoje če- 
tiri velike figure svetaca — sv. Petra, Arona, Moj- 
sije. Šteta da je to djelo unakaženo zauvijek, U ru- 
kopisnom opisu te crkve spominje se da je g. 1665. 
izgorio stari oltar, a darežljivošću puka i dobrotvo- 
ra sagrađen je novi, i to takav da su tri svećenika 
u isto vrijeme mogla čitati misu. Danas toga više 
nema, a jedan jedini sačuvani primjer (koliko je 
meni poznato) nalazi se u velikoj crkvi u Prelogu u 
Međimurju, gdje je pokojni biskup Premuž dao 
sredstva da se taj oltar uspostavi, kako bi on tamo 
odslužio misu na dan pedesetogodišnjice svoga mi- 
snikovanja, nu sudbina mu toga nije priuštila. 

Na glavnom oltaru te crkve Szabo navodi go- 
dinu 1796., no ona se odnosi na sliku, a sam 
oltar nabavljen je iz Maribora g. 1737. 


Iz svetišta nalijevo vode lijepa željezna vrata u 
kapelu, urešenu prebogato štukom, pa se tu u do- 
njem dijelu oltara nalazi, malo dobroćudno prika- 
zan, Danijel u lavljoj jami, dar Danijela Praunsper- 
gera, senatora, poreznika itd.,, iz god. 1692, kako to 
vrlo blagoglagoljivi napis tumači. Još su ljepša gvoz- 
dena vrata kojima se izlazi iz te kapele u hodnik. 

Na zvoniku ubliježena je godina 1641., na rezi- 
denciji g. 1607. (i renovatum: 1832.), u vrtu stoji kip 
sv. Franje, dok je prije stajao Marijin kip iz g. 1669. 
Od crkvenoga posuđa najviše je spomena vrijed- 
na ogromna monstranca, najveća koju sam kod nas 
vidio, u formama vrlo kasne gotike, valjda iz kraja 
17. stoljeća, a oko svega učinjen je barokni ukras 
od srebra, koji se može lako skinuti. Vrlo je zanim- 
ljiv drveni križ, na kojem je izrezbaren gore Bog 
Otac, pod njim Isus, a pod ovim Marija. Možda po- 
sao kojeg samostanca. 


Najljepša je crkva varaždinska svakako nekada- 
šnja isusovačka, kasnije pavlinska, pa sada 
gimnazijska crkva, o kojoj je napisao prikaz M. Va- 
nino u »Katoličkom listu« g. 1917. Opet djelo 17. 
stoljeća, velikih dimenzija, ali i danas još daleko 
veličajnija od srodne franjevačke crkve, mada je ne- 
što manja od nje, pa ima u lađi tek po tri pobočne 
kapele, a lijevo od ulaza je sasvim zasebni dio: ka- 
pela s grobovima Draškovića. Uz crkvu je velika 
zgrada, gdje se prije smjestilo financijalno ravna- 
teljstvo, a bila je samostanska zgrada: i tu su otkriti 
bogati štuko-ornamenti. 


Pročelje je vrlo jednostavno, portal s grbom 
Draškovića i napisom: »FUNDATORE ILLMO. CO- 
MITE GASPARO DRASKOVICH N HONOREM B.M. 
V. ASSUMMPTAE. CONSECRATUM. Ao. MDCLVI.« 


Glavni je oltar veoma skladno djelo baroka, og- 
roman ispunja cijelu pozadinu velike crkve. Gore, 
pod Sv. Trojstvom, slika je navještenja Marijina, 
a dolje je bolja slika uzašašća Marijina, dok su sa 
strane veliki kipovi sv. Petra i Pavla, sv. Ivana Ne- 
pomučkog, Ignacija Loyole, Franje Ksaverskoga i sv. 

. Donata. Uz to još mnogo manjih figura, pa, ako i 
nisu sve pojedine remek-djela, kao cjelina djeluje 
ovaj oltar izvanredno. Po napisu na slici potječe 
iz g. 1796. ' 

Na gurtu između svetišta i lađe :»MUNIFIC- 
ENTIA 1678. RENOVATA 1875. et 1900.« 

Prva kapela do svetišta desno posvećena je sv. 
Franji Ksaverskom, vrlo bogato urešena štukom, a 
u jednom medaljonu pod grbom zapis je: »Sacellum 
istud Gabriel Erd&dy praesul Arbensis adornari fe- 
cit« (po kronostihu 1657.—1658.). Tu je oltar iz g. 
1742. Prizori izrađeni u štuku dosta su dobri radovi. 
U drugoj i trećoj kapeli nadesno nema oltara. 

Prva nalijevo jest kapela sv. Ignjacije Loyole. 
Oltar je izrađen sasvim analogno onom sv. Franje 
Ksaverskog u suprotnoj kapeli, te po napisu potje- 
če iz g. 1743. Slika na njem pokazuje Loyolu, koje- 
mu se ukazuje Isus. Druga kapela nema oltara, a 
treća je kapela Sv. Križa, najljepša kapela, odije- 
ljena lijepom željeznom pregradom od crkve. Bo- 
gato pozlaćeni oltar Sv. Križa, s nelijepom slikom 
raspetoga Isusa i s votivnim darovima, te pet kipo- 
va. Pod menzom: grupa golih grešnika u vatri čisti- 
lišta. Bogati štuko-ornamenti. Sve to potječe iz g. 
1764, kad je to uredila bratovština muke i smrti 
Isusove. 

U prostranoj sakristiji ima nekoliko fresaka, još 
je najbolja ona koja prikazuje smrt sv. Ignacija 
Loyole, a signirana je: Blasius Gruber fecit 1727. 


Isusovci su se naselili u Varaždinu već g. 1628, 
ali im puk nije bio sklon, no tim više plemstvo, ko- 
je ih je spasilo prigodom pobune u g. 1634. Dobro- 
tvori varaždinskih isusovaca bili su grof Sigismund 
Trautmannsdorff, Margareta Tonhauser, Ana Popel- 
-Lobkovic od roda Šternberga, te Gašpar Drašković, 
koji im je pomogao da su od g. 1642. gradili crkvu 
i posvetili je g. 1656. Nu prestankom isusovačkoga 
reda prijeđe ta lijepa crkva (Habdelić veli da je sa- 
mo zagrebačka biskupska ljepša od nje!) u posjed 
pavlina, a kad su i ovi ukinuti (1786.) zaprijeti oz- 
biljna pogibao da će, g. 1794., biti porušena. Nu ipak 
je g. 1797. povraćena službi božjoj i posvećena, po- 
što je služila dulje vremena kao spremište. 

Iza pavlina ostao je lijepo građen tzv. pavlin- 
ski marof, s prostranim odajama, koje su u 
gornjem dijelu pokrite s tzv. »Spiegelgewčlbe«. Por- 
tal je kasnije prerađen, nu sačuvan je gornji dio s 
grbom pavlina (gavran s hljebom) i godinom 1760. 
Kasnije je služio kao konjanička kasarna. 


Sve ostalo daleko zaostaje za do sada spome- 
nutim. Crkva je kapucina, koji borave u 
Varaždinu od 28. X 1629, neugledna građevina, ka- 
ko to pravila reda traže. Već su g. 1652, pa ponov- 
no g. 1680, tražili Varaždinci da dođu k njima ka- 
pucini, pa je biskup Seliščević 24. IV 1701. položio 
temeljni kamen crkvi, a Martin je Brajković 14. VII 
1706. posvetio, i to u čast Sv. Trojstva, jer je tamo 
već postojala kapela Sv. Trojstva, o kojoj je Znika 
podnio izvještaj g. 1678. (Vjesnik z. arhiva XII, 250.). 
Na glavnom je oltaru bolja slika 19. stolj., koja pri- 

kazuje Sv. Trojstvo, pod njim Marija, a dolje kleči 
sv. Franjo, moleći zaštitu za grad Varaždin, koji je 
tamo naslikan. Ta je slika izrađena prema onoj ve- 
likoj pavlinskoj iza glavnoga oltara u koru, s istim 
figurama i s brojnim drugima, nu najzanimljiviji je 
prikaz Varaždina 18. stoljeća. Dobar pavlinski rad. 


Rakoczyjeva buna i nemir u državi sklonuše 
groficu Drašković, rođenu Nadaždy, da je svoju 
kćer, duvnu iz Požuna, pozvala u Hrvatsku. Doista 
dođe ta majka Julijana, pa s njom i druge, među 
kojima je bila i grofica Keglević i grofica Ester- 
h4zy, te se nastane u Klenovniku, a kasnije dođu 
u Varaždin da poučavaju žensku mladež. Na mje- 
stu sadašnjega samostana uršulinka na- 
baviše si dvije kuće, te dogradiše malu kapelu, ali 
već g. 1712./3. počeše s gradnjom velike crkve uz 
pomoć kanonika zagrebačkoga Jurja Šubarića i opa- 
ta baruna Sigismunda Sinersperga, čiji se grb nad 
ulazom u crkvu i sada nalazi. Gradnja je dovršena 
g. 1726. uz pomoć grofice Katarine Patačić, udove 
grofa Aleksandra, a zgradu zapadnog dijela samo- 
stana sagradila je Marija Terezija. Zgrada za višu 
djevojačku školu sazidana je g. 1890., g. 1892. po- 
dignut je novi oltar Narođenja Gospodnjega, dok 
su stari oltari iz g. 1728. izbačeni g. 1904. Vanjština 
je crkve otmjena, unutrašnjost nema ništa zanim- 
ljiva, novi su oltari bez duha i duše, pa je onaj u 
.. sv. Ivana Nepomučkoga iz godine 1845. naj- 

olji. 

Za crkvu sv. Vida čuli smo da je tradi- 
cija smatra najstarijom župnom crkvom u Varaž- 
dinu, nu u starim popisima nema joj spomena. G. 
1649. bila je drvena, g. 1768. zidana je u redu, g. 1776. 
uništio ju je golemi požar, nu već je g. 1780. bila 
popravljena. Glavni je oltar bolje barokno djelo, 
drugi su slabiji radovi, a najljepša je stvar u crk- 
vici stara klupa s lijepo stiliziranim orlom po stra- 
ni. Na jednom je kaležu hrvatski natpis: »KELIH 

S T VI(da) f VA(rasdinskog) 1682.«. 

Među najljepše crkve Varaždina spada crkva 
sv. Florijana, sazidana g. 1669., a obnovljena 
g. 1738, 1797, te 1823. Nad glavnim oltarom bio 
je kronograf, koji pokazuje na g. 1740. Posvećen je 
oltar patronu, a još su dva u lađi. Na pjevalištu u 
prednjem dijelu crkve nalazi se lijepa slika: sv. Flo- 
rijan gasi zapaljeni Varaždin g. 1776. »Ex voto de- 
voti populi germanici. Warasdinensis«. U sakristiji 

bio je vrlo lijep, nu vrlo zapušten ormar s intarzi- 
jama. Sad je očuvan i popravljen. 

Uz glavnu cestu prema Petrijancu nalazi se 
kapela sv. Fabijana i Sebastijana, 
koja je bila već tako trošna da je vizitator predla- 
gao njeno rušenje. Na drugom kraju grada stoji 
kao uspomena na kugu zanimljiva kapelica sv. 
Roka. Najstariji je njen dio središnji, s dvije 
konche (tako je prikazuje još slika Varaždina iz 
18. stoljeća), zatim je dodano svetište s jedne stra- 
ne a atrij (g. 1768.) s druge strane, a konačno je 
uz svetište dograđena mala sakristija. 


Posljednja crkvena građevina koja spada Va- 
raždinu jest kapela sv. Mihajla u Sračincu. To 
je očito stara gotska građevina, još je jedan gotski 
prozor sačuvan. G. 1646. bila je obnovljena: tabulat 
u lađi postoji i danas, svetište barokno svođeno, a 
zvonik, koji onda nije bio dovršen, sada je u lijepim 
oblicima dokrajčen, te visokom kapom pokriven. 
U Sračincu je prije posljednjeg rata arh. S. 

Podhorski sagradio novu crkvu. 


Razmatrajući rad Varaždina u teškim vreme- 
nima 17., pa i 18. stoljeća, moramo priznati da je 
upravo začudna ta snaga kojom su u nevolji smo- 
gli volju i sredstva za takove velike i male građe- 
vine: upravo se čini kao da je svaka nesreća, na- 
ročito užasni požari, podavala Varaždincima novu 
snagu za rad. Pa nisu ni svjetovne potrebe zabora- 
vili: njihov je ksenodohij jedinstven doku- 
menat brige grada za svoje nemoćnike, pa ako ga 
i nisu uzdržali u onom opsegu kako je kroz stolje- 
ća postojao, ipak su ga sačuvali u dostojnom ob- 
liku, kako to A. Wissert s pravom i ponosom Ističe. 
Nu 19. stoljeće nije više imalo smisla za takov rad, 
druge su potrebe, drugi zahtjevi vremena, skrenuli 
volju i mar Varaždinaca, koji su, eno, prvi osno- 
vali pred stotinu godina svoju »Narodnu čitaonicu«, 
koja sada dobiva svoje pravo ime »Hrvatske čita- 
onice«. I opet su baš Varaždinci bili prvi koji su 
god. 1842. u županijskoj skupštini od 2. V stvorili 
zaključak da se hrvatskom kralju podastre molba 
da se zapriječi dalje uništavanje i tlačenje naroda 
u Bosni i Hercegovini...! 

* 


K preglednom prikazu crkvenih spomenika mo- 
ramo dodati nekoliko prikaza svetačkih ki- 

pova u Varaždinu. Već smo ih našli cio niz 
uz put od Varaždina do Vinice, a napose treba is- 
taknuti još jednom najljepši«, »beli pil« u polju ne- 
daleko Varaždina. Našli smo šest osebujnih na pro- 
štenjarskom putu od Klenovnika do Vukovja, do 
sjajne kapele sv. Wolfinga (Vuka). Zapravo su to 
bili isprva prastari međašni kameni kojim se ozna- 
čivao teritorij kojeg mjesta, a kasnije ih je crkva po- 
svojila, dok su gdjekoji bili uspomene na redovno 
tužne zgode (Marterl). Varaždin ih sam imade do- 
sta, svi su odreda djela ranijih stoljeća. Najveći je 
bio kip Marijin pred isusovačkom crkvom, ali toga 
od g. 1842. nema više, do onoga fragmenta koji se 
spasio u muzeju u Varaždinu. To je bio »Colossus 
Marianus«. Najboljim držim kip u Optujskoj ulici: 
Bog Otac drži raspetoga sina na koljenima. Njegovu 
povijest kazuje napis: »Deo Uni et Trino — Effi- 
giem hanc sub lue — pestis vovit G. D. And. — Hus, 
Judlium comit. et — Juratus nobilis cittis — Varas- 
dinensis cum consorte — G. D. Barbara Zitomersky 
— et posuit anno — 1682.« a niže: »Ponovljeno i na 
ovo mjesto iz —....lanščaka prenešeno bi moi — 
pobožnih . . optujske ulice. 1878.« Kuga, zbog koje 
je taj kamen postavljen, harala je g. 1679. 


Na kraju Biškupečke ulice nalazi se na jedno- 
stavnom stupu dosta dobra pieta. Zapis veli gore: 
»Telo Isusa s kri — ža uzeto i dano u — — ruke 
prežalostne — majke Marie — 1876. — — H. S. iN 
H.— BM V.D. G. — D. 00— — GLAVNO — VICH 
et C: C: — S. IUDITA — ANO .DNI; — 1. 6. 7. 1.« 


Na Trgu sv. Vida stoji skroman kip: gore Isus, 
dolje sv. Rok i sv. Florijan. Natpis glasi: »1683. EX- 
STRUCTA — JOANNES NEGOVEC — ET MICHA- 

EL ANTAUER — RESTAURARUNT — ANNO D. — 
* 1760.«, a sa strane je zapis: »Troškom i prinosima 
pobožnih kršćana popravljeno i obnovljeno godine 
1885.«. 

Na kraju ulice, prema Bartolovcu, stoji kip na 
stupu, nu zapravo to nije prvotni, već je zamijenjen 
novijim, tek su anđeli stari, a sve je zajedno pretvo- 


reno u neku vrst kapelice. Napis veli: »HANC EF- 


FIGIE — FIERI FECIT — NOBILIS LUCAS — KU- 
SMICH CIVIS — LIBERAE — REGIEQ — CIVI- 
TATIS VARAS — DINENSIS IH HO — NOREM 
SNCT — ISSIMAE PASSIO — NIS 21 MAY 1610«. 
U polju južno od Varaždina stoji stup s mado- 
nom pod krovićem, dosta dobar rad. 

Na trgu nedaleko Staroga grada dosta je slabi 
kip Marije koja gazi zmiju. Napis veli: »GREGOR 
— BRICZMAN — 1728.«. Taj Grgur Briczman bio je 
lončar, te je taj posjed kupio 9. VI 1724, a par go- 
dina kasnije postavio taj kip (Wissert, »Spomenica«, 
str. 50). 

O STAROM GRADU VARAŽDINSKOM 


Sudbina Staroga grada (burga) u Varaždinu, 
gdje se danas nalaze prebogate, revno skupljene 
zbirke Muzeja grada Varaždina, našega najvredni- 
jega muzeja, koji je blagoslovljenim radom gg. Wis- 
serta i Filića otvoren nakon nezaboravne izložbe g. 
1924., gdje se manifestirao duh Varaždina kroz sto- 
ljeća (otvoren je g. 1925.), — tijesno je povezana 
sa sudbinom mjesta Varaždina, kako je to već is- 
taknuto. Nije to bio baš uvijek prijatan odnošaj, 
dapače, svi su gospodari burga bili manje više tla- 
čitelji varošana, jer su bili od reda tuđini, pa ni 
sami Erdčdyjevci nisu ostavili najbolji spomen, a 
kamo li B4thory sa svojim Kečkešom, pa ni Ung- 
nad, kojega već ime karakterizira! Htjeli su biti ap- 
solutni gospodari mjesta i smatrali Varaždince svo- 
jim podanicima, makar su slova isprava drukčije 
govorila. Nu, zar je danas bolje u svijetu? Vlast. je 
uvijek vlast, a, bogme, još više strast... 

Nu taj je grad vanredno zanimljiv po svojem 
postanju, po svojim utvrđenjima, koja su jedina do 
danas ostali sačuvana u nekoj potpunosti, nu mo- 
derno shvatanje higijene morat će tu učiniti kraj! 
Najstarija slika mjesta i grada iz zbirke Montecu- 
cculijeve pokazuje već grad utvrđen onako kako je 
to zasnovano bilo polovinom 16. stoljeća, kad se od- 
lučio da će se i mjesto i grad utvrditi. Slika potječe 
iz polovine 17. stoljeća. Nu unatoč sitnosti risarije 
čine se da je tu narisani grad kakav je bio davno pri- 
je. Glavna je kula znatno niža, desno je krilo uz nju 
gotovo jednako visoko, lijevo je znatno manje ,a ok- 
rugle kule i ulazna okrugla kula kao da manjkaju,ai 
drugih dijelova nema. Sve to potvrđuje da je pred 
nama znatno starija risarija, jer nacrt Martina Stie- 
ra, carskog vojnog inžinjera iz polovine 17. stoljeća, 
pokazuje uglavnom grad kakav je sada. 

Najviše će reći o sebi građevina sama. Od sta- 
roga varaždinskoga castruma nije se ništa sačuvalo, 
ne znamo ni kakav je bio ni gdje je stajao. Čuli 
smo što je rečeno u Kronici Celjskoj: tu se govori 
samo o novom, tek palisadama (»gezain«) utvrđe- 

nom burgu. Ungnad gospodari tu od g. 1545. do g. 
1585., pa mislim da on nije još ništa našao osim 
velikoga, nu znatno nižega četverostranog tornja. 
Moju slutnju da je to bio toranj mjesta Varaždina 
(Stadtturm), kroz koji je prolazile cesta od juga k 
sjeveru, tamo sadašnjom Florijanskom ulicom, po- 
tvrdila su marna istraživanja Wisserta i Filića, kad 
su odlupili dijelom premaz i dokazali da je taj got- 
ski toranj bio posve samostalan dio, oko kojega se 
prilijepili tijekom vremena drugi dijelovi, tako da 
je nastao burg, a prolaz se tako prekinuo zauvijek! 
Očito je po krasnoj gotskoj profilaciji izlaznih vra- 
ta toga tornja, po klesarskim znakovima po okviru 
velikih ulaznih dveri nadesno od današnjega ulaza, 
po divot-klupama s klesarijom u prolazu kroz to- 
ranj (odavno zazidan!) -da je to djelo nastalo davno 
prije Ungnada, dapače mislim da je tu bio od vaj- 
kada ulazni toranj u Varaždin i uopće u ovu zem- 
lju, pa se ne mogu oteti mišljenju da je taj stari 
toranj pribavio Varaždinu nacrt staroga grba s tor- 
njem. Možda je taj grb, vjerovatno djelo knezova 
Celjskih, služio za uzor moderniziranog grba što ga 
je podijelio Varaždinu Matija Korvin! Svakako to 
nije presmjelo mišljenje, pogotovo kad se po osta- 
cima svodova i klesarija rekonstruira staro stanje! 

Za mene nema sumnje da je začetnik Staroga 
grada Ungnad, koji je sagradio gornji dio četvero- 
stranoga tornja, učinio ga bastionskim tornjem za 
artiljeriju, a nad starim ulazom u toranj smjestio, 
nad renesansnim prozorom, svoj grb. U isto je doba 
nastala jamačno i sadašnja ulazna kula, s jakim 
kordonskim vijencem sa starinskim svodovima, go- 
re za laku artiljeriju uređena, a lukom povezana s 
Ungnadovom nadogradnjom. Dakako, grb Erdčdy- 
-Rakoczy s natpisom u slovima nad ulazom svjedoči 
: se jetui kasnije mnogo pregrađivalo.. Napis 
glasi: 


R ET RP. 
LE.D.C.G. ERDOEDI :D.M.I.C.R.M.C ET 
C.V.PAET.B.S.C.: BA. ETL.P.D.S.C.R.M. 
I.C.C. 
(Grb Erdoda) (Grb Rakoczyjevih) 
L.E:D:C: E. Racoci DE: V: C: € 1705, 
ME MAR. 


To po Krčeliću (rukopis u Jugoslav. akademiji, 
III. d. 61) znači: »Restauratum et reparatum per 
Illum, et Excellentissimum Dominum Ctem. Geor- 

gium Erd&dy de Monyorokerek, Judicem Curiae Re- 
giae Montis Claudii et. Cottus Varasd Perpetuum, 
Arvensis et Baciensis Supremum Comitem, Bono- 
rum Arva et Lietava Plenipotentiarium Directorem, 
Sacrae Caes, Regiaeque Majestatis Intimum Consili- 
arium, Camerarium, nec non Ill et Excell. Dom. 
Comitissam Elisabetham Racozi de Vasarhely, Con- 
jugem Carisimam. 1705. mense Martio.«. Drugi nat- 
pis, iz g. 1699., izgubio se. 


Nu to spada u kasnije doba. Odmah iza Ungna- 
da lati se posla Tomo Bakocz-Erdody, pa priziđa 
zapadni i sjeverni dio grada, te stvori dvorište, gdje 
su i okolni zidovi bili bogato urešeni s nekom vr- 
stom sgraffita. Tada su valjda nastali bastionski 
tornjevi na sjeverozapadu i sjeveroistoku grada, ka- 
ko bi to i vremenski odgovaralo, a zapis nad ulazom 
u zapadni trakt veli da se je to zbilo g. 1591. 


»Thomas Erdoedi comes perpetuus Montis 
Claudii et comitatus varasdien. comes. 

Sac. caes. et regiae Mattis consiliar. 

Ac regnorum Daltiae. Croatiae et 

Civitatis varasdiensis capitaneus 1591. 

Anna Maria Ungnad comitissa et baronissa. 


U grad se ulazilo vratima koja, dakako izmije- 
njena, i danas stoje pa i još jednim ulazom, komu 
danas nema traga. Možda je tu bio onaj izgubljeni 
natpis za koji veli Krčelić da se je nalazio »ad por- 
tam ab extra«. Tu je bila gradska graba, kasnije 
zasuta, preko nje prelazio je pokretni most. Odre- 
đeno za stražu. 


Ni glavni toranj, ni okrugli tornjevi nisu imali 
sadašnje kape, već su bili nepokriveni, a uokolo su 
i sada velike strijelnice za tešku artiljeriju. 


Da se je prije kolima prolazilo kroz glavnu 
kulu, svjedoče »Prellsteini« i danas, a faktura kle- 
sarija, s čestim znakom, podsjeća me živo na klesa- 
rije majstora, graditelja lepoglavske crkve iz vre- 
mena Celjskih. Prostorija u tornju kojom se pro- 
lazilo ima sa svake strane već spomenute klupe s 
gotskim uresom, te gotski svod, koji je svakako tek 
naknadno načinjen (jer rebra sijeku gornji dio ure- 
sa klupa!), pa tradicija hoće da je tu: kasnije bila 
smještena kapela sv. Lovre, dok je nisu premjestili 
u polukulu nadesno. Veliki bastionski toranj je oso- 
bitog, trbušastog oblika, istočni je prizidan jamačno 
starijem četverostranom tornju, pa je sada tamo 


185 


kapela sv. Lovre. Strateška vrijednost tih tornjeva 
nije bila nikada osobito velika. Kasnije je doba po- 
stavilo na dozidanom podziđu omiljene renesansne 
galerije, po ukusu osobito 17. stoljeća. Pomalo je 
grad izgrađen prikladno za stanovanje. Veliki be- 
demi koji okružuju grad sigurno su djela 16. sto- 
ljeća, a dužnost je građana bila da povremeno do- 
vode vodu u grabe iz Dravice. 


U arhivu Jugosl akademije nalazi se skica gra- 
da dok je još imao obrambeni karakter, a niie bilo 
današnjega ulaza. Ne marim detalino opisivati, tek 
spominjem da je ulazna kula bila »Wachtmeisterqu- 
artier«, da su na mjestu današnjega ulaza bila zi- 
dana vrata, a nalijevo od njih one dviie i sada po- 
stojeće zgrade: prva gotska »Provianthaus«, do nje 
renesansna »Zeughaus«. Danas ie tu smješten arhiv. 
Na bastionima bile su stražarnice, pa mužari, a na 
prednjem bastionu »Stuhlhaubtmanns quartier«. 


U Budimpešti nalaze se izvrsni planovi grada, 
koje je učinio oko g. 1870. Varaždinac inženier Me- 
kovec, koji je snimio i Kneginec i Milengrad kod 
Zajezde. 


* 


Ima časova kad čoviek nekakovim duhovnim 
okom gleda budućnost jasnije no sadašnju zbilju. 
Nisam to tek jedared iskusio. Imao sam druga u 
školi. godinama smo zajedno vitlali iz razreda u raz- 
red. Bili smo si »dobri«, pa ipak sam uvijek osiećao 
da je ta podmuklica moj protivnik. mada se i danas, 
kad je niegovu glavu pokrila sjedina, gradi mojim 
prijateljem. I život mi ie dao pravo: tai mi je na- 
kon dugog niza godina donio more nevolja. A tome 
se ne da izbieći: život ide tako krivudastim pute- 
vima da ih nitko nije kadar sam poravnati... 


Nisam imao nikakova razloga što sam, bora- 
veći opet u svom dragom Varaždinu, osietio da ga 
više neću vidjeti! Ta mi se zamisao tako jako u 
dušu usjekla i nije me ni časka puštala, pa sam od- 
lučio produžiti svoj boravak i još jednom 'sve raz- 
gledati... A puno toga ima u sadašnjem Varaždinu, 
pa su jedva tri dana dostaiala za razgledanje! 
Evo, skoro će biti četrdeset godina da sam prvi- put 
nenadano osvanuo u Varaždinu i odmah se osjetio 
kao kod kuće, pa me taj osjećaj nije nikada napu- 
štao, a bio sam bezbroj puta tamo. Upoznao siiaset 
ljudi, dobroćudnih, možda i malo svadljivih, kako 

to rađa manja varoš sa svojim stiješnjenošću, a 
mnogi su nas već odavno ostavili zauvijek. A došli 
su drugi, ne manje vrijedni ljudi. 

I zaredah najprije crkvama Varaždina: nikad 
nisam s toliko iskrene pobožnosti prolazio crkvama, 
pa još gotovo praznima u doba kad se ne ide u cr- 
kve. Evo me kod fratara, gledamo dugo onaj ko- 
mični nadgrobni spomenik iz crvenoga mramora u 
svetištu, zavirujem u kapele, hodam dugačkim hod- 
nicima, namjerim se na divno oslikanu prostoriju, 
za koju nisam ni znao, a bila je natrpana krumpi- 
rom, lukom i drugim prolaznim stvarima... Proma- 
tram lijepu isusovačku crkvu, gledam one štukature, 
stojim na grobu Regine grofice Drašković, koja je 
uvijek pripisivala »rođena pl. Domjanić«, koja je 
stvarala župe, ali slavu si je stekla svojim biliku- 
mom na kojem je bio pravi »horvacki« zapis, kako 
to javlja pok. Belošević. A on je jedini jasno odre- 
dio otkuda i dokuda ide Zagorje: »Gdje nema bili- 
kuma, nema Zagorja!l« I tako jest. A grofica Rega 
leži tamo od g. 1802, pa i njen poetski bilikum ne 
postoji više, da, nema više ni njenoga dalekog ro- 
đaka, pravog zagorskog poete Domjanića usred i za 
čas mi se priviđa da vidim bana Gašpara Draško- 
vića kako praćen svečanom povorkom ide u crkvu 
koju je sam sazidao, da u njoj položi bansku za- 
kletvu... U župnu sam crkvu tek zavirio, ostah vani 
ne bi li našao rješenje o postanku njezina gotskog 
tornja... Pa k sv. Vidu, gdje je dugo bilo groblje, 
ali nema ključa, pa nema! K sv. Florijanu, da si 
upilim zavjetnu sliku koju nikako ne mogoh sni- 
miti. Pa sam dva sata ostao samo u toj vrlo lijepoj 
crkvici. S koliko umijeća je sve to izvedeno u doba 
koje baš nije bilo sretno, a badava ćeš danas očeki- 
vati nešto adekvatna, ili možda još nije došlo doba 
koje bi umjelo doista podati umjetnički oblik ono- 
mu što je vječno ...! Za kapucine jedva koji časak, 
dostajao je brz pregled na veliku sliku iz kora, kad 
je Varaždin živio drugim životom, kad se je razvijao 
tako da je postao mali Beč, sve do kobne 1776, kad 


“< je ta cijela fata-morgana nestala... Pa onda još na 


groblje, na koje su Varaždinci ponosni, kojima je to 
više nego tek pokapalište. Rede ga oni i dotjeruju, 
možda i previše brižno, premještaju starinske spo- 
menike pod kojima nitko više ne leži, da budu uk- 
ras očima živih... I stojim pred grobom Ivana Ja- 
gića, nezaboravnoga učitelja, koji nas nije odušev- 
ljavao svojim predavanjima po službenoj šabloni, 

ali je u slobodnim diskusijama prosuo cijelu gole- 
mu riznicu svoga velikoga znanja, pa ne samo sla- 
vističkoga... I primio bi nas u svoj dom u Beču 
za sretnih dana s iskrenošću velikoga čovjeka, pa je 
razumljivo da ga je onakav nečovjek otjerao iz do- 
movine — na njegovu sreću i za sreću nauke. Da, 
da, ne znam sniva li taj Rauch, taj »Dimban«, mir- 
nije san od njegove žrtve? Pa kasno, daleko kasnije 
iskusio sam i sam da tako mora biti uvijek kad do- 
bije vlast čovjek ili nečovjek koji je zlorabi. Samo 
je ipak bolji spomenik zaslužio Jagić, onaj Jagić, 
kojega su živoga otjerali, a mrtav Zagorac morao je 
natrag u svoju rođenu grudu... Pa koliko je tu 
znanaca za koje nisam ni znao da su u ovom ve- 
likom vrtu mrtvih pohranjeni?! I nabasao sam na 
grob onoga Kargera koji je postao barun jer su 
drugi našli krunu sv. Stjepana, a naš ga je Kuku- 
ljević sjajno ocrtao. A tetka je Kargerova mater 
Florijana bila oberica varaždinskih uršulinka ... Lu- 
tajući po groblju dalje sam našao i grob mojega 
bivšega dugogodišnjega profesora, izvrsnoga latini- 
ste Ferde Radanovića, koji su neki zahvalni varaž- 
dinski učenici nedavno uredili. Bio je uz to i dobar 
i pravičan čovjek, tek mu je porodična nesreća oja- 
dila život u Zagrebu pa je pošao u Varaždin, gdje 
je još dugo godina djelovao, našavši konačno neko 
smirenje. 


Eh, pa da: mi smo u gradu Jagića, Kukuljevića 
i brojnih drugih ljudi po kojima su nazvane varaž- 
dinske ulice i trgovi. Ali tu je živio i veliki broj ljudi 
iz dalekih strana, koji su tu našli svoju drugu, mož 
da i pravu domovinu. Evo, iz dalekoga Krka dolazi 
Ivan Milčetić, proživi tu svoj vijek u blagoslovlje- 
nom radu i nađe vječni pokoj u njemu, a uz njega i 
premnogi drugi. Slušam ga kako on govori o Va- 
raždinu, i to s dubokim uvjerenjem, pa ne bi ni 
rođeni sin toga grada bolje govorio. A tu je proživio 
svoj vijek i drugi Dalmatinac, V. Vežić. 

Već je polagano dolazilo kasno poslije podne, 
određeno za muzej. Konačno smo i tamo prispjeli. 
Obilazim oko Staroga grada, promatram te ljude no- 
voga doba što se žure preko bedema tamo do lijepe 
Keglevićeve kuće, pa ulazim unutra, zavirkujem u 
sve te tvorevine prošlosti, koje je marna ruka stvo- 
rila, a još marnije ruke prikupile. Poznajem to sve 
otprije, a ipak je sve to staro ipak novo, uvijek na- 
novo novo. S čuđenjem zapažam da je ovamo do- 
spjela divna željezna ograda iz parlatorija uršulin- 

skoga samostana kad je crkvena vlast ukinula taj 
sredovječni usus: tako jednostavan, a tako krasan 
rad. Pogledao sam u kameno lice kraljice Jelisave, te 
ljute protivnice Hrvata a prijateljice Madžara, koja 
se pred novim vremenom sklonila iz parka, za koji 
ju je Rendić isklesao, pa se sjetio kako je davno, 
davno to bilo kad sam je živo ugledao, na čudesan 
način, na bečkom Ringu. I kako su carstva od onda 
padala, kao gnjile kruške... Najprije je ubio Luc- 
chni — bar se tako drži — a sada je ubilo po drugi 
put vrijeme. Nu malo podalje rezidira u sjajnoj sobi 
portreta ona druga vladarica, Marija Terezija. Da- 
pače su tamo čak dva njena portreta, od kojih je 
jedan baš izvanredno slikarsko djelo. Ona je bila 
doista vladarica i žena kućanica, ona je htjela urediti 
državu da bude kao njen ormar u redu. To je bilo 
doba velikih vladarica, pa Adam Oršić veli za njenu 
savremenicu Katarinu Veliku: »Da Catharina die 
Grosse gestorben, so sass auf keinem Thron von 
Europa ein grosser Mann oder Frau, die meisten 
Monarchen dieser Zeit waren blčde, ganz nirische, 
oder wenigstens schwache Menschen ...« Bože, ka- 
ko se povijest opetuje... 

Čudno se društvo u toj krasnoj zbirci portreta 
sastalo. Nasuprot nam stoji u crvenoj odori onaj 
protonotar Ivan Zakmardi de Diankovec o kojem 
smo toliko čuli u ovim prikazima, koji je toliko do- 
bra i lijepa počinio, ali njega je također novo doba 
»ekspediralo« iz starinske zgrade županije kad je 
Varaždin oslobođen od nje. Ne marim nabrajiti, mo- 
gao bih što lanuti, što se tetici ne sviđa. Pa i onaj 
mali Khuen, onaj Rubido Zichy sklonio se u muzej, 
ali, dakako, nije mu dosta jedanput, već dva puta. 
»Ecce filius Sidoniae Erdo&dy«. No i Khuen ne fali, 
evo ga u sjajnom ornatu. Kasnije je vrijeme poka- 
zalo da ima i puno gorih i okrutnijih... Pa čemu 
sve to kazivati, to je sve moje, a možda i druge to 
ne bi zanimalo, barem ne dok to ne vide... Evo tu 
cehalija, evo starinskoga pokućstva, stotine 1 sto- 
tine stvari u koje se vrijeme zapisalo, koje je nama 
već davno tuđe, a opet vječno blizu. Ta za par go- 
dina sabrala se i vrlo bogata knjižnica s raritetima, 
ima dapače knjiga od lepoglavskih pavlina. A nije 
ni čudo da su se tu našli predmeti starih apoteka, 
ta Varaždin je imao oduvijek dobre znamenite lje- 
karne, a ima ih i danas, imao je i vrsne liječnike, 
o kojima se govori i sada s poštovanjem. Pa, za koji 
decenij činit će nam se možda današnja aparatura 

isto tako neobična kao što nam se priviđaju one re- 
torte i oni avani u muzeju, koji miriše na alkemiju 
i pravi venecijanski terijak...! Gle, tu je knjiga po- 
sjetnika, listam, listam, pa nađem — sebe! I tako 
se sjetih toga posjeta, a malo preda mnom upisao 
se naš Meštrović, kad se ono vraćao »nakon zaklju- 
čenja mira« iz — Čakovca! I opet se javlja Ivan Ja- 
gić, stojimo u njegovoj sobi, gledam predmete koje 
sam još u njega vidio. Pomalo se javlja umor. Još 
skokom u prostoriju gdje su grede stare građevine 
vidljive, stvari drugoga miljea pohranjene. Dosta 
je, i previše. Izlazim. Ali još me moji dragi vodiči 
ne puštaju, dok se malo ne navrnem k starom maj- 
storu stolaru koji tamo u staroj prostoriji krpa i 
redi vještački stare drvene stvari, da ne gube ništa 
od pečata prošlosti. Bog zna da li je još među ži- 
vima? 

Polagano krećem u sumraku do »Divljeg čov- 
jeka«. Ah, oprostite, to je bilo prije četrdesetak go- 
dina, a danas se kreće do modernoga hotela Novaka, 
koji radi već tamo od g. 1912. A onda šta takova 
nismo ni u Zagrebu imali... Pa još malo ćaskanja, 
malo razgovora, pa na počinak u onaj varaždinski 
mir koji već sobom omamljuje. Laku noć, moja go- 
spodo! 

Ali ne da se odmah usnuti: stotine se slika niže 
u polusnu, dok ne dođe konačni pokoj. 

Nu i to prolazi, za tren-dva, pa treba ustati. Li- 
jep je dan, određen za grad. Bez žurbe. Pa i čemu? 
Ta to će biti tek posljednji pozdrav poznatom. Mno- 
go toga neću da vidim u sadašnjem obliku, volim 
se prenijeti u doba dok nije mnogo toga nagrđeno 
bilo... Stare fotografije, tamo valjda iz sedamdese- 
tih godina, donose još stare vedute. Još je trg pred 
starim magistratom bio ljepši, palača je zagrebač- 
kih biskupa stajala tamo, neka kuća s ogromnim 
dimnjakom stajala je sučelice magistrata, još nije 
bio dom Draškovića ovako masakriran kao što je 
sada! Tek su ostavili portal s grbom, koji tu tek o 
minuloj veličini zbori. A tako je i s drugima porta- 
lima i grbovima. Na Patačićevoj palači, tamo dolje 
u Zagrebačkoj ulici, iza nekadašnjih južnih vrata, 
ostade portal, ali sada se nalazi tamo tuđi grb, pa 
se ni ne zna čiji je. Na Trgu Slobode stoje k istoku 
kuće u nizu, ali svaka iskače nešto naprijed: hoće 
da bude svoja. Na onoj na uglu (vlasnik Tomasi) 
bio je lijep portal s grbom Jurja Petkovića, neka- 

dašnjega vlasnika, ali, dakako, najprije su to od- 
stranili, pa onda kuću modernizirali »in pessimum«, 
te je Varaždin izgubio nešto originalnoga, »sopstve- 
noga«. Ne marim se opetovati, ali moram priznati 
da ima nekoliko kuća i sada koje me vrlo privlače, 
a i između onih novijih — tamo iz početka 19. sto- 
ljeća — ima dosta vrlo uspjelih građevina, pa se 
čovjek čudom čudi kako su mogle u najnovije doba 
nastati one lakrdije s bezbrojnim tornjićima u ulici 
koju prvu vidiš kad prođeš s kolodvora. A k onim 
prvim ubrajam osim kuće Franje Patačića (gdje je 
navodno sada državno tužilaštvo), koja je odraz 
onoga bujnoga Varaždina prije g. 1776, kuću zagre- 
bačkoga Kaptola, gdje božje oko gleda začuđeno u 
novo doba, kuću Prašinski-Sermageova, mada je svoj 
bujni dekor izgubila, koji se tek nakon upozorenja 
u slabim tragovima pokazuje, ali zato djeluje svo- 
jom plemenitom jednostavnošću i skladnošću, pa 
kuću Keglevića s gorostasnim krovištem, te onu iz- 
vanrednu kuću izvana i iznutra u Zagrebačkoj ulici, 
što je bila najdulje Patačićeva, još i poslije izumrća 
toga roda. Pa u predgrađima od nekada ima vrlo 
lijepe arhitekture, ali ne mislim nikoga mučiti... A 
mora se priznati da je Varaždinu uspjelo u vrijeme 
velikoga nazatka u g. 1873. sagraditi sasvim pristoj- 
no kazalište, koje može i danas svrsi dobro služiti, 
s troškom od 174.000 forinta — i tako se varaždin- 
ska stara želja ispunila. 


Pri prvom susretaju s Varaždinom pred gotovo 
četrdeset godina priviđao mi se kao da je izumro, da 
je zaspao. Ali on se je probudio, ako i jest zadrije- 
mao... Preda mnom leži stari opis Varaždina iz 
zbirke Sabljarove. Priča svašta: kako je tamo zdra- 
vo, »jer poslije one kuge što je vladala god. 1851. 
i 1855. zdravlje čovjeku dobro služi«. Zna on da je 
veliki most preko Drave sagrađen g. 1786 , nu taj je 
most voda odnijela g. 1827, a g. 1850. dobio je zi- 
dane glave. Vode ima dosta, navlastito je Plitvica 
dobra, poljodjelstvo se osobito miluje u Varaždinu, 
livada ima premalo, a trgovina je jako slaba, jer 
je grad isključen od bližnje željezničke pruge, »a 
valjda će zauvijek od svake željezničke pruge ostati 
isključen«! Nu tu se je prevario! Danas je »zago- 
rac«, koji se već 53 godine kotrlja, i te kako renta- 
bilna pruga, a Varaždin je malo željezničko čvori- 
šte... Zna neznani autor da je grof Juraj Drašković 
sagradio g. 1861. paromlin sa šest mlinskih kame- 
nova, koji je dnevno mljeo 100 vagona žita, ali je 

već g. 1864. prestao. Da je neki Rohrer g. 1863. sa- 
gradio parnu pilu s parnom kupkom, ali to je g. 
1864. izgorilo. A imao je Varaždin tvornicu svile, 
tvornicu duhana, koja je g. 1864. prestala raditi, pa 
tvornicu kave dr. Millera, koja je prestala raditi 
nakon njegove smrti. 


Šteta da taj neznani pisac iz vremena oko g. 
1864. ne može više u Varaždin, da vidi kakove li su 
se tu fabrike stvorile. Bilo mi je dano da zavirim 
u gigantsko poduzeće »Tekstilne industrije u Varaž 
dinu«, kratko: »Tivar« u vrijeme dok su se tamo 
pravila odijela i letci. Ta nije bilo iole većega mje- 
sta gdje se nije našao makar i mali dučančić »Ti- 
var« odijela, koji je oblačio nebrojene tisuće u do- 
ba kad i bolji čovjek nije smogao trošak za krojačko 
odijelo. A odijela su bila dobro krojena, pa se go- 
dinama dala upotrebljavati. Onaj komplicirani, a 
opet tako skladni rad svih dijelova toga poduzeća, 
počevši od kemičkog ispitivanja do izradbe vune i 
svega, svega što je za odijelo potrebno, djelovao je 
baš protivno na što se pomišljalo, djelovao je smi- 
rujući! No, poveselio bi se stari opisivač Varaždina 
da je opet vidio obnovljenu industriju svile, dakako 
drukčiju no onu iz g. 1864, pa Tkaone mariborskog 
tekstilnog društva, Vunatekstil, pa Thonet-Mundus 
tvornicu pokućstva od svijenoga drveta! Ne, Varaž- 
din se je probudio, probudio na novi rad... Ina 
svakom polju se osjeća novi duh, nova volja za ra- 
dom i napretkom, čak mirni se franjevački red pre- 
nuo i stvorio u Varaždinu svoju novu lijepu gimna- 
ziju za svoj podmladak, nu nikoga ne sile da se na- 
kon studija posveti redovništvu. 

Možda će mi se ispuniti vruća želja da ono ipak 
nije bio posljednji pohod Varaždinu...! 

Lovrečan kod Zlatara 


Sv. Juraj, 
lepoglavska purga 


Krapina, franjevačka crkva 


Belec, crkva sv. Jurja 


Krapinske Toplice 


Dvorac Hellenbach Vidovec 


Bazen u Zelini 


STUBIČKE — TOPLICE 
podignute na izvorima 
ljekovite — radioaktivne 
vode temperature 43 do 
63% C, udaljene od Zagre- 
ba 37km, pružaju mo- 
gućnost liječenja različi- 
tih ženskih bolesti, kro- 
nične upale bubrega, sta- 
nje nakon apopleksije, 
diskopatije i išijasa. Ne- 
daleko od toplica nalazi 
se spomen-lokalitet se- 
ljačke bune 1573 u čijem 
se sklopu nalazi spome- 
nik Matiji Gupcu, rad 
A. Augustinčića. Suvre- 
meni hotel »Matija Gu- 
bec« raspolaže sa 230 le- 
žaja sa restoranom, sa- 
lama za bankete i dnev- 
ni boravak, te, reprezen- 
tativnom = kongresnom 
dvoranom. 

Iz Stubičkih Toplica mo- 
že se krenuti u razna iz- 
letišta, do Gupčeve lipe, 
mjesta edje je započeo 
legendarni seljački usta- 
nak 1573. godine, zatim 
do povijesnog dvorca u 
Golubovcu ili do nacio- 
nalnog restorana »Pod 
slamnatim  krovovima« 
sa poznatim zagorskim 
kulinarskim  specijalite- 
tima. U dvorcu »Oršić« 
smješten je muzej se- 
ljačke bune sa baroknim 
freskama u kapelici 
dvorca. (U sastavu 
»Astre« iz Zagreba, po- 
duzeća za međunarodnu 
i unutarnju trgovinu, za- 
stupstvo, turizam i ugo- 
stiteljstvo.) 


KRAPINSKE TOPLICE 
su najstarije prirodno 
lječilište i kupalište po- 
znato još iz rimskog do- 
ba (Aquae vivae). Od 
Zagreba udaljene 46 km 
posjeduju otvoreni i za- 
tvoreni bazen sa tempe- 
raturom vode na izvoru 
40 C. U suradnji sa su- 
vremeno uređenom bol- 
nicom ovdje se liječe 
reumatske bolesti zglo- 
bova, išijas, neuralgija, 
oboljenje kičme, spastič- 
ne kljenuti, oboljenja 
mišića, tetiva, kostiju, 
posljedice oduzetosti ili 
apopleksije, kao i tipič- 
ne ženske bolesti. Veliki 
hotel »Toplice« sa 280 
kreveta raspolaže sa ve- 
likim zatvorenim baze- 
nom s termalnom  vo- 
dom, zatim restoranom, 
dvoranama za konferen- 
cije, seminare i bankete. 
Hotel je otvoren čitave 
godine. U blizini je dvo- 
rac »Klokovec«, ugodno 
izletište sa restoranom 
koji poslužuje jela tipič- 
na za ovaj zagorski kraj. 
I na kraju da spomene- 
mo i mogućnost atrak- 
tivnih izleta u bližu i 
daljnju okolicu, Krapi- 
na, Kumrovec, Tuhelj- 
ske Toplice 1 dr. (U 
sastavu »Astre« iz Za- 
greba, poduzeća za me- 
đunarodnu i unutarnju 
trgovinu, zastupstva, tu- 
rizam i ugostiteljstvo.) 

h predjela Hrvatskog 
zagorja udaljene su od Zagreba 46 km. Izvori tople vode prosječne temperature od 339 C kao 1 


TUHELJSKE TOPLICE smještene u jednom od najljepših i najslikovitiji 


Tu se liječe razne bolesti urogen! 
tanja iza ozlijeda i fraktura, kao 1 
lazi u neposrednoj blizini historij“ 


sumporni radioaktivni mulj čuveni su po svojoj ljekovitosti. 
talnih organa, reumatizam mišića, kronične upale zglobova, s 
kronične tromboze. Suvremeni hotel »Mihanović« koji se na 
skog dvorca istoga imena, pruža svu potrebnu udobnost. ' 
Postoje pogodne mogućnosti organiziranja kraćih izleta u Kumrovec, Krapinu, Krapinske Sd 
bičke Toplice i do poznate Gupčeve lipe. (U sastavu »Astre« iz Zagreba, poduzeća za medulin“ 
rodnu i unutarnju trgovinu, zastupstva, turizam i ugostiteljstvo.) 


OD VARAŽDINA DO ZAGREBA 


Teški auto čeka nas pred kućom u Varaždinu 
da nas poveze u naš Zagreb natrag. Pa već je i vri- 
jeme bilo: prošli smo i vidjeli opet mnogo toga, 
mnogo toga više ne nađosmo: vrijeme je pojelo! Ne- 
stalo je mnogo tvorevina ljudskih ruku, iščezli su 
mnogi dragi ljudi, koji u našoj predodžbi žive ne- 
obično jasno, tako da čujemo gotovo od svakoga 
njegov, samo njemu svojstveni glas! Pa tako mora 
biti: evo i nama se primaknuo sat kad valja osta- 
viti čak i naše divno Zagorje... Ta prošlo je već 
tridesetak godina da smo počeli prolaziti ovim kra- 
jevima, zavirujući u svaki kut, u svako seoce da 
prikupimo ono što je prošlost ostavila. A gle: evo 
sada, u bajno proljetno doba, naše Zagorje danas 
isto tako bajno kao što je i onda bilo kad smo prvi 
put zavirili znatiželjno u te strane. Istina je, mi smo 
tragali u prvom redu za ljepotom stvorenom u pro- 
šlosti, ali život kao život ima i silu crnih strana, 
koje nismo niti mogli ni htjeli predvidjeti. Nu o tom 
će drugi bolje pisati, koji su bliže sadašnjici od nas 
koje je zaokupila magičnom moći prošlost, tek se 
pomalo bojim da je prošlost bila baš tako teška u 
svoje doba kao što je težak život u naše dane... 

Zahuktala ta golema mašina i bljesne naprijed, 
tamo ulicama mimo sv. Roka ravnom ravnicom uz 
željezničku prugu, letimo mimo Biškupca, zirnemo 
na podalji Jalkovec i gle: naglo nam se primiče vi- 
jenac brda, što zaokružuje nadaleko Varaždin. Da, 
nekada su konjički naši — dao im bog pokoj koji 
ovdje nisu našli — lijepo lagano kasali, ta drukčije 
se cijenilo vrijeme i zbivanje u vremenu! A sada — 
čini ti se katkada da je sve to bilo juče, a ne pred 
jednim ljudskim vijekom — već smo se ukopali u 
humlje i brdašca, već prolazimo vinogorjem Varaž- 
dinbrega, za čas proviri Tonimir i još tren, pa smo 
u Varaždinskim Toplicama. 

Ne znam više po koji put: ta sve mi je tako 
poznato i opet novo i drago. Ta tko će utvrditi da 
su te toplice tek dvije tisuće godina poznate i upo- 
trebljavane? Sigurno su ih znali i narodi prije Rim- 

ljana, ali mi ne znamo ni kako su se ti narodi zvali, 
ni kako su ih oni zvali. U nepreglednoj se geološkoj 
davnini tu zbio veliki lom, kako smo već naveli, a 
svuda gdje se lomilo nastale su toplice, pa nije čudo 
da ih je u geološkoj lomljavi Hrvatskoga zagorja 
mnogo nastalo! I baš se tu našlo veliko sumporno 
vrelo na obronku brda, pred dolinom kojom teče 
Bednja, dok s druge strane strši Ljubel, svjedok i 
ostatak onoga velikoga loma. 


Rimljanin je svojom solidnom kulturom i civi- 
lizacijom i ovamo dopro, ta on je znao cijeniti to- 
plice i te kako, možda je tek donekle u tom njemu 
ravan drugi osvajač: Turčin! Pa da, Rimljanin je 
tuda prolazio, ovuda je tekla glavna cesta iz Poeto- 
viuma (Ptuja) u Mursu (Osijek), pa se još danas 
koči nad samim ulazom u kupalište rimski natpis, 
još se sada grabi voda iz bunara što ga okružuje 
krasan antikni zdenčani okvir s reljefima. A gledao 
sam kako su tamo u Tuhovcu vadili iz podzemnoga 
ziđa krasne, dobro uščuvane cigle s rimskim ozna- 
kama. Nu nisam tek onako spomenuo i Turčina, da, 
bilo je vrijeme kad su i tu strepili pred njegovim 
oružjem, kad se u pitomim Toplicama podigla tvrđa 
protiv njega, koja, dakako promijenjena, stoji evo 
i dan-danas! Nu, za sada se vratimo u rimsko doba 
da čujemo što kamenje kaže, pa kako i nađeni nov- 
ci svjedoče da je tamo već tri stoljeća prije Krista 
ključao život, pa sve tamo do onoga neshvatljivoga 
doba što ga zovemo seobom naroda (kao da seobe 
naroda ikada prestaju!). Znatne su iskopine učinje- 
ne u Varaždinskim Toplicama, najvažnije bile su 
urisane u bilješkama Sabljarovima, pa je očito da 
je velik nimfej bio baš nedaleko sadašnjega glav- 
noga vrela. A tu je iskopan onaj okvir zdenca s kra- 
snim reljefima, tu su nađeni oni zanimljivi dijelovi 
toga nimfeja, koji danas stoje po raznim dijelovima 
divot-parka topličkoga, a pokazuju razne figure, mi- 
tološke i životinjske. Tamo u donjem dijelu parka 
nalazi se u okrug kameno sjedalo od više dijelova 
sastavljeno. To mi je bilo oduvijek sumnjivo, pa 
sam početkom svjetskog rata pošao da to otkopam. 
Stari reaktivirani major sumnjivo je gledao to ot- 
kapanje, pa i nakon tumačenja kimao glavom, pri- 
čajući o nekom učenjaku koji je iskapao kostur 
pretpotopnoga krokodila između bojnih linija! Nu 
malo mu je svanulo u mozgu kad je na otkopanom 
kamenju vidio žljebove kojima je nekada tekla vo- 
da, kad je taj dio nimfeja bio čitav! Ali sasvim se 

nije nikada mogao s takovim nevojničkim radom 
izmiriti! 

Tonimir u okolici Varaždinskih Toplica više 
ne postoji. Od g. 1953. vrše se u Varaždinskim 
Toplicama sistematska arheološka iskopava- 
nja pod vodstvom dr Branke Vikić Belan- 
čić i prof. Marcela Gorenca. Otkriven je rinr- 
ski kupališni kompleks s bazenima, kanali- 
zacionim uređajima, pronađena bazilikalna 
dvorana s apsidalnom egzedrom, s fragmen- 
tima zidnih slika, otkopan je forum s trije- 
movima i kolonađama i stubištem. Nađeno 
je mnoštvo pokretnih predmeta ( keramika, 
staklo, predmeti od kosti, metala, novac), te 
krasni kip Minerve. 

U južnom dijelu istraživan je stambeni dio 
antiknog naselja. Nađeni su ostaci drvene ar- 
hitekture 1.—2. st., te kamene arhitekture iz 
3.—4. st. — Pokretne nalaze čuva muzej. 


Nad samim ulazom u kupališni park koči se 
sada lik nimfe između delfina, a natpis veli da je 
to svetište nimfama podigla republika ptujska po 
nalogu L. Tulija Tuskusa, brigom Tita Gemnija Ru- 
fina, carskog propretora. Sačuvan je i vitovni zapis 
Fabija Fabulla, Tita Julija J anuarija, pa nekog Cila, 
koji svi izriču zahvalu uzvišenim nimfama toga sve- 
tišta i lječilišta, nu najzanimljiviji je natpis koji nam 
javlja da je car Konstantin dao razorene Aquae Ja- 
sae opet obnoviti, a zato se imao pobrinuti Valerije 
Catullinus, namjesnik Gornje Panonije. 

Već smo se sastali i na drugom mjestu s tim 
plemenom Jasa, tamo kod daruvarskih toplica, pa 
smo tako našli nekakav centar toga plemena, Res- 
publica Jasorum. Pa i do danas nije taj naziv Jasa 
posve iščeznuo. 

Dolazi mrak ranoga srednjega vijeka, a u XII 
stoljeću odlučuje ban Aleksije (1110.—1116.), da 
Toplice imaju pripasti Kaptolu Zagrebačkom, pa 
je tako ostalo do danas, usprkos nebrojenih poku- 
šaja da se to Kaptolu otme. Pri tom je najgore pro- 
šao Kaptol g. 1527, kad je kobni ban Bathyany 
oplijenio Toplice, unatoč utvrde koju su stoljećima 
tamo čuvali i izgrađivali. A tko bi htio znati kako 
je bila nekada uređena, što se sve s njom zbivalo, 
neka pročita pomni članak Janka Barlća: »Nekoji 
prilozi za povijest kapt. tvrdje u Varažd. Toplica- 
ma« u »Vjesniku Hrv. arh. društva« g. 1912., str. 

299, dok je za povijest Toplica do sada ostalo fun- 
damentalno djelo Ivana Tkalčića: »Sumporne To- 
plice kod Varaždina u Hrvatskoj«, Zagreb 1869. 
Danas je ta utvrda, lišena odavna graba i opreme, 
tek udešena za stanovanje, a s južne je strane sa- 
građena crkva. Polazeći prelijepim parkom našli 
smo se pred nekadanjim Tonimirom, jednostavnim 
dvorcem, koji danas služi kao gostionica izletnici- 
ma, a nekada je bio posjed Antuna i Antonije Ku- 
kuljević, roditelja Ivana Kukuljevića, koji su tu taj 
tako mirni dom sagradili i prozvali, s obzirom na 
zajedničko ime, »Tonimirom«. Malo se čovjek bolno 
osjeća kad vidi da je to sada tek gostionica, dok 
se u svemu još vidi miran i staložen duh znatnoga 
čovjeka Antuna Kukuljevića i žene mu, kćeri onoga 
Ivana Nep. Labaša, kojeg smo spoznali kao uče- 
njaka, posjednika znatne knjižnice, gospodara u 
Lovrečanu kod Zlatara. 

Župna je crkva sv. Martina kasnogotska građe- 
vina, koja je g. 1763. posve preudešena, od starih 
svodova nema ništa, tek se jedan poluzazidani pro- 
zor i dva zazidana sačuvala. Svetište je na uglovima 
pojačano lijepim, jedinstvenim otpornjacima, koji 
se na tri maha sužuju. Bit će da je zvonik, barem 
u donjem dijelu, stari gotski zvonik. Uz srednje po- 
lje lađe podignuta je nadesno kapela; najljepši ures 
crkve su svakako dva oltara, koja su glupošću i 
zlobom g. Bollća izbačena iz zagrebačke katedrale 
(g. 1882.). Kao glavni oltar služi sada oltar sv. Ka- 
tarine, što ga je učinio Fr. Robba, po narudžbi Mate 
Mužinića i Andr. Grličića, koji su s Robbom sklo- 
pili ugovor 11. XII 1727. Taj je stajao u katedrali 
kod prvoga stupa do svetišta, dok je nasuprot sta- 
jao oltar sv. Barbare, koji sada stoji u crkvenoj 
lađi. Reljef, koji prikazuje mučeništvo sv. Katarine, 
izvađen je iz glavnoga oltara, da se tamo smjesti 
slika sv. Martina, pa je uzidan do propovjedaonice. 
I inače su kipovi svi izmijenjeni prema stanju na 
prvotnom mjestu u zagrebačkoj katedrali. 


Oltari koji su u Varaždinskim Toplicama, a 
potječu iz Zagreba, uklonjeni su iz zagrebač- 
ke katedrale zbog t. zv. »čistoće stila« ,koja je 
parola tađa bila u modi. 


.B. Vikić - M. Goren., Prilog istrživanju antiknih 
naselja u sjverozapadnoj Hrvatskoj. Zagreb, 

Nije baš izravni put uvijek i najbolji, pa da to 
dokažemo skrenemo do dvora u Novom Ma- 
rofu, gdje je sada lječilište. Grof Rudolf Erd&dy 
sav je veliki posjed Greben-Novimarof, koji su Er- 
dodyjevci dobili ženidbom od Batthyana, a ovi su 
te posjede preuzeli od Herman de Gereben — pro- 
dao g. 1923. bankama, da se izvrši rasprodaja, pa 
je to i učinjeno, te je pri tom nestalo prekrasnih 
šumskih dijelova. Novomarofski je dvor uzor udob- 
noga, jednostavnoga zagorskoga dvora 17. i 18. sto- 
ljeća, većih dimenzija, kako smo već slične našli 
u Bežancu i Oroslavlju, pa se je dobro uzdržao. 
Posljednji vlasnik, Rudolf Erdčdy, ostavio je uspo- 
menu dobra čovjeka kad je g. 1932. umro daleko 
od svoga dvora u visokoj starosti. Prolazio sam 
kraj nekadašnje male bolnice, koju sam još posje- 
tio dok je grofovom munificencijom funkcionirala, 
a sada sam je našao praznu, zapuštenu, pa možda 
je više i nema! Čudna je igra sudbine da je umjesto 
te bolnice sada cijeli dvor postao — bolnicom! 


Žure se kola dalje, da se uzveru serpentinama 
pram šumskim krajem tamo preko sedla Pa- 
e, gdje prelazimo Kalnik goru. Tamo se na lijevo 
diže rastrgani vrh, a u tom je stijenju ruševina gra- 
da Malog Kalnika, koji se gotovo sakrio 
među ono stijenje, te je teško do njega doprijeti. 
A i nema ga više mnogo: jedna kula, iza nje ovalni 
komad zida, to je sve! Abraham i Nikola, sinovi 
župana od Moravča, gospodare tu g. 1250. G. 1481. 
dobiva i Mali i Veliki Kalnik Vladislav Kosača, a 
kasnije je tu gospodar Petar Balša, a od g. 1591. 
vlasnik je Franjo Orehovački, opet gospodar i Ve- 
likoga Kalnika. Posjed je pripao dijelom i Kegle- 
vićima i Patačićima, pa je u Keglevićevu arhivu do- 
sta isprava koje se tiču Maloga Kalnika. A lijep je 
tu vidik: uokolo obrađena polja i vinogradi, a u 
sredini izniklo rastrgano brdo s Kalnikom... 


Opet se tu sastajemo s jednom dragom sjenom: 
u dvorcu Gornjoj Rijeci, koji je sagradio 
u 17. stoljeću Orehovački, živjela je i umrla Sido- 
nija Erdody, koja i danas živi u spomenu svih ka- 
zališnih ljudi kao naša prva primadona iz uzbuđe- 
nih ilirskih dana, a gleda je, evo, i naš kasniji na- 
raštaj, barem na slici Vlaha Bukovca na kazališnom 
zastoru, gdje je vodi pod rukom Varaždinac Ivan 
Kukuljević... Bili smo u njezinu rodnom domu u 
Razvoru, a tu je kao gospođa mekanoga Antuna 
Rubida oštro vodila kućanstvo, pa nije čudo da je 

i njen sin, onaj Rubido-Zichy, također bio ne sa- 
mo politički »mali Khuen« već i kod kuće oštar 
autokrat... Ali tu je Sidonija već davno, davno 
ostavila ovaj svijet (g. 1884.), dok je njen dvor pre- 
šao u tuđe ruke, nu dobro je još uzdržan. 


U dvorcu se nalazi škola. 


Zakrećemo i skoro smo u Visokom, gdje 
je uglađeni g. Hadrović dugo župnikovao. Maleno 
je seoce, tek se par kuća stisnulo oko »farnecir- 
kve«, za koju čak i šematizam drži da je već g. 
1111. postojala. Nu stanje zdanja ne potvrđuje to, 
već nas dovodi u gotsko doba. Svetište je na uglo- 
vima pojačano s otpornjacima, koji se u tri maha 
sužuju, a oštrim su rubom okrenuti prema van. To 
svetište nije u osi lađe, nego se desni zid svetišta 
pokazuje kao nastavak zida lađe, kao što smo to 
već vidjeli u Zajezdi. U toj je crkvi kasniji barok 
pokazao svoju despotsku dušu: ne samo da je lo- 
mio — kao u Lepoglavi — stupiće, iz kojih se viju 
rebra, već je sve prekrio svojim štukom, gipsom, 
tako da jedva tko zapaža da su u svetištu još i sada 
gotska rebra. I gotski su prozori preudešeni, dije- 
lom zazidani. Najljepši je dio crkve starinski got- 
ski zvonik na tri kata, s kamenom osmerostranom 
piramidom kao pokrovom, što je u ovim stranama 
velika rijetkost. Najviši su prozori veliki i lijepo 
gotski udešeni, drugdje su tek pukotine za svjetlo. 
U drugom su katu izvana četiri grba: ruka s ma: 
čem, lav pod paomom, ruka s cvijetom i nejasni 
lik, ptica sa zmijom. Još nije određeno čiji su to 
grbovi. Svakako vrlo zanimljiva građevina. 


Tragediju izumiranja i nama veoma bliskih i dra- 
gih rodova prikazuje grad Bisag, sagrađen u 
ravnici, a posljednji su mu gospodari bili Draško- 
vići. To je prastar grad; staru sliku sam priopćio 
u svojem djelu: »Sredovječni gradovi« na str, 92, 
po slici u djelu: »Status familiae Patachich«, koje 
se u rukopisu čuva u sveuč. knjižnici u Zagrebu. 
Kasnije nije bilo više oko grada grabe, ali svi su 
tornjevi stajali, a na ulaznom je tornju bio grb 
Kaštelanovića od Sv. Duha. Najstariji su mu gospo- 
dari bili Bisaški (Bikszadi), kojih se rodoslovlje 
nalazi u prije spomenutom kodeksu, jer su bili 
rodbinski vezani s Patačićima, a bili su u srodstvu 
i s gospodarima Grebengrada. Jedan je, Gjuro, bio 
g. 1445. podban, a kad je muško koljeno izumrlo, 
onda prijeđe grad u svojinu sestre Ane, udate za 

Nikolu Kaštelanovića, pa Kaštelanovići ostaju i da- 
lje gospodari, makar ih Grebenc' i napadali. Neko 
su vrijeme i Zrinski, a neko vrijeme i Patačići vla- 
snici, dok konačno ne obvladaše Draškovići. Kad 
je posljednji gospodar, Josip ( # 1912.). prodao 
imanje nekoj madžarskoj banci za parcelaciju, odo- 
še Draškovići i ponesoše iz grobnice i ljesove, osta- 
vivši tek lijes Eduarda Corberona, o čem sam već 
pričao. Onda dođe grad u ruke nesretnoga nekog 
čovjeka kojem je rat donio para, pa je polovicu 
srušio, a ostatak s dvije kule kupio je naš pjesnik 
i akademik Begović... 

Za posljednjeg je rata grad teško postrađao; 

stoji — zajedno sa zidnim slikama u kapeli 

— kao ruševina. ' 


U župnoj crkvi nema šta spomena vrijedna, ali 
malo južnije stoji uz cestu velika crkva Sv. Triju 
Kralja u mjestu Kominu. Istina, ona je tek 
kapela bisaške crkve, ali je izvanredno velika, okru- 
žena cintorom, koji ima na jednoj strani stalno 
ugrađena mjesta za trgovanje, valjda unikum kod 
nas! Iznutra je barokna orla vrlo lijepo oprem- 
ljena, s golemim oltarom, barokno oslikana, a te 
je slike htio neki Kranjac, »restaurator«, popraviti, 
nu na naš prijedlog svršio je »popravak« tako da je 
tomu g. maleru zabranjen pristup u crkvu. To je 
najuspjeliji način konzerviranja!!! 

Župna crkva ima inventar iz doba baroka 
(crkveno posuđe) i klasicizma. 


Nu tu se je moralo od pradavnih vremena tr- 
govati, onako kako smo to konstatirali kod Bapske 
u Srijemu, gdje je na prostoru oko crkve nađeno 
za tren i prethistorijskog kamenja i rimskih i sre- 
dovječnih novaca, pa sve dalje do 2 filira! A neda- 
leko te stare crkve u Kominu našlo se rimskih gro- 
bova, pa sila novaca — jedno 95 kilograma — od 
kasnijih rimskih careva, većinom posve nerabljenih. 
Žalibože nisu svi ti novci dospjeli u zagrebački mu- 
zej, već jedva nešto preko polovice. Nema sumnje 
da je tu stajalo, na cesti Ptuj—Sisak, preko Aqua 
Viva i Aquae Jasae, mjesto Pyrri, koje i itine- 
rari spominju, a udaljenost odgovara točno udalje- 
nosti naznačenoj u itinerarima. 

Tu kod Komina zakrenut ćemo cestom do Be- 
denice, maloga mjesta koje si je sačuvalo priprostu, 
naivno gotski izgrađenu crkvu. Nu odmiče dan, pa 
ćemo odmah dalje, do našega najvećega prošteni- 

šta, do zavjetne crkve u Mariji Bistrici i 
do nedalekoga dvora Hellenbachovih. Uvijek sam sa 
žalošću ovamo dolazio, redovno divnim putem Za- 
greb—Kašina—-Laz—Bistrica; osobito se s Laza pru- 
ža divan pogled na Hrvatsko zagorje. Brzo ćemo 
pregledati maleni, ali lijepi dvor sada familije Hel- 
lenbach, s altanom na klasicističkim stupovima, 
očito počesto pregrađivan dok je iz ruku raznih 
gospodara (Prašinsky, Sermage) došao u vlasnost 
sadašnje porodice. Tu je boravio Lazar Hellenbach* 
( £1887.), koji je neko vrijeme i publicistički i 
osobno sudjelovao u političkom životu Hrvatske, po- 
glavito za vrijeme sklapanja tobožnje »nagodbe«. 
A onda je ozlojađen krenuo u svijet. Nu on je osta- 
vio nekoliko vrlo zanimljivih radova, zanimala ga 
ponajviše pitanja tajanstvenih sila u čovjeka, ali ga 
je mučila i neizvjesnost budućega velikoga rata, 
koji je u duši svojoj predviđao: sva ta djela nisu 
ni sada izgubila svoju aktuelnost, kad možemo i 
savršenije podati odgovore na njegova pitanja. 

Nu to je sve prošlo: danas su tu njegovi unuci 
vlastela u dvorcu prikrivenom zelenilom. A nas 
vuče dalje k onom našem najvećem prošteništu, k 
crkvi u Mariji Bistrici. I evo nas pred njom, evo 
nas u njoj. Ali mi, djeca drugoga vremena, što osje- 
ćamo dobro i istinski pravu umjetnost i pravu pre- 
danost, ne možemo se ni časka oteti teškom dojmu 
da je iz starinske crkve, koja je bila dakako manja 
ali daleko više pristajala u taj kraj i k našim du- 
šama, nastala ova i ovakova »restauracija«. To je 
bilo prvo djelo zlosretnoga protestanta g. Bollća, 
koji je iz prave stare »zagorske biškupije«, koju 
nam stara risarija iz »Agramer Zeitunga« prikazuje 
onako kakova je bila još za vrijeme ilirca opata 
Krizmanića, načinio onu maškeradu. Pred nama je 
bila velika crkva zagorska, okružena cintorom s ku- 
licama, kako je to već običaj kod naših zagorskih 
prošteništa, vrlo lijep, masivan župni dvor, prava 
zagorska velika kurija, koju je sagradio župnik Pa- 
vao Gojmerac (1736.—1753.). A g. 1878. počinje 
»obnova« Schmidt-Bollćova, koja je dovršena g. 
1883. I evo: nešto posve tuđega stoji danas tu: stoji 
prava teatarska kulisa, pročelje po šabloni njemač- 


ke renesanse, srodno pročelju Obrtne škole u Za- 
grebu! Pa nekakovi posve besmisleni paviljoni i ko- 
jekakova čudesa, dok je uz stari kurijalni dvor ne- 


* Zapravo Čeh, von Hellenbach-Paczolay. 

kakov germanski burg sazidan sa sitnim, suvišnim 
tornjićima! Da, sada je crkva i veća i viša, ali iz- 
nutra bulji nekakova protestantska praznina i su- 
višni mrak, koji nije bogomrak! Pa već odavna ne- 
ma onoga oltara koji je sazidan po zaključku hrvat- 
skoga sabora od 20. X 1710: »da bude dostojan 
BI. Djevice Marije u Bistrici«. I tom opusu svi su 
klicali, pa i sam arbiter i umjetnik Iso Kršnjavi 
zagrijao se za takav rad, pa je g. Bollć redom »re- 
staurirao«, recite tamanio, naše crkve: Zagreb (tu 
odmah tri!), Križevce, Ilok, a danas i slijepac vidi 
koliko nas je svojim »radom« oštetio... Upravo 
sam odahnuo svakiput od tjeskobe kad sam izašao 
iz te načičkanosti, pa vidio lijepu starinsku kuću 
nasuprot crkve. Neka mu oprosti Majka Božja Bi- 
strica, nije znao što čini...! Bistrički bogec! 


Nekada je to bila starinska župna crkva sv. 
Petra i Pavla župe »ab immemoriali«, ali pomalo se 
pretvorila u crkvu Marijinu, kad je porastao kult 
Madone. Predaja hoće da je taj čudotvorni kip 
odavna postojao u crkvi, ali ga je jedan župnik za- 
zidao, tako da mu se spomen zaboravio. Nu biskup 
Martin Borković (1667.—1687.) sjetio se kao starac 
da je u mladosti, boraveći kod Gereczijevih (grb 
im stoji i sada u crkvici u Lovrečanu!) vidio taj 
kip, pa naloži župniku Iv. Molitorisu da ga nađe. 
I slijedeći trak čudesnoga svjetla nađoše zazidan 
kip i 16. VII 1684. postave ga na oltar. Od g. 1688. 
do g. 1786. ubilježeno je u knjigama 1.109 čudesa. 


Čudotvorni je kip priprosto djelo XV stoljeća, 
možda tek iz početka XVI stoljeća, svakako gotsko 
djelo, načinjeno s mnogo iskrene pobožnosti. Da- 
kako da je onaj Marijin kip koji je stajao u crkvi 
u Remetincu, a pok. ga župnik izbacio i predao 
muzeju, mnogo umjetničkije izveden, napose je div- 
no izrađena glava nečastivoga na kojem Madona 
stoji, ali ovaj u Bistrici svakako je mnogo religi- 
ozniji, možda djelo naivnih seljačkih ruku. 


Ima dosta izvanredno vrijednih župnika u po- 
pisu župnika bistričkih. Među važnijima bio je Jos. 
Šandor Gyalla, koji je g. 1794. postavio novi glavni 
oltar, opat Krizmanić župnikovao je od 1818. do 
1849., a što je on značio za ilirsko doba ne treba 
ni spominjati. Vrijedni dr. Juraj Žerjavić, koji je 
postavio temelj našem tehničkom fakultetu, bio je 
tamo župnikom od 1875. da 1911., a nije kriv što 
je obnova pošla po zlu. Nije se još onda znalo za 

onu istinu koju je zauvijek ustalio baš Nijemac 
svećenik: »Bildet und baut aus eigener Kraft, und 
wenn ihr das nicht vermogt, legt die Hande lieber 
miissig in den Schlos, als dass ihr sie da 
fir verwendet der Vitertreues Werk 
und Erbe zu vernichten!« 


Nikada i nikako nisam mogao svoje averzije 
smanjiti, dapače nerijetko sam projurio mimo one 
šarulije... 

Čitav proštenjarski kompleks (od g. 1731. po- 
svećen sv. Mariji Bistričkoj) pregrađen je u 
duhu historicizma (1878.—1883.) Crkva čuva 
gotički kip Madone i brojne zlatarske pređ- 
mete (od 17. do 19. st.) 
U opisu crkve u Mariji Bistrici Szabo ponov- 
no ispoljava svoj oštri stav prema restauri- 
ranju i ličnu averziju prema historicizmu, na 
kojeg se u međuvremenu počelo gledati ob- 
jektivnije. 

Žarko je sunce još sjalo kad smo lijepim tim 
krajem prolazili mimo mirnoga dvora, nekada Ser- 
mageovih, mimo Podgrađa, koji je sada sasvim iz- 
mijenjen. I lagano stigosmo do cilja, do Donje 
Stubice, mjesta koje po Beyschlagu, a i prema 
Đalskom, pa i prema političkom razdjeljenju ne 
spada u pravo Zagorje, ali i po položaju onkraj 
Zagrebačke gore i po svojoj sudbini pravi je to cen- 
tar Hrvatskoga zagorja. Maleno je to mjesto, ravno 
je veliko polje, pa se nehotice prenesoh u ono doba 
g. 1573. kad se tu u tom mirnom kraju lijevala krv 
pobunjenih seljaka. Ali milostivo je priroda prekri- 
la sve to svojim divnim zelen-plaštom, pa je bolje 
da o tom jadu ne govorim, te sve je već u tančine 
napisano... Ali tek će se vidjeti tko je ostao po- 
bjednikom! Nije to bilo samo u nas: borba je vječ- 
na. Mnogo je tu skrivio sam Martin Luter, koji je 
najprije napisao: »Von der Freiheit eines Christen- 
menschen«, a onda sam udario na seljaštvo, koje 
nije tražilo ništa do čovječnosti! Pa su tako zaredali 
pravi ratovi u svoj Evropi između dva svijeta: iz- 
među potlačenih i tlačitelja. Pa zar je danas druk- 
čije u doba »protektorata« svake sorte i značenja, 
gdje cijeli narodi postaju robljem grube sile...! 
Ali sve se plaća, plaća bilo kada! Pred stubičkom 
crkvom: dobra građevina, često mijenjana, često do- 
građivana i proširivana, zadržala je ipak svoju jez- 
gru gotike. Pa nije ni čudo: crkva je imala patrone 
koji su se svojski za nju brinuli. Ana, žena neka- 

dašnjeg gospodara Dćeshazyja, kći  Heningova 
( t 1533.) ostavlja crkvi svoje kmetove. Natpis se 
s njezina groba u prijepisu sačuvao u Kukuljevića. 
Zanimljiv je: odaje se kao bliza rođaka Matije Kor- 
vina... 


Toranj je pokrit opet onakvom »zagorskom« 
kapom, koja nas sjeća na stari toranj zagrebačke 
katedrale, kako smo ga počesto sastali u svem Za- 
gorju. Svetište sačuvalo svoje otpornjake, prozori 
bez mrežišta. Osobito je zanimljivo svodovlje u la- 
đi, koje izvire iz polustupova, a cijelu je crkvu ofar- 
bao pok. Posilović nekako egipatski, cijeneći da je 
to »hrvatski narodni stil!« I svetište ima svoje stare 
svodove na rebra, pa se tu sačuvalo krasno orna- 
mentirano zidno sjedalo, onakovo kakovo smo vi- 
djeli i u crkvi sv. Križa u Križevcima, djelo kasne, 
vrlo kasne gotike. 

Nu najzanimljiviji je u crkvi onaj nadgrobni 
spomenik Tahijev: okom u oko stojim pred tom 
opakom glavušinom, opakom i sada, nakon stolje- 
ća... Da, on je tip svojega vremena, bezdušno, 
odurno lice, ruka drži žezlo a desnica se prihvatila 
mača. Da, tako bi mogli i mnoge sadašnje veličine 
prikazati. Pa nije dosta: u latinskim distisima pje- 
va se tom nečovjeku pjesma u slavu, tek nitko više 
ne priznaje njegove zasluge. Da, trebalo je kraj toga 
spomenika postaviti onaj istražni spis koji se danas 
nalazi zaslugom bana Khuena, toga našega novo- 
vjekog Tahija, zločinačkim postupkom koji mu je 
donio zasluženi udarac Gržanićevom ci elom u tur, 
u Pešti od 15. VII 1885. s brojnim drugim spisi- 
ma, koji tamo ništa nemaju da traže, jer su naskroz 
hrvatski, većinom spisi naših samostana, koji su bili 
nekada javni notarijati. Da, onaj lijepi spis, napisan 
na komadu papira, dugačkom šest i pol metara, ši- 
rokim 45 cm sadrži istragu povedenu protiv Fra- 
nje Tahyja, »propter tirranidem« god. 1567. na za- 
htjev Mihajla Mere, »vršioca dužnosti« palatina 
ugarskoga kraljevstva, a preslušano je ravno 508 
(pet stotina osam!) svjedoka. A da bude nekako 
i budućnost zastupana, među tim svjedocima nala- 
zi se i jedan Maček, Martin iz Oroslavja (br. 283). 
I svi iskazuju i svjedoče jednako. Otimačine, go- 
njenje, nametanje daća, ubijstvo za ubijstvom po- 
tvrđeni su iskazima. Kao osobito okrutno ističe sam 
propalatin umorstvo plemića Ivana Szaboa, službe“ 
nika Tahijevih suvlasnika Heningovih, kojeg je uh- 
vatio u Stubici, te ga okovanoga, polugolog tjerao 

u Susedgrad, ostavio bez jela i pila u ljutoj studeni, 
nije mu u agoniji niti svećenika dozvolio, a kad je 
umro, dao mu je odsjeći noge i skinuti tako negve. 
Stefana Vamoša, potkastelana, uhvatio je Tahy, pa 
kad su ga suci oslobodili, onda je Tahy izjavio su- 
cima: »ako ga vi ne umijete osuditi na smrt, ja ću 
mu na vašu sramotu skinuti glavu«. I tako to dalje 
ide, pa je žalosno da je takova zvijer smjela još 
šest godina dalje haračiti, golemu bunu izazvati i 
još svečano sahranjen biti. Taj bi akt trebalo uz 
njegov spomenik staviti u mjedi: pa neka oboje 
stoji na vječnu sramotu i kletvu njegovu i sviju 
njemu sličnih... 

Nadgrobni spomenik s likom Franje Tahya 


prenesen je iz župne crkve u Povijesni mu- 
zej Hrvatske u Zagrebu g. 1955. 


A i Tahy nije kazni izbjegao. Odmah nakon 
utišane bune umre, a od pet sinova četiri mu na- 
skoro pomriješe. Prvi član te porodice spominje se 
u nas g. 1513.: Ivan Tahy de Grbonog (danas Klo- 
štar), dok im je predikat zapravo: »de Tahvar et 
Tarkeč«, a kasnije i »de Szomszedvar«. Sin mu je 
Ivan, prior vranski, bori se kod Jajca i Mohača, 
pristaje uz Zapolju, a kasnije uz Ferdinanda. Fra- 
nju Tahija imenova Ferdinand I vel. županom po- 
žeškim, on postade magister agazonum i kapetan. 
Izumro je taj rod s Baltazarom g. 1751. 


Pokojni kanonik Ivančan pripovijeda kako je pro- 
matrao u uznojenoj crkvi ovlažen spomenik Tahi- 
jev, a seljaci mu rekoše da je to smrtni znoj, koji 
teče s njega radi bezbrojnih zločinstva što ih je po- 
činio. Od njegova kaštela u Stubici nije ništa ostalo, 
danas je navodno seljak sagradio tamo kućicu... 
A u Gornjoj Stubici buja i širi se lipa Matije Gubca 
(ili Gubeše). 

»Gubčeva lipa« je nakon oštećenja gromom 
znatno niža. 


Neka samo ostane taj kamen gdje stoji, kao 
vječni memento! 

Svakako je vrijedno da se barem na časak upu- 
timo i u nedaleku Gornju Stubicu, gdje se 
također nalazi starinska župa i nekoliko lijepih ka- 
pela te već spomenuta Gupčeva lipa i dvor Oršića. 
Tu je bilo sijaset manjih posjeda, kako to vidimo 
iz popisa ratne daće iz god. 1543, gdje se navodi 
15 imanja! Tu se vjenčao Benko Turoczi sa Suza- 
nom Ratkajkom, onaj gospodar Belca grada i Vi- 

nice kojem smo grobni spomenik našli u viničkoj 
crkvi (20. II 1594.), tu je posjed Stjepana Grego- 
rijanca g. 1574. preuzeo St. Petričević i Margareta 
Vragović, pa ćemo se još jednom i na njih osvrnuti. 
Dvor Oršića, koji je sagradio otac Adama Oršića, 
pisca prezanimljivih memoara g. 1756, velika je i 
udobna građevina, sagrađena kraj starijega kašte- 
la, kojem su se ostaci za vrijeme našeg ispitivanja 
još poznavali. Nestade Oršića koji se tu nisu ni- 
malo loše ponijeli, pa je danas dvor vlasništvo se- 
ljačke zajednice. Vrlo je lijepo oslikana kapelica u 
dvoru, a kako se dvor oslanja s jedne strane na 
brdo, sagradio je dobar majstor u 19. stoljeću tu 
lijepu lođu s timpanom i stupovima po uzoru ono- 
ga vremena, malo remek-djelo. 


U dvorcu Gornja Stubica uređuje se zavičajni 
muzej s temom: seljačka buna 1573. 


Sumorno ostavljamo crkvu i gorke uspomene, 
da se smirimo u lijepim Stubičkim Topli 
cama, koje se već spominju u onoj istrazi protiv 
Tahyja od g. 1576, ali sigurno su već davne dav- 
nine poznate bile. Pripadale su nekad Vojkovićima 
(Vojkffy), kad je Baltazar stekao Oroslavje i Stari 
dvor. Lalangue spominje u svom djelu o našim to- 
plicama (1779.) i Stubičke Toplice, koje je lijepo 
uredio grof Krsto Vojkffy: »lepu hižu zidanu, za 
kupanje, kropa prostranoga, z kamenem čistem ob- 
danoga, z jednum rječjum za kupanje najpriklad- 
nejšega, kakti takaj lepo i prostrano stanje, vu ko- 
jem stranskem vredno, snažno i dobro služi se, pre 
šestna leta je podignul« (V. Barlć: »O zdravstvu 
st. Zagreba« 65.). Nu pravi mecena Toplica bio je 
biskup Vrhovac, koji ih je temeljito uredio, a sebi 
pregradio posvema stari dom plemića Domjanića, 
te stvorio lijep dvor Golubovec, istočno od 
Stubice, baš na obronku Zagrebačke gore, gdje je 
posvetio g. 1806. kapelu sv. Maksimilijana. Sabljar 
je pribilježio da se drži da je tada upotrijebljen 
kamen s Tahyjeva grada. Nu ženidbenim vezama 
došao je taj lijepi dvor u vlasnost Raucha, pa ga 
potomci i danas drže. Stari general Steeb napisao 
je par dobrih djela o tim toplicama. 

Ovaj lijepi dvorac preuzeo je Povijesni mu- 
zej Hrvatske u Zagrebu g. 1970. (muzejska 
izložba, ugostiteljstvo). 3 


Još časak da razgledamo oba Oroslavja, ta 
već nas magički vuče tamo za gorom naš stari i vje- 

čno novi Zagreb. Ne volim tamo razgledati Oro- 
slavje, kad je sada onamo nahrupio tuđi svijet, po: 
digao tvornice radi jeftine nadnice, pa opet tek nova 
muka, a slava odšteta našem svijetu! 

Donje je Oroslavje bilo posjed Čikulina, onih 
očitih nametnika koji su s e okoristili smrću Zrin- 
skog, pa su, tobože kao odštetu, dobili silesiju ima- 
nja Zrinskih, pače i Medved-grad. Vjerojatno potje- 
ču od talijanske familije, ta u to su doba plavili svi- 
jetom tuđinci, istinski i navodni plemići, pa su že- 
nidbama sticali indigenat: Sermage, Harbuval-Cha- 
marć itd. K njima se pridružuju i Čikulini, nu već 
g. 1746. umire posljednji — tada već grof — Ivan 
Franjo, vojnik i pjesnik, u svojoj Konjščini. A vrlo 
je zanimljiv popis predmeta koji su se nalazili u nje- 
govom Oroslavju, a izdao je to dr. Matasović, kao 
prilog svojem djelu: »Briele des Grafen Sermage«. 
Po onoj njemačkoj: »Des einen Tod, des andern 
Brot« silno su uznapredovali tim Sermageovi, koji 
do tada žive u oskudici, a naglo postaju veoma bo- 
gata vlastela. Nu sve se to mijenja, kako je prika- 
zao kanonik Ivančan (Vjesnik Zem. arkiva, VII), 
tako da je još jedino Oroslavje ostalo u rukama Ri- 
karda Sermagea, člana hrvatskoga sabora, pisca i 
danas vrijednih radova, koji je i politički igrao do- 
sta znatnu ulogu. Nu po vječnom zakonu da sve na- 
kalemljeno mora otpasti, ostavlja on ovu zemlju, 
nakon što je Oroslavje Donje prodao barunu Vra- 
nicanu, pa se odselio iz Hrvatske i umro g. 1903. I 
tako su svršili u nas Sermageovi, koji su nam dali 
nekoliko vrlo vrijednih ljudi. Vranicani preudesi 
dvor, uredi ga posvema i tako ostaje do najnovijih 
vremena, kad je prešao u ruke M. Prpića, te su u 
starom dvoru instalirane teške tvorničke mašine, 
dok se nije podigla nova tvornica, koja radi i noću, 
pa se sablasno svijetle te zgradurine u ovom kraju, 
kamo ne spadaju. Rekoše mi da su vlasnici dijelom 
iz Češke, a dijelom izLodza... 


Donje je Oroslavje tip vrlo lijepoga 
dvora, upotrebivoga u svako doba: jednostavna gra- 
đevina, lijepih razmjera, bez ikakovih suvišnih ukra- 
sa i tornjića, tek u sredini pročelja nalazi se iskok, 
završen timpanonom. Pa takovi su bili svi veći za- 
gorski dvorovi, a tekar tobožnjom restauracijom 
došli su oni tobože »ukrasni dijelovi«, nametnuti, 
kako to vidimo kod Lobora, Bežanca, Marije Bi- 
strice, Horvatske itd., dok je npr. Šaulovec primjer 
»moderniziranoga« dvora. Dvor je spadao grofovima 


206 


Vojkffy-Vojković, kojima je praotac bio junak na 
glasu, kojeg slavi Juraj Ratkaj u svom djelu, jer se 
je g. 1622. kod Kaniže u borbi s Turcima osobito 
odlikovao. Kasniji potomci bili su za život spretni 
ljudi, koji su si ženidbama pribavili velike posjede 
i visoke naslove, kako nas o tom, ne baš dobroćud- 
no, izvještava Krčelić u »Annuama«. Grofovi posta- 
doše 24. V 1763. braća Sigismund i Krsto Vojković. 
Grb im stoji danas nad portalom crkve u Zaboku, 
na zaslonu pjevališta u divot-crkvi u Belcu, a Krsto 
je prvi uredio svoje Stubičke Toplice. Još je za naše 
vrijeme živio u nas grof Vojkffy, nu i njih je nesta- 
lo iz Hrvatske, a lijepi dvor dođe u ruke Novako- 
vića, grofa Oršića, Tucića, pa je konačno postao i 
on svojinom Milana Prpića. 

Veći je dvorac na žalost izgorio g. 1949. U 
drugom dvorcu, nekoć Vojkovićevih, zdrav- 
stvena je stanica. 


. Pri kraju smo naših zagorskih puta — već huk- 
ti motor, simbol novoga doba, koji nas je za sam 
jedan jedini dan provezao od Varaždina do ovamo, 
dok bi prije za taj put kolima trebali barem dva 
dana... Drugo doba, drugačije vrijeme! Tresu se 
nestrpljivo teška kola, kao da i njih već mami onaj 
drugi zrak, oštriji od varaždinskoga, zrak Zagreba... 
Sa žalošću se pitamo: hoćemo li još jednom barem 
proživjeti ovakovo putovanje, koje i nije pravo pu- 
tovanje od znatiželje, već proživljavanje stoljetnoga 
i tisućljetnoga života u našim stranama... Velikih 
i lijepih gradova ima mnogo na svijetu, divnih kra- 
jeva na pretek, s daleko više kulture, ali svima fali 
jedno: tuđi su, pa tuđi... 

Šutimo, pričinja nam se da »puti bežiju«, a mi 
da mirujemo. Tek će netko u Jakovlju zapitati zašto 
se to zove »Jakovlje«? Pa tko bi to već znao! Jer 
kad Nikola literat prodaje taj posjed Jakovu Szeke- 
lju de Ormož, već je posjed Jakovlje (4. HI 1546.), 
a kasnije nalazimo tu Oršiće, Gottalove, Rauche, pa 
Imbru Josipovića i — Kronfelda... 


I još koji čas, pa smo na drugoj strani stare 
Zagrebačke gore, baš u ravnoj crti pod Stubicom: 
pred nama bliješti nebo od žara rasvijetljenoga Za- 
greba. Kad smo prvi puta zašli u krajeve našeg Za- 
gorja, sjalo je tek plinsko svjetlo, dok smo još u 
mladosti bili zadovoljni s onim crvenkastim plin- 
skim žarom za koji su naši djedovi pričali, kad je 
ono u g. 1864. zasjalo, »da je sada Zagreb rasvijet- 

ljen kao po danu«! I tako je to u svemu: počeli smo 
naše puteve u kolicima i kojekakvim taljigama, a 
svršavamo u jakim američkim kolima, doraslim i 
lošijim putevima. Nu već mlađi nisu zadovoljni, oni 
su srećom takav put prešli za manje od jednoga sa- 
ta u avionu, tom teško dočekanom priviđenju i snu 
tisuća godina, koji se na žalost pomalo pretvara u 
najljućega neprijatelja čovjeka i čovječnosti... Pa 
nas uvjeravaju da se i u tom kratkom vremenu sve 
to može vidjeti, tek daleko ljepše, jer je nestalo 
svake tegobe života, gledajući iz onih lakih visina... 
Vjerujem im, vrijeme je nama prošlo, a neka nji- 
ie svane i zove sadašnje magluštine i krvi sretnije 
oba... 

KONAC 


Moji su putevi svršeni. Prošao sam našim dra- 
gim Hrvatskim zagorjem kako sam želio, u vedrini 
sunčanih dana života, tako da me obasjavaju i u 
tmurnim danima starosti. A ne mislim nikoga svo- 
jima putevima umarati, nisam htio ništa razvlačiti, 
već u najkraćim potezima prikazati bit Hrvatskoga 
zagorja, kako se razvijalo i nastalo do onakovoga 
kako ga danas nalazimo, kad se je opet probudilo 
i dalje se budi. U cijeloj našoj državi nema kraja 
gdje bi se sva prošlost u tako brojnim spomenici- 
ma dokumentirala, od davnoga kamenoga, pa bron- 
čanog doba: nigdje toliko velikih nahođaja kao ov- 
dje! Pa onda rimsko doba, koje ostavlja svoje uspo- 
mene i zavjetne kamenove u Toplicama i žrtvenike 
svojih bogova i svoje — grobove. Novo doba nastaje 
kršćanstvom, rano je tu provedena organizacija hi- 
erarhije, koja se do danas, proširena, uzdržala. Silan 
broj još preostalih gradova u većim i manjim ru- 
ševinama svjedoči o teškim vremenima srednjega 
vijeka, veliki su redovi tu postojali, pa širili svoju 
kulturu, dok ih nije nekultura uništila, ne done- 
savši baš nikakve naknade. 

Nema kraja gdje bi bilo više zanimljivih spome- 
nika arhitekture sviju vremena, osim Dalmacije, 
gdje su, dakako, ti spomenici i znatniji. Ali evo tu 
se pokazuju makar i rijetki spomenici romanskoga 
doba, pa ranoga gotskoga doba, sve do dana kasne 
gotike. A onda dolazi bujni barok, sa svojom čež- 
njom za velikim prostorijama, za sjajem svojih fi- 
gura, sa svojim nemirom i sa svojom protimbom 
prema svemu gotskomu, tako da se nije baš ni je- 
dan od gotskih krilnih oltara sačuvao! A kad je ba- 
roka nestalo, stalo je vrijeme bespomoćno, ne zna- 
jući kojim će putevima dalje poći, zavladala je klo- 
nulost. Ali čak i u to turobno vrijeme stvaraju se u 
Hrvatskom zagorju znatna djela, kako nam to svje- 
doči prekrasna crkva u Pregradi, a nije ona jedini 
dokumenat... 


A dok se sve tako razvija, živi narod tu na svom 
starom zemljištu od nepametara, on ostaje tu, ma- 

da sve po vječnim zakonima nestaje te nestaje. I 
kao što je Hrvatsko zagorje i po svojoj konfiguraciji 
i po svom sastavu nekako dio za sebe, tako je i svi- 
jet tu zaseban, neizmjerno odan toj svojoj jadnoj 
grudi, danas baš tako kao što je i pred stotine go- 
dina bilo, kad mihovljanski pop moli da mu puste 
grob u njegovoj zagorskoj zemljici, baš tako kao 
što se i današnji Zagorac muči i kini da proživi svoj 
vijek, da ne mora poći u druge strane! Pa nije Za- 
gorac svoj patriotizam dokazao samo svojom krv- 
lju, već je baš u Hrvatskom zagorju u malešnoj crk- 
vici zapisao u mjedi na zvonu, da je to bilo u vri- 
jeme »kad smo mi Hrvati s dušmanim Madžarim 
za narodnost našu boj bili...« 

Ova je knjiga tek izvadak iz velikoga djela, koje 
ne može ni jedan čovjek potpuno završiti za trajanja 
jednoga, ma i marljivo provedena života. Napisano 
je kao provodič za one koji će tim putevima, možda 
u sretnije dane, dalje ići, a morala se napisati, jer 
vrijeme ne čeka, već ruši dalje, pa mnogo toga nema 
više što smo gledali još čitavo. Ono nekoliko doda- 
nih slika samo su svjedoci istinitosti svakoga retka, 
a moralo bi ih biti nekoliko stotina da se sve do- 
kumentira ... Pa kad se i ne može sve potrebno iz- 
nijeti, opet je sve potrebno sabrano i pohranjeno, 
da bude pomoć kasnijim istraživačima. Pa konač- 
no je Hrvatsko zagorje dalo toliko važnih i velikih 
ljudi kao nijedan naš kraj. Neka se zažari opet pod 
zrakama sretnijega sunca naše divno Hrvatsko za- 
gorje! 

NAGLI RAZVOJ TURIZMA U HRVATSKOM 
ZAGORJU 


Kada govorimo o promjenama na terenu od 
Szabovih dana, uz skromnije zahvate na dvorcu 
Stubički Golubovac, vlasništvo Povijesnog muzeja 
Hrvatske, predviđenom za muzejske izložbe i ugo- 
stiteljski objekt — moramo ovdje posebno istak- 
nuti snažno i permanentno prisustvo »ASTRE«, po- 
duzeća za međunarodnu trgovinu i zastupstva iz Za- 
greba. Unazad nekoliko godina ovo je poduzeće us- 
pjelo u našim najpoznatijim zagorskim toplicama 
— Krapinskim, Stubičkim i Tuheljskim, izvršiti 
brojne adaptacije i proširenja te modernizaciju ra- 
nije postojećih objekata kao i izgradnju novih mo- 
dernih hotela i bazena. 


Pridržavajući se svoga investicionog programa 
otvoren je put i za daljnja ulaganja. 

Šta to znači za ovaj siromašni kraj nije potre- 
bno posebno naglašavati! Spomenimo samo koliki 
je broj domaćeg žiteljstva našao zarade kod izgrad- 
nje brojnih objekata i kolike postoje mogućnosti 
njihova zaposlenja u ugostiteljstvu i kupalištima. 

Uz dobre prometne veze pružaju se velike mo- 
gućnosti gospodarskog oživljavanja ovoga kraja, o 
čemu je i sam pisac ove knjige, pred tridesetak go- 
dina, imao tek daleku viziju. 

Prof. B. PLAZNIK 

OBRAZLOŽENJE NAPOMENAMA 


prilikom drugog izdanja knjige Gjuro Szabo: 
Hrvatsko zagorje 


Već sam Szabo, opisujući na kulturnohistorij- 
ski način spomenike kulture Hrvatskog zagorja na- 
vodi da je mnogo toga vrijeme pojelo. U međuvre- 
menu otkada je ta njegova reportaža o Hrvatskom 
zagorju izašla pa do danas i opet je, dakako, radilo 
vrijeme svoje. I opet je otada mnogo toga zauvijek 
nestalo, pa da ne budemo samo svjedoci tužne bi- 
lance kako vrijeme ne štedi ni kulturna dobra, u 
svojim napomenama ne registriram samo ono čime 
je naša kulturna javnost na gubitku, nego i ono, či- 
me smo na dobitku. Strpljivim radom istraživača, 
konzervatora i arheologa u međuvremenu je, naime, 
mnogo toga novoga i otkrito. 

Da se s današnjeg gledišta može bolje shvatiti 
zašto Szabo piše o nekim predmetima, tome treba 
dati tumačenje. Gj. Szabo je istraživao i pisao svoj 
tekst u vrijeme kad se smatralo da se predmeti, 
koji su nastajali iza godine 1800. (osim iznimno) 


uglavnom ne smatraju spomenicima kulture. On je 
krstario Hrvatskim zagorjem prije i za vrijeme Pr- 
vog svjetskog rata, a ovaj je tekst pisao uglavnom 
na temelju ranijih obilazaka pred Drugi svjetski rat. 
Zbog toga Szabo brojne objekte — ni arhitektonske, 
kao ni one koji su sastavni dio inventara pojedinih 
arhitektonskih objekata — ni ne spominje, a o ne- 
kima (kao npr. u više navrata o crkvenom inventa- 
ru) izriče — još tada — negativni, ili preoštri sud. 
Zato sam u nekoliko navrata i u napomenama dala 
kratki tumač takovim mišljenjima. 


Da se sve ono s područja Hrvatskog zagorja, 
što je novo otkrito, ili danas drugačije vrednovano, 
iznese, bilo bi potrebno napisati novu knjigu. Me- 
đutim, ovdje iz pieteta na spomen našeg neumor- 
nog istraživača Szaboa treba u potpunosti poštivati 
njegov tekst s tadašnjim shvaćanjima. Zato se u 
napomenama navode samo bitne ili značajnije iz- 

mjene, koje su se u međuvremenu desile na onim 
spomenicima koje on spominje, da netko uzalud 
ne traži ono što više ne postoji, odnosno da bude 
upozoren na nova otkrića. Još navodim da Szabo 
— još tada — stalno piše »gotski« (a to nije umjet- 
nost Gota), umjesto »gotički« stil. Isto tako ima do- 
sljedno negativan stav prema onome što je nasta- 
jalo u razdoblju historicizma, a mišljenje je o tim 
djelima u posljednje vrijeme znatno ublaženo. Ne- 
ka mi se ne zamjeri ovih nekoliko kritičkih napo- 
mena, koje ne umanjuju vrijednost opusa Gj. Sza- 
boa. Napisala sam ih kao poštovalac i prijatelj ko- 
jem je bilo dano da nastavi njegov rad na stazama, 
kojima je on utro put na istraživanju naše kulturne 
baštine. 

Dr ANĐELA HORVAT 


213 


BIBLIOGRAFIJA 


1897 — 


1898 — 


1907 — 


1908 — 


1909 — 


214 


Prikaz švedskog pjesnika Esaisa Tegnera povo- 
dom prijevoda »fritnjofssaga« 
Vienac, 29/1897, 15, 244. 


Robinzon i njegovi prethodnici. Crtica iz knji- 
ževne povijesti. ' 

Preporod, I, 1898, br. 4, str. 121—122, br. 5, str. 
146—148, 150—153. 


Tri benediktinske opatije u županiji požeškoj 
(Sv. Jelena de Podborje, Bijela Rudin), 


Vjesnik hrvatskog arheološkog društva, . 
N. S. IX, Zagreb 1906—1907, str. 201—209, 


O izboru Ferdinanda I za hrvatskog kralja na 
Cetinu 1. siječnja 1527., Zagreb, 16, str. 24. 


Der Kapitelplatz der Zukunft, 
Agramer Tagblatt XXIII, 24. X 1908, Nr. 245, 
str. 5—6. 


Dobra kuća 

Vjesnik hrvatskog arheloškog društva. 
N. S. X, Zagreb 1908—1909, str. 33—39 
(Seperat str. 1—7). 


Lijesnica 

Vjesnik hrvatskog arheloškog društva. 
N. S. X ,Zagreb 1908—1909, str. 40—46 
(Seperat str. 1—7). 


Sa starog groblja (o Jurjevskom groblju u 
Zagrebu), 

Savremenik, IV, Zagreb 1909, br. 6, str. 320 + 
324+-326 +328 -+340—341. 


Arheološki vjesnik, 
Savremenik IV, Zagreb 1909, br. 7, str. 402. 


1910 — 


1911 — 


1912 — 


Uputa u fotografiju. (o knjizi Juraja Božiče- 
vića), 
Savremenhik IV, Zagreb 1909, br. 11, str. 656. 


Hrvatski arheološki vjesnik, 
Savremenik, Zagreb 1910, str. 132—133. 


U gore ravne Slavonije, 
Vienac I, Zagreb 1910, br. 8, str. 187—188. 


Prilozi za povjesnu topografiju požeške župa- 
nje. 

Vjesnik hrvatskog arheloškog društva. 

N. S. XI, Zagreb 1911, str. 40—60. 


Iz starog Zagreba 

Obzor, 52/1911,358, 3. 

Izvadak iz članka o zagrebačkim starinama: 
cistercitskom samostanu, Bakačevoj kuli, itd. 
Samostan cistercita u Zagrebu, 

Vjesnik arhiva, Zagreb, g. XIII, 1911, svr. 4. str. 
238—245. 


Naši spomenici. 
Vijenac, Zagreb 1911, br. 6, str. 171—174. 


Samostan cistercita u Zagrebu. 

Vjesnik hrvatsko-slavonsko dalmatinskoga ze- 
maljskoga arhiva, XII1/1911, svr. 4. str. 238— 
245+6 tabla. 


Sveta Ana kod Bastaja nedaleko Daruvara. Hrv. 
Prosvjeta XIX, Zagreb 1911, br. 11, str. 345 + 
356—357. 


Povjereništvo za čuvanje spomenika i njegova 
zadaća. 
Hrvatsko kolo, VIL/1912, str. 460—463. 


Terra Dobouch, Historijsko-topografska studija 
Vjesnik hrvatskog arheloškog društva. 

N. S. XII, Zagreb 1912, str. 124—128 
(Seperat str. 1—5). 


Izvještaj o radu zemaljskog povjerenstva za 
očuvanje umjetnih i historijskih spomenika u 
kraljevinama Hrvatskoj i Slavoniji u god. 1911. 

1913 — 


1914 — 

(Inventarizacija spomenika kotara Klanjec i 
Pregrada, 

Vjesnik hrvatskog arheloškog društva. 

N. S. XII, Zagreb 1912, str. 201—259. 
(Seperat str. 1—59). 


O slikanju starih crkava u sadašnjosti, 
Katolički list, LXIV, Zagreb 1913, br. 20, str. 
229—231. 


Najstarija slika grada Zagreba. 
Obzor, LIV, Zagreb 1913, br. 42, str. 2. 


»Grad Zagreb« 
Savremenik VIII, Zagreb 1913, br. 9, str. 509— 
514. 


Orahovačke gradine, 

Vjesnik hrvatskog arheotoškog društva. 

N. S. XIII, Zagreb 1913—1914, str. 94—102 
(Seperat str. 1—9). 


Spomenici kotara Krapina i Zlatar, 

Vjesnik hrvatskog arheološkog društva. 

N. S. XIII, Zagreb 1913—1914, str. 314—316 
(Seperat str. 1—3). 


Izvještaj o radu zemaljskog povjerenstva za 
očuvanje umjetnih i historičkih spomenika u 
kraljevinama Hrvatskoj i Sloveniji u godinama 
1912—1913., 

Vjesnik hrvatskog arheološkog društva. 

N. S. XIII, Za,greb 1913—1914, str. 317.—334 
(Seperat str. 4—21). 


Razvaline Medvedgrada 
Savremenik, IX, Zagreb 1914, br. 1, str. 54—55. 


Voćin i voćinska crkva, 
Savremenik IX, Zagreb 1914, br. 2, str. 108—111. 


Kostajnica 
Savremenik, X1/1916, br. IX—XII, str. 321—325. 


Slike grada Zagreba iz četiri stoljeća, 
Savremenik IX, Zagreb 1914, br, 3, str. 159— 
163, br. 4, str. 214—218, br. 5. str. 259—266. 


1915 — 


1916 — 


O stilu, jedinstvu stila i umjetničkom stvara- 
nju, 
Hrv. Prosvjeta I, Zagreb 1914, br. 2. str. 95— 
105. 


Nakon pada Bakačeve kule, Katolički list 
LXV, Zagreb 1914, br. 6, str. 69—70. 


Morović u Srijemu 
Hrvatska Prosvjeta, II Zagreb 1915, str. 
162—168. 


Dragocjenosti samostana franjevačkoga na Tr- - 
satu, 
Katolički list, LXVI, 1915, br. 25, str. 255-—258. 


O naučanju njemačkoga jezika u srednjim 
učilištima, 

Nastavni Vjesnik, Zagreb 1915, sv. 9. str. 
641—649. 


Bakačeva kula i regulacija Kaptola, 
Obzor LV, Zagreb 1915, br. 372, str. 1. 


Spomenici kotara Ivanec. 
Vjesnik hrvatskog arheološkog društva. 
N. S. XIV/1915—1919, 1919, str. 22—98. 


Dokumenti hrvatskih spomenika u tuđini, 
Narodne novine, LXXXII, Zagreb, 26. I 1916, 
br. 20. 


O čuvanju staroga pokućstva u našim crkvama, 
Katolički list LXVII, Zagreb, 2. III 1916, br. 9, 
str. 99—106. — Djelomično preštampano u Na- 
rodne novine, 1916, LXXXII br. 62. 


Čazma i njena župna crkva, 
Katolički list, Zagreb, 10. VIII 1916., 
str. 348—353. 


Drvene kapele u našoj domovini, 
Hrvatska Prosvjeta TII, Zagreb 1916, sir. 
222—226 (Seperat 19171., str. 5). 


Posljednja riječ o Bakačevoj kuli i regulaciji 
Kaptola, 
Obzor LVII, Zagreb 1916, br ,5. str. pA 

Spomenici prošlosti u Srijemu (Mikanovci, Ro- str. 458—460, br. 30, str. 474—478, br. 31, str. 
kovci, Ledinci, Bapska, Lipovac), 486—489 
Savremenik XI, Zagreb 1916, 1—2, str. 43—50. ' 


Na osvrt g. dra Petra Skoka, 


a i ka Njiva, Zagreb, 1919, g. III, br. 
Savremenik, Zagreb 1916, 9—12, str. 321—325. aje mi ok , Zagreb, g 
Iz prošlosti i budućnosti. Rat i naši povjesni O tumačenju topografskoga nazivlja u južno- 
spomenici, slavenskim stranama (Konačni obračun), 
Obzor LVII, Zagreb 1916, br. 357. str. 2. Jugoslavenska Njiva, Zagreb, 1919, g. III, br. 
46, str. 726—729. 
Odgovor Bosancu 
i Vjesnik, V. Klaić, Zagreb 1910—1913, 
S oi adi koi Ojnladina, Zagreb, g. 11, 1918—1919, br. 1—3, 
str. 69—70. 


1917 — Pregled crkvenoga graditeljstva u Hrvatskoj i 


ze ječni dovi Hrvatskoj i Slavoniji, 
Slavoniji od gotskoga do današnjega doba, 1920 Sredovječni gradovi u Hrvatskoj 1 ji 


Katolički list LXVIII, Zagreb 1917, br. 37, str. Zagreb, izvanredno izdanje Matice Hrvatske, 
441—443, br. 38, str. 451—454, br. 39, str. 1920. v 8% ,str. 225. 
464—461. 


1922 — Pred stvaranje nove škole, . 

Spomenici prošlosti u Srijemu — Ilok, a Pa Za Zagreb 1922, g. VI, knj. 
Savremenik, Zagreb 1917, str. 13—29. ček 
Orahovičke gradine, 


Obrambene crkve u Hrvatskoj, Vjesnik županije virovitičke XXXI, 1922, br. 
Hrvatska Prosvjeta IV, Zagreb 1917, 15—16, str. 117 i 121. 
str. 324—348. 


Kaleži u našim crkvama, 
Narodna starina, Zagreb 1922, sv. 1, str. 33-—39. 
Ferdo pl. Šisić, »Die Wahl Ferdinands I. von 


Oesterreich zum Kčnig von Kroatien« O hrvatskim zbirkama i sabiračima, 

: . 2, 186—193. 
Hrvatska Njiva 1, Zagreb 1917, br. 6, str. Narodna starina, Zagreb 1922, sv 
101—102. Monstrance i kadionice u našim crkvama, 

Narodna starina, Zagreb 1922, sv. 3, str. 244— 

Srednja škola u sadašnjosti i budućnosti, 254. 
Hrvatska Njiva I, Zagreb 1917, br. 27. str. A 
467—4173. 1923 — Zagreb nekada i Zagreb sada, 


Narodna starina, Zagreb 1923, sv. 4, str. 73—78. 
1919 — Spomenici kotara Ivanec, O oltarima u našim crkvama, 
Vjesnik hrvatskog arheološkog društva. Narodna starina, Zagreb 1923, sv. 6, str. 217— 
N. S. XIV, Zagreb 1915—1919, str. 22—97 239. 


Seperat str. 76). naa 
(Seperat str. 76) Uz umjetnički prilog Narodnoj starini 

šnj Č al d 
O značenju topografskog nazivlja u južnosla- >. inje kn oni 


venskim stranama, Narodna starina, Zagreb 1923, sv. 6. str. 269— 
Jugoslavenska Njiva, Zagreb 1919, III br. 29, 299. 

1927 — Lice grada Zagreba u devetnaestom vijeku, 


1924 — . znanosti za našu sadašnjost i buduć- Hrvatsko Kolo VIII, Zagreb 1927, str. 165—211. 
Bulićev Zbornik, Split, 1924, str. 633—638 + Uz slike iz staroga Zagreba, 
XXXVII. Vijenac, g. V, knj. VI, Zagreb 28. IX 1927, br. 
1925 — Kulturno-istorijska izložba grada Zagreba, 18 i 19, str. 445—453. 
Jugoslavenska Njiva IX, Zagreb 1925, knj. II, 
br. 10, str. 323—324. Mogućnost razvitka našeg umjetničkog obrta 
i su Pee Povodom izložbe »Djela«), 
Kulturno-istorijska izložba grada Zagreba, ( : 
Mladost IV, Zagreb 1925—1926, br. 4. str. 73— Mama SGI, Magrev UMA i MS 
77 + 79. Zagreb prije 30 godina, 
Memento sa kulturnoistorijske izložbe u Za- Svijet, g. IV, Zagreb 1927, str. 17. 
grebu, 
Obzor LXXVI, Zagreb 2, XII 1925, br. 296, Abseits vom Wege — Betrachtungen zur kroa- 
str. 2—5. tisoljen Kunst- und Kulturgeschichte (Bijela, 
oćin 
Zagrebačke građevine XVII stoljeća, đ I 
Narodna starina, Zagreb 1925, sv. 10, str. 27.—45. an o Mem 
e U Narodnoj enciklopediji prof. Stanojevića 
ij Z ; tr. : s sak X 
Ba ata oso dodoa dnodnjiki knj. III, N—R, Zagreb 1927, obradio: 
Szabo i V. Tkalčić. Mi na pariškoj izložbi. Na Kamanu str. 6, Nečven kula str. 38, 
Vijenac 3/1925. god. V, br. 5—6, str. 120. Novobrdskokopaoničko rudarsko područje 
: , : (grad kraj Prištine), str. 183, Orahovica str. 
PK bu prie ati: m Stanojevića, 260, Ostrovica str. 295, Pakrac str. 319, Perušić 
1.1, A—H, Zagre , obradio: s ed 
Arhitektura u kraljevini SHS u novom vijeku, str. 417, Prokuplje str. 706—707, Ram str. 805, 
str. 74—76, Bač, str. 111, Celje, str. 368, Cesar- Ribnik str. 909. 
grad, str. 379, Cetingrad, str. 379, Doboj, str. + zeli 
528, Gamzigrad, str. 707—708, Golubac, str. 749. 1928 — Gegen die Verh&sslichung von Zagreb, 


Morgenblatt, Zagreb 29. I 1928, Nr. 29, str. 17. 
1926 — Iz sveta znanosti i umetnosti, Muzej za umjet- 


nost i obrt u Zagrebu, Stramputicama. Razmatranja o hrvatskoj kul- 
Reč i slika, Beograd, mart 1926, str. 38—46. turi i umjetničkoj povijesti, 

; X . Hrvatski dnevnik, Zagreb 1928, IX, br. 4, str. 
Radione za jugoslavensku seosku umjetnost u 55—57 
Zagrebu, ' 
Obzor LXVII, Zagreb 1926, br. 52, str. 2. Narodna Starina, deseti svezak, 
Bilder aus Alt Zagreb, Hrvatska Revija, Zagreb 1928, sv. 1—2, str. 208 
Zagreber Tagblati XL, Zagreb 1926, str. 33—35. —209. 
Vrijeme i djelo (o domaćem umjetnom obrtu), U spomen Viktoru Kovačiću, 
Novosti XX, Zagreb 1926, br. 149, str. 5. Savremenik XXI, Zagreb 1928, br. 2, str. 67—16. 
U Narodnoj enciklopediji prof. St. Stanojevića, Maksimilijan Vrhovac (23. XI 1752.—16. XII 
a I—M, Zagreb 1926, obradio: Ilok str. 1827.) 

, Ivanova Kula str. 83, Jajce str. 116, Karin a —184 
str. 264, Karlovića Dvori str. 280, Ključ str. 36, Pijeu Kayrb DI) ba dj ite ko 
Knin str. 343, Krupa str. 543, Markov grad str. Bi imilij | 
ja K iskup Maksimilijan Vrhovac 1762. (1752!) — 

795, Medicina narodna str. 837—838, Medved- 1827, Mladost VI, 1928, br. 6, str. 121—124. 


grad str. 840. 

Planinarstvo i naši sredovječni gradovi, 
Hrvatski Planinar XXIV, Zagreb 1928, br. 5 
i 6, str. 104—114. 


Der Begriinder des Kroatischen Etnographi- 
schen Museums, zum 70. Geburtstag S. Bergers, 
Morgenblatt, Zagreb 12. II 1928, Nr. 43. str. 5. 


. Iz Srijema. Banoštar, Starohrvatska Prosvjeta, 


N. S. II, 1928, br. 1—2, str. 116—118. 


Duša Zagreba i — top, 
Uzajamnost 1928, br. 2, str. 3—4. 


Zagreb von gestern und vorgestern, 
Morgenblatt, Zagreb 19. VIII 1928, Nr. 227, 
str. 9—10, 25. VIII 1928, Nr. 234, str. 9—10. 


Kratka povijest Daruvara, Izložbeni katalog 
I Gospodarske i obrtne izložbe u Daruvaru 
od 8.—12. IX 1928, str. 4. 


Die Tragčdie des Meisters zu Edo Schčns 
Mappenwerk: »Viktor Kovačić« Zagreb 1927, 
Morgenblatt, Zagreb 5. XII. 1928, Nr. 5, str. 6. 


Ilija Guteša, 
Morgenblatt, Zagreb 24. XII 1928, Beilage I, 
str. 1—2. 


Aus Alt-Agram. Das erzbischofliche Girtenhaus 
in der Vlaška ulica, 
Morgenblatt XLIII, Zagreb 1928, br. 290, str. 9. 


Epilog (Spomenici za rata i poslije rata), 
Narodna starina, Zagreb 1928, sv. 16, str. 67 
—84. 

O starom misnom ruhu u našim crkvama, 
Narodna starina, Zagreb 1928, br. 17, str. 145 
—153. 


O crkvenim zgradama i crkvenom uređaju, 
Narodna starina, Zagreb 1928, br. 17, str. 154 
— 180. 


U Narodnoj enciklopediji prof. St. Stanojevića, 
knji. IV. S—Ž, Zagreb 1928, obradio: 

Skoplje str. 131, Smeđerevo str. 248—249, So- 
ko-grad str. 264, Sokolac str. 264, Srebrenik 
str. 342, Svrljig str. 618, Šabac str. 622, Tabor 
Veliki str. 763, Tri Kule str. 869, Užice str. 1023, 
Varaždin str. 1034, Velenje str. 2049, Velika 
Kladuša str. 1053, Županjevac str. 1353. 


1929 — Abseits vom Wege, von Ogulin nach Senj, 


Morgenblatt, Zagreb, Ostern 1929, Nr. 89, str. 
15—16. 


Spomenici turskog doba Slavoniji, 
Novosti, Uskrs 1929, br. 89, str. 47. 


Rudolf Valdec zum Gedachtnis, 
Morgenblatt, Zagreb 5. II 1929, Nr. 36, str. 5. 


Rudolf Valdec 1. II 1929, 
Hrvatska Revija, Zagreb 1929, br. 3, str. 194 
—195. 


Duša Zagreba i — top, 
Književnik 11, 1929, br. 1, str. 17—21. 


Das ewig schone Rab, 
Morgenblatt, Zagreb 9. Juni 1929, Nr. 155, str. 9. 


Stari zagrebački spomenici, 
Zagreb 1, Zagreb 1929, br. 2, str. 6—7. 


Spomenici prošlosti Hrvatskoga zagorja, 
Hrvatski Planinar XXV, Zagreb 1929, br. 9, 
str. 226—234. 


Spomenici starije sredovječne arhitekture u 
Hrvatskoj i Slavoniji, 
Šišićev Zbornik, Zagreb 1929, str. 549—553. 


O starom Zagrebu — Predavanje o starom Za- 
grebu. Stari i novi Zagreb. Ruševine na Dolcu 
mjesto pjesme krovova i zvonika. Dvostruka 
katastrofa zagrebačke katedrale. Problem trž 
nice, 

Jutarnji list XVIII, Zagreb 1929, br. 6154, 
str. 8—9. 


Izložba u Barceloni, 
Književnik IL, 1929, br. 9, str. 350. 


»Narodna starina« kao glasilo Muzeja grada 
Zagreba, 

Narodna Starina, knj. VIII, Zagreb 1929, sv. 19, 
str. 101—102. 


Dr. Josip Brunšmid, 
Narodna Starina, Zagreb 1929, sv. 19, str. 102 
—104. 


Spomenkamen kanonika Vukoslavića — nad- 
grobna ploča Blaža od Moravča (1495), (sa dr. 
Ljudevitom Ivančanom), 

1930 — 

Narodna Starina, Zagreb 1929, sv. 19, str. 105 
—107. 


Prilozi za građevnu povijest zagrebačke kate- 
drale, 

Narodna Starina, Zagreb 1929, sv. 9, str. 65—76. 
Iz starih dana Zagreba — život i ljudi 

(1. D&mčtčrffy, 2. Sajam na Štefanje u god. 
1826. 3. Opravak kapele sv. Jurja i groblja 
uokolo). 

Narodna Starina, Zagreb 1929, sv. 19, str. ll1 
—113. 


»Diptihon« zagrebačke kaptolske riznice, 
Narodna Starina, Zagreb 1929, sv. 20, str. 204 
—205. 


Julije Hiihn, 
Narodna Starina, Zagreb 1929, sv. 20, str. 206 
—208. 


Umjetnost u našim ladanjskim crkvama 
(Seperat prikupljenih članaka iz Narodne 
Starine) Zagreb, 8%, str. IV +76. 


Razvoj Donjega grada Zagreba, 
Novosti, Zagreb, Božić 1929, br. 357, str. 35. 


Historijski pregled (za Liku) u knjizi 

Dr Josip Poljak: 

Planinarski vodič po Velebitu, Zagreb, 1929, 
str. 51—60. 


Kamenita vrata u Zagrebu, 
Hrvatska Revija, Zagreb 1930, br. 1, str. 64—65. 


Razvoj Donjega grada Zagreba, 
Hrvatski radiša 11'1930, br. 1, str. 4—6. 


Propadanje spomenika prošlosti, 
Riječ, Zagreb 1930, br. 10, 15. III. 


Od staroga k novom Zagrebu, od Puževe do' 


Jurišićeve ulice, 
Novosti, Zagreb, Uskrs, 1930, br. 109, str. 29. 


Potres u Zagrebu i okolini 9. IX 1880, 
Svijet, knj. XI, Zagreb 1930, str. 541—544. 


Naše drevne crkve, 
Svijet, Zagreb 1930, br. 26, str. 678—679 i 681. 


1931 — 


Pag zaboravljeni otok, 
str. 283—284. 
Književnik, 1930, br. 5, str. 243—244, br. 6, 


Spomenici prošlosti otoka Krka, 
Hrvatski Planinar XXVI, Zagreb 1930, br. 5, 
str. 131—141. 


Muzej grada Zagreba, 
Gradski vjesnik, g. 1, Zagreb 1930, br. 6, str. 
4—7, br. 7, str. 1—4, br. 8, str. 1—4, 


Kako je Zagreb dobio vodovod? Ličnost nad- 
inžinira Ruberta Melkusa, vrlo zaslužnoga za 
razvitak Zagreba, . 

Jutarnji list, Zagreb, 17. VII. 1930, str. 18—19. 


Branko Šenoa, 
Hrvatska Revija, Zagreb 1930, br. 11, str. 630 
—631. 


Umjetnost u našim ladanjskim crkvama (II iz- 
danje), Zagreb 1930, 
Jeronimska knjižnica, knj. 332, 8", str. 100, 


Knjiga o starom Zagrebu, 
Narodna Starina, Zagreb, sv. 23, str. 253—308, 
sv. 24, str. 341—402 (Seperat str. 118). 


Christian Hebbel o Zagrebu g. 1850, 
Novosti XXV, 1931, br. 14, str. 15. 


Ne rušite simbol staroga Zagreba, koji je ho- 
dio na rubu propasti (Anketa o Kamenitim vra- 
tima), 

Jutarnji list, Zagreb, 3. III 1931. 


Vrata grobnice stare zagrebačke katedrale, 
Gradski vjesnik, Zagreb, 15. V 1931, str. 175 
—177. 


Knjiga o starom Zagrebu. Zagreb u vrijeme 
apsolutizma 1850—1860. i Zagreb od godine 
1860-—1880. 

Novosti XXV, Zagreb 1931, br. 195, str. 8. 


Pohod Gornjem gradu i Kaptolu, 
Novosti XXV, Duhovi 1931, br. 141, str. 17.—18. 


Zagreb i Hrvatska u prvim decenijama 18. sto- 
ljeća (u knjizi »Misterij Majke Božje u Ka 

1932 — 

menim vratima 1731—1931«), Zagreb 1931, str. 
29—38. 


Novogradnja crkve sv. Antuna na Sv. Duhu 
kod Zagreba, 
Novosti, Zagreb 14. VI 1931, br. 162, str. 6. 


O nekim našim sredovječnim gradovima, 
Novosti, Zagreb 8. XII 1931, br. 339, str. 8. 


Iz onoga staroga Zagreba (o Maksimiru), 
Novosti, Zagreb, Božić 1931, str. 9. 


Iz staroga Zagreba — Mirna koliba u Maksi- 
miru — Vandrovanje sv. Jurja — Alagovićev 
vrt na Medveščaku — Kipni trg, središte Za- 
greba u ilirsko doba, 

Novosti, Zagreb, Božić 1931, br. 355, str. 9—10. 


Die Leute aus der Visoka ulica, 
Morgenblatt, Zagreb 24. XII 1931, Nr. 350, 
str. 17—18. 


Zaboravljeni grob na Cmroku (Klingraff), 
Jutarnji list XXI, Zagreb 10. I 1932, br. 7162, 
str. 37—38. 


Stari dom u Gornjoj varoši zagrebačkoj, 
Narodna Starina, Zagreb 1931, sv. 25, str. 120 
—122. 


K slici Augusta Šenoe, 
Jutarnji list XXI, Zagreb 10. I. 1932, br. 7162, 
str. 20. 


Crkva sv. Marka u Zagrebu, 
Vjesnik župe sv. Marka 11, Zagreb 1932, br. 
2—3, 16. II 1932, str. 16—21. 


Portali, kućna vrata i kapije u Zagrebu, 
Kulisa VI, Zagreb 10. X 1932, br. 29, str. 12—13. 


Ostaci prošlosti zbore sadašnjosti! O nekim 
našim sredovječnim gradovima, Kalendar 
Narodno kolo, 1932, str. 33—40. 


Zagreb u kulturi Hrvata. 
15 dana Il, Zagreb 1932, br. 9, str. 133—134. 


Iz starog i novog Zagreba. 
Svijet, g. VII, 1932, knji. 13, br. 15, str. 362— 
364 + 379. 


1933 == 


1934 — 


15% 


Iz prošlosti Daruvara i okolice, 
Narodna Starina, Zagreb 1932, sv. 28, str. 79—98 
(Seperat str. 22). 


Slika Zagreba iz godine 1843, 

Narodna Starina, Zagreb 1932, sv. 28, str. 139 
—140. 

Alt Zagreber Meisterphotographen, 
Morgenblatt, Zagreb 24. XII 1932, Nr. 352, 
str. 9. 


Šetnja u stari Zagreb — od Puževe do Juriši- 
ćeve ulice, »Zagreb« g. I Zagreb 1933, br. 3, 
str. 1—2. 


Maksimir. Povodom natječaja Poljoprivrednog 
fakulteta za gradnju gospodarskih zgrada, 
Novosti XXVII, Zagreb 1933, br. 84, str. 5. 


Die Memoiren des Grafen Adam Orssich 
(1725—1812), 
Morgenblatt, Zagreb 3. VI 1933, Nr. 151, str. 9. 


Arhitektura Zagreba, 
Napredak kalendar XXII, 1933, str. 60—65 + 4 
table. 


O jednoj staroj kući i starima ljudima u 
Zagrebu, 

Narodna Starina, Zagreb 1933, sv. 32, 
str. 179—186. 


O radu Frane Radića povodom njegove smrti, 
Narodna Starina, Zagreb, knj. XII, 1933, sv. 32, 
br. 3—4, str. 284—286. 


Fragmente aus meiner Mappe »Khueniana«, 
Morgenblatt, Zagreb 24. XII 1934, Nr. 330, 
str. 9—10. 


Rab nekada i Rab sada — Dužnosti sadašnje 
generacije, 
Jutarnji List, Zagreb 31. III 1934, str. 20—21. 


Morović u Srijemu, 

Glasnik biskupije bosanske i srijemske, 
Đakovo LXII, 1934, br. 17, str. 134—137, br. 18, 
str. 141—142. 


Mikanovci, stara crkva, 
Glasnik biskupije bosanske i srijemske, 
Đakovo, LXII, 1934, br. 21, str. 165—167. 

1935 — 

Baščanska ploča, 
Jutarnji List, Zagreb 26. VIII 1934, str. 17—18. 


Die erste Ausstellung in Zagreb im Jahre 1864, 
Morgenblatt, Zagreb 16. XI 1934, Nr. 219, str. 
9—10. 


»Zum ewigen Frieden«, einer Fahrt durch 
Zagorien, 

Morgenblatt, Zagreb Weihnachten 1934, Nr. 304, 
str. 11—12. 


Povratak (o Osijeku), 
Hrvatski List Osijek 21. XTI 1934, str. 17—19. 


Obnova i dogradnja građevnih spomenika, 
Narodna Starina, Zagreb 1934, sv. 33, str. 1—14. 


Muzejska pitanja od juče, danas i sutra, 
Narodna Starina, Zagreb 1934, sv. 33, str. 83—89. 


Instalacija nagodbenoga bana barona Levina 
Raucha, godine 1869, 

Narodna Starina, knj. XIII, Zagreb 1934, sv. 34, 
br. 3—4, str. 157—172. 


Lepoglavska crkva i samostan, 
Nedjelja, Zagreb 3. II 1935, br. 6, str. 3—4. 


Die Vergangenheit spricht zur Gegenwart 
(aus einem Vortrag). 
Morgenblatt, Zagreb 20. II 1935, Nr. 44, str. +. 


In memoriam Dr. Ljudevit Ivančan, 
Morgenblatt L, Zagreb 5. III 1935, Nr. 55, 
str. 5. š 


Zagreb u ilirsko doba, 

Jutarnji List, Zagreb 26. III 1935. 

Pismo pisano pred devedeset godina, »Zagreb« 
II, Zagreb 1935, br. 11, str. 317—321. 


Die erste Publikation des Museums der Stadt 
Varaždin. »Spomenica varaždinskog muzeja 
1925-—1935«, 

Morgenblatt, Zagreb 17. XII 1935, Nr. 299, 
str. 6. 


Bariholomi4us Felbinger, 
Morgenblatt, Zagreb 24. XII 1935, Nr. 305, 
str. 9—10. 


1936 — 


Pavao Tijan, Senj. 
Narodna starina 14, Zagreb 1935, br. 35, 
str. 139—140. 


Kroz Hrvatsko zagorje. 
Nedjelja 7, Zagreb 1935, br. 2, str. 4—5. 


Umjetnost lepoglavske crkve i samostana. 
Nedjelja 7, Zagreb 1935, br. 8, str. 3—4 i br. 9, 
str. 3. 


Šetnja kroz stari Zagreb. 
Pravda XXXI, 1935, br. 11.029, str. 5. 


K slikama na stijeni u staroj gornjogradskoj 
kuriji. 
Ženski list X, 1935, br. 12, str. 2—4. 


Šetnja u stari Zagreb, Od Puževe do Jurišićeve 
ulice, »Zagreb« III, Zagreb 1935, br. 5, str. 129 
—132. 


Lubčica, crkva sv. Luke kod Lipovca u Srije- 
mu. Iz dana slavonske prošlosti, 
Hrvatski List, Osijek 12. I 1936 ,str. 8—9. 


Apel prof. Szaboa da se štede historijski 
objekti, 
Novosti, Zagreb 25. II 1936. 


O podzemnim hodnicima na Plješivici u selu 
Prilipju, 

Novosti, Zagreb 29. III 1936, br. 89, str. 5. 
Zagreb prije stotinu godina, 

Hrvatski Dnevnik, Zagreb 24. V 1936, str. 17. 


Srijemsko selo Morović i njegove starine, 
Obitelj VIII, Zagreb 1936, br. 40, str. 743—745 
+747+150—751. 


Zagreb u svetlosti svog istorijskog razvitka. 
Pravda, Beograd XXXII, 1936, br. 11205—11208. 


Slika Zagreba iz XVI vijeka, 
Mlada Hrvatska 1, 1936, br. 15, str. 5—6. 


De profundis... Nestanak pavlina i sudbina 
Lepoglave, 
Jutarnji List, Zagreb 20. VIII 1936, str. 8—9. 


Tragedija Kaptola, 
Jutarnji List, Zagreb 10. IX 1936, str. 10. 

1937 — 


1938 — 


230 


Restitucija, ne restauracija crkve sv. Marka 
u Zagrebu, 
Jutarnji List, Zagreb 3.XI 1936, str. 8—10, 


Lopar kod Novoga u Hrvatskom primorju, 
Jutarnji List, Zagreb 24. XII 1936, str. 52—53. 


Vidljivi i nevidljivi muzej grada Zagreba, 
Jutarnji List, Zagreb 24. XII 1936. 


Zagreb od godine 1860. do danas, 
Obzor, spomen knjiga 1860—1935, Zagreb 1936, 
str. 167—170. 


Hrvatsko zagorje (Od Zagreba do Varaždina), 
Glasnik Jugoslavenskog profesorskog društva, 
knj. XVI, Zagreb 1936, VII—VIII, sv. 1i—12, 
str. 970—988 (Seperat: Varaždin i Hrvatsko 
zagorje, 1936). 


Ein Mann der Tat — zum 80. Geburtstag 
Milan Turković, 
Morgenblatt, Zagreb 4. II 1937, Nr. 30, str. 5. 


Josip Horvath »Politička povijest Hrvatske«, 
Morgenblatt, Zagreb 29. VIII 1937, Nr. 206, 
str. 7—8. 


Gdje se sve u Zagrebu igrao teater, 
»Kazališni almanah«, 1937, str. 22—31. 


Mapa Martina Stiera iz g. 1657—1660. (u knjizi 
»Časti i dobru zavičaja«) Zagreb 1937, str. 374 
—375. 


Drei Burgen um Zagreb (Agram) Sonderdruck 
aus der Zeitschrift fiir Wehrbau, Wohnbau und 
Stidtebau der Burgwart, Jahrbuch der Verei- 
nigung zur Erhaltung deutscher Burgen, 39. 
Jahrgang, Marksburg b. Braubach a. Rh. 1938, 
str. 69—73. 


Uskrs staroga Zagreba, 
Jutarnji List, Zagreb 22. V 1938, str. 17. 


Prvi i posljednji posjet nadvojvode Rudolfa 
Zagrebu, Lična sjećanja na događaje prije pe- 
deset godina, 

Jadranski dnevnik V, 1938, br. 183, str. 11. 


1939 — 


Ostavština nadbiskupa kardinala Haulika — 
»Baciše kocku i razdijeliše haljinu moju«, 
Jutarnji List, Zagreb 31. VII 1939, str. 17—18. 


Josip Žuvić (Prikaz čovjeka i njegova vremena), 
Jutarnji List, Zagreb 21. VIII 1938, str. 18—19. 


»Matejni« za oproštaj, 
Jutarnji List, Zagreb 23. VIII 1938, str. 18. 


Prus o Zagrebu pred sedamdeset godina (1868), 
Jutarnji List, Zagreb 4. IX 1938, str. 21. 


Niče novi Zagreb... 
Jutarnji List, Zagreb 6. XI 1938, str. 33—34. 


Palača Vranicania Luja na Zrinjskom trgu u 
Zagrebu, 
Jutarnji List, Zagreb 4. XII 1938, str. 21—22. 


Zadaci muzeja i potrebe muzeja, 
Gradski namještenik, Zagreb, Božić 1938, br. 13, 
str. 41—42. 


»Ljuđi iz kamena« (nadgrobni spomenici), 
Jutarnji list, Zagreb 24. XII 1938, str. 5—6. 


Sredovječni gradovi u Lici i Krbavi. 
Lički Hrvat 2, 1938, br. 3, str. 5 i br. 10, 
str. 3—4. 

Sadržaj: Brinje, Senj, Stari Prušić. 


Kroz naše divno Zagorje od kraja do kraja, 
Hrvatsko zagorje, 1. I 1939, str. 4—5; 


Kroz naše divno Zagorje od Prišlina do Vina- 
gore, 
Hrvatsko zagorje II, br. 5, 29. I 1939, str. 1—2; 


Kroz naše divno Zagorje — od Desinića prema 
Zagrebu, Hrvatsko zagorje 5. TI 1939, br. 6, 
str. do 


Kroz Hrvatsko zagorje, Zagreb 1939, 8%, str. 178. 


Svršeno je...! (Mayerlinška drama), 
Jutarnji List, Zagreb, 31. I 1939, str. 10. 


Prvi i posljednji posjet nadvojvode Rudolfa u 
Zagrebu. Lična sjećanja na događaje od prije 
pedeset godina, 

Uzajamnost II, 1939, br. 1, str. 1—2. 


231 


1940 — 


1941 — 

Hrvatsko zagorje, Svijet 7 dana (IL/XIV), 
1939, br. 40. 


»Krpica« na ugarsko-hrvatskoj nagodbi, 
Jutarnji List, Zagreb 2. IV 1939, str. 17—18. 


Zagreb skozi stoletja, Slovenec, 29. IV 1939, 
št. 98, str. 6. 


Pakrac, 
Jutarnji List, Zagreb 5. XII 1939, str. 17. 


Grad Zvečan kod Kosovske Mitrovice, 
Godišnjak muzeja Južne Srbije, Skoplje, knji, I, 
1939, str. 169—179. 


Gradovi i gradine u Hrvatskoj i Slavoniji, 
Umetnički pregled, Beograd 1939, br. 6, 
str. 173—177. 


Branko s begom! 
Jutarnji List, Zagreb 24. XII 1939, str. 8. 


Pohod Gornjem Gradu i Kaptolu, 
Hrvatski Zagreb, Almanah, 1940, str. 3—9. 


Priča o izborima u stara vrimena, 
Hrvatski Glasnik, Split, br. 128, g. III, 1. VI. 
1940, str. 9—10. 


Zagrebe, preni se, i ne daj da te nagrđuju 
samozvani stručnjaci! 
Jutarnji List, Zagreb 16. VIII 1940, str. 13. 


Tatari i Zlatna bula, 
Hrvatski Dnevnik, Zagreb 14. X 1940, br. 1602, 
str. 15. 


Tatari i Zlatna Bula, 
Jutarnji List, Zagreb XXIX, 1940, br. 10.282, 
str. 15. 


Arhitektura grada Senja (u knjizi »Senj«, 
Hrvatski kulturni spomenici, knjiga 1, izdala 
Jugoslav. Akademija zn. i umj.), Zagreb 1940, 
str. 35—52. 


Kroz naše drevne crkve od romanskog, gotskog 
do baroknog doba, Godišnjak »ZHrvatski radi- 
ša«, 1941, str. 79—82. 


Govor slika crkvene umjetnosti, Koledar sv 
Ante, Sarajevo 1941. 


1942 — 


1943 — 


1944 — 


U Hrvatskcj Enciklopediji sv. 2. Barle Janko 
str. 238, Bastion str. 272—273, Berchfrit str. 
413, Bilikum str. 541, Bisag str. 588—589. 


Stari Zagreb, Zagreb izd. Vasić i Horvat, 1941, 
v. 8%, str. 288 +156. 


Ljudi iz Visoke ulice, Zagreb X, 1942, br. 7, 
str. 188—195. 


U Hrvatskoj Enciklopediji sv. 3, Zagreb 1942, 
obradio: Burg str. 527—530. 


Spomenici prošlosti, Naraštaj slobode II, 1943, 
br. 17 (24), str. 4. 


L'arte a Zagabria durante un secolo, Croatiu, 
Zagreb 1943, str. 17—24. 


Stari hrvatski gradovi, Naša domovina, sv. 1, 
Zagreb 1943, str. 286—292. 


Hrvatsko Primorje, tekst uz »Mapu izvornih 


litografija« Vladimira Kirina, Zagreb, HIBZ, 
1944, 22, str. + table. 

SADRŽAJ 


UZ SUTLU DO VELIKOG TABORA . . 1.44. 
Susjedgrad. Jelačićevi Novi Dvori. Lužnica. Ja- 
nuševac. Dubravica, Rozgva, Klanječki (Erdody- 
janski) Novi Dvori. Klanjec. Cesargrad. Sela za- 
ER Razvor. Miljana. Ulimje. Veliki Tabor. 

esinić. 


OD VELIKOG TABORA DO VINAGORE . . 
Brezna Gora. Mali Tabor. Marija Taborska. Kle- 


novac. sv. Vid. Lupinjak, Kostel. Pregrada. Vi- 
nagora. 


OD DESINIĆA DO ZAGREBA . . +... 


Horvacka. Tuhelj. Tuheljske (Smrdeće) Toplice. 
Hruševac. Vižovlje. Sv. Juraj ob Jezeru. 


IZ ZAGREBA DO KRAPINE . a 
Bistra. Kraljev Vrh. Gredice. Zabok. Gubaševo. 
Grdenci. Mirkovec. Začretje. Puhakovec. Klupci. 
Krapinske Toplice. Popovec. Krapina. Trški Vrh. 
Petrovsko. 


PREKO RADOBOJA U SUTINSKI KRAJ . 
Radoboj. Očura. Kuzminec: sv. Magdalena. Mi- 
hovljan. Sutinsko. Poznanovec. Šikad. Orehovica. 
Ferkuljevac Peršaveski, Mače. Komor. Bedekov- 
čina. 

OD šo. I NJENIH SREDOVJEČNIH GRA- 


Stari Lobor. Oštrc. Belec. Milengrad. Gotalovec. 
Konjščina. Grebengrad. Bela. 

U ZLATARSKOM KRAJU . 4 a 
Lovrečan. Zlatar. Ladislavec. Lobor. Marija Gor- 
ska. Martinščina. Belec. Batina. Ščrbinec. Ratko- 
vec. Zajezda. Budinščina. Hraščina. 

S ONU STRANU IVANČICE, BIJELI FRATRI . 
Lepoglava. Veternica. Purga Lepoglavska. Bed- 
nja. Ravna Gora. Trakošćan. Cvetlin. Višnjica. 
Kamenica. Sv. Jelena. Klenovnik. Sv. Vuk (Pin- 
tarići). Voća. Maruševac. Druškovec. Ivanec, 


U VARAŽDINSKI KRAJ! . +... 


Banjski dvor. Vinica. Opeka. Zelendvor. Natkri- 


žovljan. Radovečki Križovljan. Lovrečan, Križov- 
ljan dvor. Petrijanec. Svibovec. Nešto o stupo- 
vima. Krkanec. Cerje. Remetinec. Beletinec. Ob- 
rež. Biškupec, Bartolovec. Jalžabet. Kneginec. 


str. 
49 


63 


71 


89 


99 


ill 


129 


149 

VARAŽIIM 4 4 4 od koa mom oko + o“ M8 
O STAROM GRADU VARAŽDINSKOM . +. +. +. 183 
OD VARAŽDINA DO ZAGREBA šo 4 om 19% 
Varaždinske Toplice. Mali Kalnik. Novi Marof. 
Gornja Rijeka. Visoko. Bisag. Komin. Marija Bi- 
strica. Stubica Doljnja i Gornja. Stubičke To- 
plice. Oroslavje. 
KONAC e 209 
NAGLI RAZVOJ TURIZMA . e 211 
OBRAZLOŽENJE NAPOMENAMA . a 212 
BIBLIOGRAFIJA do AA go Bk oma go > 2 


o. 


IZDAVAČ: SPEKTAR, Zagreb, Zorkovačka 6 
Glavni i odgovorni urednik: Drago Zdunić 
Tehnički urednik: prof. Branko Plaznik i Marijan Hodak 


Predgovori: prof. Josip Horvat, dr Anđela Horvat, 
prof. Vladimir Blašković, prof. Branko Plaznik 


Biografija, Napomene i Bibliografija: dr Anđela Horvat 
Naslovna strana i kolori: Vilko Zuber 


Crno bijele fore Republički zavod za zaštitu 
spomenika kulture, Zagreb 


Fotografije tiskane u ČGP »DELO«, Ljubljana 

